This is a reproduction of a library book that was digitized 
by Google as part of an ongoing effort to preserve the 
information in books and make it universally accessible. 


(Google books 


https://books.google.com 





RLF 


— ——————> 
— >> 
>> > 
 ——=>> 
> 


ru 
r- 
u" 
s" 
LI 
r- 
cn 
it 








za 
2 O>ARKELAT 


# 







... 
sun _. 
s 


LIBRARY 


UNIVERSITY Of 
CALIFORNIA 











Ani Lol — > gana Za vakkh 


Ka E 


< 


. 
Pi 
A 


# 






ie SE 
ABKELET 


LIBRARY 


UNIVERSITY of 
CALIFORNIA 








pod i 


Milan Durman 


Hrvatska seljačka buna 
1573 


ZAGREB 1936 





Zadružna štamparija, Zagreb (B. Miletić) 


DB: 
D37 


Ustajući protiv gospodskog paradiranja s prošlošću i šovinisti- 
čkog naduvavanja historije, u članku »Plaštkralja Milana i 
dolamacaraLazara« (»Dom«, god. 1904.), Dr. Ante Ra- 
dić kaže hrvatskim seljacima: »Ljudi, ne budite ludi! Vi prošlosti 
nemate, jer prošlost i povijest imaju samo kraljevi i velikaši, vaši go- 
spodari. Prah vaših djedova znao bi vam pripovijedati samo o mu- 
kama, ropstvu i sužanjstvu, a ni o kakvoj slavi. Vi u prošlosti ne- 
mate ništa, vaša je samo — budućnost, ako u vas bude pameti. 
Pogledajte sadašnjost, pogledajte oko sebe, koliko vas ima, Koji istu 
muku patite — onda ćete veselo gledati ubudućn os t. Inače ćete 
biti robovi i sužnji, kao što ste i bili«. 

Ova muževna, otvorena i pametna konstatacija u Ante sa- 
mo je u toliko neispravna, što hrvatski seljački narod u svojoj tuž- 
noj prošlosti ima ipak jedan događaj, kojega se ne treba stiditi niti 
odricati. Šta više po njemu on se može da stavi uz bok ostalih naro- 
da, koji su znali, da se i s oružjem u ruci dignu i bore za svoje pra- 
vo i svoju slobodu. Po njemu hrvatski seljački narod ima svoju re- 
volucionarnu tradiciju, na koju se može s ponosom pozivati. 

Taj dogadjaj, taj krupni dogadjaj u prošlosti hrvatskog seljač- 
kog naroda, koji ima svoje veliko historijsko značenje, to je selja- 
čkabuna 1573. pod vodstvom stubičkog kmeta Ma- 
tije Gupca. 

Dugo je vremena službena historija maćuhinski vostupala s 
ovim značajnim pokretom hrvatskih seljaka u 16. vijeku. A razlog 
tome je taj, što je seljačka buna bila čisti klasni pokret hrvatskih 
seljaka protiv klasnog ugnjetavanja: i izrabljivanja sa strane hrvat- 
ske gospode. Dakako, da seljačka buna kao izraziti klasni pokret 
nije mogla da izazove oduševljenje, pa čak ni razumijevanje feudal- 
nih i gradjanskih historičara. U koliko je nisu prikazivali kao neki 
pljačkaški i razbojnički pokret, oni su je ili uopće prešućivali, a to 
je stara taktika svih službenih historičara vladajućih klasa, ili su je 
nastojali omalovažiti i prikazati kao neku »puntariju« od čisto 1lo- 
kalnog značenja, izazvanu postupcima jednog nasilnog velikaša. 

Samo nikome od njih nije išlo u glavu, da je seljačka buna bila ma- 
sovni pokret obespravljenih i orobljenih seljaka protiv čitavog tađa- 
njeg vladajućeg gospodskog staleža. 

Uostalom toj priznaje i jedan od naših gradjanskih historičara, 
Ferdo šišić, koji se znao da dovine do izvjesnog kritičkog gle- 
danja na našu prošlost. U svojoj studiji »Seljačka buna od 
1573.«, koja je prigodom 350. obljetnice izašla u »Jugoslaven- 
skoj Njivi« br. 3.—6., god. 1923., kaže on doslovce: 

»Treba naime podcrtati, da su svi istorijski izvori hrvatske 
istorije sva do XIX. vijeka potekli nesamo gotovo isključivo od ple- 
mića i svećenika, nego su oni bili za njih napisani. Isto je tako 
čitava starija hrvatska istoriografija, od baruna Ratkaja (1652.) 
do grofa Oršića na početku XLX. vijeka, pisana takodjer isključivo 
od plemića i svećenika, dakle od članova nekadanjih privilegovanih 
razreda. Sasvim je stoga i prirodno, da u tim djelima dominira feu- 
dalni duh, da se glorifikuje plemstvo i plemićka djela, da se slave ju- 
naci na viteškom megdanu i u bučnoj sabornici, dok se o seljaku 
kmetu ili ne čuje ništa, ili samo ono, što je ružno i žalosno. Stoga 
ćete i naći, da je »muška puntarija« od 1573. kroz sve vrijeme do 
sredine XIX. vijeka gledana u onovremenoj istoriografiji s prezirom 
i mržnjom. Tek su Ilirizam i njegovi posljednici pod utjecajem de- 
mokratskih ideja francuske revolucije, donijeli u tome izmjenu. Pr- 
vi je Ivan Kukuljević uzeo gledati na Matiju Gupca i njegove dru- 
gove drugim očima, sa simpatijom za bijedno hrvatsko seljaštvo 
XVI. vijeka i s punim razumijevanjem bezbožne stoljetne nepravde, 
koja mu se nanosila od strane inače toliko slavljenih junaka i rc- 
doljuba, ali prvi su prikazali taj dogadjaj Mirko Bogović, a onda 
August Šenoa. Tako se zgodi, da je tek u drugoj polovici XLX. vije- 
ka Matija Gubec shvaćen kao narodni čovjek, kao krupno is- 
torijsko lice i kao simbol otpora protiv nepravde«. 

Ali dok se u XIX. vijeku, pod utjecajem naprednih i demokrat- 
skih ideja francuske revolucije, u redovima gradjanstva i inteligen- 
cije počelo s više simpatija i razumijevanja gledati na seljačku bunu 
i tragičnu pojavu Matije Gupca, dakako sve to više na sentimentalnoj 
osnovi!), nego iz nekog saglašavanja s idejama, koje su seljake po- 


1) Na takvoj sentimentalno-romantičnoj osnovi napisan je Šenoin ro- 
man »Seljačkabuna<« i Mirka Bogovića tragedija »Martija Gu- 
bec«. Obojica su, ako ne već klasno-revolucionarno, ono bar pošteno pisali 
o seljačkoj buni i njezinim prctagonistima. Bovović je borbeniji i socijalno 
određeniji, dok su kod Šenoe više akcentirani nacionalno-politički momenti. 

kretale u borbu protiv feudalnih nasilnika, dotle pravikultMa- 
tije Gupca i njegovih suboraca počinju da gaje 
tek braća Radići u okviru hrvatskog seljačkog 
pokreta. Ato je i posve razumljivo. Gradjanstvo, i u svojim naj- 
naprednijim predstavnicima, čak i u doba kad se oduševljavalo ide- 
jama francuske revolucije, ne može nikad da shvati, a još manje 
da se oduševljava jednim izrazito klasnim seljačkim pokretom, kao 
što je bila seljačka buna 1573. Pravo značenje toga pokreta i gole- 
ma pojava seljačkog vodje Gupca može da se shvati i ispravno ocje- 
ni samo s klasnog seljačkog stanovišta. Zato je svaki pokušaj, da 
se Gupca prikaže u drugom, a ne u klasnom osvjetljenju, falzificira- 
nje i iskrivljavanje pravog značenja seljačke bune, njezinih uzroka 
i ciljeva. 

Fakat je i ostaje nepobitno, da je seljačka buna bila uperena 
protiv eksploatacije i nepravda, koje su hrvatskom seljaku-kmetu 
nanosili hrvatski velikaši i popovi (u glavnom visoki kler). Fakat je 
i ostaje nepobitno, da su baš hrvatski velikaši, na čelu s biskupom- 
banom Jurjem Draškovićem, na najkrvaviji način ugušili 
seljačku bunu, a njezine kolovodje i učesnike najsvirepije mučili i 
dali smaknuti. U to ime tražili su hrvatski velikaši i crkveni veliko- 
dostojnici pomoć tudjinca, austrijskog cara Maksimilijana II., pro- 
tiv hrvatskog seljaka. 

U svojoj »Povjesti Hrvata« (Sv. III. str. 290.) histori- 
čar Vjekoslav Klaić kaže: »Staleži medjutim nijesu prihvatili 
ni jedno ni drugo (radilo se naime o dva prijedloga, kako da se smire 
xmetovi na dobru Franje Tahija. Op. M. D.), već su poklisarima, koje 
bijahu izabrali za krunidbeni sabor u Požunu, dali naputak, neka 
porade kod kralja i kod ugarskih staleža, »da buntovni kmetovi, koji 
su se ogriješili ne samo o Franju Taha (Porijeklom mađarski veli- 
kaš. Op. M. D.), nego i o njegovo veličanstvo, ne izbjegnu zasluženoj 
kazni« (ut praefati coloni rebelles, qui non tantum contra ipsum do- 
minum Thahy, sed etiam contra suam maiestatem et libertatera to- 
tius regni deliquerunt, meritam punitionem ne evadant). Baš po- 
sredovanjem hrvatskih poklisara obratio se je i ugarski sabor 5. 
listopada 1572. na kralja s ovom molbom: »Nadalje je carsko veli- 
čanstvo milostivo spomenulo, da su se kmetovi gospodina Franje Ta- 
ha, spadajući pod grad Susjed i kašteo Stubicu, nedavno odmetnuli, 
kašteo (Stubicu) prevarom zauzeli, te djecu gospodina Taha odanle 
izbacili, a takodjer i grad (Susjed) kroz nekoliko mjeseci tako opa- 
sali, da nije nikome bilo slobodno u nj unići ni iz njega izaći. Budući 


da ta stvar podaje vrlo zao primjer, a tako se isto protivi dekreti- 
ma i plemićkoj slobodi staleža i redova kraljevstva ugarskoga, to su 
se ovi priklonili zahtjevu braće svoje državljana Hrvatske i Slavo- 
nije kao i samoga gospodina Taha, pak pokorno mole njegovo posve- 
ćeno carsko i kraljevsko veličanstvo, da se to seljacima ne ostavi 
neosvećeno, nego da milostivo dopusti rečenomu gospodinu Tahu, 
da svoje kmetove radi te pobune po običaju i pravu kraljevine Unga- 
rije, nakon prije obavljena suda i po dobrim i zakonu vještim muže- 
vima izrečenoj osudi, prema zasluzi smije kazniti; podjedno da mu 
se milostivo povrati obveznica (litteras obligatorias), koju bijaše iz- 
cao, da ih ne će ni malo kazniti, a koju su komisari poslali carsko- 
imu veličanstvu«. 

U odnosu prema hrvatskom seljaku bili su jednaki svi hrvatski 
velikaši. Šišić ima potpuno pravo, kad kaže u svojoj već spomenu- 
. toj studiji: »Medjutim sasvim je neispravno mišljenje, kao da je 
samo Franjo Tahi bio silnik i da je samo susjedgradski proces vo- 
djen u pratnji nevjerojatne korupcije i protekcionalizma sudova, od 
županijskoga pa do kraljevskoga: isto taki silnik, ako ne još gori, 
bijaše i njegov šurjak, Nikola Zrinski, slavni i opjevani sigetski ju- 
nak, pa onda toliki Frankopani, Erdč6dy i drugi svjetski i crkveni 
velikaši i dostojanstvenici«. 

Unatoč svih međjusobnih trvenja, svadja i ratova, kao i 
stalnih sukoba sa ugarskim velikašima i bečkim dvorom, svi hrvat- 
ski velikaši i crkveni dostojanstvenici bili su jedinstveni, kad su bili 
u pitanju njihovi privilegisani klasni interesi, kad je bio u pitanju 
njihov stav prema hrvatskom seljaku. Čim su se seljaci podignuli na 
oružje svi su se velikaši našli u jednom taboru, pod vodstvom bisku- 
pa-bana Draškovića. Brzo su izgladjeni sporovi izmedju pristaša Ta- 
hijevih i pristaša Uršule Hening, jer se radilo o zajedničkom neprija-- 
telju, koji je za njih bio opasniji i od turske invazije. Nikad hrvat- 
sko plemstvo nije pokazalo takovu homogenost prema vanjskom ne- 
prijatelju, kao što ju je pokazalo prema pobunjenom hrvatskom se- 
Ijaku. Takvu kompaktnu homogenost svih vladajućih klasa protiv 
seljaka: nalazimo uostalom kod svih seljačkih buna. Evo što o tom 
kaže Engels za njemački seljački rat, koji je u tom pogledu pot- 
nuno analogan onome što se dogodilo kod nas u Hrvatskoj za vri- 
jeme Gupčeve seljačke bune: 

»Pred revolucijom bila su zaboravljena sva stara neprijatelj- 
stva... I gradjani i knezovi, plemstvo i popovi, Luther i papa, udru- 
žili su se »protiv ubilačkih i razbojničkih čopora seljaka«. »Neka ih 

še goni,daviibode,tajnoijavno, tko god može, kao što 
sej bijesnog psa mora utući«, dovikivao je Luther njemačkim plemi- 
Ććima. Umreš li kod toga blago tebi, blaženiju smrt ne možeš imati. 
Ne smije se imati nikakve lažne samilosti sa seljacima. Oni se sami 
miješaju među buntovnike, koji imaju smilovanja s onima s kojima 
bog nema smilovanja, nega koje bog hoće da kazni ili uništi. Poslije 
će seljaci sami da hvale boga kad budu jednu kravu morali dati, 
da drugu mogu u miru uživati; a knezovi će od ove pobune naučiti 
na kakvom se duševnom stepenu nalazi svjetina s kojom se mora 
silom vladati. Mudrac veli: cibus, onus et virgam asino, napuni selja- 
ka slamom od zobi. Seljaci ne slušaju riječi i glupi su, zato moraju 
slušati batinu, pušku i pravo im budi. Moliti moramo za njih da bu- 
du poslušni; ako ne, nema za njih mnogo smilovanja. Pustite da p u- 
škeječemedjunjima, inače će oni hiljadu puta gore učiniti« 
(Engels, Njemački seljački rat). 

U tom pogledu upravo je karakterističan slučaj s velikašem 
Stjepkom Gregorijancem. On je prvi počeo da huška stu- 
bičke i susjedgradske kmetove protiv svoga suparnika Tahija?), pa 
je čak njihovom oružanom pomoći nasilno zaposjeo Susjedgrad, dok 
je Tahi po pcslu boravio u Ugarskoj, Ali kad su se seljaci općenito 
podigli na noge, pa zaprijetili i Gregorijančevom dvorcu u Mokrica- 
ma, on je bio jedan od prvih, koji su zatražili oružanu pomoć car- 
skih četa protiv svojih dojučerašnjih saveznika. »Medju hrvatskom i 
slovenskom plemićkom gospodom nastade u ovim krajevima prava 
strava. Osobito se prepao Stjepan Gregorijanec, koji je još do ne- 
davna bunio kmetove protiv Tahija; nalazeći se u velikoj stisci, obra- 
ća se istoga dana na kapetana žumberačkih Uskoka Josipa Turna, 
moleći ga za pomoć i tužeći se na bana i hrvatsku gospodu, što nije- 
su ništa učinili protiv buntovnika«. (Antun Jiroušek: Veli- 
ka seljačka buna godine 1573. štampano u »Seljačkoj 
Prosvjeti« dvobroj 3.—4. god. 1926.). 

Kad se ima u vidu ovo što smo rekli, a što ćemo još tokom 
daljnjeg izlaganja iscrpnije dokazati, onda će nam biti jasno, tko 
ima pravo na revolucionarnu tradiciju seljačke bune, tko je pravi 
baštinik onih ideja i načela, za koja su se tada ustali i borili hrvatski 
seljaci pod Matijom Gupcem. Makar nas gotovo četiri stoljeća di- 


2) Radi analogije, koja je karakteristična za mentalitet feudalne ari- 


stokracije, napominjemo, da je to isto činio za vrijeme njemučkog seljačkog 
rata vojvoda Ulrich iz Wirttemberga. 

jele od seljačke bune, nije ona tako daleka današnjim borbama, niti 
su njezine misli vodilje zastarjele. Neprijatelji su uglavnom ostali 
isti, iako su se možda sredstva: borbe donekle izmijenila. Seljaštvo 
je još uvijek ona prezrena i eksploatisana klasa, kao u doba Matije 
Gupca, s tim što su se samo promijenili oblici eksploatacije i uniža- 
vanja. I zato doličnu poštu Matiji Gupcu i žrtvama seljačke bune 
može da oda samo onaj, tko se bori protiv modernog porobljavanja 
i eksploatacije, kao što su se hrvatski seljaci u 16. stoljeću borili za 
čovječanska prava i seljačke pravice. Tim se a priori isključuju svi 
oni, koji već po svom položaju, tradiciji i ideologiji stoje na suprot- 
noj strani fronta, na kome se borio i junački pao Matija Gubec.) 
Samo na terenu ispravno shvaćene socijalne borbe može da se ocijeni 
pravo značenje hrvatske seljačke bune i samo u sklopu općih klas- 
nih borba u Evropi na prelazu iz srednjega u novi vijek, može da se 
nadje njezino pravo mjesto i pravo objašnjenje. Kao takva hrvatska 
seljačka buna prelazi okvir jednog lokalnog dogadjaja i dobiva ve- 
liko svjetsko značenje. Zato ćemo, prije nego pređemo na njezino 
prikazivanje) da se opširnije pozabavimo općenito seljačkim bunama, 
te da prikažemo seljačke bune u drugim evropskim zemljama, koje 
su prethodila i u mnogom utjecale na seljačku bunu u Hrvatskoj. 


3) Kad se nedavno u štampi razvila diskusija o spomeniku Matiji Gupcu, 
ustao je predsjednik Scljačćke Sloge, Rudolf Herceg, protiv toga, da nad- 
biskup Stepinac bude uz Dr. Mačeka poxrovitelj akcije za podizanje Gupčevog 
spomenika, sa slijedećom motivacijom: 

»Konačno, po mom mišljenju nije ni ukusno predlagati, da se akciji za 
spomenik Matiji Gubcu postavlja na čelo zajedno dr. Maček i dr. Stepinac. U 
ovoj stvari to bi kolidiralo. Dr. Maček je predstavnik hrvatskog seljačkog po- 
kreta, a dr. Stepinac je stvarno i formalno nasljednik onoga Draškovića, koji 
je Matiju Gubca kao biskup osudio, a kao ban dao živa ispeći... To bi čak 
bila groteska — A Seljačka Sloga će se brinuti, da se uspomena na Matiju 
«Gubca očuva ozbiljnom.« (»Jutarnji List«, 22. XI. 1935.) 

Prava riječ i u pravo vrijeme! 


10 


Općenito o seljačkim bunama 


Seljačke bune su gotovo opća pojava u evropskim zemljama na 
prelazu iz srednjega u novi vijek. One se doduše javljaju u vremen- 
skom razmaku od gotovo tri stoljeća, a neke i kasnije (ruska i ru- 
munjska), ali su ipak srodne, kako po svojim uzrocima, tako i po 
načinu kako su se javljale, te po parolama, koje su ispisivale na svo- 
je zastave. ' 

Doba, u kojem se odigravaju seljačke bune u Evropi, to je do- 
ba feudalizma u dekadenci, doba prodiranja i sve jačeg afirmiranja 
novog, kapitalističkog, društvenog poretka, osnovanog na novčanoj 
privredi, u dotadašnju strukturu feudalnog društva, osnovanog na 
naturalnoj privredi i vezanosti seljaka za zemlju. Kako se razvijala 
novčana privreda i kapitalistički poredak prodirao u pojedine zemlje, 
tako su se i javljale seljačke bune. Pošto to prodiranje nije bilo je- 
dinstveno, niti je istovremeno zahvatalo sve zemlje, već je taj pro- 
ces trajao decenijama pa i stoljećima, to se i revolucionarni seljački 
pokreti javljaju u velikom vremenskom razmaku od preko tri stolje- 
ća. N. pr. francuska žakerija je izbila god. 1358., dok su se seljaci 
u Hrvatskoj pobunili tek 1573., a u Rusiji još mnogo kasnije. 

Dva historijska dogadjaja su od presudnog značenja u tom po- 
gledu, naime u pogledu razvitka novčane privrede i uvodjenje novca 
kao općeg plaćevnog sredstva. To su krstaški ratovi (1096—1291.) 
i otkriće Amerike (1492.), te ostalih prekomorskih zemalja i pute- 
va. Krstaški ratovi su otvorili istok evropskoj trgovini. Oni su ev- 
ropskim vladajućim klasama omogućili da su se iz bližega upoznale 
sa sjajem, raskošom i bogatstvom istoka, oni su kod njih otvorili 
apetite za životom orijentalnih knezova i mogućnika. Izobilje opljač- 
kanog plijena i dragocijenosti dopremljeno je u Evropu, i sve je to 
kod evropske feudalne aristokracije potenciralo želju za raskošnim 
životom. 

Još jače je u tom pogledu djelovalo otkriće Amerike i ostalih 
prekomorskih zemalja. Tim su stvorena i otvorena nova tržišta, no- 
vi izvori sirovina, a što je još najglavnije, otkrivene su nepresušne 
zalihe dragocjenih metala. Novčano gospodarstvo i kapitalizam dobi- 

li su odlučan podsticaj za svoj razvitak. Trgovina je proširila grani- 
ce svoje djelatnosti do najudaljenijih krajeva i tempo razvitka do- 
bio je neobičan zamah. Javljaju se nove potrebe i nove želje, koje su 
se mogle zadovoljavati novcem, koji sve više potiskuje zastarjelo 
agrarno gospodarstvo. Dok je zemlja bila elemenat starog doba, do- 
tle je novac sve više postajao elemenat novog doba. On je iz temelja 
mijenjao i čitavu društvenu strukturu. 

Prodiranjem novčane privrede sve više se pogoršava položaj 
seljaka-kmeta. Feuđdalizam je osnovan na kmetstvu, t. j. na takvom 
odnosu, gdje je vlasnik zemlje feudalni gospodar, dok seljak dobiva 
zemlju samo u neku vrst zakupa, pa je zato dužan da gospodaru da- 
je razne daće i podavanja, a povrh toga da na gospodarevoj zemlji 
radi badava izvjesne dane i da mu obavlja razne druge poslove. Slu- 
žbe seljaka prema njihovom feudalnom gospodaru bile su u početku 
odmjeravane prema potrebi i nisu bile naročito tegobne. Seljak je u 
odredjene dane radio svom zemaljskom gospodaru na polju, u vrtu, 
vinogradu, sjekao je drva i obavljao razne druge poslove. Osim toga 
je morao davati razna podavanja i daće, i to u plodovima, stoci, pe- 
radi, vuni, lanu, maslacu, medu, orasima i raznim drugim proizvodi- 
ma. Tako dugo dok su ta podavanja obavljana u naravi, ona su još 
kako tako bila snošljiva i kmet je nekako mogao da zadovolji zahtje- 
ve vlastelina. 

Ali u koliko je više novac postajao sredstvo za plaćanje i nov- 
čana privreda potiskivala naturalnu, u toliko je vlastelinska pohle- 
pa postajala sve nezasitljivija. Podavanja u naturalijama imala su 
ipak svoje prirodne granice, jer konačno ni feudalac nije trebao 
više plodova, nego što je mogao potrošiti skupa sa svojom porodi- 
com i pratnjom, ili kako reče Marx: »Granice njegovog želudca bile 
su i granice njegovom iskorištavanju seljaka«. Međutim davanja u 
novcu nemaju uopće granica. Novca vlastelin nikad nije imao dosta, 
a seljak je upravo do novca najteže dolazio. 

Osim toga u vezi s razvitkom novčane privrede razvija se i kod 
aristokracije mnoštvo novih potreba i želja, koje su se mogle zado- 
voljiti samo novcem. Kao i kod svake vladajuće klase, koja se na- 
lazi u dekadenci, tako se i kod feudalne aristokracije u to doba po- 
tencira želja za luksuznim životom i rasipavanjem. U koliko je raz- 
vitak trgovine iznosio na tržište sve više nove luksuzne robe i razno- 
vrsnih proizvoda, u toliko je više trebalo novca, da bi se ti proizvodi 
mogli nabavljati i uživati. Krstaški ratovi, otkriće Amerike i osta- 
lih prekomorskih zemalja, razvitak industrijske proizvodnje i trgo- 

vine u Evropi, sve je to djelovalo na neobično povećanje konzumpci- 
je predmeta i proizvoda za lična uživanja. Na dvorovima feudalaca 
nastaju takmičenja u raskošu, a u koliko je koji feudalac bio veći, 
u toliko je imao većej troškove za »reprezentaciju«. Manji feudalci su 
oponašali veće, dakako sve na račun svojih kmetova. »Svaki je od 
njih imao svoj civilni i vojnički dvor, morao je nositi skupocjena 
odijela, da se ne mora pred ostalim stidjeti. Osim toga je volio udo- 
ban život. Radi togaj je brzo trošio ono, što su za nj seljaci proizva- 
djali, te onda morao da traži pozajmice. Time je upadao u isti bez- 
izgledni položaj, u koji je dovadjao svoje seljake« (Mihail Po- 
krovski: Povijest Rusije). 

Tjerano potrebom za luksuznim životom s jedner strane, a iscrp- 
ljivano i ruinisano neprekidnim medjusobnim svadjama i borbama s 
druge strane, plemstvu nije preostajalo ništa drugo, nego da sve 
jače pritište svoje kmetove, tražeći od njih sve više i više. Feuda- 
lac je trebao novaca, a on ga nije znao da drukčije zaradi, nego da 
ga otme, drugom feudalcu ili trgovcu, a to je u to doba već bilo malo 
opasno, jer su se u to doba manje više u svim zemljama već bile 
formirale jake centralne vlasti, koje tu vrst pljačke nisu mogle u 
svom vlastitom interesu da trpe, ili da što više prišarafi svoje pod- 
ložne kmetove. Feudalac je već po čitavoj svojoj duševnoj strukturi 
bio nesposoban za, bilo kakav način privredjivanja, jer mu je čitavo 
zanimanje bilo skitanje, ratovanje i medjusobno pljačkanje. Dakle, 
što mu je onda preostalo drugo nego da povećava eksploataciju svo- 
jih kmetova, A! kako je feudalac uz to taj pritisak na svoje kmetove 
vršio preko svojih upravitelja i podredjenih namještenika, koji su 
takodjer pljačkali seljake i za sebe lično, to je položaj seljaka-kmeta 
postajao sve neizdržljivijim. U svojoj »Francuskoj revolu- 
ciji« kaže Kropotkin, govoreći o položaju francuskog seljaka 
još prije velike revolucije: 

»Bijeda seljaka postajala je sve veća, u koliko je rastao luk- 
Suz gospode, koji je poprimio karakter razuzdanosti. Naročito je iz- 
rabljivanje sa strane plemstva činila nepodnošljivim okolnost, da je 
plemstvo velikim dijelom bila ruinisano, ali je svoje siromaštvo htje- 
lo sakriti luksuzom, pa je radi toga nastojalo, da od seljaka ispre- 
ša po mogućnosti što više prihoda. Tražena su i najmanja plaćanja i 
podavanja u naturalijama, stečena nekoć na osnovu porijekla, i sa 
seljacima se preko uprezvitelja postupalo s pravom lihvarskom ne- , 
milosrdnošću. Osiromašenje plemstva dovodilo je do toga, da su se 
plemići u odnosu prema svojim kmetovima, pretvorili u buržuje po- 

hlepne za novcem, ali buržuje, koji su bili nesposobni, da nađu druge 
izvore obogaćenja osim iskorištavanja starih povlastica, preostataka. 
feudalizma«. 

Zato je plemstvo u svim zemljama sve više počelo da nasrće 
na prava seljaka, oduzimajući mu i ono što mu je bilo za život naj- 
potrebnije. Položaj seljaka bivao je iz dana u dan sve gori. On je 
bio u pravnom pogledu gotovo ravan starovječnom robu, a u mate- 
rijalnom pogledu mu je položaj u mnogom pogledu bio još gori. Uz 
to je imao da daje desetinu i razna druga podavanja svećenicima, 
da plaća sve državne poreze, jednom riječi svi državni tereti i tereti 
uzdržavanja vladajućih klasa padali su na njegova leđa. Kad je kmet- 
stvo ukidano, ustanovljeno je, da su seljaci bili obavezni na 150 ko- 
jekakovih podavanja svojim gospodarima, a u samoj napuljskoj kra- 
ljevini imali su feudalci ništa manje nego 1395 raznih privilegija i 
tražbina prema svojim seljacima, 

»Na seljaku su počivali svi društveni slojevi: knezovi, činovni- 
ci, plemstvo, popovi, patriciji i gradjani. Pripadao seljak kome kne- | 
zu, državnom velikašu, biskupu, samostanu ili gradu, svuda su s 
njim postupali kao s kakvom stvari ili teglećom marvom, pa i 
gore. Ako je bio kmet, bio je prepušten na milost i nemilost svom 
gospodaru. Ako je bio podložnik, tada su njegove zakonske i ugovo- 
rene služnosti bile dovoljne da ga satru. A ove njegove služnosti su 
se povećavale iz dana u dan. Najveći dio svoga vremena morao je 
raditi na imanjima svoga gospodara. Od ono malo što je mogao za-: 
raditi za sebe u svoje slobodno vrijeme morao je plaćati desetine, 
daće, zadužnice, rabotu, putni trošak, ratni porez, zemaljski porez i 
državni porez. Seljak se nije mogao ni ženiti ni umrijeti, a da ne . 
plati gospodaru. On je morao, osim redovite rabote, za milostivog: 
gospodara! pobirati stelju, brati jagode, borovnice, puževe, u lovu tje- 
rati divljač, sjeći drva itd. Ribolov i lov pripadali su gospodaru; se- 
ljak je morao mirno gledati kako mu divljač uništava žetvu. Općin- 
ske pašnjake i šume, koje su pripadale seljacima, gospoda su skoro 
svuda silom oduzimali. Tako kao što je gospodar upravljao seljako- 
vim imetkom, isto tako je postupao i sa njegovom osobom, njegovom: 
ženom i kćerima. On je imao pravo prve noći. Om ga je bacao u tam- 
nicu kad mu se prohtjelo, gdje ga je jednako sigurno čekalo muče- 
nje kao što ga danas čeka istražni sudac. On ga je mogao ubiti, ili 
mu dati odrubiti glavu, kako mu se prohtjelo. Od onih poučnih po- 
glavlja Caroline (Sudovanje o glavi — »Halsgerichtsordnung« cara 
Karla V. (1519.—1556). — Primjedba prevodioca na hrvatski). koja. 

govore o »odrezivanju ušiju«, »odrezivanju nosa«, »iskapanju očiju« 
»odrezivanju prstiju i ruku«, »odrubljivanju glave«, »lomljenju na 
kotaču«, »spaljivanju«, »prženju užarenim gvoždjem«, »rasčetveri- 
vanju« i t. d. nema nijednog jedinog kojim se milostivi tjelesni gos- 
podari ili pokrovitelj ne bi bio po volji poslužio protiv svojih seljaka. 
A tko bi branio seljaka: U sudovima su sjedili baruni, popovi, pa- 
triciji ili juristi, koji su dobro znali zašto su plaćeni. Svi službeni sta- 
leži države živili su od isisavanja seljaka« (Engels). 

Engels to govori za položaj njemačkog seljaka prije seljačke 
revolucije pod Thomasom Miinzerom. Da položaj hrvatskog seljaka u 
doba seljačke bune 1573. nije bio bolji, nego u mnogom pogledu i 
gori, vidjet ćemo kasnije, kad budemo o tome govorili. 

Ali nije to bio samo zdvojni materijalni položaj, što je seljake 
tjerao u revoluciju. Kod utvrđivanja uzroka seljačkih buna, poređ 
materijalnog važan je i moralni momenat. Seljak više nije mogao 
da podnosi sva ona ponižavanja i vrijedjanja, kojima je bio izvrg- 
nut sa strane svojih feudalnih gospodara.*) Kod seljaka se počela da 
razvija klasna svijest i svijest o svom ljudskom dostojanstvu. »Ka- 
ko su seljaci patili od ponižavanja sa strane plemstva i zapostavlja- 
nja sa strane gradjanstva isto toliko koliko i od izrabljivanja, to su 
se oni u svojim bunama borili ne samo za oslobodjenje od kuluka i 
tereta, nego gotovo još strastvenije za društveno podizanje svoga 
ugleda i za pravno izjednačenje sa gradjanima. Tako su seljački ra- 
tovi isto toliko borba za socijalno uvažavanje, kao i borba za potre- 


4) U svojoj zanimljivoj knjizi »Seljak« sakupio je Adam Pribiće- 
vić čitav niz primjera šikaniranja i ponižavanja seljaka sa strane feudalne 
gospode. Citiramo nekoje značajnije slučajeve: 


U jednom njemačkom spomeniku nalazi se ovaj stav: »Ako seljak sretne 
Zvijer rascjepljenog kopita (jelen, srna) u polju, ne smije je uplašiti, već tre- 
ba da skine pred njom šešir i time da poštovanje svom gospodaru«. 

Čuveni Basompjer, koji je živio s kraja XVI. i s početka XVII. stoljeća, 
držao je bodež na grlu seljaka, dok je njegov prijatelj silovao seljakovu kćer. 
Jedan francuski plemić htio je silovati kćer svoga kmeta. Kad je ona skočila 
kroz prozor i ubila se, on je dotrčao i ipak izvršio svoju namjeru, jer je još 
bila »vruća«. 


Jedan francuski plemić je opet izjavio za svoga kmeta: »To je moj čo- 
vjek. Imam pravo da ga skuham i ispečem«. 

U Danskoj su seljaci svojim psima morali odsjeći jednu prvu nogu iz- 
nad koljena, da ne mogu tjerati divljač. 

U Francuskoj su seljaci morali da po noći tjeraju žabe u ribnjacima, 
kako ne bi svojim kreketanjem smetale gospodara u spavanju. 

Seljaci iz Ditmarške u Njemačkoj morali su nositi uže oko vrata, za 

bno materijalno osiguranje« (Otto Rihle: Die Revolutio- 
nenEuropas, I—III.). ' 

Tu svijest o svojoj vrijednosti i o svom dostojanstvu povećala 
je kod seljaka jedna okolnost, koja je u uskoj vezi s razvitkom rat- 
ne tehnike. Naime, upotrebom vatrenog oružja gubi feudalna aristo- 
kracija monopol na ratnu vještinu. I obični kmet s puškom u ruci 
bio je isto tako sposoban za borbu, kao i svaki plemić, koji se speci- 
jalno kroz čitav život za to spremao. Plemstvo je i tim već gubilo 
svoj raison d'&tre. Prije, u početku feudalnog doba, imalo je bar da 
svojom ratničkom vještinom obezbjeđuje kmetu sigurnost i mir, 
da bi nesmetano mogao obradjivati zemlju, a sad je sam kmet mo- 
rao da ide u rat, i bio je u tom pogledu ravan svakom plemiću. Ta 
činjenica je seljake s jedne strane teško pogadjala, jer su svaki čas 
morali ići u rat, pošto su se ratovi tada neprekidno vodili, bilo vanj- 
ski bilo interni ratovi medju pojedinim feuđalcima, pa su njihova po- 
lja ostajala neobrađena, a i ono što je bilo obrađeno, cvustošeno je 
ratom. Ti neprekidni ratovi su pogoršali i onako težak materijalni 
položaj seljaka. Ali s druge strane, to je opet kod seljaka jačalo 
svijest o njihovoj vrijednosti i dostojanstvu. Kad je seljak dobio 
oružje u ruku, on je osjetio, da i on nešto znači. Uz to su kroz te 
ratove seljaci više dolazili u međjusobni dodir, vidokrug im se po- 
čeo širiti i kod njih se počela razvijati klasna svijest. Zato nije ču- 
do, da su svim seljačkim bunama na čelu bili bivši vojnici. Oni su 
ne samo posjedovali izvjesnu ratnu vještinu, već su i bili svjesniji i 
odlučniji, pa su samim tim dolazili na čelo pokreta. Vidimo to kod 
seljačkih buna u Engleskoj, Njemačkoj, Rusiji, Madžarskoj, pa i kod 


znak pokornosti, po naređenju svoga grofa Rudolfa. A grof Bredau u češkoj 
šišao je svoje kmetice kao ovce i prodavao njihovu kosu. 

Ako je gospodar pao u vjersko ludilo ili bio vjerski zaglupljen, svi su 
seljaci morali neprekidno da idu u crkvu, a neposlušni su bili batinani. Stra- 
stan lovac pretvarao bi seljake cijelog sela u lovce, ljubitelj muzike i kaza- 
lišta u muzikante i glumce, sladokusac u kuhare. 

Za svjetovnom vlastelom nije zaostajala ni crkvena. Neki crkveni do- 
stojanstvenici su tražili da se Majka Božja, Krist, sv. Petar titulišu kao ple- 
mići: dame, seigneur, baron, kako bi se osnažio respekt prema plemstvu i ze- 
maljsko uređenje usporedilo s nebeskim. Jedan biskup je ukorio svećenika, 
koji nije upotrebio te feudalne titule, kad je govorio o svetim osobama. 

»Pravo prve noći« htjeli na početku srednjeg vijeka da vrše čak i bi- 
skupi i opati. Poslije je ovo pravo zamijenjeno u »djevojački porez«, koji se 
plaćao kao otkup prava prve noći. U pravilniku za otkup ovog prava prve 
noći mogu se naći stavovi, da nevjesta u ime otkupa mora dati »tepsiju na 
kojoj može komotno sa svojom zadnjicom sjediti«, ili da mora donijeti toliko 
gira i masla, »koliko je debela i teška njena zadnjica«. 

nas u Hrvatskcj. Jedan od glavnih seljačkih vodja u hrvatskoj se- 
ljačkoj buni bio je bivši vojnik Ilija Gregorić, koji se istakao u bor- 
bama s Turcima, pa je čak nekoliko puta bio zarobljen, ali mu je us- 
pjelo da pobjegne. To je uopće jedna pojava, s kojom se susrećemo u 
svim seljačkim bunama. 

Međutim, pored ovih općih i zajedničkih uzroka svim seljačkim 
bunama, bilo je dakako i posebnih uzroka, koji su dolazili do izražaja 
u pojedinim zemljama već prema mjesnim prilikama i utjecajima. 
Na pr. takav jedan od posebnih uzroka u hrvatskoj seljačkoj buni 
bile su stalne borbe s Turcima, koje su pogoršavale i onako težak 
položaj hrvatskih seljaka. Ali o tome ćemo govoriti kasnije. Nego, 
sad ćemo na ovom mjestu da istaknemo još jednu karakterističnu 
pojavu za seljačke bune onoga vremena. Te bune naime često po- 
primaju vjersko obilježje. Naročito to važi za seljačke bune u En- 
gleskoj, Njemačkoj i Češkoj.") Tome su dvojaki razlozi. Prvo, što su 
čitav sredovječni život, sva misaonost i duševna aktivnost onoga do- 
ba, bili prožeti religioznim duhom. Engels to objašnjava ovako: 

»Srednji vijek se razvio iz sirovosti. Obračunao je sa starom 
civilizacijom, starom filozofijom, politikom, i pravom, da u svemu 
počne opet iz početka. Jedino što je preuzeo od propalog starog svi- 
jeta, bilo je kršćanstvo i mnoštvo napola razorenih gradova lišenih 
svake civilizacije. Posljedica je svega toga bila ta, da su, kao na 
svakom početnom stepenu razvitka, popovi dobili monopol intelek- 
tualne naobrazbe, i tako je sama naobrazba dobila teološki karakter. 
U rukama popova ostala je politika i pravo, kao i sve ostale nauke, a 
sve su one bile samo grane teologije i njih se prosudjivalo po istim 
principima, u koliko su bile od važnosti za samu teologiju. Crkvene 
dogme bile su istovremeno i politički aksiomi, a mjesta iz biblije 
imala su u svakom sudištu snagu zakona. Premda se osnovao sa- 
mostalan stalež pravnika, pravo je još dugo ostalo pod tutorstvom 
teologije. Ta velika premoć teologije na cijelom području intelektu- 
alnog djelovanja bila je nužna posljedica položaja crkve, kao zaje- 
«dničkil izraz i sankcija postojeće feudalne vlasti. Jasno je da su time 
svi općenito izrečeni napadaji na feudalizam prije svega bili napa- 
daji na crkvu, sve revolucionarne društvene i političke doktrine mo- 
rale su pretežno biti teološko krivovjerstvo. Ako se htjelo dirnuti u 
postojeće društvene odnose, moralo im se skinuti aureolu svetosti«. 


5) Husitski ratovi (1419.—1436.), ma da u njima ima mnogo momenata, 
koji su karakteristični za seljačke pokrete, ipak se ne mogu ubrojiti među 
seljačke bune u užem smislu, pa ih zato ovdje samo napominjemo. 

Osim ovog općeg religioznog duha, koji je prožimao srednji vi- 
jek, seljačke bune su poprimale vjerski karakter u mnogom i radi 
toga, što je medju seljaštvom i uopće medju nižim društvenim slo- 
jevima vladalo nezadovoljstvo protiv službenih crkvenih predstav- 
nika, naročito visokih crkvenih dostojanstvenika, koji u pogledu 
načina života i odnosa prema podložnim kmetovima nisu ništa za- 
ostajali iza svjetovnih velikaša. Ti crkveni dostojanstvenici bili su. 
uvijek na strani velikaša, jer su iz njihovih redova i dolazili, te su. 
sami imali ogromne posjede i prihode, pa su tako bili klasno usko: 
povezani sa svjetovnim plemstvom. Naprotiv, kod nižeg svećenstva, 
koje je samo porijeklom bilo seljačko, te je živjelo zajedno s naro- 
dom, pa u mnogom dijelilo i njegovu sudbinu, nalazimo dosta sveće- 
nika, koji su učestvovali u bunama, šta više i na vodećim mjestima. 
Tako su i u hrvatskoj seljačkoj; buni svećenici Ivan Babić iz Brdovca. 
i Antun Knežić iz Pušće simpatizirali s pobunjenim seljacima. 

Ali ma koliko god socijalni zahtjevi seljaštva i nižih društvenih 
klasa u ono doba dolazili do izražaja u mističnim religioznim formu- 
lama, ma koliko god na, oko izgledalo da se radi o kakvim nevažnim 
crkvenim dogmama, tu se, kako reče En gels, »radilo prije svega o: 
vrlo pozitivnim materijalnim klasnim interesima«. 

Na koncu daj istaknemo još jedan važan momenat u svim ovim 
seljačkim bunama. Jedini saveznik na koga je pobunjeno seljaštvo: 
nailazilo, to su bili siromašni građanski i proleterski elementi. U 
hrvatskoj seljačkoj buni to doduše nije došlo toliko do izražaja, jer: 
je buna bila ugušena prije nego se uspjela proširiti na gradove, ali 
i tu ističemo činjenicu, da je jedan od seljačkih vođa bio bravar 
Pavao šterc. »Od početka seljačkih buna u 14. vijeku susre- 
ćemo se svuda s činjenicom, da su siromašniji gradski slojevi po- 
stajali saveznici seljaka, koji su se borili. Može se s punim pravom. 
reći, da su seljačke bune samo jedno opće ime za pobune masa rad- 
nog naroda onoga vremena. Nazivlje ih se seljačkim bunama zato, 
jer je seosko pučanstvo davalo glavni kontingent za te ustanke« 
(Max Beer: Opća historija socijalizma i socijal- 
nih borba). 

Ta činjenica može da bude poučna i za sadašnjost. Kao i prije, 
tako i sada, jedini iskreni, vjerni i pouzdani saveznik seljaka u nje- 
govoj oslobodilačkoj borbi može da bude radnik. Svaka druga sprega 
mora na koncu da svrši nepovoljno za seljake. 

Seljačke bune u pojedinim evropskim 
zemljama od 14.—16. stoljeća 


Kako smo već rekli, seljačke bune se javljaju prvenstveno u 
onim evropskim zemljama, u koje je najprije počela da prodire nov- 
ćana privreda i kapitalizam. To su poglavito zemlje na jugu i jugo- 
zapadu (»kolijevke kapitalizma«), a zatim zemlje duž obale Atlant- 
skog oceana. 

Ultaliji je već polovicom 14. stoljeća došlo do brojnih se- 
ljačkih pobuna protiv plemstva i svećenstva, i to naročito u Pije- 
montu i Savoji. Te pobune poprimile su opasne dimenzije, jer su se- 
ljaci počeli paliti vlastelinske dvorce, ubijati ili odvoditi pojedine 
plemiće, pa poslije za njih tražiti otkupninu. Ovi seljački ustanci 
imali su izvjesnog uspjeha, pa se položaj seljaka donekle poboljšao. 

Jedna od najranijih i značajnijih seljačkih buna jest ona u 
Flandriji još početkom 14. stoljeća. Ta seljačka pobuna imala 
je donekle i nacionalni karakter, jer su flandrijski seljaci u zaljednici 
s obrtnicima i gradskom sirotinjom ustali kako protiv vlastele i 
krupnog svećenstva, tako i protiv francuskih osvajača, koji su u to 
doba bili okupirali Flandriju. Ustanak je izbio god. 1323. i trajao je 
sve do 1328. To je bio ustanak širokih narodnih masa sela i grada 
protiv vlastele, iza koje su stajali francuski kralj i papa. Papa je 
proglasio crkveno prokletstvo nad pobunjenim krajevima, a fran- 
cuski kralj je pružio oružanu pomoć plemstvu i gradskim patrici- 
jima. Pobunjenici su ustali protiv izrabljivanja i ugnjetavanja sa 
strane viših klasa. Među vođama su se isticali seljak Nikola 
Zanneliniobrtnik u Brigge-u Jakov Peyt. Oni su 
govorili seljacima, da se ne brinu za papino prokletstvo, nego da se u 
duhu mole Kristu i slijede njegovu nauku. To je kako vidimo bio 
jedan od socijalno heretičkih pokreta, kakvih je u srednjem vijeku 
bilo neobično mnogo, i kojima je kao ideal lebdila prakršćanska ko- 
munistička zajednica. Peyt je kasnije iz potaje ubijen, a kler je dao 
njegovo mrtvo tijelo spaliti. ' 

Seljačka buna u Flandriji imala je u početku dosta 

uspjeha, jer je bila zahvatila gotovo čitavu Flandriju. Međutim 
flandrijska svjetovna i crkvena aristokracija, koja je pobjegla u 
Francusku, radila je živo na tom, da francuski kraljevi Karlo IV. i 
kasnije Filip Valois povedu rat protiv pobunjenika, »koji ugroža- 
vaju čitav društveni poredak«. I doista Filip Valois je s jakom voj- 
skom provalio u Flandriju i 23. augusta 1328. potukao pobunjenike 
kod Cassela. Na bojištu je palo oko 9.000 seljaka i obrtnika. 
Osveta plemstva je bila strašna. Dobra pobunjenika su zaplijenjena, 
narodu su bile nametnute ratne kontribucije, seljaci i obrtnici su u 
masama ubijani, čak se nisu štedile ni žene i djeca. God. 1328. po- 
novno je uspostavljen »red«. 

Francuska je također imala svoju seljačku bunu, t. zv. 
žakeriju.") Ta buna je trajala od 21. maja do 24. juna 1358., a za- 
vršila je tragično po seljake, kao i ostale seljačke bune. Ona je iz- 
bila poslije neuspjeha Francuske u t. zv. stoljetnom ratu za nasljed- 
stvo s Engleskom. U tim neprekidnim ratovima je Francuska bila 
dovedena na rub propasti. Dakako, da su svi ratni tereti padali na 
leđa seljaka i gradske sirotinje. Među plemstvom je zavladala de- 
moralizacija, kraljev ugled se srozao, plemićke razbojničke čete su 
pljačkale zemlju, seljacima se oduzimalo i ono najpotrebnije za život, 
a bespravlje je vladalo u čitavoj zemlji. Nije bolje prolazilo ni grad- 
sko stanovništvo, zato vidimo da u ovoj pobuni seljake pomažu i 
siromašni građani. 

Vođa seljaka bio je neki Guillaume Calle, koga je 
dauphin (prestolonasljednik) Karlo domamio u Pariz, pod izlikom 
da sklope mir, gdje je bio najprije strahovito mučen, a zatim ubijen. 
Dijelio je sudbinu svih vođa seljačkih ustanaka. I njega su, kao i 
našeg Gupca, gospoda dala »okruniti« užarenim tronoškom za se- 
ljačkog kralja, a zatim su mu odrubili glavu. Kako vidimo, biskup 
Drašković nije se trebao truditi, da izmišlja sredstva, kako da po- 
gubi Gupca. ' 

Čitava žakerija nije dugo potrajala, a niti je pokazala neki na- 
ročiti organizirani otpor i određene i jasne ciljeve. »Francuski se- 
ljački rat — nazvan »žakerija« — bio je neorganizirana, elementarna 
pobuna iscrpljenog i zlostavljanog seljaka protiv njegovih tlačitelja«, 
kaže Beer. Ustanak je ugušen na najsvirepiji način. Savremena 
kronika kaže: »Čak ni Englezi, najgori neprijatelji kraljevstva, ne 

4) U Francuskoj su gospoda tada podrugljivo nazivali seljaka Jacques 


iJakov), kao na pr. kod nas Matek. Jacques Bonhomme znači što i kod nas 
»bedasti Matek«. Otud i naziv francuske seljačke bune Jacqerie (>žakerija«). 

bi mogli tako tiranski postupati kao plemići prema seljacima«. Či- 
tavi su krajevi formalno bili opustošeni. »Žakerija je utopljena u 
rijekama krvi« (Beer). 

Mnoga značajnija bila je seljačkabunauEngleskoj. 
Ta seljačka buna idejno je: donekle pripremljena naučanjem čuvenog 
vjerskog reformatora Johna Wycliffe-e, koji je u vjerskom 
pogledu ustao protiv papinstva, a za nacionalnu englesku crkvu, dok 
je u gospodarskom pogledu propovijedao prakršćanski komunizam, 
ustajući odlučno protiv privatnog a za zajedničko gospodarstvo. On 
je branio seoske općine protiv presizanja plemstva, koje je sve više 
nasrtalo na kolektivna zemljišta seoskih općina. Engleski seljaci su 
u svojim zadrugama i općinama na početku srednjeg vijeka sasvim 
lijepo živjeli, ali u koliko su se privrednim razvitkom širila tržišta u 
gradovima za seoske proizvode, u toliko je plemstvo sve više dobi- 
valo apetit na ta općinska zemljišta, koja su t. zv. ograđivanjem 
počeli nasilnim putem prisvajati. U koliko su se dakle tržišta za se- 
ljačke proizvode širila i tim pružala seljaku mogućnost da bolje 
proda višak svojih proizvoda i tako poboljša svoj položaj, u toliko 
se kod vlastele sve više ispoljavala tendencija da seljaka učine pot- 
punim kmetom. Kad je uz to izbila 1439. kuga, koja je pomorila 
velik dio radnoga naroda, tako da je nastala oskudica za radnom 
snagom, tad je vlada izdala zakone protiv radničke klase (»Sta- 
tuteofLabourers«), u kojima su radnicima silom naturene 
»razumne nadnice«, t. j. one nadnice koje su htjeli kapitalisti. To je 
izazivalo nezadovoljstvo i seljaka i radničkog pučanstva po grado- 
vima. Sve se to još smješalo s novim vjerskim naučanjima Wry- 
cliffe-a i njegovoh učenika, od kojih je bio najznatniji John Ball. 

Ovaj John Ball bio je odličan propovjednik, koji je u saglas- 
nosti s teološkim naukama prirodnog prava zastupao jednakost 
sviju ljudi. Francuski kroničar Froissard, koji se u to vrijeme 
zadržavao u Engleskoj (On je također opisao francusku žakeriju, 
čiji je bio veliki protivnik) zapisao je jedan interesantan govor 
John Balla, koga u izvatku citiramo prema Beeru, jer karakteriše 
tadašnje raspoloženje potlačenih klasa. Ball kaže: »Dragi moji ljudi! 
Zle su prilike u Engleskoj i neće se poboljšati, dok ne zavlada za- 
jednica dobara, dok ne bude ni slugu ni gospodara, dok ne budu svi 
jednaki. S kojim pravom su oni, što se nazivaju gospodarima, zavla- 
dali nad nama? Čime su to oni zaslužili? Zašto nas drže u ropstvu? 
Ako potječemo od istoga oca i iste majke, od Adama i Eve, kako 
mogu oni tvrditi ili dokazivati, da imadu više prava nego mi? Oni su 

odjeveni u baršun, purpurne i krznene ogrtače, dok mi nosimo grubo 
platno. Oni imaju vina, mirodija i dobrog kruha, a mi jedemo raženi 
kruh, mekinje, slamu i pijemo vodu. Oni stanuju u palačama i dvo- | 
rovima, a mi smo uz našu muku i okapanja izloženi kiši i vjetru. A 
ipak je to naš rad od koga oni crpe sredstva da podržavaju svoj ras- 
koš. Mi smo njihove sluge i zlostavljaju nas, ako ne slušamo njihove 
zapovijedi«. 

Buna je planula u junu 1381. Ovo je bila jedna od bolje organi- 
zovanih seljačkih buna, a na strani seljaštva borili su se i siromašni 
građanski elementi. Vođe seljaka bili su pored spomenutog John 
Balla još Wat Tyler, Jack Straw, John Littlerwood 
i Richard Wallingford. Buntovnici su u početku imali ve- 
likog uspjeha, pa suj čak zauzeli i London. Kralj se sa svojim savjet- 
nicima i brojnim plemićima i svećenicima zatvorio u tvrđavu Tower. 
Seljaci su poharali kuće omraženih velikaša i kraljevih savjetnika, 
ali individualnu pljačku nisu dozvoljavali. »Mi smo bramitelji istine 
i pravednosti«, govorili su seljaci, »ali nismo lopovi ni razbojnici«. 
Seljaci su htjeli pregovarati s kraljem lično.") Kralj je pristao, jer 
se prepao oboružanih seljaka, protiv kojih je njegova vojska tada 
bila preslaba. Seljaci su izložili kralju svoje zahtjeve i on je pod na- 


7) Značajna je pojava u skoro svim seljačkim bunama, da seljaci nisu 
nikad direktno ustajali protiv kralja, već su se dapače često puta pokrivali 
njegovim imenom. Kraljevo ime imalo je uvijek privlačivu snagu i seljaci su 
se rado s njim služili, ističući da su oni samo protiv svoje zemaljske gospode. 
Tako su se na pr. njemački seljaci podignuli pod ložinkom: Neka bude samo 
jedan gospodar — naime car! Kad su god. 1524. njemački seljaci osnovali svoj 
revolucionarni savez »evangeličćko bratstvo«, tad je »kao cilj saveza bilo pro- 
klamirano ukidanje feudalnog gospodstva, uništenje svih dvoraca i samostana 
i odstranjenje sve gospode osim cara (Engels). U Rusiji su se sve se- 
ljačke bune vodile pod lozinkom, da to car želi. A pojava toliko lažnih Dimi- 
trija dokazuje, da su ge buntovnici uvijek nastojali skriti iza carevog autori- 
teta. U Sloveniji su se >puntarji« javno hvalili, da je njihov savez potvr- 
đen od samog cara (Gruden: Zgodovina slovenskega naroda). 
Isto tako su i pobunjeni hrvatski seljaci izjavili, da neće više slušati ni 'Tahija 
ni ostalu gospodu, nega da će se pokoravati samo kralju. Konačno, znamo, da 
ni Karađorđe nije ustao direktno protiv sultana, nego samo protiv dahija. K r o- 
potkin u svojoj »Francuskoj revoluciji« tumači to ovako: »U svim 
bunama, u Francuskoj, Rusiji, Njemačkoj, seljaci su uvijek nasivjali da neod- 
lučne oduševe, ili, još bolje rečeno, da sami sebe uvjere, kako postoji neka sila, 
koja je spremna da im pruži pomoć. To daje pokretu više čvrstoće, a zatim u 
slučaju poraza i progona, to služi kao neka olakšavajuća okolnost: vjerovalo se 
da se tim sluša želje, ako ne baš zapovijedi kralja, a većina je to i iskreno 
vjerovala«. Dakako, da su se Seljaci redovno prevarili u računu. 

govorom svojih savjetnika prividno pristao na te zahtjeve, obećavši 
da će im sve to potvrditi u jednoj pismenoj ispravi, ali uz uvjet da 
oni napuste London i da se vrate svojim kućnim poslovima, a da 
ostave samo jedan odred, kome će kralj predati ukaz o davanju slo- 
bode svima seljacima. Naivni seljaci su na to pristali i otišli, ali tek: 
što su oni otišli kralj se rješi da obračuna sa seljacima. Prekršio 
je riječ, kao što je i francuski dauphin Karlo na prevaran način 
pogubio seljačkog vođu Guillaume-a Calle-a, kao što su njemački 
knezovi uvijek kršili riječ zadanu njemačkim seljacima, kao što je 
i njemački car Sigismund vjerolomno izručio Husa lomači. On je po- 
zvao onaj mali odred seljaka s tim da će im izručiti obećanu ispravu 
o slobodama. To se odigralo 17. juna 1381. u Smithfield Marketu 
(centar Londona). Na čelu seljačkog odreda bio je Wat Tyle r. 
Kralj mu je došao u susret sa svojim vitezovima i gradskim patri- 
cijima. Kad je Tyler pristupio da primi ispravu udario ga je jedan 
od vitezova mačem po glavi i oborio s konja. Seljaci pritrče u po- 
moć svom vođi, ali kralj im izjavi, da je on njihov vođa, pa da druge 
vođe ne trebaju, a on će im i darovati obećane slobode. Seljaci po- 
vjeruju i povuku se iz respekta prema kralju. Kad su se na to seljaci 
razišli, nastane hajka za njima. Svi seljački vođe biše zatvoreni i 
pogubljeni. Zapljena imanja, ubijanje, obeščašćivanje žena, sve je 
to bilo izvedeno već prema uobičajenom programu, kako su veli- 
kaši uspostavljali »red«. Sam kralj je izjavio seljacima: »Kmetovi 
ste bili i kmetovi ćete i nadalje ostati, ali ne kao i dogada, nego u 
mnogo jačoj mjeri!« 

Tako je završila i velika engleska seljačka buna. Seljačkin buna 
u Engleskoj bilo je i kasnije u toku 15. i 16. stoljeća, ali te su bile 
od manjeg značenja. 

Od svih seljačkih ratova u evropsku historiju je najdublje za- 
sjekao njemački seljački rat god. 1525. Taj seljački rat 
pada u doba burnog previranja u redovima njemačkog naroda, u 
kome nalazimo elemente ekonomsko-socijalne, vjerske i nacionalno 
političke. To je doba Lutherove reformacije. 

Svi društveni slojevi nalazili su se u pokretu. Kapitalizam je 
sve više prodirao u njemačke zemlje i tim pojačavao diferencija- 
ciju u društvenim odnosima. Sve jači je postajao rascjep između kne- 
zova, visokog plemstva i klera, te bogatog građanstva, t. zv. pa- 
tricija, s jedne strane i seljaštva, sitnih i osiromašjelih obrtnika, 
gradskog proletarijata, pa djelimično nižeg svećenstva i plemstva, 
s druge strane. Stalna trvenja i ratovi stajali su mnogo novaca, a 

sav taj teret padao je u glavnom na seosku i gradsku sirotinju. Po- 
rezi su rasli, a daće su postajale sve teže i nesnosnije. Pohlepa vla- 
stele je bila nezasitna, a crkva za njom nije ništa zaostajala. Zato je: 
ovdje u mnogom seljački pokret poprimao vjerski karakter. 

Razne društvene klase imale su svoje posebne zahtjeve. U po- 
četku je Luther svojom borbom protiv Rima i za stvaranje nacio- 
nalne njemačke crkve uspio da oko sebe okupi sve opozicione ele- 
mente. Ali on sa svojim vjerskim dogmatizmom i neshvaćanjem 
socijalnih potreba i zahtjeva seljaštva i gradskog proletarijata nije 
mogao da dugo održi na okupu sve te raznorodne elemente. Protiv 
ujega se diže grandiozna figura Thomasa Miinzera, jednog 
od najvećih ljudi svoga vremena. On staje na čelo revolucije i daje: 
joj oštro radikalan pravac. Miinzer je bio veoma obrazovan i odličan 
propovjednik, koji je svojim propovijedima u duhu kršćanskog ko- 
munizma zatalasao najšire slojeve njemačkog seljaštva i gradske 
sirotinje. Miinzer je govorio da se nebo ne treba tražiti na onom 
svijetu, nega da se ono ima tražiti u ovom životu, aj poziv je vjernika 
da to nebo, kraljevstvo božje, ostvare ovdje na zemlji. On je žigosao 
cštro gospodu, koja svojim držanjem izazivaju i sile narod na bunu. 
»Gospoda su sama kriva, ako sirotinja postaje njihov neprijatelj« 
(Engels). Isto tako je žestoko napadao Luthera, jer se posve: 
stavio u službu gospode, i nazivao ga je »pokorno živuće meso u 
Wittenbergu«. Beer ga prikazuje ovako: »Buran i nagao, čovjek 
djela i revolucije. Uvijek je bio s buntovnom masom protiv vlada- 
jućih i posjednika, protiv mirnih i krotkih reformatora. Mala rasta, 
tamnoputan, crne kose, vatrena pogleda, prosti narodni govornik, 
nikakvi strančar, već anarhistički nastrojen, samostalan, odlučan: 
karakter, koji sluša samo svoje unutarnje pobude, smion do drs- 
kosti«. | 

Ali još prije Minzera bilo je ljudi, koji su se isticali svojim 
propovijedima i organizacionim radom u radikalno socijalnom duhu 
među seljaštvom i građanstvom. Tako je već god. 1476. mladi pastir: 
i glazbenik Hans Bčheimod Niklashausena svojim pro- 
povijedima uzvitlao čitavu buru u biskupiji Wiirzburg. On je propo- 
vijedao, da mu je majka božja navijestila, da uskoro sne će biti ni 
cara, ni kneza, ni pape i uopće ni jedne duhovne ni svjetovne vlasti ; 
svi treba da budu međusobno braća, svaki treba da vlastitim radom 
zarađuje svoj kruh i jedan ne smije imati više od drugoga. Ukidaju 
se svi kamati, nameti, rabote, carine, porezi, druga podavanja # 
služnosti, a šuma, vođa i pašnjaci postaju slobodni» (Engels). 

Boheim je dijelio sudbinu svih socijalno-heretičkih buntovnika 
svoga vremena — bio je spaljen. 

Godine 1493. osnovana je u Elzasu tajna seljačka organizacija 
»Bundschuh« (prozvana tako po svojoj zastavi, na kojoj je bila 
naslikana seljačka cipela s vezicama). Ova organizacija je bila veo- 
ma raširena i unatoč svih progona, smaknuća vođa i bezbrojnih po- 
raza ona se održala punih 20 godina. U programu ove organizacije: 
nalazimo zahtjeve, da se ne plaćaju daće, desetine, porezi ili carine 
knezovima, plemstvu i popovima, da se kmetstvo ukine, crkvena do- 
bra zaplijene i razdijele među narod, a samostani dokinu. Kako vi- 
dimo za ono vrijeme veoma napredni i dalekovidni zahtjevi. 

Godine 1514. osnovana je u Wiirttembergu druga seljačka taj- 
na organizacija, pod imenom »derarmeKonrad« (»ubogi Kon- 
rad«). U organizaciji je pored seljaka bilo i mnogo proleterskih 
gradskih elemenata, pa čak i osiromašjelih vitezova, nižih svećenika 
i građana. Na čelu organizacije bio je bivši vojnik Joss Fritz, 
koji je umio neobično vješto da organizuje rad i proširi djelovanje 
udruženja po mnogim njemačkim zemljama. I ovaj je savez bio 
uništen lukavošću plemića i slabim naoružanjem i organizacijom se- 
ljaka. Većina njegovih članova je uapšeno, mučeno i pogubljeno, 
dok je Fritzu uspjelo da pobjegne u Švicarsku, gdje je i umro. 

To su bile bune, koje su prethodile velikoj seljačkoj buni 1525., 
u kojoj su seljaci svoje zahtjeve formulisali u glasovitih 12 članaka. 
Ti članci su historijski dokumenat prvog reda, i u njima se već u 
punoj mjeri izražava seljačka klasna svijest. Navodno ih je napisao 
Miunzer, ali se to pouzdano nezna. Za te zaključke kaže Beer: »Ovih 
12 članaka ili žalba i zaključaka njemačkih seljaka vrlo su vješto 
sastavljeni; oni su pametni, taktički, vrijedni poštovanja i princi- 
pijelni. To su bili seljaci, koji su svijesni svoje časti, svojih prava 
i dužnosti. Oni su tražili: demokratsku upravu crkve; uklanjanje 
hijerarhijske samovolje i daća, koje nisu zasnovane na bibliji; ličnu 
slobodu ili ukidanje kmetstva; uspostavljanje kolektivnog prava na 
šumama i vodama; obaranje fronskih dužnosti na mjeru, koja je 
postojala u stara vremena; ostale službe imaju da im budu nagra- 
đene »uz pristojnu plaću«. Nadalje su oni tražili, da zemljišni porez 
bude umjeren i podnosljiv; uklanjanje svin samovoljnih kazna i us- 
postavu nepristranog sudstva; i konačno obnovu neprikosnovenosti 
seoske zajednice i povratak oranica i livada, koje su im ugrabila 
vlastela«. 

Njemački seljaci imali su također uspjeha u početku svoje re- 

 volucije i natjerali su priličan strah u kosti njemačkim feudalcima, 
koji su bili prisiljeni da s njima pregovoraju. Ali baš u tim raznim 
pregovaranjima naivni seljaci su uvijek na koncu loše prošli. Plemići | 
su pregovarali samo zato da bi dobili vremena, da bolje organizuju 
otpor protiv seljaka. Ali svaki put su prekršili zadanu riječ i na pre- 
varan način su izigrali seljake. To se skoro redovno događalo manje 
više u svim seljačkim bunama. Plemenita gospoda su smatrala 
da nije potrebno da se drži riječ prema kmetu. Uslijed svoje sla- 
be organizacije i međusobne nepovezanosti, te uslijed slabog nao- 
ružanja, nesloge u redovima vodstva i izdajstva seljaci su, pocjepani 
u manje grupe, koje su se zasebno borile, bili na koncu potučeni. 
Oni nisu bili u stanju da odnesu pobjedu nad organizovanom voj- 
ničkom silom knezova, plemstva, svećenstva i bogatih građana. Osim 
toga je Luther protiv njih vodio upravo bjesomučnu kampanju, hu- 
škajući knezove i plemstvo, da potpuno istrijebe buntovničke kme- 
tove. I ovaj sluga božji je, poput biskupa Draškovića, tražio da se 
kmeta mora »utući kao bijesnog psa«. Miinzer je bio ranjen i za- 
robljen poslije odlučne bitke na Schlachtbergu, gdje je od osam hi- 
ljada seljaka poklano njih pet hiljada. Minzer je kasnije u prisu- 
stvu knezova stavljen na muke, a zatim mu je odrubljena glava. Ista 
sudbina je zadesila: i ostale vođe i mnoštvo drugih pobunjenih seljaka. 
Florian Geyer, o kome je Gerhart Hauptmann svoje- 
vremeno — dok se nije oduševljavao Hitlerom — napisao jednu iz- 
vrsnu dramu, poginuo je u borbi kod Halla. 

Ove seljačke bune u njemačkim zemljama reflektirale 
su seiudanašnjim slovenskim pokrajinama, Ko- 
ruškoj, Kranjskojištajerskoj. I tamo je seljaštvo ži- 
vjelo pod manje više istim prilikama, a uz to su još dolazile tolike 
neprilike od turskih provala, te stalni ratovi, koji su stavljali velike 
zahtjeve na siromašnog kmeta. Seljake su davili razni zemaljski i 
državni porezi, te podavanja i rabota plemićima i svećenicima. Zato 
su se kmetovi stali tužiti caru, ali kad su vidjeli da im on ne pomaže, 
tad su i oni pribjegli oružju, pod geslom »Za staro pravdo«. 
Međutim »socijalne borbe slovenskih kmetova pri koncu srednjega 
vijeka još nisu išle za oslobođenjem seljačkog staleža, ali su imali 
cilj da mu olakšaju nesnosno breme« (Dr. JosipGruden: Zgo- 
dovina slovenskega naroda«, Celovec 1912.). Slovenski 
kmetovi su bili umjereni u svojim zahtjevima, tražeći da se dokinu 
očevidne nepravde i protuzakonitosti. Ali pošto u svojim zahtjevima 
nisu nailazili na razumijevanje ni plemstva ni samog cara, kome 

su se opetovano obraćali, to su i oni počeli da se organizuju i spre- 
maju za borbu. God. 1478. organizirali su se seljaci u Koruškoj u 
t. zv. »punt« (Bund — savez). Članovi ovog udruženja — »pun- 
tarji« — su se hvalili da je sam car uz njih — stara seljačka -bo- 
lest! Ovi puntarji su pokušali, da sami oslobode zemlju od Turaka, 
ali je seljačka vojska pod vodstvom kmeta Matjaža bila poražena 
kod Kokova. Većina članova »punta« je izginulo, a ono što je ostalo, 
kasnije su plemići nakon odlaska Turaka, progonili i zatvarali. Ko- 
ruški »punt« bio je prvi veći pothvat seljaka, koji je dosta uzne- 
mirio slovensku gospodu. 

Poslije toga osnovan je 1515. »slovenski seljački savez« (»Win- 
discher Bauernbund«), koji je tražio »staru pravdu«. Na čelo po- 
kreta stupio je neki seljak imenom Klander, koji je tvrdio 
da iz njega govori sveti duh. Pokret je zahvatio gornju i donju Kranj- 
sku i Korušku. Seljaci su i ovdje također formulirali svoje zahtjeve 
u »artikulima« i naročito su se tužili na velikaša Jurja Thurna (to 
je bio slovenski Tahi). Thurn je htio da pokret uguši na taj način, 
što je dao zatvoriti i smaknuti neke seljačke vođe. To je seljake tako 
ogorčilo, da su napali Kočevje, gdje je Thurn obitavao, i ubili Thurna 
i njegovog upravitelja. 

Kad su staleži vidili pogibao od seljaka pokušali su najprije na 
miran način da pokore seljake. Stara taktika, kojoj su gospoda uvi- 
jek pribjegavala, kad je došlo do gustoga. Dok su na jednoj strani 
pregovatrali sa seljacima staleži su se na drugoj spremali za borbu. 
Seljaci su doduše i u ovoj buni bili zauzeli nekoliko dvoraca i mjesta, 
kao Thurn, Raka, Mokronog, Polhov gradec i Čušperk, pa i dobro 
utvrđeni grad Mehovo, gdje su pogubili vlasnike braću Mindđorfer 
sa još 15 plemića, dok su njihovu mater i dviie sestre prisilili da se 
obuku u seljačka odijela i da rade na polju (Gruden). 

Buna se proširila i na Štajersku, pa su seljaci napali i opljačkali 
gradove Kunsperg, Podsredo, Bizeljsko i počeli su opsjedati Bre- 
žice. Kasniji historičari tvrde, da se skupilo nekih .80.000 kmetova. 
Carski upravnik Marko Kisl zapalio je grad i povukao se u tvrđavu, 
ali su kmetovi ipak prodrli u tvrđavu, smaknuli Kisla i nešto hrvat- 
skih plemića, pa su njihove glave nataknuli na koplja i nosili nao- 
kolo po taboru. Međutim uskoro je došao štajerski zemaljski ka- 
petan Sigmund Dietrichstein, koji je seljačku vojsku hametom po- 
razio. Mnogo je seliaka pobijeno i kasnije smaknuto. Neki vođe, a 
"među njima i sam Klander, uspjeli su da pobjegnu u Veneciju. Buna 
je trajala u svemu tri mjeseca. Poslije pobjede stali su plemići ka- 

žnjavati i novčano globiti nesretne kmetove. Na taj način je nezado-- 
voljstvo među seljacima i dalje raslo i slovenski seljak će se kasnije,. 
kad izbije buna u Hrvatskoj, ponovno podići »za staru pravdu«. 
Dakako opet s neuspjehom. Ali o tome ćemo govoriti kasnije, kad 
dođemo na glavni predmet ovog prikaza — hrvatsku seljačku bunu. 
Ove bune u slovenskim pokrajinama mnogo su utjecale na raspo- 
loženje kmetova u Hrvatskoj. 

Iako ne spadaju u ovo vremensko razdoblje, spomenut ćemo 
ovdje još tri seljačke bune u Evropi, koje su isto tako bile poslje-- 
dica feudalnog ugnjetavanja obespravljenog seljaka. To su dvije 
ruske seljačke bune (Buna seljačko-kozačka pod Stjenj- 
ka Razinom 1668.—1670. i Pugačevljeva buna uralskih 
kozaka, seljaka i rudara 1773.—1774.), te buna rumunjskih 
seljaka u Transilvaniji god. 1784. protiv mađarskih vele- 
posjednika. 

Buna legendarnog Stjenjke Razina, koga je opjevala 
ruska narodna pjesma, izbila je u području Volge, gdje je feudalna 
eksploatacija bila najveća uslijed toga što su vlastela tamo imala 
mnogo zemlje, a malo seljaka, pa je rabota bila naročito teška. U 
blizini se pak nalezilo slobodno naselje donskih kozaka, koje Ro- 
manovi nikako nisu mogli upokoriti. Ovi kozaci su svojim raznim 
prepadima ugrožavali interese ruskog trgovačkog kapitala, pa su 
uslijed toga dolazi stalno u sukob s moskovskom vladom. Nije 
onda ni čudo, da su se potlačeni seljaci pridruživali kozacima, pa su 
se s njima borili protiv ugnjetača. Na čelu bune stajao je kozak 
Stjenjka Razin, kome je bilo u početku uspjelo da zauzme As- 
trahan i Caričin, pa je po Volgi pošao prema Moskvi. Kod Simbirska 
sukobila se kozačko-seljačka vojska s moskovskim vladinim  če- 
tama, koje su bile naoružane modernim oružjem i izvježbane po 
stranom uzoru. Seljačka vojska je bila poražena, Stjenjka Razin za- 
robljen i doveden u Moskvu, gdje mu je odsječena glava. Ova buna: 
je ostala nezaboravljena u sjećanju ruskog naroda. 

Točno sto godina nakon smrti Stjenjke Razina izbila je u Ru- 
siji nova seljačka buna pod vodstvom kozaka JemeljanaPuga- 
čeva, ito opet u području Urala i Volge, gdje je eksploatacija se- 
ljaka bila najveća. »Ovdje je apetit vlastele za što višim profitom 
bio osobito velik, ali je seljaka ovdje srazmjerno bilo vrlo malo: 
zato se izrabljivanje seljaka na istoku odlikovalo osobitom brutal- 
nošću. Rabota, koja je drugdje trajala 3—4 dana u tjednu, izna- 
šala je ovdje 6—7 dana. Kad bi seljak bio posjedovao i veći komađ: 

zemlje, ne bi ga on bio mogao obrađivati. Seljak je u čitavoj Rusiji 
bio rob, ali ovdje najviše. Ovdje je on sličio crncu s američkih plan- 
taža ili robu u starom Rimu« (MihailPokrovski: Povijest 
Rusije). 

Ali nisu samo tako loše živjeli seljaci, nego i uralski rudari, a 
i kozačke mase su se bunile radi tiranije i izrabljivanja sa strane 
svojih atamana, koji su u svojim rukama držali monopol soli i udarali 
na kozake nezakonite poreze. Sve je to dovelo do općeg ustanka ko- 
zaka, seljaka i uralskih rudara. Na čelo pokreta stao je kozak Pu- 
gačev, koji se izdavao za »čudom spašenog« cara Petra III. (Toga 
je cara naime dala smaknuti njegova žena Katarina, poznata u hi- 
storiji pod imenom Katarina Velika). Pugačevljeva buna je silno 
ugrozila moskovske vlastodršce i on je uspio da potuče do noge ne- 
koliko generala, koji su bili izaslani protiv njega, Da je krenuo od- 
mah na Moskvu, možda bi i pobijedio, ali je svojim zadržavanjem 
omogućio carskoj vojsci, da se pribere i da ga konačno kod Caričina 
odlučno porazi. Pugačev je najprije uspio da pobjegne u stepu, ali 
su ga kozaci izdali i onj je bio uhvaćen i 10. januara 1775. u Moskvi 
mu je odsječena glava. Krajevi, koji su učestvovali u buni, bili su od 
redovite carske vojske prosto »obrijani« (Pobliže o ruskim seljač- 
kim bunama vidi u spomenutoj knjizi od Pokrovskoga). 

Bunarumunjskih seljaka u Transilvaniji, da- 
kle u pokrajini, koja je pripadala Austriji, izbila je god. 1784. pod 
vladavinom cara Josipa II. Ona je bila uperena protiv mađarskih 
velikaša. Kmetovi su se žalili caru na nepodnosivo izrabljivanje i 
ugnjetavanje saj strane mađarskih plemića, pa su čak slali i deputa- 
cije caru s molbom da ih zaštiti. Kad su vidjeli da im ni car ne po- 
maže protiv obijesne mađarske vlastele, seljaci su pograbili oružje. 
Na čelo bune stupio je neki seljak Horia (ili Horea), koji 
je sam bio učestvovao u jednoj deputaciji, te se odlikovao naročitom 
bistrinom i borbenošću. Uz njega su u vodstvu bila njegova dva 
druga: Closgca i Crisan. Pobunjeni seljaci su spalili više ple- 
mićkih dvoraca i opljačkali, te poubijali nekoliko plemića, osveću- 
jući se na taj način za svoja stoljetna poniženja i izrabljivanja. Kad 
je buna počela da zauzima opasne dimenzije zatražili su mađarski 
velikaši pomoć carske vojske. Seljaci su bili preslabi da se odupru 
carskoj vojsci, pa su se razbježali. Horea, Closca i Crisan pobjegli 
su u šumu, ali su izdajom bili uhvaćeni i zatvoreni u tamnicu u Alba 
Juliji. Tamo je Crisan bio obješen u zatvoru, dok su Horia i Closca 
stavljeni na kotač 29. februara 1785. Sve muke i smrt podnijeli su 

neobičnom hrabrošću. »Buna Horije imala je u prvom redu socijalni 
karakter, jer su bunu podigli nezadovoljni kmetovi, ali je imala i na- 
cionalni karakter, jer su pobunjeni seljaci bili Rumunji, dok su ugnje- 
tači plemići bili Mađari« (Scarlat Lambrino, Gheorghe 
Lazar, Virgiliu P. Arlore: Istoria Romanilor, Bu- 
curesti 1935. str. 293).) 
| Na koncu još da, se osvrnemo na jednu seljačku bunu, koja je 
prethodila i u mnogom utjecala na hrvatsku seljačku bunu. To je 
Dožina seljačka buna u Mađarskoj god. 1514. 

Za ilustraciju prilika, koje su vladale u Mađarskoj prije Do- 
žine bune, dovoljno je navesti, da se »najveći dio obradive zemlje 
u državi nagomilao u rukama malog broja latifundijskih velepcsjed- 
ničkih porodica. Skoro polovina svih kmetovskih zemljišta nalazila 
se je u vlasništvu dvadeset i pet plemićkih porodica. Samom najbo- 
gatijem i najutjecajnijem veleposjedniku toga vremena Ivanu Za- 
polji ( kasnijem kralju) pripadalo je 1250 kmetskih selišta, što je 
značilo dvanaesti dio cijele države« (Šandor Gergely, Histo- 
rija Dožine seljačke bune). 

Seljaci su trpili od oskudice zemlje, jer su vlastela svu bolju 
zemlju prigrabila za sebe i kmet je tu zemlju morao besplatno obra- 
đivati. Ono malo zemlje što su seljaci za sebe obrađivali bilo je pre- 
opterećeno raznim daćama i porezima. »A ti tereti i dažbine (kako ih 
je Acsady izračunao) gutali su 64%, to jest skoro dvije trećine 
prihoda s kmetova grunta i tako ugrožavali i sam minimum za odr- 
žanje kmetovskog života. Osim toga radni narod je pljačkan mno- 
štvom nezakonitih carina, oduzimanja i plaćanja« (Gergely). Se- 
ljacima je bio zabranjen i lov, tako da je divljač mogla nesmetano 
da uništava njegovu ljetinu. Osim toga zemlju su pljačkale najam- 
ničke čete, koje su branile granicu od Turaka. Kako ti tuđinski pla- 
ćeni vojnici nisu dobivali uredno plaću, to su se oni sami naplaćivali, 
dakako od seljaka. U Mađarskoj je u to vrijeme bila masa seljaka 
bez zemlje, koji su se prehranjivali bilo prosjačanjem, bilo kojeka- 
kvim sezonskim radovima ili su stupali u vojsku, da se bar najedu. 
U erdeljskim je rudnicima bilo dosta radnika, koji su isto tako bili 


8) Kod pribiranja materijala za ovu bunu pomogao mi je (obzirom na 
rumunjski jezik) Dr. Ivan Esih. Uzgred napominjem, da je povodom 150-godiš- 
njice ove bune izašao u Rumunjskoj niz publikacija, među ostalima jedna od 
akademika Jona Lupasa i jedna od prvaka rumunjske seljačke stranke Dr. 
Alexandra Vaida-Voevode, a izašla je također i pjesnička zbirka rumunjskog 
pjesnika Arona Cotrasa pod naslovom »Horia«. (Op. M. D.) 

eksploatisani, a uz to im je pod prijetnjom smrtne kazne bilo za- 
branjeno svako udruživanje u svrhu popravka svoga materijalnog 
položaja. Po gradovima je također siromašno pučanstvo stenjalo pod 
svim mogucim teretima a čitava vlast je bila u rukama ograničenog 
broja bogatih građanskih porodica. Nije mnogo bolje išlo ni nižem 
plemstvu, koje također nije imalo nikakvog utjecaja na vlast, a eko- 
nomski je bilo potpuno ruinirano i zaduženo. Niže svećenstvo, na- 
ročito ono seljačkog porijekla, koje je živjelo u narodu, dijelilo je 
također i njegovu sudbinu. Jednom riječi sva vlast i sve bogatstvo 
ove bogate zemlje nalazilo se u rukama malog, veoma malog broja 
svjetovnih i crkvenih velikaša. (Ni danas nisu prilike mnogo druk- 
čije u ovoj junkersko-feudalno-klerikalnoj zemlji). Klasna diferenci- 
jacija bila je oštro provedena. 

Do same bune došlo je na malo čudan način. Mađarski nad- 
biskup Tomo Bakač je po nagovoru pape Lava X. sklonio kralja 
Ladislava da povede krstašku vojnu protiv Turaka. Cilj rata je imao 
biti osvojenje Balkana i Carigrada, što bi povećalo papin ugled i moć. 
Kako je i kralj imao na tom interesa, misleći da vanjskim ratnim 
uspjehom utvrdi svoju moć u zemlji, naročito vis-a-vis svoga su- 
parnika Ivana Zapolje, to je on rado na to pristao. A plemstvo je 
opet u početku mislilo da će se na taj način riješiti raznih nepo- 
ćudnih elemenata, seoskih beskućnika, proletera, jer su im ti u 
zemlji bili opasni, pa su se nadali da će ih već odnijeti đavo u borba- 
ma s Turcima. Iz tadašnjih dokumenata se vidi, da se baš zatim i išlo, 
i da plemići nisu računali, da će i »pravi seljaci« poći na tu krstašku 
vojnu. | 

Međutim oni su se u tom prevarili. Zanešeni nešto vjerskim fa- 
natizmom, a nešto tjerani dešperacijom i nadom, da će u ratu kako 
tako popraviti svoj bijedni položaj, ili da će bar imati što da jedu, 
seljaci su se hrpimice javljali u »krstaše«, stavljajući na sebe znak 
crvenog krsta. Odaziv je bio neočekivan. Kralj je za vođu ovih krs- 
taša postavio, a nadbiskup ga je u ime papino blagoslovio, davši mu 
od pape blagoslovljenu hrstašku zastavu, Jurja Dožu, pori- 
jeklom plemića, koji se već prije istakao u borbama s Turcima. Pre- 
ma ugovorenom planu Doža je kraj Pešte sakupljao svoje krstaše i 
vježbao ih za rat. Tu se imala provesti koncentracija svih krstaša, 
a zatim se imalo krenuti na Turke. 

Ali kad su vlastela vidjela, da će na taj način ostati bez svojih 
kmetova, oni su ih milom, a na koncuji silom, stali odvraćati od po- 
laska u krstaški rat, makar da je prije bio izdan zakon protiv tak- 

vog odvraćanja. Kronika sačuvana iz tog vremena govori nam kako 
su »gospoda hvatala svoje kmetove i veoma ih strogo kažnjavala; 
neke među onima, koji su na sebi nosili znak krsta, poubijali su, a 
neke uškopljavali«. A na domu ostale porodice onih kmetova, koji 
su već bili stupili u vojsku, poapsili su i mučili ih, da bi na glas o 
tim mučenjima očevi porodica napustili »onu ludoriju«, da bi se vra- 
tili na rad za gospodu« (Gergely). 

To je izazvalo strahovito ogorčenje kod »krstaša«. Doža je 
protiv toga protestirao na nadležnim mjestima, ali bez uspjeha. Go- 
.spoda su uvidjela, da su s krstaškom vojnom promašili i želili su da 
se čim prije riješe »krstaša«. Doži su uskratili sredstva za opremu i 
izdržavanje vojske, a kralj je Doži naredio da s onako nespremnom 
i neopskrbljenom vojskom krene na Turke. Jednom riječi slalo se 
taj jadni narod u sigurnu smrt. Kad je Doža prozreo namjere go- 
spode i njihovo vjerolomstvo. odlučio je u sporezumu sa svojim 
krstašima, da najprije obračuna s gospodom. I tako se krstaški rat 
pretvara u seljački klasni rat, koji je trajao četiri mjeseca. Doža 
uspijeva da nekoliko puta porazi plemićku vojsku pod vodstvom 
Ištvana Bathorija i da zeuzme brojne gradove, i opsjedne tvrdi grad 
Temišvar. Među vlastelom. je zavladala strahovita panika. Seljaci su 
iskaljivali svoju stoljetnu mržnju prema: vlasteli palenjem dvoraca, 
uništavanjem plemićkih isprava i, ubijanjem onih plemića, koji su se 
isticali okrutnošću. Doža se pokazao kao izvrstan govornik*) i voj- 
skovođa. Da je seljačka vojska bila bolje oboružana, da je u njoj 


%) 18. maja 1514. održao je Doža u Ceglćdu sakupljenim krstašima jedan 
Bovor, koji radi njegove karakteristične sadržine donosimo. Govor je ovjerovio 
poznati madjarski historičar Markišančcor, a mi ga donosimo prema G er- 
gelju. Doža je tom prilikom rekao slijedeće: 

»Plemići zaboravljaju, da samo istinska hrabrost oplemenjuje i nepre- 
«stano se pozivaju na zasluge svojih pređa. Ali onaj, tko želi da postane ple- 
menitiji, ne treba da traži društvo velike gospodc, nego društvo sirotih ljudi. 
Jer siromah čovjek nije zloban i časnu se ponaša prema cnome, tko ga poštuje. 

Neka nam ne govore, da su klasne razlike djelo i zapovijest gospodina 
boga. Jer u vrijeme Adama 1 Eve nije bilo ni kralja, ni cara. ni velike gospode. 
“ni plemstva. Ako dakle svi imamo iste praroditelje. — onda nema i ne može 
biti gospode po rođenju. 

Ali i u starom Rimu, koji je vladao čitavim svijetom, bilo je doduše ple- 
mića, no oni nisu svoju slavu sticali bogatstvom, nego siromaštvom svojim 1 
viteštvom. Slavni Fabijevci i Fabriciji svi su do jednoga hvatali i za ručke 
pluga. Nisu spavali na mekoj postelji, nego na trsci. 

Danas pak pokvareni plemići ne samo da rasipaju svoje imanje, nego 
-otimaju i tuđe. Vode razbludni. život, opijaju se, kite se i maimunišu modi. Za- 

bilo više discipline, a naročito, da je kod seljaka bilo više klasne svi- 
jesti, on bi vjerovatno izašao kao pobjednik. Ali seljaci su se brzo 
zamarali u borbi (kao i uvijek), mnogi su počeli da napuštaju Dožin 
tabor, u nadi da će ublažiti položaj svojih porodica, a mnogi su bili i 
zavedeni kraljevim proglasima, koji su im obećavali pomilovanje, ako 
se vrate svojim kućama. Uz to je Doža izgubio mnogo vremena op- 
sjedajući Temišvar, a kroz to se vrijeme pribrala i organizovala ple- 
mićka vojska, potpomognuta vojskom njemačkog, češkog i moldav- 
skog plemstva (klasna solidarnost!). Plemićkoj vojsci stao je na 
čelo tada najmoćniji velikaš Ivan Zapolja, kome je uspjelo da 
15, jula 1545. odnese pobjedu nad Dožom. Doža se borio kaa lav, ali 
je teško ranjen pao u ruke neprijatelja. Neki njegovi vođe, među 
njima bivši svećenik Lovro Meszaroš, produžili su s borbom, 
ali su za redom bili potučeni i čitava buna je uskoro bila skršena. 

Poslije svake seljačke bune plemstvo je okrutno obračunavalo 
s pobunjenim seljacima. Ali u toj svireposti mađarski velikaši su 
odnijeli rekord. »Poslije temišvarske bitke nastalo je pravo maso- 
vno klanje seljaka, a ubrzo je uslijedilo i smaknuće Jurja Dože, koga 
su ubijali rafiniranim mučenjima, koja graniče s ludilom. Na Za- 
poljinu zapovijed postavili su ga na usijani željezni prijesto, na 
glavu su mu tri puta pritiskali zažarenu gvozdenu krunu, načinjenu 
od bivoljskih brnjica, jer sve to pripada »seljačkom kralju«, a onda 
je nastao najodvratniji prizor, koji je trebao da prikaže ljudoždersko 
poživinčenje pobunjenih kmetova. Taj prizor Marki opisuje ovako: 


dovoljavajući svaku svoju želju, plemići za poneku noć probanče trud i muku 
čitavih dugih kmetovskih života. Čistu vodu ne mogu da trpe. Jednostavna jela 
im ne trebaju, jer nikad nisu gladni. A njihovi stolovi ugibaju se od skupocjenih 
vina i fazana, Cak i na to paze, kako će držati ruku, dok sjeku zeca ili drugo 
pečenje. 

Obeščašćuju i božje i ljudske pravo, jer pravdu zašutkuju novcem. Pođ- 


+ mićivanjem dolaze do presuda. Ali oni mogu činiti što hoće, jer uvijex ostaju 


nekažnjeni. Pa zato i čine najveća bezakonja. Guše se u bludu i robovi su naj- 
gorih strasti. Ne štede ni dobar glas djevojaka. pa čak napastuju i seljačke 
mlade. Ali ako im netka kaže iStinu u lice, teško tome. A kad dođu u škripac, 
obećavaju sve, zaklinju se kao prosci. Ali na njihovu riječ ne može se ništa dati, 
jer su oni varalice. 


Pljačkaju i upnjetavaju narcd, i od toga ne prave nikakvo pitanje. sa- 
vjesti. Lakše bi bilo izbrojiti u proijeće travke, ljeti žitno klasje, s jeseni plo- 
dove, a zimi pahuljice snijega i zvijezde na vedrom nebu, ili zrna pijeska u pješ- 
čarama, nego izgovoriti i pobrojati njihova zlodjela. 

A mi, koje oni drže kao robove, sikćući doduše, ali ipak strpljivo svr- 
šavamo svoje poslove. 

»Dožinom prijestolju dotjerali su devet smrtno izgladnjelih seljaka. 
Na muziku svirala, violina i zviždanja morali su igrati kolo, i po- 
slije svakog zaokreta morali su »kao gladni vuci i svinje« da jed- 
nom zagriznu u vođino tijelo i da te krvave dijelove njegove progutrju. 
Onog pak, koji nije htio da ga grize, a to se moglo poznati po tome, 
da li su mu usta bila crvena od krvi, ili nisu, — na mjestu su posjekli. 
Trojica, četvorica su tako platili svojim životom. Mjesec dana ka- 
snije na željeznom roštilju ispekao je potonji kralj, a onda još voj- 
voda, Zapolja i Dožinog druga Lovru Meszaroša, koji je puslije iz- 
gubljene bitke također pao u ropstvo. Grozna je bila i sudbina većine 
krstaša, koje su ili za vrijeme borbe, ili kasnije u kaznenim ekspe- 
dicijama pomorili mučeničkom smrću. Prema historijskim izvorima 
u buni je propalo 70.000 seljaka, to jest skoro svaki dvadeseti od 
poldrug milijuna kmetovskog stanovništva« (Gergely). 

Ali nisu bolje prošli ni oni seljaci, koji su ostali na životu. 
Protiv njih su donešeni vanredno strogi zakoni. Oni su osuđeni na 
plaćanje velikih novčanih kazna, mnogima je sav imetak konfisciran, 
seljacima je bilo zabranjeno svako nošenje oružja, a najteža je kazna 
bila, da je seljacimaj bilo zabranjeno pravo da sele od jednog gospo- 
dara do drugog. Seljak je tako bio potpuno izručen na milost i ne- 
milost svome feudalnom gospodaru. On je postao t. zv. glebae ad- 
scriptus (vezan za grudu). ČI. 18. toga famoznog zakona, koga je 
kralj Ladislav potvrdio 14. studenoga 1514. kaže doslovce: »Da bi 
uspomena kmetovskog izdajstva prešla: i na njihove potomke, i da 


Ali to ne može dugo tako ostati. Treba zbaciti jaram. Treba da se suprot- 
stavimo tiranima i ostvarimo našu pravdu. Slobodni hoćemo da budemo, pa 
ćemo to i biti, izmijenit ćemo rđave zakone i smrviti zastarjela plemićka prava 
Gospodsko imanje neka pređe u ruke radnoga naroda. 


Ja ne ću da vam budem kralj, nego samo brat. U svakom značajnijem 
poslu pokorit ću se volji narodnoj i uvijek ću postupati po njoj. A kad zaželite, 
ja ću predati vrhovnu vlast i bez riječi ću pustiti da sudite nada mnom i nađ 
mojim djelima. 

A sad nemojte kolebtati, čak ni onda, ako se vaši roditelji i vaša braća 
okrenu protiv vas. Tko teži za nečim velikim, treba da učini i ono, za što se 
inače dobija zatvor i progoni. Ali mi ćemo svojom slavom primorati čak i strane 
države da nam se poklone. Nas će sadašnjost cijeniti, a budućnost poštovati. či- 
tave knjige pisat će o nama i naš glas pronosit će se stoljećima. Ta ako zaslu- 
žuje ikoja stvar da se o njoj piše i da se za nju bori, to onda zaslužuje ova 
naša »krstaška« vojna. 


Neka dakle ispaštaju krivci, neka se unište oni, koji se protive volji 
radnoga naroda!« 


bi svako pokoljenje saznalo, koliki je grijeh bunjenje protiv go- 
spode, neka svi seljaci u ovoj zemlji, ma gdje oni stanovali, izgube 
slobodu seljenja s jednog mjesta na drugo i neka se potčine bez- 
uvjetnom i vječnom služenju svojih vlastelinskih gospodara«. 

Još na koncu da istaknemo jednu perfidiju plemićke gospode. 
Oni su proširili lažnu vijest, da se Juraj Doža u Cegledu, gdje je 
držao onaj svoj čuveni govor, koga smo naprijed citirali, proglasio 
»seljačkim kraljem«. To im je imalo služiti kao opravdanje za njihov 
krvnički postupak prema seljacima. Istu podvalu učinili su i hrvatski 
velikaši Matiji Gupcu. Međutim i u jednom i u drugom slučaju radi 
se o očevidnoj laži, koja najbolje dokazuje s kakvim se sredstvima 
plemstvo služilo u borbi protiv svojih klasnih seljačkih protivnika. 


35 


Opću političku situaciju kraljevstva hrvatskog u onom histo- 
rijskom razdoblju, u koje pada i seljačka buna pod vodstvom Matije 
Gupca, karakteriziraju dva momenta: unutarnje borbe za nasljed- 
stvo hrvatske i ugarske krune, te neprekidne vanjske borbe s Mle- 
čanima i Turcima. U tim borbama Hrvatska je dovedena na rub pro- 
pasti, njezin pad dosiže svoju najnižu točku, od nje postoje još sa- 
mo reliquiae reliquiarum (ostaci ostataka). »Od hrvatske države, 
koja je nekad za Tomislava obuhvatala oko 1.100 četv. myriameta- 
ra, a za Petra Krešimira bar 550 četv. myriametara, bijaše tada pre- 
ostalo samo kukavnih 125 četv. myriametara! Čitava Dalmacija bi- 
jaše već od jednog stoljeća u vlasti mletačke republike, a iza osudnog 
boja na Krbavskom polju god. 1.493. odkidao slavodobitni Osmanli- 
ja komad po komad hrvatske zemlje, tako da je već sada vladao či- 
tavom istočnom Slavonijom, Likom i Krbavom, kao i čitavom Hrvat- 
skom na jugu Velebita, koliko nije pripala mletačkoj Dalmaciji. Ci- 
jela Hrvatska sastojala se tada za pravo od tri županije (varaždin- 
ske, nešto križevačke i zagrebačke), i što je primorja od Rijeke do 
Baga. To je bio jedva peti dio Krešimirove Hrvatske, te su ju zato 
i hrvatski staleži stali nazivati »pretužni ostatci ostataka kraljevi- 
ne Dalmacije, Hrvatske i Slavonije« — reliquiae reliquiarum regno- 
rum Dalmatiae, Croatiae et Slavoniae (Vjekoslav Klaić: Po- 
vjest Hrvata, sv. I. Predgovor »Čestitomu štiocu«, str. VII.). 

Tom žalosnom stanju hrvatskih zemalja kriva su uglavnom 
hrvatska vlastela, koja su se, rukovođena svojim sebičnim klasnim 
privilegijama, vezala sad s ovim sad s onim tuđincem, koji im je sa- 
mo garantirao njihove povlastice i njihove privatno-pravne interese. 
Bez ikakvog obzira na. prava i interese ogromne mase hrvatskog se- 
ljačkog naroda, ta su privilegisana gospoda paktirala s Kolomanom, 
Ferdinandom Habsburškim, Ivanom Zapoljom, pa čak neki s Turci- 
ma i Mlečanima. Sam narod niti se pitao niti je o čemu odlučivao. 
On je bio bespravno roblje, koje su ugnjetavali i pljačkali i domaći i 
strani feudalci, njemu su bili podjednaki neprijatelji Bizantinci i 
Mongoli, Turci i Mlečani, kao i njegovi tobožnji zaštitnici i branite- 

lji. Bilo je čak situacija, kad je taj narod preferirao Turke domaćoj 
gospodi. Jer koliko god su Turci činili zla kršćanskom elementu, oni su 
ipak seljaka manje eksploatisali i ponižavali od »kršćanske« svjetov- 
ne i crkvene feudalne gospode. Ispravno kaže Adam Pribiće- 
vić: »Mi možemo imati o Turcima najgore mišljenje, ali moramo 
priznati da turska vlast nije seljaka pogazila kao seljaka, kao čove- 
ka koji telesno radi koliko je feudalizam u Evropi ... Istina je da 
je hrišćanstvo bilo samo trpljena vera. Ali hrišćanin nije bio poga- 
žen kao čovek radnik, koliko je bio pogažen seljak u Evropi«. (Adam 
Pribićević: Seljak, str. 104.)'%) I onda car Maksimilijan govori 
u jednom pismu banu Draškoviću, onom istom, koji je svirepo ugušio 
seljačku bunu i Matiju Gupca okrunio usijanom željeznom krunom, 
kako je to »nečuveno, da bi se hrvatski seljak Turčinu predavao«. On 
dakako nije mogao shvatiti, da je hrvatskom seljaku svejedno tko 
ga tlači i izrabljuje, kao što to ni danas ne mogu da shvate oni, 
koji žele upregnuti seljaka pod svoj gospodski jaram. Upravo to, što 


\ 

1) Dr. Momčilo Ninčić, bivši ministar, ističe u svojoj knjizi »Is- 
torija agrarno - pravnih odnosa srpskih težaka pod Tur- 
cim a«, da je u socijalnom i ekonomskom pogledu položaj srpskog seljaka pod 
Turcima, bar u doba jake centralne vlasti sultanove (15. i 16. vijek), bio daleko 
povoljniji, nego šo je bio pod srpskim vladaocima. Ima dokaza, da su Turci up- 
ravo eksploatisali u svoju Ecrist nezadovoljstvo srpskih seljaka s domaćom 
vlastelom. Srpski seljak je pod Turcima imao daleko više prava na zemlji koju 
je cbrađivao, nego što je imao prije pod domaćom vlastelom. On je uz to bio 
pokretriji, pa je mogao scliti od jednog spahije do drugog, dok je po Dušano- 
vom zakcniku meroph (kmet) bio privezan za zemlju, a ako bi pobjegao od 
svo» gospodara, bio bi strogo kažnjen (pekli bi ga vatrom i rasporili mu nos). U 
Turskoj za takav bijeg nije bila predviđena nikakva kazna. I u pogledu nasljed- 
stva bio je seljak pod Turcima u boljem položaju, jer Je imao garantovano 
pravo nasljedstva, koje mu njegov gospodar-spahija nije mogao osporiti. Se- 
ljak pod Turcima nije također davao rabotu, što je najteže pogađa'o seljake u 
doba feudalizma. Isto tako bili su manji i ostali tereti, bar, kako rekosmo, u doba 
dok je bila snažna sultanova vlast i dok se noštivao zakon. Kasnije su dakako 
spahije preuzele maha, pa se položaj raje znatno pogoršao, što je onda i dovelo 
do ustanka protiv Turaka. Ali u ćoba seljačkih buna u Evropi seljak je u Tur- 
sko: živio u relativnom miru i blagostanju. Ninčić citira mišlienje historičara 
Jor«e, koji ovako prikazuje stanje kršćanskog življa u Turskoj u 15. sto- 
ljeću: 

»U unutrašnjosti Carevine vladaše mir, kao u starim rimskim vremeni- 
ma. Na suprot pol;skim i ugarskim feudnim gospodarima, pod kojima su gra- 
đani i seljaci, u prkos svih pod zakletvom potvrđenih privilegija, beskrajno ima- 
li da trpe, na suprot nemiru koji od starine ležaše u sistemu malih slovenskih 
država, na suprct teškom teretu koji ih je davio pod poslednjim grčkim mlako- 

su hrvatski feudalci u svim svojim pothvatima posve apstrahirali 
široke slojeve naroda, nastojeći da kojekakvim špekulacijama i za- 
sebnim akcijama očuvaju i zaštite svoje lične interese, bio je glavni 
uzrok stanja u koji je doveden hrvatski narod. 

Počelo je to već god. 1.102. kad je ugarski kralj Koloman sklo- 
pio državni ugovor (pacta conventa) s predstavnicima 12 hr- 
vatskih plemena, u kojem ga ovi primaju kac hrvatskog kralja, a 
on njima potvrđuje njihove staleške povlastice, navlastito privatno- 
pravne i imovinske naravi. Tim je Hrvatska došla u personalnu uni- 
ju s Ugarskom, s kojom zajedno počinje da sve bržim tempom po- 
prima zapadno-evropski feudalni sistem.« I teško vazalsko, feudalno 
lensko doba počimlje se i u Hrvatskoj razvijati punom parom, kako je 
to već i u cijeloj ostaloj Evropi. Sa zemljom gospodare kraljevi i ve- 
likaši, a narod postaje samo »radna stoka«, a prema potrebi i mate- 
rijal za neprijateljske puške, lumbarde, i stafaža raznih gospodskih 
parada — »za gospodsku voljicu«, »da si gospodin voljicu zvršiti udo- 
stojiju«. Jasno je, dakle, koliki je pad hrvatskoga naroda od Tomi- 


njama koji su svoje podanike bez mere pljačkali, a ništa im nisu pružali u za. 
menu ... činjaše osmanlijski kompleks zemalja srećnu protivnost. Niko nije 
moraa da strahuje od zla radi svoje vere i radi svoje narodnosti. Turci su, piše 
jedan Srbin po rođenju, koji je mnogo godina služio među Janjićarima, pre 
svega pravični kako među sobom, tako i prema svojim podanicima bez razlike 
vere, i prema vazalnim zemljama. Četiri puta godišnje išli su činovnici, neka 
vrsta osmanskih missi dominici, da paže kako se postupa s rajom i da ne 
dopuste »da se sirotinja ugnjetava« ... Težaku niko nije uzimao njepovu ze- 
mlju, građaninu niko njegov dućan ili njegovu radionicu, svešteniku niko nje- 
govu crkvu u kojoj se Bogu služaše mirno kao i pre toga ... Turski elemenat 
koji se naselio u unutrašnjost šteđaše i moraše da štedi mirnoga stanovnika ko- 
ji je plaćao Caru harač, koji je mnogo manje iznosio od fiskalnih tereta hrišćan- 
skih vremena ... Najteže kazne pogađahu onoga ko je hteo da živi o trošku 
»sirote carske raje«. Opasnosti za život izlagaše se onaj ko bi seljacima kokoš 
uzeo ...« (Str. 89.). 

Slično kaže i Vasa čubrilović u svojoj raspravi »Poreklo mu- 
slimanskog plemstva«<: »Turci su odlično znali da iskoriste teško sta- 
nje seljaka u zemljama koje su napadali, da bi ga odvojili od vlastele i prive- 
zali sebi. Nema sumnje da je Turska 15. veka sa svojim timarskim sistemom, 
sa manjim porezima i većim poštovanjem zakona daleko bila odmakla pred 
svojim hrišćanskim protivnicima. Turci obećavaju seljaku da će mu biti mnogo 
lakše živeti pod njima, Turcima, nego pod starim gospodarima. Pod pritiskom 
plemićke samovolje, ratnih pustošenja i tereta, seljaštvo bi se obično pokole- 
balo i gde niie prelazilo u otvorene bune kao u Južnoj Ugarskoj, ili bežalo u 
Turke kao u Bosni i Slavoniji, ono je bilo dobrim delom pasivno u očajnoj bor- 
bisvoje države sa turskim osvajačem (Bugarska pa i Srbija)«. 

slava do Svačića, kad su »predstavnici hrvatskih plemena« imali ta- 
. ko malo vjere u svoj vlastiti narod, tako malo vezes njim 
i tako malo do tog naroda držali, da su načinili ovakvu trgovinu, 
zamjenu »in natura« slobode svoje domovine za povelju, za »zaštitu 
privatno-pravnih interesa njihovih« (Josip Predavec: Seloi 
seljaci, str. 61.). 

Pod vladavinom Arpadovaca sve više se gube stari hrvatski 
plemenski uređaji, naročito uslijed toga što su ugarski kraljevi po- 
jedine hrvatske velikaše nagrađivali za njihove zasluge kruni. Tim 
darovanjima su položeni temelji mnogim kasnije veoma uglednim 
hrvatskim plemićkim porodicama, tako Frankopanima, Šubićima, Ba- 
bonićima, Blagajskima i t. d.« Ovim darovnicama postadoše ovi dre- 
vni hrvatski plemići kraljevski vazali. I tako se stao među hrvat- 
skim plemstvom širiti feudalizam po zapadno-evropskom uzoru, a na 
štetu staroga plemenskoga uređenja, ili drugim riječima: hrvat- 
sko se plemstvo počelo od toga vremena unapri- 
jedsvetovišeizjednačivati s ugarskim« (Ferdo 
Šišić: Pregled povijesti hrvatskoga naroda, str. 
158.). 

Za vladavine Arpadovaca (1.102—1.301) dolazi do provale Mon- 
gola i do stalnih borba s Mlečanima, a osim toga u Hrvatskoj se po- 
jedini velikaši otimaju za posjede i časti, a naročito bansku čast. 

Iza Arpadovaca slijede Anžuvinci (1.301—1.409.), koji produ- 
žuju s politikom učvršćivanja kraljevske vlasti i dijeljenja posjeda 
pojedinim velikašima, bilo domaćima hrvatskima bilo stranima. »Po- 
sjedi se — dakako i narod na njima — uzimlju, daju, daruju, a jav- 
lja se i darovanje »nasljedstvo«, dakako, za sada vezano s 
nasljedstvom banske časti. To je sigurno posljedica već takvih da- 
rovanja u drugim evropskim državama. Između tako ojačanih i osi- 
ljenih hrvatskih velikaša nastaju teške unutrašnje borbe, pravi gra- 
đanski ratovi« (Predavec, str. 67.). 

Hrvatska se već u to doba nalazi u veoma žalosnom stanju. 
Sve te unutarnje borbe pojedinih osiljenih velikaša padaju na leđa 
seljaka, građanstva, pa i siromašnijeg plemstva. O tadašnjem stanju 
u Hrvatskoj Predavec citira izvještaj samog zloglasnog grofa Celj- 
skoga, kojemu je kralj Sigismund dao ogromna imanja, među osta- 
lim i grad Varaždin. Iz toga izvještaja doznajemo, da su u Hrvat- 
skoj »nastale mnoge i razne prepirke, nesloga, raskoli, ubojstva ljudi, 
otimačine, razbojstva, krađe, paleži, grabeži, posvojenja posjeda, a 
sve to biva bez broja, rekbi neprekidno danju i noću; plemiće (si- 

romašnije) tjeraju velikaši iz vlastitih im kuća, otimaju im sve nji- 
hove stvari i iste dokazne isprave; u crkve i samostane provaljuje 
se, te se u njima sve plijeni; pače i na gradove se navaljuje, te se i 
oni osvajaju; nastalo je i drugih raznih mnogih neizrecivih zala, ona 
postoje, izvađaju i množe se u velike sa strane nekih mogućnika ta- 
ko, da se činilo, da će iz tih zala, radi tlačenja siromašnih plemića i 
drugih ljudi — kmetova, nastati u toj kraljevini Slavoniji (Hrvat- 
skoj) najveći rat, pače je već i nastao« (Predavec, str. 68.). 

Za vladavine Sigismunda Luksemburgovca dolazi do prve pro- 
vale Turaka u ove krajeve (1.415), s kojima će hrvatski narod ima- 
ti posla gotovo četiri stotine godina, i koji će vidno utjecati na nje- 
govu historiju. Odsele će Hrvatska postati poprište stalnih borba, u 
kojima se na hiljade hrvatskih seljaka odvodi u tursko sužanjstvo, 
domovi se pale i pljačkaju, i to ne samo sa strane Turaka, nego i sa 
strane vojnika, koji će biti dovedeni za tobožnju obranu granice, a 
ništa manje i sa strane hrvatskih velikaša. »Kao naročito sramotnu 
činjenicu toga razdoblja treba spomenuti sramoćenje, pljačkanje, 
mučenje i ubijanje hrvatskih seljaka i kmetova po njihovim vlasti- 
tim velikašima« (Predavec, str. 71.). 

Unutarnje borbe za nasljedstvo dosegnule su svoj vrhunac, kad 
je u bitci s Turcima na Muhačkom polju (1526.) zaglavio kralj Lju- 
devit II. iz porodice Jagelovića, i tako Hrvatska s Ugarskom ostade 
bez kralja. Odmah su se za ugarsko-hrvatsku krunu javila dva pre- 
tendenta: Ferdinand nadvojvoda austrijski iz porodice Habsburgo- 
vaca i erdeljski vojvoda Ivan Zapolja. Hrvatski velikaši se pocjepa- 
še. Jedni pristadoše uz Ferdinanda Habsburgovca i na saboru u Ce- 
tinu izabraše ga na novu godinu 1.572. za kralja hrvatskoga, dok 
su drugi na saboru u Dubravi 3. januara, pod vodstvom zagrebač- 
kog biskupa Šimuna Erdeda i kneza Krste Frankopsna, proglasili 
Ivana Zapolju kraljem Hrvatske, Slavonije i Dalmacije. Između obje 
stranke dolazi do ogorčenih borba, što Turci iskorištavaju za nove 
provale i pljačkanja hrvatskih krajeva. Sam Ivan Zapolja poziva 
Turke u pomoć protiv svoga suparnika Ferdinanda i postaje sulta- 
nov vazal. To čine i njegovi pristaše u Hrvatskoj. »Zapoljci opet pri- 
bijahu i na crkvenih vratih proglase svoga kralja i pisma Sulejma- 
nova. Na samom biskupskom gradu zagrebačkom bila su pribita pi- 
sma sultanova, gdje se kune i obećaje, da će štiti sve podanike svo- 
ga brata i kralja Ivana Zapolje« (Tade Smičiklas: Poviest 
Hrvatska, sv.IIL, str. 21.). 

Isto takva obećanja je davao i Ferdinand Habsburški, kojih se: 

dakako nije držao, kao što se Habsburgovci uopće nikad nisu pri- 
državali svojih obećanja. Za Ferdinanda Habsburškog, koga su Hr- 
vati (bolje rečeno: hrvatski velikaši) izabrali za svog kralja, zna- 
čajno je, da za vrijeme svoje dugogodišnje vladavine (1.527.—1.564) 
nije nikad došao u Hrvatsku, niti se za nju uopće mnogo brinuo. On 
je hrvatskim velikašima obećavao pomoć protiv Turaka, što je ove 
najviše i potaknulo, da ga biraju za kralja, ali od svih tih obećanja 
nije redovno ništa izvršeno. Za vrijeme njegove vladavine Hrvatska 
je najviše postradala od turskih provala, pa je upravo tada i dobila 
naziv reliquiae reliquiarum. Ali je zato bio širokogrudan u podje- 
ljivanju imanja svojih protivnika onima koji su uz njega pristali. 
»Otimačinu po svoj zemlji otvoriše nove kraljeve darovnice, kojih je 
broj tako velik i obsiže skoro sve krajeve kraljevstva, da neima kraja 
gdje Ferdinand nebi bio štogod darovao tako da Krsto Frankopan 
pravo piše: svakojaki ljudi plemenštinu dobivaju, a mi našu djedovi- 
nu gubimo!« (Smičiklas, II, str. 16). 

Među hrvatskom vlastelom nastala je divlja borba za imanja 
i časti. Jedni su ih dobivali iz ruku Ferdinanda Habsburškog, a dru- 
gi iz ruku erdeljskog vojvode Ivana Zapolje. Unatoč stalne opasno- 
sti od Turaka, koje je tada vodio silni sultan Sulejman, u Hrvatskoj 
je bio građanski rat u punom toku. Između pristaša jednog i drugog 
pretendenta vodile su se krvave borbe. U tim borbama zaglavio je 
pod zidinama grada Varaždina knez Krsto Frankopan (27. septem- 
bra 1.527), jedan od glavnih vođa Zapoljine stranke u Hrvatskoj. Taj 
građanski rat se svršio tek smrću Zapoljinom, kad su definitivno svi 
hrvatski velikaši priznali Ferdinanda za svoga kralja. 

Ferdinanda je na prijestolju naslijedio sin mu Maksimilijan 
(1.564.—1.576.) za vrijeme kojega će i doći u Hrvatskoj do velike se- 
ljačke bune. Turske provale u to doba ne prestaju (za Maksimilija- 
na god. 1.566. pogiba u Sigetu ban Nikola Šubić Zriniski), hrvatski 
krajevi su izloženi neprekidnim pustošenjima, u koliko se uopće ne 
nalaze pod turskom vlašću. Unutarnje borbe i nesuglasice između 
velikaša još uvijek traju, narod stenje pod svim mogućim feudal- 
nim teretima, izložen Turcima i njemačkim vojnicima, a svesrdno 
pljačkan i ugnjetavan sa strane svoje domaće vlastele. »Hrvatska 
je sa »kolajnom za hrakrost« i sa slavnim naslcvom »antemurale 
christianitatis« (predziđe kršćanstva) raskomadana i to tako: Sla- 
vonija i velik dio Dalmacije kao i Bosna-Hercegovina je pod vlašću 
turskom, ostali dio Dalmacije je pod vlašću mletačkom, krajina je 
pod vlašću njemačkih generala, a »ostaci ostataka« negdusšnje kra- 

ljevine Hrvatske, tri sjeverohrvatske županije pod vlasti »hrvatsko- 
ga sabora«, u stvari nekolicine velikaša, koji sad u borbama među 
sobom, sad opet »ujedinjenim silama« pritištu i pljačkaju svoje 
kmetove. Kmetove pritištu sve veći porezi, sve veća podavanja i 
sve teža robota, a glavno sve veća nesigurnost, radi koje 
oni tobože i moraju vršiti razne kmetske dužnosti prema svojim »za- 
štitnicima«. (Kmetstvo je na vrhuncu — Hrvatska je raskomadana!« 
(Predavec, str. 94.). 

To je po prilici politički okvir, unutar koga će se odigrati jedan 
od najznačajnijih događaja u historiji hrvatskog naroda — seljačka 
buna pod vodstvom Matije Gupca. A sad ćemo još da izložimo stva r- 
ne uzroke, koji su hrvatske seljake nagnali, da posegnu za oruž- 
jem u obranu svojih »starih pravica«. 


Stanje _hrvaiskog seljaštva u doba bune 


»Ajd na tlaku, zabava te čeka, kmete! 
Ori zemlju, gradi dvore vlastelinu! 
Već se za te šiba moči, korbač plete; 
Vozi vino, živad, maslo, devetinu! 
Batina te čeka i tamnica, ; 

Gdje ćeš gvožđu hladna ljubit lica«. 


Ivan Kukuljević Sakcinski. 


U doba seljačke bune Hrvatska  (obuhvatajući sve hrvatske 
krajeve) je već potpuno feudalizirana po zapadno-evropskom uzo- 
ru, naročito u krajevima sredovječne Slavonije (današnje zapadne 
Hrvatske), gdje je radi uže veze s Ugarskom ta feudalizacija bila 
provedene konzekventnije i bržim tempom. Društvena diferencijacija 
na feudalnoj osnovi provedena je u cijelosti, po onom sredovječnom 
principu, da je plemstvo stalež koji »vojuje«, svećenstvo »naučava«, 
a seljaštvo kuluči i hrani badavadžije i besposličare. 

Klasne razlike polariziraju čitavo društvo u njegov slobodni 
i neslobodni dio. Prvi dio društva sačinjavaju svjetovnii 
crkveni dostojanstvenici (biskupi, prelati, opati, hercezi, 
banovi, knezovi, grofovi i ostali magnati),tenižeplemstvo (ple- 
mići »jednoselci«, armalisti, šljivari, vojničko plemstvo). Cjelokupno 
plemstvo se u latinskim ispravama iz onoga doba naziva raznim ime- 
nima: domini prelati, barones, nobiles et alii status possessionati«, 
»domini magnates et nobiles«, »domini et nobiles, aliique status et or- 
dines«, a najobičnije »status et ordines« (staleži i redovi). 
Plemstvo je u feudalnoj državi u posjedu svih političkih prava. Ono 
predstavlja čitav narod, ono stvara na svojim saborima obavezne za- 
ključke, koji se onda kralju podastiru na odobrenje, ono određuje da- 
će i poreze, ono vrši nad svojim podanicima sudačku vlast, ono je 
isključivi vlasnik zemlje, ono je može se reći faktični gospodar nad 
imanjem i osobom kmeta seljaka, koji i nema nikakav direktni kon- 
takt s državom, nego samo sa svojim zemaljskim gospodarom. 

»Feudalna je država u stvari skup stotina i hiljada malih drža- 
vica, u stvari imanja feudalnih posjednika ili vlasnika, koji su fak- 

tično vladari, vladarčići na tim imanjima. U tom mozaiku tih imanja 
carska, kraljevska ili kneževska vlast propliće se samo kao tanka 
nit utjecaja vrhovnog vladara bilo kao pretstavnika države bilo pak 
kao velikog posjednika, vlastelina. Utjecaj vladara kao pretstavnika 
države na život u državi pokazuje se naročito: u ubiranju državnih 
poreza (koji su u početku vrlo maleni), u neznatnom sudjelovanju 
u odlukama sabora, u rijetkim kraljevskim sudovima, te u držanju 
razmjerno malenog broja vojnika. Te poslove u glavnom vrše feu- 
dalna gospoda: »staleži«, prelati (crkveni dostojanstvenici), 
magnati (velikaši) i plemići, a poslije i »redovi« (visoki sudbeni i 
upravni funkcionari). Do naroda, naročito do sela i seljaštva, me- 
đutim, taj utjecaj vladarev gotovo nikako ne dolazi. Sva vlast 
nad seljaštvom u feudalnoj državi je u rukama 
feudalnegospode. Kralj, vladar, ima veze sa seljačkim naro- 
dom i vlast nad njim samo toliko, koliko je i sam posjednik 
zemlje ili vlastelin. Prema tome selo u feudalno doba nije u državi, 
dio državne organizacije, već dio organizacije unutar feudalnog ima- 
nja, posjeda; seljaci ne idu u vojsku (kasnije idu, op. M. D.), o ka- 
kvim javnim skupštinama ili saborima, gdje bi i seljaci sudjelovali, 
nema, dakako, ni govora, a feudalni gospodar ubire i državne po- 
reze, a vlastela sude suvereno i potpuno podanicima, naročito kme- 
iovima«« (Predavec, str. 121.) 

Treba, međutim, naglasiti, da je među plemstvom u to doba 
postojala velika razlika u imućstvenim odnosima. Dok su ogromna 
imanja bila koncentrisana u rukama nekolicine moćnih velikaša, do- 
tle je bilo siromašnih plemića (»jednoselaca«), čiji se život nije 
mnogo razlikovao od života svakog drugog seljaka. Velikaši su u 
to doba naročito osilili i oni su bili pravi vladari u zemlji. Bili su to 
djelimice domaći velikaši, među njima dvije najmoćnije porodice, 
. Zrinjski i Frankopani, a djelimice pak stranci, kojima su vladari 
davali najbolja imanja u ovim krajevima za razne usluge. To je t. zv. 
donatarno plemstvo. U onim neprekidnim borbama i smutniama 
manji i slabiji su prirodno propadali i osiromešivali, dok su jači pri- 
grabili ogromna imanja, pa dakako imali i svu vlast u svojim ru- 
kama. To je doba oligarhijske vladavine velikaša. Mnogi sitni ple- 
mići postali su milom ili silom kmetovi krupnih velikaša. 

»Kmetovi seljaci imali su u nevolji za drugove male plemiće, 
a naročito plemiće jednoselce. Ti su potonji podnosili sve 
terete državne, zemaljske 1 crkvene, jedino što nijesu podavali daća 
svojoj zemaljskoj gospodi, jer su bili sami gospodari na svojoj ba- 

štinjenoj zemlji. Ali mnogi su kraj turskih provala i vječitog rato- 
vanja tako osiromašili, da su se sami nudili za kmetove visokim ple- 
mićima ili knezovima. A koji put su ti knezovi i sami otimali ple- 
mićima jednoselcima imanja i slobodu, te ih pretvarali u svoje po- 
danike. I sama plemićka općina u Turopolju oslobodila se je sile ve- 
likaške tek nakon žestokih borba od više nego pol stoljeća. 

Baš to visoko plemstvo, velikaši i knezovi bijahu se osobito 
osilili u ono vrijeme. Već za Jagelovića skupiše neki rodovi njihovi 
ogromna imanja. Još se više pomogoše za krvavih borba izmedju Fer- 
dinanda i Ivana Zapolje, pristajući sad uz jednoga kralja, a sad uz 
drugoga. Tako se naročito u Slavoniji (današnja zapadna Hrvatska, 
op. M. D.) podigoše porodice Erdeda, Keglevića, Ratkata, Sekelja, 
Tahija i Alapića, a uz njih razširiše svoju vlast iz Južne Hrvatske u 
Slavoniju također knezovi Zrinski. Ali i među tima rodovima bilo je 
žestokih borba radi posjeda, koji su brzo prelazili iz jednih ruku u 
druge. Sad bi oba protukralja jedno te isto imanje darivali svojim 
privrženicima, svaki svojemu: sad je opet jedan krali podijelio ne- 
komu u podpunu svojinu neko posjedovanje, koje bijaše nedavno dao 
drugomu budi u zalog za primljeni zajam, budi na uživanje za vjernu 
službu. Sve te prilike urodile su nekim bezpravnim stanjem, tako te 
je ugarski sabor u više navrata zaključio. da se sve nakon boja na 
Muhačkom polju izdane darovnice za imanja imadu ništetnima pro- 
glasiti, te sva za to vrijeme darovana imanja. prvašnjim vlastnicima 
povratiti. 

Oko god. 1.543. bili su osim duhovnih imania rajveći velepo- 
sjedi među Dravom i Kupom Cesargrad u varaždinskoj županiji i 
Moslavina u križevačkoj. Cesargrad brojio je 856 kmetovskih di- 
mova, a Moslavina 440. Oba su pripadala Erdedima, koji su povrh 
toga držali još Okić (306 dimova), Jastrebarsko (282 dima) i Želin 
(250 dimova) u zagrebačkoj županiji. Keglevići i Sekelji držali su po 
utanačenoj pogodbi imanja Kostel! (300 dimova) i Krapinu (180 di- 
mova) zajednički, tako da su zemlje, pripadajuće tim gradovima, 
uživali polovinom, dok su Sekelji stolovali u gradu Krapini, a Kegle- 
vići u Kostelu. Ali Keglevići su za svoju polovicu krapinskih ze- 
malja podigli baš nasuprot grada Krapine plemićki dvorac Šabac, 
koji su poslije i utvrdili kao malu tvrdinju, pa je radi toga dolazilo 
i do sukoba između njih i Sekelja. Suviše posjedovali su Keglevići 
još i grad Lobor (126 dimova). Ratkaji držali su Veliki Tabor sa 
160 dimova. Gjulaji Trakošćan (184 dima), Bradači grad Oštrc (104 

dima), a Pethewi grad Belu (100 dimova). Zrinski Nikola posje- 
dovao je Božjakovinu sa 324 dima.'!) Najznatniji veleposjed iza Ce- 
sargrada i Moslavine bio je tada onaj, koji je pripadao Susjed- 
gradu. Brojio je 350 dimova, a obuhvatao je sedam sudčija (iudi- 
catus), po imenu Stenjevec, Stupnik, Novaki, Podgorje, Pušća, Za- 
prešić i Brdovec« (Vjekoslav Klaić: Povjest Hrvata, 
IlI., str. 284.). 

Ogromna imenja pripadala su također crkvi (biskupiji, kap- 
tolu, samostanima), tada najvećem veleposjedniku. Da crkveni ve- 
likaši u postupcima prema seljacima nisu bili ništa bolji od svjetov- 
nih, dokazom su brojne bune na crkvenim dobrima, o kojima ćemo 
još napose govoriti. »Na crkvenim veleposjedima nije ništa bolje bilo: 
kmetovima od onih pod plemićima. Crkva je bezobzirno ugnjetavala, 
globila i tjerala seljake na kuluk kao i ostali vlasnici kmetova. Če- 
sto puta dolazilo je do sukoba između crkvene vlastele i plemića zbog: 
smetanja posjeda ili vlasti tako, da su i svoje kmetove uvodili u bor- 
bu. No čim bi ovakva kavga mogla preći u pobunu seljaka, vlasnici 
su se nagodili i popovi su uvijek blagoslovili to mudro rješenje go- 
spodara« (G. Pisanicki: Matija Gubec vođa seljačke bune 
1.573. god., Stožer, br. 4.—5. 1934.) 1?) 

U slobodni dio društva spadali su još građani u slobodnim 
gradovima, te neki malobrojni seljaci slobodnjac i, koji su 
doduše bili vlasnici zemlje, koju su obrađivali, ali nisu imali nika- 
kvih političkih prava. Također su ovamo spadali kasnije t. zv. kra- 


11) Zrinjski su bili još gospodari čitavog Međumurja, zatim grada Ra- 
kovca s Vrbovcem, Medvedgrada, Brezovice. Ozlja, Ribnika na Kupi, Broda 
na Kupi s najvećim dijelom Gorskog Kotara, zatim u Hrvatskom Primorju 
Bakra, Grobnika i Vinodola. U Zagrebu su imali palaču na Kapucinskom trgu. 

12) Kako su crkveni predstavnici kod nas gledali na feudalne odnose 
još u naprednom i slobodarskom 19. vijeku vidi se najbolje iz jedne pjesme 
poznatog kajkavskog pjesnika i komediografa Tite Brezovačkog (1757. 
do 1805.), bivšeg Pavlina i prebendara sv. Marka u Zagrebu. Ta je pjesma 
objavljena pod naslovom »Horvat Horvatom horvatski govori« u 
»Novom kalendaru za leto 1801«., a bila je uperena protiv novih ideja o slobodi, 
bratstvu i jednakosti, koje su dolazile iz Francuske rakon velike revolucije, 
a koje su i kod nas bile oduševljeno prihvaćene od svih naprednijih eleme- 
nata. Brezovački najprije pjeva o tim >»pogubnim« idejama, iznoseći kako. 
Francuzi »kud god putuju, posvud krivo upućuju«, pa zatim opominje Hrvate: 


Sad istinu čuli jeste, Dragi moji! vsi jednaki 
ako samo gluhi neste, nigdar bili ljudi vsaki, 
kakvi bute slobođnjaki, ovo more vsaki znati, 

kako bute vsi jednaki. razum more pokazati: 

jišniciili graničari, koje su doduše hrvatski velikaši nasto- 
jali da učine svojim kmetovima, ali su to onemogućavale tadašnje 
prilike. Naime, u stalnom ratu s Turcima granica (Vojna Krajina) 
je živjela pod naročitim režimom. Tu je stalno dolazilo do sukoba 
austrijskih vojnih vlasti i hrvatskog plemstva. Austrijski generali 
su sebi prisvajali svu vlast u Vojnoj Krajini, pravdajući to vojno- 
strateškim razlozima. Oni su nastojali da sve doseljenike, koji su 
bježali pred Turcima i nastanili se u pograničnim krajevima, pod- 
rede direktno sebi, dok su hrvatski velikaši htjeli da od tih doselje- 
nika učine svoje kmetove, sa svim kmetskim dužnostima i obveza- 
ma. Makar rukovođeni svojim posebnim interesima, austrijski su 
generali ipak trezvenije gledali na ovo pitanje od hrvatskih velikaša. 
»I ako nema sumnje, da je njemački general imao u ovakovom svom 
postupku, političkih, a i egoističkih interesa, ipak je sigurno i to se 
ovdje mora naročito podvući, da je kod tog generala barem obični 
instinkt samoodržanja probudio više razbora, nego kod one naše hr- 
vatske vlastele i velikaša, kojima je glavno bilo, da od 
doseljenika naprave svoje kmetove. Za to i nisu kod 
toga računali ni sa »slobodnjačkim«, stočarskim načinom života tih 
doseljenika, niti sa zaista vanrednom potrebom stalnog i sigurno 
mučnog stajanja na straži protiv Turčina. U svrhu ovakve obrane 
trebalo je osloboditi i svoje kmetove, da se i oni bace cijelom svo- 


Negdo gospon mora biti, AK' ti gospon zemlje ne da 


drugač kmet ne budu giti; kajbuondas tebeteda, 
gospon daje kmetu zemlju, gde buš ondaoral, kosil, 
zat' gospoda tlaku jemlju. kaj buš, odkud k hiže nosil? 
Moj kmet, zemlja nije tvoja, Ne buš imal hiže, hleva, 

gospon veli: zemlja moja! kamo človek, marše deva, 

Moja zemlja tebe hrani, nit kokoši, nit piščeta; 

od nevolje, glada brani. ni li bolje sad za kmeta? 
Poveč meni, moj šŠtefina, Anda tlaka je pravična, 

Ivek, Matek i Gjurina; nit vu ničem ni krivična, 

ki ste ovde, govorete, gosvon Z gruntom kmeta zdržava. 
odgovorit ak' morete? prav jedakmettlaku dava. 


Dr. Franjo Fancev, koji je ovu pjesmu objelodanio u >Građi za 
povijest književnosti hrvatske«, knjiga XII., Zagreb 1933. (Iz- 
danje Jugoslavenske akademije Znanosti i umjetnosti), kaže da je »ona bila 
namijenjena puku, zato je i ugledala svijetlo u pučkom kalendaru«. Dabome, da 
ovake i slične pjesme možete i danas naći u kojekakvim klerikalnim edicijama 
»za puk«. Vremena se mijenjaju, ali popovi ostaju vječito isti. 

jom snagom na obranu i svoje domovine, ali i svoje imovine... Ni- 
šta tu ne pomaže poslije nekakvo patriotsko jadikovanje nad rasko- 
madanom Hrvatskom. Vlastela i velikaši su postavili i tada svoje 
interese nad interese naroda i napravili su time Hrvatskoj jedno 
teško i za cijelu njezinu budućnost sudbonosno pitanje« (Preda- 
v ec, str. 87.). 

Hrvatski, a i zajednički ugarsko-hrvatski, sabori su se često 
bavili pitanjem tih doseljenika i sporovima krajiških oficira i hrvat- 
skih velikaša o vlast nad tim deseljenicima. Ali unatoč svih nasto- 
janja hrvatskih velikaša, da doseljenike dobiju pod svoju vlast, ostali 
su pogranični krajevi pcd posebnim režimom, u kome su gospodarili 
krajiški oficiri. Za vladavine Ferdinanda I. osnovan je posebni po- 
litički teritorij »Vo jna Krajina«, koja će tek za Marije Tere- 
zije g. 1.745 biti ukinuta djelomično, a god. 1.873. i 1.881. ući ponovno 
u sastav kraljevine Hrvatske i Slavonije. Za Krajinu je Ferdinand 
izdao god. 1.630. u Regensburgu posebne štatute, koji su bili dosta 
demokratični (Svako selo je na pr. dobilo pravo da: bira svoga kneza 
i suca, a svi knezovi su o Đurđevu birali vrhovnog suca, koji je za- 
jedno s osam prisjednika rješavao sve parnice u smislu ovih šta- 
* tuta). Za te štatute kaže Predavec: »Treba samo pomnije pre- 
gledati te odredbe, pak da se vidi, koliko su one bile povoljnije. a 
naročito svojim izborom predstavnika bliže narodnoj duši, nego 
kmetski položaj seljaštva pod svojom domaćom vlastelom« (Str. 93.). 

Neslobodni dio tadašnjega društva sačinjavale su kompaktne 
mase hrvatskog seljaštva, podanici, kmetovi (u latinskim  is- 
pravama zvoni coloni, iobbagiones, rustici, subditi). Oni su na svo- 
Jim leđima nosili sve terete državnog aparata. uzdržavali su svoju 
zemaljsku gospodu, svjetovnu i crkvenu, a bili su potpuno bespravni. 
Oni su plaćali sve poreze i daće, snosili su sve terete rata, koji onda 
nije gotovo nikada ni prestajao. Sami pak nisu u državi mogli ničim 
odlučiti, niti su ma u čemu odlučivali. Oni su gotovo poput nekadaš- 
njih robova bili samo objekti prava, a ne i njegovi subjekti. Ili, kako 
to snažno izražava Šenoa u svojoj pjesmi »Prokleta kliet« 
(»Vienac« br. 29., god. 1874.) : 


Mi smo gospoda, Naša je slava! | 
Naša sloboda, Naš je i sviet — 
Naša je volja, A kmet je smet: 
Naša su prava; Neka se muči, 
Naša su polja, Neka se uči, 

Bog da ga stvori, Nogama gazit, 


Neka nam radi, U jaram sprezat, 
Neka nam gradi, Lancem ga vezat; 
Zemlje nam ori, Vući ga hatom, 
Krči nam šume, Tući ga mlatom, 
Utri nam drume, Spalit mu krov, 
Neka nas hrani, Sabljom mu zvonit, 
Kukavni crv, Za njime gonit 
Neka nas brani, Gospodski lov. 
Nama daje krv. Nama čast, 
Digne 1 se opet Nama slast, 
Prot' našem pravu, Nama sviet; 
Valja mu popet, iKmet je smet, 
Na kolac glavu, Kmet je rob, 
Valja ga srazit, Kmetu grob. 


Plemić je bio vlasnik zemlje, koju je kmet obrađivao,*) on 
ga je s tom zemljom mogao otuđiti i založiti. Kmet nije smio bez do- 
zvole svoga gospodara napustiti svoj posjed. Protiv onih, koji bi to 
učinili donosile bi se oštre kazne. Neko vrijeme, dok je vladala t. zv. 
»perpetua rusticitas«, bila je kmetovima uopće zabranjena migra- 
cija ili transmigracija, tako da su oni bili doživotno vezani za zemlju. 
('Te odredbe o vezanosti seljaka za zemlju donešene su nakon Dožine 
bune u Ugarskoj.) Kmet je postao t. zv. glebae adscriptus. Kasnije 
je ta zakonska odredba dokinuta. Kmetu je bilo dopušteno da s odo- 
krenjem svoga gospodara napusti posjed i pređe drugom posjed- 
niku. Dakako, da je seljak za to morao redovno platiti veliku otkup- 
ninu. Hrvatski sabor u Križevcima god. 1.538. u svom zakonskom 
članku XXII. određuje kako se taj prelaz ima izvesti. »Onaj go- 
spodar, koji hoće kmeta kojega drugoga gospodara odvesti na svoje 
imanje, ima sa plemićkim sucem (iudex nobilium) one županije doći 


15) Što se tiče vlasništva zemlje feudalnih gospodara, postojale su dvije 
vrste vlasništva. Jedna je bila privatno vlasništvo feudalca na zemlji, koju 
je on davao u zakup svom podaniku, a ovaj mu je zato plaćao zakupninu 
(činž«, od njem. Zins). Ta zemljišta su se zvala dominikalna ili alodijalna 
(činžena), baština ili gospočija (Gutsherschaft), a vlasnik se zvao alo- 
dijalni gospodin, baštinik (njem. Gutsherr). Druga vrst vlasništva je bilo t. 
Zv. vrhovničko vlasništvo, t. j. feudalac je imao neka prava na podaničkom 
zemljištu. To se zemljište zvalo urbarijalno, pronija ili kmečija (njem. 
Grundherschaft), a vlasnik toga zemljišta urbarijalni gospodin, pronijar (njem. 
Grundherr). Obično su feudalci posjedovali i jednu i drugu vrst zemljišta. 

pred gospodara toga kmeta ili pred njegova činovnika (officialis), 
ili pred gradskog suca (villicus). Plemićki sudac, položivši za kmeta. 
u ime zemljarine (pro terragio) četiri denara, zahtijeva kmeta i pri- 
ma za njega dozvolu za odlazak. Dobivši dozvolu, ostavlja kmeta na 
mjestu njegova prebivanja još 15 dana, da kmet izvrši međutim sve 
svoje dužnosti prema svomu gospodaru ili komu drugomu. Taj rok 
od 15 dana bijaše još i zato određen, da zemljišni gospodar (domi- 
nus terrestris) ima prilike ponukati kmeta, da dobre volje ostane 
kod njega i na njegovom dobru. No ako gospodar ne bi mogao na- 
govoriti kmeta, da ostane, tada bi petnaesti dan po drugi put došao 
plemićki sudac, te kmeta sa svim njegovim pokretnim imetkom (re- 
bus mobilibus) poslao onom gospodaru ili plemiću, koji ga hoće pri- 
miti. Takav kmet može u roku od daljih petnaest dana neposredno 
iza toga, kako se nastanio na dobru novoga gospodara, natrag prim- 
ljen biti od prijašnjega gospodara. Mogao se dakle preseliti« (Josip 
Hartinger: Hrvatsko - slovenska seljačka buna 
godine 1.573., str. 39.). 

Ove ustanove o transmigraciji upotpunio je hrvatski sabor u 
Dubravi 8. maja 1.539, koji je odredio kaznu za onoga, tko bi odveo 
kmeta bez propisane forme. Dakako, da je kmet prije preseljenja 
morao da obavi sve svoje dužnosti prema svom prvašnjem gospo- 
daru. »Našavši ma i najmanju neurednost, prisiliše plemićki sudac 
i prisežnik kmeta, da to uredi« (Hartinger, str. 42.). Ako bi 
kmet, ne udovoljivši uvjetima transmigracije, potajno pobjegao na 
imanje drugog gospodara, onda je njegov gospodar slobedno smio 
zaplijeniti sva njegova pokretna i nepokretna dobra, a mogao ga 
je i silom natrag dovesti, ako ga je uhvatio. Kmet bi kod napuštanja 
svog dotadašnjeg gospodara dobivao otpusnicu. Bez te otpusnice 
nije nitko smio primiti kmeta. 

Kmetnijesmio da bez dozvole gospodareve dade svo- 
je dijeteuzanatiliu škole, da gospodar ne bi gubio radnu 
snagu. Iz istih razloga on se bez dozvole gospodara nije 
smio ženiti, niti se kmetica smjela udavati. Prigo- 
dom ženidbe i udaje trebalo je gospodaru dati darove, a 
bilo je gospodara koji su se koristili svojim »pravom prve 
noći« (»ius primae noctis«). 

Vrlo teška ustanova feudalnog prava bilo je t. zv. ošasno 
iiodumrtnopravo gospodara. Po tom pravu je seljački posjed 
mogao prijeći kao nasljeđe redovito samo na sinove, vrlo rijetko i 
na kćeri. Ako kmet nije imao sinova, kćerima se obično dala kakva 

mala otpravnina, a posjed je proglašen »odumrlim«, »izumrlim«, 
»ošasnim« i prešao je u vlasništvo gospodarevo. To se, dakako, 
dogodilo i onda kad su muški članovi odvedeni u roblje« (Preda- 
v ec, str. 126.). 

Dakako, da se i crkva obilato služila tim »pravom«. Prema ur- 
baru zagrebačkog kaptola kmet je mogao svoj pokretni imetak 
ostaviti ženi ili rodbini, ali se kmet u oporuci morao sjetiti i kap- 
tola doličnim darom, ako je htio da mu se oporuka izvrši. Ako 
bi kmet umro bez djece, raspolagao bi kaptol njegovim pokretnim 
imetkom. Nešto bi dao njegovoj ženi, nešto rodbini, a ostalo bi upo- 
otrijebio »za spas duše njegove« (Hartinger, str. 38.). Ako bi 
kmet počinio kakav zločin ili bi pobjegao, tad bi kaptol zaplijenio 
sva njegova dobra. 

Gospodar je vršio nad svojim kmetovima redovnu sudač- 
ku vlast. Taj vlastelinski sud — »tvornica nepravdi«, kako ga je 
nazvao Kcšut u ugarskom saboru god. 1847. — je sudio u svim spo- 
rovima među podređenim kmetovima, kako u građanskim, tako i u 
krivičnim sporovima. Imao je čak pravo suditi i na smrt, što je vla- 
steli oduzeto tek u 18. stoljeću. Ali vlastelin je bio suđac čak i u 
“svojim sporovima s kmetovima, pa je i tu mogao da izriče i najteže 
kazne: globe, tjelesne kazne, mučenja, osakaćivanja i t. d. Tek kas- 
nije je kmet mogao da se s poniznom molbom obrati na državne 
funkcionere ili državni sud (Predavec, str. 122.). Na imanjima 
kaptola vršio je nad podanicima sud dekan, koji je u tu svrhu iza- 
bran od kaptcla. | 

Kmet nije smio da vrši t. zv. »manjakraljevska pra- 
v a« (»lura regalia minor«), regalna prava. To su: krčmarenje, 
lov, ptičarenje, ribarenje, mesarenje i slično. On nije smic da drži 
mlin, pilanu, da peče rakiju i t. d., jer su sve to bila monopolna pra- 
va zemaljske gospode. On je morao da melje žito u gospodarevom 
mlinu, i da mu dakako za to daje ušur. On je morao da od gospodara 
kupuje meso i vino, često puta pokvareno, što ćemo vidjeti kad bu- 
demo govorili o Tahiju. Jednom riječi kmet nije smio ništa, gospodar 
je pak smio da radi što hoće. Kmet je morao sve, pa i život svoj da 
dade za svog gospodara, ili kako kaže TahiuBogovićevomMa- 
tiji Gupcu: 

»Dužnost svakog seljanina jeste: 
Izvrći se za gospodu svigde 
Pogibelji, ako li uztreba, 

Za njih ginut.. .« 

A sad da vidimo kakve je poreze i daće kmet morao da plaća 
kralju, zemlji, crkvi i svojim zemljišnim gospodarima. Treba istak- 
nuti, da je sve poreze u zemlji isključivo plaćao kmet, dok je plem- 
stvo i svećenstvo od toga bilo oprošteno. Ove poreske povlastice pri- 
vilegiranih staleža dokinute su tek god. 1.848. zajedno s ostalim 
feudalnim povlasticama (tlaka, naturalni novčani danak, feudalni 
'monopoli zemaljske gcspode, t. zv. iura regalia minor i t. d.). 

Kmet je u prvom redu plaćao glavnu izravnu daću 
t. zv. marturinu (kunovinu), porez za uživanje zemlje. To je 
plaćao kmet u Slavoniji, dakle u današnjoj zapadnoj Hrvatskoj 
(bivše županije zagrebačka, varaždinska, križevačka i virovitička), 
dok je tadašnja Hrvatska bila oproštena: od toga poreza još od god. 
1.102. kad je Koloman postao hrvatski kralj. Taj se porez naziva 
»marturina« (kunovina), jer su prije kmetovi bili dužni da daju 
svojim gospodarima svake godine stanovitu količinu kunine kože. 
Međutim, tokom vremena se taj naturalni porez pretvorio u nov- 
čani, pa se obično plaćalo 20 dinara banskih od kmetskog selišta, ili 
po jedna zlatna forinta od pet kmetskih dimnjaka. Porez se plaćao u 
kraljevsku blagajnu. To je bio redovni porez, koji se kasnije gubi, 
a na njegovo mjesto dolaze izvanredne daće, nametane u ratne svrhe. 
Te su daće bile znatno teže, jer su se u ono doba neprekidno vodili 
ratovi, pa su te tobože izvanredne daće postale redovan namet, koji 
je bilo u toliko teže plaćati, što su hrvatske zemlje bile izložene ne- 
prekidnim pustošenjima sa strane Turaka. 

Taizvanredna ratnadaća (latinski zvana dica, sub- 
sidium, contribucio, iuvamen, taxa) ili ri z raspisivana je prema po- 
trebi, a njezin raspis je spadao u kompetenciju staleža i redova sa- 
branih na ugarskom i slavonskom (hrvatskom) saboru. Hrvatski sa- 
bor imao je privilegij, da je mogao na ime ove izvanredne ratne daće 
da raspiše polovicu one svote, koju bi dozvolio ugarski sabor. Ali 
se često događalo, da je raspisivao i više. Kako je dica (riz) bila iz- 
vanredna ratna daća, to se njezina visina mijenjala prema potrebama, 
bila je sad veća, sad manja. Od svakog ognjišta ili dima pobirala se 
obično jedna forinta, dvije, a katkada i tri, rijetko pak pol forinte, 
i to u dva roka. Ta daća je bila veća one godine kad bi Turci pojačsli 
svoje navale, dakle upravo one godine kad je kmet morao ići u rat 
i kad mu je neprijatelj pustošio zemlju, pa mu je bilo najteže plaćati. 

Daća se ubirala na slijedeći način: kad je sabor dozvolio 
ubiranje daće otišli bi kraljevski poreznici (»dicatores«) 
u pojedine županije, da popišu i unesu u registar sve one, koji 

su dužni plaćati riz. Plemićki suci bi poreznicima stavili na 
raspolaganje iskaz svih kmetova u sučijama ili kotarima. Petnaest 
dana nakon obavljenog popisa došli bi kraljevski »exactores«, 
koji su pobirali daću. Kad bi minuo rok za uplatu poslali bi banovi 
svoje »>pane« da po »starom običaju« utjeraju ratnu daću 
od onih, koji je nisu platili u određenom roku. Sav prihod od ratne 
daće pripadao je kraljevskoj blagajni. Od plaćanja ratne daće bila 
su oproštena sva crkvena imanja (biskupa, kaptola, opata, župnika, 
samostana), zatim posjedi svjetovnih dostojanstvenika i časnika 
(hercoga, bana, banovaca, župana, plemićkih sudaca), kao i mnogih 
velikaša, koje je kralj napose oslobodio od plaćanja te Waće. »Tako 
je u jednu ruku redovito sav teret padao na leđa manjih posjednika, 
dotično njihovih kmetova« (Klaić, sv. III. dio I., str. 34.). 

Ovaj porez bio je, kako smo već naglasili, veoma tegoban za 
kmetove u Slavoniji. Prvo zato, jer se on od izvanrednog poreza pre- 
tvorio u redovni porez. Zatim, radi lošeg gospodarenja u državnim 
financijama i radi stalnih ratova, kralju je trebalo sve više novaca, 
a to su dakako sve morali da plaćaju kmetovi. Kad uz to uzmemo 
slabe ljetine, često puta i glad, koja je tada harala, zatim vojničku 
službu kmetova, pustošenje sa strane Turaka, a isto tako i njemač- 
kih vojnika u graničnim gradovima, pa na koncu nesmiljenost, ko- 
jom su »špani« utjerivali ovu daću, onda će nam biti jasno kakav 
je bio položaj kmeta u tim »ostacima ostataka tužnog hrvatskog 
kraljevstva.« 

Ali pored ove daće plaćale su se u Slavoniji u to doba i još neke 
druge daće, kao vojšćina (iudicium exertus), za one koji nisu 
vršili vojnu dužnost, zatim otkupnina od općega ili generalnoga 
suda (taxa racione prorogacionis iudicii generalis). To su zapravo 
bile više globe nego porezi. 

Glavni neizravni porez i u Slavoniji i u Hrvatskoj bila je tri- 
desetina (lat. tricesima, njem. der Dreissigst, mađ. harminezad, 
otud hrvatski naziv »harmica«, po čemu se i Jelačićev trg u Za- 
grebu do god. 1848. zvao Harmica), t. j. carina na uveženu robu iz. 
tuđine. Ona se zove tridesetina zato, jer se od svake. uvežene robe 
plaćao trideseti dio njezine vrijednosti, a ubirali su je kraljevski 
činovnici zvani tridesetnici (»tricesimatores«) na za to odre- 
đenim mjestima, tridesetnicama (»loca tricesimarum«). Na 
leđa siromašnog i ogoljenog kmeta teško je padao ovaj porez, koji 
je uz to često puta bio protuzakonito ubiran i od vlastitih, domaćih 
proizvoda, tako da kmetovi nisu mogli prodavati ni svoju vlastitu 

sirotinju, a da ne budu temeljito opljačkani od tridesetnika. Zato 
su ovi tridesetnici bili strahovito omraženi u narodu, često puta 
više i od samih gospodara. I kad su se seljaci god. 1.573. digli na oru- 
žje, izjavio je jedan od njihovih kapetana, da su oni krenuli zemljom 
da ukinu namete, tridesetinu, daće it. d. (Vidi Dr.FranjoRački: 
Građa za poviest hrvatsko-slovenske seljačke 
bune god. 1573., »Starine«, VII. god. 1.875., str. 185.). Mnogi 
su tridesetnici tom zgodom platiti glavom svoju odioznu službu. 

Za domaće potrebe same kraljevine Slavonije uveo je sabor u 
Križevcima god. 1.523. porezodsvakogognjištailidima. 
To jet.zv. dimnica (»pecuniae fumales«), koja se u urbaru griš- 
kom od god. 1.544. naziva iogninšćina. Ovaj porez je spadao u 
autonomni proračun tadanje kraljevine Slavonije, a određivao ga je 
sabor. Kao ni dica ni on se nije razrezivao uvijek jednako, već pre- 
ma potrebama zemlje, od svakog ognjišta ili dima po 10, 15, 20, 25 
ili pak i 40 dinara. Sabrana dimnica predavala se u ruke podbana, a 
od nje su namirivani troškovi za slanje »oratores« (zemaljskih 
poslanika) na ugarski sabor ili kralju, a plaćani su i plemićki suci. 
Sabor je također opraštao od plaćanja dimnice nekoje dostojan- 
stvenike, a obično zagrebački kaptol. Dimnica se pobirala na isti 
način kao ratna daća (riz). 

Crkvi (biskupima i kaptolima) plaćao je kmet desetinu 
(lat. decimae, mađ. dezsma, ctud u starim hrvatskim spomenicima 
dysme, dižme, pa dežmati = odmjeravati desetinu) od svega godiš- 
njega uroda. Odmah poslije praznika sv. Stjepana počeli su »dica- 
toresdecimarum« da odmjerivaju desetinu, pa su o rezulta- 
tima odmjerivanja obavijestili registratore, koji su unijeli u 
registre imena onih, koji su imali da plaćaju desetinu i druge 
prinose. U roku od 30—40 dana nakon obavljene dikacije morala se 
desetina izručiti pobiračima, decimatorima. Tko ne bi pravovremeno 
izručio od toga bi to utjerali župani, suci, kaštelani i oficijali. De- 
setina se ubirala od žitarica, vina, meda, prasaca, janjadi, peradi 
i sličnog. Plaćala se bilo u naravi bilo u novcu. Za žitarice se u ime 
desetine plaćalo 8 banskih dinara, za janje 1 dinar, a ako ih je tko 
imao deset onda je jedno dobio decimator, i to ono koje bi sam iza- 
brao, nakon što je kmet imao pravo da izluči jedno. Tako je bilo i 
s drugim životinjama. Sama državna vlast je utjerivala ovu dese- 
tinu, koja je bila određena kaptolu i biskupu. 

Osim poreza kralju, državi, te desetine sve- 
ćenstvumoralisukmetovidadajusvojim zemalj 

skim gospodarima prinose u novcu, naraviirad- 
noj snagi (tlaka). Te dužnosti kmetova prema zemaljskoj go- 
spodi označene su u t. zv. urbarima. Urbari su zbirke pravila i 
propisa, kojima se uređuju odnošaji, prava i dužnosti između kme- 
tova i vlastelina. Njih su izdavala sama vlastela za svoja vlastelin- 
stva i za svoje kmetove, pa su prema tome oni bilo vrlo raznovrsni, 
kao što su onda bila raznovrsna i podavanja kmetova na pojedinim 
dobrima, već prema običaju i uviđavnosti vlastelina. Tek je Marija 
Terezija (1.740.—1.780.) svojim odredbama uredila jedinstveno te 
urbarske odnose. Ona je god. 1.756. izdala jedinstveni urbar za žu- 
panije virovitičku, požešku i srijemsku, t. zv. urbarslavonski, 
a 1.775.—1.780. urbar hrvatski za županije zagrebačku, kri- 
ževačku i varaždinsku. Ali definitivno su ti urbarski odnosi ure- 
đeni cdnosno razriješeni god. 1.848. i 1.849.:*). Mnogi urbari na- 
laze se sakupljeni kod Lopašića (Hrvatski urbari), Vežića 
(Urbar hrvatsko-slavonski) i Kukuljevića (Acta croatica). Ali 
je mnogo toga uništeno ili odnešeno. Ovi urbari su glavna vrela za 
poznavanje ekonomskih i društvenih odnosa. 

Po tim urbarima kmetovi su bili dužni da svojoj zemaljskoj go- 
spodi daju daće, ili kako se one nazivaju u raznim urbarima: po- 
davanja, podanjci, nametci. Te su se daće odmjerivale prema seli- 
štima (»ždrib«, njem. Hufe ili Hube), koja su obično označavala 
posjed od 14—30 jutara zemlje, kome su pripadala i razna prava 
uživanja u zajedničkim šumama, pašnjacima i t. d. Kako su se s vre- 
menom ta selišta dijelila, tako su se dijelile i daće. 'Te daće su pla- 
ćane ili u naravi ili u novcu. Kmet je plaćao gospodaru u prvom redu 


——— 


14) Uz kakve su poteškoće i opiranja sa strane hrvatskih plemića, da- 
pače i naprednih »Iliraca«, te urbarijalne obveze seljaka ukinute i god. 1848. 
vidi se lijepo iz studije Aleksija Jelačića »Seljački pokret u 
Hrvatskoj i Slavoniji godine 1848__49%. (Vlastito izdanje, Za- 
greb 1925). Čuveni predstavnik ilirskog pokreta Ljudevit Vukotinović je po- 
zvao u pomoć bansku vojsku protiv svojih seljaka, koji su »krivim duhom 
nadahnuti napali livade gospoštinske, sve blago svoje unutra naterali i lepu 
mladu travicu popasli i pogazili tako da čoveka srce boli« (Vukotinović u 
Gajevim »Narodnim Novinama«). Međutim revolucionarni pokret se- 
ljaka prisilio je vlastelu da se odreknu urbarijalnih prava, dakako uz dobar 
otkup. (Za otkup su seljaci platili oko 22 milijuna zlatrih forinti). Za ta- 
dašnje raspoloženje seljaka značajan je jedan članak u »Narodnim Novi- 
nama« broj 31. od: 16. IV. 1848., koga je napisao jedan od učesnika velike 
hrvatske deputacije, koja je pošla u Beč kralju. Taj izaslanik  izvje- 
štava o svojim utiscima s puta, pa među ostalim kaže: »Iz Zagreba do Va- 
raždina ništa se ne dogodi, što bi vredno bilo da se napomene. Izim to, što 
muži seljaci nami neće da na tlaku idu govoreći da do (t. j. sem) poglavar- 

t.zv.zemljarinu (lat. terragium, census, collecta, dacium; njer1. 
Grundzins; u hrvatskom urbaru griškom od god. 1.544. pod imenc 1 
bir). Zemljarina u naravi je zapravo devetina (pars nona), kcju 
je ustanovio Ljudevit I. Anžuvinac god. 1351. Svaki kmet, koji je 
posjedovao oranicu, livadu ili vinograd, morao je da daje gospodaru 
deveti dio svih prihoda. Gospodar čak nije mogao ni da oslobodi 
svoje podanike od davanja devetine, jer bi u tom slučaju to utjerao 
fisk. Devetina je uvedena, da bi se plemstvu osigurali dohotci za 
vršenje vojne dužnosti. 

Kmetovi su nadalje bili dužni da svojim gospodarima daju d a- 
rove (munera), koji se u urbarima nazivaju časti, pokloni, nado- 
metci i sl. Ti su se »darovi« davali na velike praznike, obično triput 
godišnje (na Božić, Uskrs i sv. Stjepana). Na te dane su kmetovi 
morali da donose svojoj gospodi živad, sir, jaja, med, janjad i sve 
što je bilo upotrebljivo za gospodarevu kuhinju. Darovi su mogu- 
će u početku bili dobrovoljni, međutim s vremenom su postali: oba- 
vezni. 

Konačno dolaze radovi, koje je kmet bio obavezan da ba- 
dava vrši za svog zemaljskog gospodara. Kmet je određeni broj dana 
u godini bio dužan da svojom rukom i o svom trošku za gospodara 
ore, sije, žanje, obrađuje vinograd, preša grožđe, dovozi drva i sl. 
To je bila t. zv. tlaka, rabota, u hrvatskim urbarima zvana i go- 
spošćina (lat. servitia rusticalia, labores, opera; njem. Frohnden, 
Robot). | 

Za ilustraciju navest ćemo što su prema nekim urbarima se- 
ljaci morali da daju i rade za svoju gospodu. 


stva druge gospode ne ima, da su sada dakle svi jednaki. Dosta dugo, vele 
oni, jesu se neka gospoda s našim žuljem i znojem hranila, a sada neka se 
sami hrane, jer tko ne ore, re sije i ne kopa, neka ne jede i ne pije, oni (se- 
ljaci na ime) brinut će se zato da bude svaki radio, jer kažu, da su gospoda 
seljačke haljine obukla pak da idu oko seljaka kao seljaci, da ih upute na to, 
da se gospodinu tlaka davati mora, s toga neće oni više na haljine nego 
na ruke gledati; tko ima u seljačkoj haljini gladke i fine ruke, po onom će 
udariti...« Značajno je, da su se opet tuđinci, mađaroni, zalagali za uki- 
danje urbarijalnih odnosa i oslobođenje seljaka, dok je raša domaća vla- 
stela molila kralja da odbije potvrdu zakona o likvidaciji urbarskih odnosa 
»dok pitanje naknade ne bude pozitivno i konkretno riješeno u samom za- 
konu«.  — Nesumnjivo su to mađaroni radili iz svojih posebnih, demagoških 
razloga, kao što su to čirili i austrijski generali u Vojnoj Krajini, kad su 
ustajali protiv nastojanja hrvatske vlastele, da doseljenici postanu njihovi 
kmetovi. Ali za seljake su motiv bili irelevatni, njima je bilo samo do t-- 
ga, da se riješe tlake i ostalih gospodskih tereta. Napominjemo, da se uki- 
danju urbarijalnih obveza najviše opirala crkva, kao što će se i god. 191$š. 
najodlučnije suprotstaviti agrarnoj reformi. 

Kmetovi zagrebačkoga kaptola morali su svakom 
članu kaptola da po dva dana u proljeće i po dva u jesen oru, ko- 
paju i siju. Tamo gdje je kaptol imao ribnjake morali su kmetovi gra- 
diti i učvršćivati ribnjake, a kad se riba lovila morala su bar četvo- , 
rica kmetova biti tamo kroz cijelu noć, opskrbljeni svjetiljkama. 
Kmetovi su morali svakom kanoniku na Božić dovesti voz drva, na 
dan sv. Stjepana kabao zobi, te u kuriji načiniti sjenicu. U proljeće 
gu morali kmetovi dva dana orati, posijati zob, zatim su je morali 
dva dana žeti i spremiti u žitnicu, a zatim na svoj trošak dopremiti 
u Zagreb. Kao u proljeće tako su kmetovi morali raditi i u jesen. 
U vinogradu su morali dva dana kopati, dva dana saditi kolce, dva 
dana čistiti i vezati lozu. Za vinograd je svaki kmet morao dati 200 
kolaca i dovesti ih u vinograd na svoj trošak. Nadalje su morali kme- 
tovi brati i prešati grožđe i odvoziti vino u Zagreb. Svaki kmet je 
morao dva dana kositi sijeno, zgrnuti ga i otpremiti u Zagreb, za- 
tim ograditi kuriju, načiniti u njoj sjenicu, ograditi vrt i dovoziti 
drva iz šume. (Hartinger, str. 64—65.). 

Prema urbarumodruškom od 1.486. morali su modruški 
kmetovi da daju knezovima Frankopanima po tri vagana pšenice, pet 
zobi, tri voza drva, zatim su morali da donose o stanovitim prazni- 
cima janjce, kruh, sir, jaja, plećke, kopune, kozliće i sl. Oni su mo- 
rali da rade na moru kao mornari, u rudnicima kao rudari (knapi), 
morali su da uređuju ribnjake, služe »drvodelju«, »ptičariju«, »bi- 
čariju« (pletenje hasura), »zdelami« i »ribariju«, neki su bili »ba- 
rilari« ili su izrađivali »strile i luke u gradu«. 

U urbarugriškomod1. 544. se navodi što kmetovi griški 
imaju da daju (najprije knezovima Frankopanima, kasnije Zrinj- 
skima). Tu je najprije bir (zemljarina) u novcu, i to gospodaru 
500 libra, a njegovom »sSatniku« (gradskom kapetanu) 10, te »gra- 
šćiku« 5 libra. Nadalje »od živin male« od 15 jednu, a satniku uime 
pašarine ovcu muzicu, a grašćiku jalovicu. Od velike živine, koja ne 
tegli, po glavi 5 soldina. Od vina petnaestina od svega, a satniku isto: 
takav dio od najboljega kmeta, a grašćiku od srednjega. Još do- 
biva gospodin od svakog ognjišta vagan pšenice. Zatim su dužni 
okopavati trsje, davati po danu 2 a po noći 4 stražara na gradskim 
vratima. Ti stražari su dužni nositi i listove od grada do grada. 
»Jošće obećasmo gospodinu: gospodin kada grad zida, vsaki kmet 
po edno brime sena«. Zatim dolazi 34 vagana pšenice. Uz to su kmeti 
morali »grebeničariti«, onda kopati i brati trsje bez plaće, onda 
izrađivati građu za kaštel, voziti daske i sijeno. Urbar griški nije 

bio izdan i sastavljen po vlastelinstvu već je bio popis daća i služba 
vlastelinstvu Grižanskom, učinjen po samim kmetovima, koji su se 
u njemu žalili na vlastelinskog upravitelja Gusića, da on od njih 
.traži i ono što oni nisu bili dužni davati. »Oće, ča godi e namislil i ča 
godi e otel, s tom nas je porablival prez sakoga zakona i prez spizi, 
gore nego robja i nego ednu živinu tako, da smo bili dešperani; oda 
bismo neufali dočekati na skrito, ča esmo, dočekali, hvala budi go- 
spodinu bogu, već del bi nas se razzašlo od službi k. m. (kneževe 
milosti). Oće tužimo se gospodi našoj, da nam se učini velika kri- 
vica od fratrov na Crikvenici za trg, ki e nih, da nam počeše vzi- 
mati trgovinu, ka ni bila prvo nidare. Oće nas primora svoju sol go- 
niti na Dubovac po krivici, ča nismo dužni. Oće, ča nam biše prvo 
odpušćeno od gospode treti del dohodka, on nam to ustegnu va to 
(ne) volno leto nam lane i sega lita, a kada nam gospodin bog vze 
vino i žito tuču, da nemore ubog puk dale od nevole, proseć milosti 
od gospode milostive ..« (Radoslav Lopašić: Hrvatski 
urbari,sv.1., str. 89.). 

U urbarugrada Novog Vinodolskog od god 1.609. 
i 1.653. ima na pr. ovakovih stavaka: »Kada se grad ali kaštel, ali 
kakovi turni, ali hiže u njem hote načinjati, dužni su kmetovi No- 
vogradski na svaku fabriku, kad jim se zpovi, lesa, brvna, letve u 
gori posići i obdelati, i daske tulikajše cipati, ča godar bi za fabriku 
grada, i dovesti cbstunj (badava) prez nijedne plaća... Vinograd 
gradski, ki se zove Rupa, dužni su od starine delati, dok je tribi za- 
saditi, trsje u njem rizati, kopati, kolce pripravljati i staviti u njega, 
i vas teg, koj je potriban, davati mu prez plaća, a gospodin milo- 
stivi davati ne za dužnost, nego dobre volje svakomu težaku po je- 
dnu glavu kruha ... To seno gradsko, kada je potreba, ter gospod- 
ski oficial zapovi, dužni su u kaštel dovesti, ali je gospodin onde, 
ali nij, prez nijedne plaće ... Gospodinu milost dužni su tulikajše na 
tovorih nositi na Bosiljevo (Frankopansko dobro) ribe, ulje, sukno 
i drugu marhu, ako bi potriba bila za dvor ali za grad gospodinov, 
obstunj, prez plaće... Dužni su Novcgradci po gospodskom poslu, 
xad njim se zapove, po moru kamo povesti, do Rike ali Trsta, ali u 
Senj i Rab, otoke i dalje, ako bi tribi, proiti ob svojem strošku i pi- 
šice po gospodskom poslu, ali s listimi dužni su proiti, kamo jim se 
zapovi, obstunj( badava)... Od ovac ali koz, ča je od crcpne živine. 
dužni su davati svako petnaisto, a crikvi deseto; koteri nima toliko, 
tako od svake glave beči sedam. Od pčelcev tulikajše petnaisto u 
grad, a deseto popom.... Od vinogradov do sih dob davali su pet- 

naisto vidro al spud gospodinu u grad, a deseto popom, ali po kih 
dob da su gospodski vinogradi jako opustili, i ni verno težati hotili, 
ni petnaistoga vnogi pravo u grad ne daje, i za druge njihove nepo- 
kornosti i pregrihe gospodin milostivi hoće i zapovida, da od sada 
budu morali svaki deveto vidro ali spuda, ne petnaisto, u grad da- 
vati, a crkvi deseto, i da ta zakon i dužnost od sih dob bude ...it.d.« 
(Lopašić, I, str. 140.—142.). 

Iz isprave »Popisanamnogaobičanja, kase od sta- 
rine jesu obvršavala na Trsašćini« saznajemo na pr. 
što su seljaci davali tamošnjim svećenicima. Navodimo samo neko- 
liko primjera: »Kada p. g. biškup bermu drže, ima dite, ko se hoće 
bermat, donest svićicu i jedan soldin ... Kaštalad (crkveni otac) 
ima ponesti rano jutro na Jurjevu u kloštar ccu gvardianu jednog 
kozlića, ako je dan mesni; ako je ribni, ima dat pinez libre dvi za 
stol sve u ljubavi; i na vrime obeda ima kaštalad u refektorij pone- 
sti obedvajućim pošt. ocem fratrom pri kznjići dobra i lipa vina... 
A malinar z Martinšćice ima dat jednu pogaču... Malinar otac fra- 
tar Trsaških ima dat gospodinu plovenu lipu pogaču s vinčacem na- 
rešenu... Brodar pak časnoga kloštra na brodu ima dat gospodinu 
plovanu i ostalim, ki su s križi po Trsašćini hodili, dobar obed... 
itd« (Lopašić 1. str. 161. i 162.). 

U urbaru grada Ozlja (Ozaljsko imanje je pripadalo 
Zrinjskima), od god. 1.642. među navedene kmetske dužnosti ubrajaju 
se i ova: »Dužni su galge (vješala) načinjati, i osujenog do galag 
“ sprovoditi, ali čuvati i lojtre k galgam držati. Dužni su bigu (sve- 
žanj) i konop držati na mučenju zločinca«. Zatim su kmetovi dužni: 
»... kuhinju gospodina pomagati s guskami, purami, praščići, zajci, 
koliko je podobno... desetinu od vina... desetoga prasca... dese- 
toga pčelca ... voz sijena ... desetinu pšenice. žita i zobi ... o Bo- 
žiću kopuna... grad zidati i popravljati... za grad drva voziti, 
cipati i vsakojački lis delati i voziti ... it. d. (Q»Lopašić,1., str. 
2117. i 218.). 

Kmetoviimanja Bukovca, koje je pripadalo plemić- 
koj porodici Sekel, bili su prema urbaru od 1.645. među ostalim du- 
žni: »Najprvo da ima vsaki od cela sela dati gotoveh penez šest ra- 
niški, dva kopuna, dve kokoši, dvanađeset jajec i najboljega prasca, 
koga bude imal... V letu ali v zime, okol kegod im se dobe zapove- 
da su dužni vazdar na vsskojački zverinski lov pojti... Ako bi se 
zpotribilo suproti našemu komu neprijatelju ali našega neprijatelja 
.imanju polag nas stati na obrambu, ali kamo im se zapove z nami 

ali z našem odvetkom, pojti, da su dužni vsi polag nas stati, i oboru- 
žno, kamo im se zapove, vsi prez vsakoga odgovarjanja; ako bude 
potrebno na tuliku našu potrebšćinu, da vsi, kuliko bi jih god muž- 
keh glav vu hiže bilo, imaju oboružno na našu potrebšćinu pojti pod 
zgubljenje vse marhe i glave... (Lopašić, I. str. 303.). 

Iz ovih navedenih primjera vidi se po prilici što su kmetovi mo- 
rali da daju i rade za svoju gospodu. To je ono što su oni činili 1 da- 
vali na osnovu zakona, običaja ili kakvih takvih 
utanačenja. Međutim, kud i kamo je bilo teže ono što je kmet 
morao da daje i činina osnovu puke samovolje svoga go- 
spodara ili njegovih činovnika. Tu često puta zaista nije bilo gra- 
nica pohlepi i bezdušnosti gospode. što su gospoda znala raditi od 
kmeta vidjet ćemo kasnije, kad budemo govorili o Tahiju, koji je 
svojim postupcima i bio neposredni povod velikoj seljačkoj buni.:) 
Možemo sebi zamisliti, kako su gospoda postupala sa seljacima, kad 
se čak i ostrogonski nadbiskup Antun Vrančić našao po- 
nukanim, da u jednom pismu caru Maksimilijanu, neposredno nakon 
ugušenja seljačke bune, osudi postupak velikaša: ».. I doista, 
milostivi vladaru, ne jadikuju badava (kmetovi) 
raditoga (nasiljainepravda). Jer kod nas postu- 
pajugospodaboljesmarvomnegolispodanicima. 
Kadihodturskogbijesa ne mogu zašititi, oni ih 


15) Međutim ni drugi velikaši nisu bili bolji, kako to kaže i Dr. Rudolf 
Horvat u svojoj studiji »Seljačka buna godine 1573«. Horvat na- 
vodi slučaj udovice bana Petra Erdedija, koja se »osobito odlikovala u zatiranju 
kmetova. Imala je u Hrvatskoj više imanja; među ostalima Cesargrad u Zagorju 
kod Klanjca, pa Samobor, Okić, Kerestinec i Jastrebarsko između Save i Kupe. 
Nemilosrdna ova banica tražila je od svojih kmetova, da joj pet tjedana neprc- 
stano oru, a ne bi im dala ništa jesti, van što sami od kuće sa sobom ponesoše. 
Kraj velike tlake nijesu kmetovi mogli gotovo ništa raditi za sebe, te propadahu 
danomice materijalno i tjelesno. Uz to im je banica otimala vino, blago i ono 
malo dobra, što bi im dala slabo obrađena zemlja. Rad velikih poreza, tlake i 
danaka nestalo je n. pr. stanovnika u trgovištu Okiću, a propadahu i ostala 
mijesta. 

Ovakovi gospodari držali su nalik sebi činovnike i sluge. Upravitelji vlas- 
telinskih gradova bijahu pravi krvoloci. Mogli su pak raditi što su htjeli, jer je . 
gospodar radije vjerovao njima, nego prezrenim kmetovima. Osobito se pak isti- 
cahu oni vlastelinski ljudi, koji pobirahu podavanja u naravi od kmetova za 
svoje gospodare. Takovi stvorovi nanosili su velike krivice siromašnim seljaci- 
ma. Silom se u njih opijahu, dadoše se sa svojim slugama gospodski hraniti, a 
u bezdušnosti htjedoše natkriliti i same svoje gospodare. Narod je silno mrzio 
upravo ove ljuđe, pa im se ljuto osvećivao u vrijeme bune« (Str. 16—17.). 

istim načinom iscjeđujuiu ropstvo bacaju kao 
isamiTurci«.“) | 

Čak sam hrvatski sabor na svojoj raspravi deset godina na- 
kon seljačke bune (1.582.) priznaje težak položaj hrvatskog seljaka- 
kmeta, koji »mora besplatno obrađivati zemlje svoga vlastelina i 
još mu davati dio priroda svoga. Crkvi mora plaćati desetinu, a 
župniku davati lukno. Kmetovi svake porezne jedinice, zvane »dim- 
njak« (fumus) ili »vrata« (porta) moraju kralju u ime poreza, koji 
se zove »dika« (dica regia), plaćati godimice po 1 ugarski forint 
(dukat) za uzdržavanje banske vojske. Za uzdržavanje pak zemalj- 
skih haramija (pješaka, obučenih u hrvatsko seljačko odijelo) na 
rijeci Kupi — te na gorskim prijelazima za obranu od vlaških re2z- 
bojnika — moraju plaćati po 2 ugar. forinta kao »dimnicu« (pecu- 
niae fumales). Povrh toga moraju kmetovi doprinositi i daće za 
razne druge potrebe kraljevine Hrvatske, kao što su: plaće za pod- 
bana, protonotara, podžupana, plemićke suce i zemaljskog blagaj- 
nika; nabava oružja i municije za zemaljske tvrđe i vojnike; tro- 
škovi za uzdržavanje poslanika kod kralja i na zajedničkim sabo- 
rima ugarsko-hrvatskim i t. d. Strahovite turske provale umanjiše 
hrvatsko žiteljstvo. Nekada je sama križevačka županija, koja je 
na istok sizala do Valpova i Našica, imala 12.000 »dimnjaka« ili »por- 
ta«, sada pak »ostanci« čitave »žalosne kraljevine« Hrvatske jedva 
broje 3.000 dimova! Preostali kmetovi moraju doprinositi besplatne 
radnje za obnovu starih i za gradnju novih tvrđa. Oni jedva nađu 
vremena, da obrade svoje vinograde i da zasiju polja svoja, pa i 
onda nisu sigurni, da će oni brati i žeti: jer Turci i Vlasi pustoše 
sve, do čega dođu. Nije dakle, čudo, što hrvatski kmetovi hrpimice 
ostavljaju bijednu svoju domovinu... Već sada se u Hrvatskoj opaža 
pomanjkanje radne sile ...« (Horvat,PovijestHrvatske,l. 
str. 272.). 

U veži S ovim iznijet ćemo kako su se ratovi s Turcima i njiho- 
ve stalne provale u hrvatske krajeve odrazili na položaj hrvatskih 
seljaka. Bez toga njihove nevolje i jadi ne bi bili dovoljno označeni, 


18) Ovo pismo u originalu (latinski) u cijelosti objelodanjuje Rački 
u svojoj »Građi Za poviest Hrvatsko - Slovenske seljačke 
bune god. 1573.« (>»Starine«, VII., Zagreb 1875. str. 269. do 271.). Pismo je 
pisano 23. februara 1573., dakle 14 dana nakon ugušenja seljačke bune. U nje- 
mu Vrančić preporučava kralju blagost prema buntovnicima i da »opomene 
gospodu, da se u svom saobraćaju sa seljaštvom drže zakona i uobičajenih pra- 
vica, za kojima su bijesni i ogorčeni seljaci prigodom ove bune uzalud uzdisali«. 

niti bi nam bila jasna neizdržljivost njihovog stanja, koja ih je tje- 
rala u otvorenu bunu!') 

U prvom redu Turci su u svojim pohodima odvodili u ropstvo 
mase naroda, tako da su neki krajevi formalno bili opustošeni. Drugi 
dio naroda je opet bježao pred Turcima više na sjever. »Na razvre- 
linah hrvatskih sela na krajini zgrtali se bili ostanci naroda i sa 
desne obale Une, sa sjeverozapadne Bosne. Narod taj dobi novu do- 
movinu na austrijsko-ugarskoj granici (Smičiklas, str. 24). 
Tada su se hrvatski velikaši čak bili zabrinuli, da će izgubiti kme- 
tove na svojim pcsjedima. U svojoj »Povijesti Hrvatske« 
iznosi Rudolf Horvat neke podatke o broju odvedenih i zarob- 
lijenih seljaka iz hrvatskih krajeva. Tako su za vrijeme provale god. 
1.463 Turci poveli 100.000 zarobljenih seljaka. God. 1.469., kad su 
provalili čak i u Kranjsku, odveli su sobom 60.000 zarobljenika, god. 
1.471. opet 30.000 zarobljenika, god. 1.474. opustošili su Turopolje 
i okolicu, te odvukli u ropstvo 14.000 ljudi, god. 1.556. opustošili 
su cijelu »banovinu«, te odveli 46.000 muškaraca, žena i djece, i t. d. 


Turci su na svojim pohodima palili sela, a odvodili stoku i od- 
nosili sve što se dalo odnijeti. 

Ali nije hrvatski seliak bolje prolazio ni cd svojih tobožnjih 
»zaštitnika«. Za obranu zemlje bili su na granici podizani tvrdi gra- 
dovi, koje je seljak stalno morao popravljati i nadograđivati, i to 
dakako besplatno. Često puta seljaci su iz najudaljenijih krajeva 
morali dolaziti da podižu ili popravljaju takve tvrđave, kojih je onda 
bilo mnoštvo duž granice. Uz to su seljaci morali davati hranu i za 
vojsku, koja je bila smještena u tim pograničnim tvrđavama. To 
je bio težak teret za seljake, u toliko teži što Ferdinand, i kasnije 
njegovi nasljednici, nisu uredno plaćali svoje vojnike, pa su se ovi 
onda namirivali od siromašnih seljaka. Plaćenička soldateska, ugla- 
vnom njemačka, bila je prava pošast za seljake u onim krajevima. Ti 


17) Šenoa nam na usta jednog od seljačkih vođa, Gušetića, plastično 
prikazuje težak položaj seljaka u doba bune: »Od dana do dana nam je go- 
re. Što zasadiš, ofuri mraz, što mraz ne ofuri, odnese Sava, što Sava ne od- 
nese, pojede gospodska daća, što daća ne pojede, ugrabi provizor, pa ako si 
štogod sakrio od provizora, pojest će ti tu zadnju mrvicu požunska štibra. 
Kad ti je žito dozrelo za srp, zovu, hajd žanji najprije gospodski klas; kađ 
je vrijeme orati, tjera te varmeđijski sudac, da ideš pod Ivanić ili Koprivni- 
cu šance kopati; kad bi trebalo obrati grožđe, gone te u vojsku na Turčina, 
i ako doneseš zdravu glavu kući, naći ćeš prazan dom. Do vraga takav život!'« 
(August šenoa: Seljačka buna, Izdanje Matice Hrvatske, Zagreb, 
1931., str. 33.). 

tuđinski plaćenici robili su i pljačkali hrvatskog seljaka gore i od sa- 
mih Turaka. Evo što o tom kaže Smičiklas: »Velike nevolje 
donosila je ova vojska Hrvatskoj time, što je kralj nikada uredno 
plaćao nije. Kralj je plaćao vojsku samo na deset mjesecih i to: 
sest u novcu, a šest u suknu, a najviše puta i za godinu dvije nije 
vojska dobila nikakve plaće. Sami gradovi po više puta nisu imali po- 
trebite obskrbe, zato je vojska iz grada čim je opazila tursku vojsku, 
toliko puta sramotno pobjegla, i zato su mnoge gradove na lahku 
Turci osvojili. Kada nije bilo plaće, onda gori od Turaka razsuli bi 
. se ti vojnici po selih hrvatskih, plienili su i harali i hranu si odno- 
sili. Događalo se dapače, da im se je i ono, što su tužnomu seljaku 
oteli, pri izplaćivanju u plaću uračunalo, a seljaku neka bog plati. 
Strah i groza hvatala bi susjedna sela, kad se je vojska razpuštala. 
Kad joj je izminulo pogođeno vojevanje, onda se je narod oboru- 
žavao kao na Turke. Razpušteni vojnici u četah robili bi, dok ih nebi 
raztepli. Sami generali napravili bi kadgod »janjičare« i izlietali 
S njimi u susjedna sela, da si silom dobave, što im treba i netreba« 
(Smičiklas, sv. II., str. 98. i 99.). 

Čak su se i hrvatski staleži »sažalili« nad jadnim seljakom, da- 
kako kad su bili u pitanju samo njemački generali, koji su im bili 
veliki konkurenti u iskorištavanju hrvatskoga seljaka. Za ilustra- 
ciju prilika u kojima je tada živio hrvatski seljak navest ćemo baš 
što ti staleži kažu u svojim službenim spisima. »Jadni seljaci godinu 
za godinom rade najteže radnje oko gradnja i popravaka krajiških 
gradcva toliko, da sami sebi i gospodi njihovoj zemaljskoj niti polja 
obraditi nemogu (to je izgleda jedino razlog, da hrvatski velikaši 
govore o »jadnim seljacima«, Op. M. D.). »Kako je nerazborito bilo, 
iskati daću od seljaka u onih krajevih, koji su od Turaka opusto- 
šeni bili? Neka pomisli, vele Hrvati (velikaši, op. M. D.), skrajnje 
Siromaštvo onih ostataka križevačke županije, koji se svake ure 
boje, da će pasti u ždrielo neprijatelja. U mnogih mjestih seljaci po 
noći niti u svojih kućah nestanuju, nego na izhod sunčani kao mrav- 
lje izlieću iz tvrđava, kamo su se u večer utekli, da ih zmija turska 
neujede. Oni tamo preko Kupe dan i noć bdiju samo zato, da nebudu 
plien neprijatelja. Neimaju ništa do one stare slobode, da ne plaćaju 
kraljevstvu nikakove daće. Otu jedino slobodu uživaju i bolja vre- 
mena čekaju«. Ako još k tomu pridamo njeke nesretne godine, kano 
što je bila 1.570., gdje je strašni glad zavladao u narodu, onda je 
slika još strašnija, ali nije još podpuna. Te godine ciele obitelji se- 
ljačke skapaše u kućah svojih od glada. Što je živo cstajalo, oni si 

kore od drveća na čudan način sušeći i meljući život produživahu. 
Mnogi siromašniji plemići postadoše kmetovi mogućnije gospode, 
samo da si život spase. Tamo na jadnoj krajini od umrlih od glada 
ljudi zasmrdiše sela i bojati se je bilo kuge. Pa od toga naroda da 
se išće daća kraljeva? Ovu sliku od rieči do rieči daju nam stališi 
hrvatski u svojih službenih spisih« (Smičiklas, I, str. 64.). 

Ali krivo bi mislili, kad bi uzeli, da su hrvatski velikaši iz neke 
samilosti ustajali protiv toga da seljaci u tim prilikama plaćaju 
»kraljevu daću«. Oni su samo htjeli, da kmet plaća njima, jer ako 
bude morao plaćati i kraljevu daću onda neće uopće biti sposoban, 
da bilo što plaća. Da su oni bili u mnogom gori od tuđinskih gene- 
rala prema seljaku dokazuje njihov postupak s t. zv. doseljenicima, 
t. j. S onim seljacima koji su, bježeći ispred Turaka, nastanili se u 
pograničnim krajevima. 

To uostalom kaže i Smičiklas (Poviest Hrvatska, II., str. 64.) : 
»Nisu žalibože niti mncgo gospoda hrvatska bila milostivna hrvat- 
skomu seljaku. Mnogi su junaci na bojnom polju strah i trepet ne- 
prijatelja, ali i grozni silnici seljaku i kmetu svomu. Vojnici stojeći 
u gradovih hrvatskih na obranu od Turčina, osobito kada nisu plaću 
dobivali, a to je bilo puno puta, otevši za dvie i tri godine seljaku 
plodove zemlje, otjeraše na vrhunac velike nevolje sirotnoga puka. 
Samo je iskra trebala da padne med puk, da plane strašnim gnjevom 
na gospodu svoju. A ta je pala.« 

Pala je za Ferdinandovog nasljednika Maksimilijana II., kad 
je u Hrvatskoj bio na banskoj stolici »umni i rodoljubni« biskup Ju- 
raj Drašković, kome će da pripadne nezavidna slava »okrunitelja« 
Matije Gupca. 

Susjedgrad i Stubica 


Vlastelinstvo, koje je obuhvatalo velike komplekse zemljišta od 
Stenjevca na zapad do Sutle, te od Stupnika na sjever do blizu Bi- 
strice, i na kome su se nalazila dva tvrda grada: Susjedgrad i Donja 
Stubica, igra značajnu ulogu u historiji seljačke bune. Prvo, zato što 
će dugogodišnji proces radi ovog vlastelinstva, koji se vodio između 
porodice Hening i Franje Tahija, biti neposredni povod buni. Drugo, 
susjedgradsko i stubičko vlastelinstvo bit će centar čitavog seljač- 
kog pokreta i dat će glavni kontingent revolucionarne seljačke voj- 
ske. Treće, na stubičkom polju odigrat će se odlučna bitka između re- 
volucionarnih seljaka pod vodstvom Matije Gupca i plemićke vojske 
pod zapovjedništvom podbana Gašpara Alapića i velikaša Matije Ke- 
glevića. Stoga je potrebno da se ukratko osvrnemo na historiju ovog 
vlastelinstva, odnosno na proces, koji se radi njega vodio. 

»Susjedgradski proces« je u svoje vrijeme izazvao veliku bu- 
ku, tako da su ge radi njega hrvatski velikaši bili podijelili na dvije 
protivničke stranke, koje su se međusobno mrzile i satirale, sve dok 
ih seljačka buna nije ponovno okupila u jedno kolo. Taj proces se 
redovno prikazuje i kao stvarni uzrok seljačke bune, i to s 
tendencijom, da se odgovornost za očajnički pokušaj hrvatskih se- 
ljaka za oslobođenjem od feudalnog jarma otkloni s feudalne klase 
kao cjeline, i da se natovari na leđa jednom velikašu, koji je uz to 
bio stranog porijekla. Odteretiti vladajuću klasu kao takovu i pre- 
baciti svu odgovornost na njezine pojedine pripadnike, a događaje 
od sporedne važnosti prikazati kao stvarne uzroke gigantskog pokre. 
ta hrvatskih seljaka, to je svjesno ili nesvjesno bio cilj naših službe- 
nih historičara. Kad je god bila riječ o seljačkoj buni akcenat 
je padao na ime Tahi, a njegova osobna svojstva slikana su jarkim 
bojama, s namjerom da se proučavanje uzroka buna prebaci na teren 
psihologije, a ne ekonomije i sociologije. Ne mislim, da se to uvijek 
činilo svjesno, ali to je vidni kut pod kojim građanski historičari 
uopće gledaju na historijske događaje. Dakako, da i tu ima iznimki, 

pa se mjestimice (n. pr. kod Šišića) nalazi vrlo kritičkih zapažanja 
na račun feudalne klase kao cjeline. Međutim klasno stanovište u 
posmatranju uzroka seljačke bune zauzima tek Predavec, koji na 
žalost nije dospio da se tim problemom pozabavi detaljnije. 

Iz navedenih razloga je t. zv. susjedgradski proces u svim do- 
sadašnjim prikazima seljačke bune ocrtan vrlo detaljno i upravo 
dramatski, dok se malo ili gotovo nikako nije uzimao obzir na opći 
ekonomski i socijalni položaj seljaštva u dobaj bune. O tim ekonom- 
skim i socijalnim prilikama seljaštva onoga doba, koje su uvjeto- 
vale nezadovoljstvo, pa na koncu i eksploziju toga nezadovoljstva 
kod hrvatskog seljaštva, nalazimo malo stvarnih podataka kod na- 
ših dosadašnjih historičara. Preko toga se obično prelazilo s neko- 
liko površnih fraza, nabačenih tek onako uzgred, koliko je bilo potre- 
bno da se objasni borba stubičkih i susjedgradskih seljaka s Tahi- 
jem. Kako rekosmo, svi vlastelinski grijesi onoga vremena knjiženi 
su na račun Franje Tahija, koji je nesumnjivo u sebi oličavao sve li- 
jepe »vrline« jednog velikaša, ali ipak nije jedini krivac seljačkim 
nevoljama, niti jedini uzrok seljačkoj buni. Najbolji dokaz da je to: 
tako, jest činjenica, da se buna neobično brzo raširila i na drugim 
velikaškim posjedima, pa je zahvatila i imanje velikaškog demago- | 
ga i tobožnjeg prijatelja seljaka, Stjepana Gregorijanca, koji se znao 
okoristiti seljacima u svojoj borbi s Tahijem, ali kad je vidio da je 
vrag šalu odnio odmah se obratio za vojničku pomoć protiv pobunje- 
nih seljaka.!") Da je kmetovima drugih velikaša bilo bolje, oni bi si- 
gurno ostali pasivni u borbi stubičkih i susjedgradskih seljaka pro- 
tiv Tahija, jer se seljaci rijetko bune iz same solidarnosti, ako nisu 
neposredno zainteresovani. 

Za naše gledište na seljačku bunu-ovaj proces nije od prvoste- 
pene važnosti, pa zato nećemo u njega ulaziti detaljno, nego samo 
u toliko, koliko je potrebno da se razumiju neki događaji u toku sa- 
me bune, te u koliko on karakterizira tadašnje feudalne odnose, ko- 
rupciju tadašnjeg pravosuđa, metode kojima su se feudalna imanja 
 podjeljivala i oduzimala, te u koliko ocrtava odnose u redovima same: 
vlastele. O svemu tomu su kod nas pisali već prije dosta opširno 
Ivan Kukuljević Sakcinski (Susedgrad, Događaji Medvedgrada), 





18) Odmah u početku bune, 1. februara 1573., šalje Gregorijanec iz Mo- 
krica pismo kapetanu žumberačkih uskoka, Josipu Thurnu, u kome ga izvješta- 
va o pobuni seljaka i žali se na bana što nije ništa učinio da se pobuna uguši. 
Hitno moli Thurna, da mu pošalje u pomoć 4.—500 vojnika (Rački, Starine VII, 
str. 167.). 

Vjekoslav Klaić (Povjest Hrvata, sv. 3., dio I.), Josip Hartin- 
ger (Hrvatsko-slovenska seljačka buna 1573.), te Rudolf Hor- 
vat (Seljačka buna godine 1573.). To su izvori, kojima se i mi slu- 
žimo, pa ih nećemo kod daljnjeg prikazivanja napose navoditi, osim 
kod doslovnog citiranja. 

Što se tiče historije susjedgradskog i stubičkog vlastelinstva, 
ona seže daleko u prošlost, u doba dok su ovim krajevima vladali 
kraljevi iz kuće anžuvinske. Od nekadašnjeg Susjedgrada vide se 
još i danas razvaline nedaleko Zagreba, više mjestanca Podsusjeda, 
dok su od Donje Stubice zbrisani svi tragovi, pa se danas jedva zna 
gdje je nekoć stajao taj tvrdi grad. Susjedgrad i Stubica su stolje- 
ćima bili povezani zajedničkom sudbinom, pa su spadali među najve- 
ća i najljepša vlastelinstva u hrvatskom Zagorju. Bile su tu prostra- 
ne oranice, livade, šume, pašnjaci, vinogradi, majuri, klijeti, mlinovi, 
a što je najglavnije brojni kmetovi, koji su svojim rukama obrađi- 
vali to ogromno imanje. 

Vlastelinstvo je prelazilo iz ruku u ruke, darivano sa strane 
kraljeva pojedinim velikašima, koje je trebalo nagrađivati za njiho- 
ve »zasluge« ili nastojati predobiti njihovu sklonost. Bez obzira na 
pravno stanje stvari ovo je vlastelinstvo, uostalom kao i druga u 
feudalno doba, bilo poklanjano i oduzimano, već prema tome da li 
je kojeg velikaša trebalo nagraditi ili kazniti. Ili kako lijepo reče 
Šenoa: »Kad koji vladar posegne za novom krunom, prva mu je 
briga prikupiti oko sebe što više jakih pristaša, i njima na korist, a 
sebi na hasan istrgnut će preko reda po koji list iz knjige praved- 
nosti. Ne mari on sred takve stranačke borbe za riječ: »quid juris«, 
već se drži načela: »Do, ut des (Dajem, da mi dadeš)«. Osim toga 
stalne novčane neprilike pojedinih kraljeva, a naročito Ferdinanda I. 
Habsburškoga, bile su uzrokom, da se ovo vlastelinstvo zalagalo ili 
prodavalo, i da se stvaralo neko veoma zamršeno pravno stanje, u 
kojem se zapravo nije znalo tko je njegov pravi vlasnik. Sila je tu 
ne rijetko rješavala pitanje vlasništva. Šta više sam kralj je pre- 
puštao pojedinim velikašima, da silom uđu u posjed kojeg imanja. 
Tako je Ferdinand I. darovao Nikoli Zrinjskome za zasluge Čakovac 
i Štrigovo pod uvjetom da osvoji i otme ova imanja iz ruku Petra Ke- 
glevića. A osim toga imao je Zrinjski da otme i ostala Keglevićeva 
imanja u Hrvatskoj i Slavoniji (Hartinger, str. 99.). Za protu- 
uslugu Zrinjski se trebao odreći svojih pretenzija na Susjedgrad i 
Stubicu. Vidjet ćemo kako su se vodile formalno prave bitke oko Su- 
sjedgrada, pa je šta više pod zidinama Susjedgrada hrvatski ban 

bio do nogu potučen od hrvatskog podbana. Ali o tome kasnije, a 
sad ćemo da ukratko skiciramo historiju Susjedgrada i Stubice do | 
onoga časa, kad se na sceni pojavljuje zloglasni Franjo (Ferko) 
Tahbi. 

Susjedgrad je sagrađen za vladara Karla Roberta (prvi put se 
u dokumentima spominje god. 1287.), a navodno kao susjed (Ku- 
kuljević) gradu Samoboru, koga su oko god. 1270. podigli pristaše 
češkog kralja Otokara II. Premisla. Bilo je to u ono burno doba, 
kad su po smrti posljednjeg Arpadovića nastale u Hrvatskoj krvave 
borbe o nasljedstvo. Susjedgrad je u početku bio kraljevski grad, pa 
je u njemu bila uređena tridesetnica, gdje se ubirala tridesetnina od 
robe, koja je uvažana iz tadašnjib njemačkih i mletačkih pokraji- 
na. Grad je ostao u vlasti kraljevoj do god. 1345., kad ga je Ljude- 
vit I. predao knezu Nikoli Arlandoviću od plemena Aka, zvanom Tot, 
i to zbog zasluga u ratu. To je imanje s vremenom zaokruženo u 
veliko vlastelinstvo susjedgradsko i stubičko s brojnim selima (Pod- 
susjed, Brdovec, Pušća, Bistra, Gornja i Donja Stubica itd.). Nikola 
Arlandović bio je veoma našilan i pohlepan, pa je radi toga stalno 
dolazio u sukob sa svojim susjedima i rođacima. Tako je već on za- 
počeo tradiciju onih velikaških silnika i pljačkaša, pod kojima će 
stenjati kmetovi ovog velikog i lijepog imanja. 

Nikola je iza sebe ostavio četiri sina (Ivana, Lovru, Nikolu 
i Krstu), koji su od oca naslijedili ne samo njegova imanja, nego i 
njegovu silovitu i pohlepnu ćud, pa su produžili svađe i sporove sa 
svojim susjedima i rođacima, te sa zagrebačkom gradskom općinom, 
kojoj su silom oteli neka sela. Porodica Arlandovića je uopće bila 
veoma svadljiva, pa se o njezinim svađama i sudskim procesima sa- 
čuvalo dosta dokumenata. Međutim uskoro su izumrli muški potom- 
ci ove porodice, tako da je imanje prešlo na Ivanovu kćer Doru, 
a kao »Arlandovu Doru« iz Šenoinog romana »Seljačka bu- 
ma«.'*). 


19) Prema legendi, koju Šenoa iznosi u svojoj »Seljačkoj buni«. Dora je 
bila vanredno lijepa djevojka, ali zla i pokvarena. Ona je dala sebi na grad do- 
voditi lijepe seljačke mladiće, koje je onda ubijala, nakon što bi ih se zasitila, 
da ne budu svjedoci njezine sramote. Tako je među ostalim upropastila jedinca 
sina jedne starice udovice, koja ju je redi toga proklela. »Ako ustražiš muža, 
ne našla za, ako ga nađeš nemala muškoga poroda; ako porodiš muško čedo 
presahlo mu sjeme u prvom koljenu, a kćeri se trgale za djedovinu, kao što se 
vučice trgaju za strvinu«. To je legenda o prokletstvu Susjedgrada, koja poka- 
zuje, kako je narod svojoj mržnji na feudalne gradove davao izražaja u ovakim 
mističnim oblicima. 

Dora se udala za Andriju Heninga Černina (oko god. 1449.), a 
poslije njegove smrti (1460.) za kneza Bartola Frankopana, koji je 
umro 1474. Iz braka s Heningom imala je sina Ivana, dok je brak 
s Frankopanom ostao bez djece. Tako je Dorin sin Ivan Hening Su- 
sjedgradski poslije njezine smrti ostao baštinik imanja susjedgrad- 
skog i stubičkog. A i u buduće će ovo imanje prelaziti po ženskoj 1o- 
zi iz ruke u ruku, što će dovesti do brojnih procesa i komplikacija. I 
ovaj Ivan Hening Susjedgradski bio je nasilnik. On se oženio sa So- 
fijom, kćerkom bana Damjana Horvata i imao je s njom dva sina 
(Andriju i Gašpara) i tri kćeri (Katarinu, Margaretu i Uršulu). 
Gašpar je umro rano, dok je Andrija, koji se oženio Sofijom, kćer- 
kom slavonskoga bana Ivana Thuza od Laka, ostao bez potomaka, 
pa je tako izumrla muška loza Heningovaca. 

Međutim Andrija je sa svojom ženom Sofijom za života sklo- 
pio ugovor, da će njihova imanja pripasti onome tko koga preživi. 
Zato je susjedgradsko i stubičko imanje poslije njegove smrti pri- 
palo njegovoj ženi Sofiji, koja se kasnije preudala za kneza Matiju | 
Frankopana. Sofija je ostala gospodarica ovog imanja do svoje 

Poslije smrti Sofije Thuzove (1523.) pripalo je odlukom kralja 
Ljudevita II. susjedgradsko-stubičko vlastelinstvo Margareti, naj- 
starijoj kćeri Ivana Heninga, koja je bila udata za Ivana Banffyja, 
a poslije nje kćeri joj Ani, udatoj za Stjepana Deshazyja. Kako je i 
ovaj brak ostao bez djece, to je sad nastalo pitanje, da li će se imanje 
i dalje po ženskoj lozi podjeljivati Heningovim potomcima, ili će po 
starom zakonu pripasti kralju, jer su muški gospodari imanja izu- 
mrli. Oko toga se razvio dugotrajni proces, a do rješenja toga pro- 
cesa imanje je prelazilo iz ruke u ruku. Kralj ga je podjeljivao svo- 
jim miljenicima i vjerovnicima, ali nitko se na njemu nije dugo za- 
držao. Kao da se ispunilo prokletstvo one stare seljakinje. 

Najprije je imanje silom prigrabio Petar Keglević, kraljevski 
povjerenik u Hrvatskoj i Slavoniji, koji je njim upravljao kao sa. 
svojim imanjem i ubirao za sebe lično od njega sve prihode. Kralj 
Ferdinand je teškom mukom uspio da prisili Keglevića da preda 
imanje kraljevskom sekvestru, jegarskom biskupu i kancelaru Tomi 
Zalahazyju (u februaru 1535.). 

Darovnicom od 31. maja 1535. daruje kralj Ferdinand susjed- 
gradsko i stubičko vlastelinstvo zagrebačkom biskupu Šimunu Er- 
dediju i njegovom bratu Ivanu, zvanom Tompa (Glupak), te bisku- 
povom nećaku Petru Palfyju i rođaku Petru Kerekešu. Ovo darova- 

nje je Ferdinand učinio da bi za sebe predobio moćnog biskupa, koji 
je onda bio glava Zapoljine stranke u Hrvatskoj. Međutim ovi nisu 
faktično ni stupili u posjed, jer je kralj već god. 1536. Susjedgrad 
podjelio barunu Ivanu Ungnadu, ali ni ovaj nije stupio u u posjed, 
jer mu kaštelan Bernardo Ferenc nije htio predati grad, koji su He- 
ningovci tražili za sebe kao svoje porodično imanje. 

21. juna 1537. kralj Ferdinand podjeljuje vlasništvo nad Su- 
sjedgradom i Stubicom svom konjušniku, Španjolcu Don Pedru Laso 
od Kastilije, jer mu je ovaj posudio veću svotu novaca. 

Međutim i ovo je darovanje bilo samo na papiru, pa Don Pedro 
vjerovatno nije nikad ni vidio »svoje« imanje. Već 10. augusta iste 
godine (1537.) podjeljuje Ferdinand Susjedgrad i Stubicu svome 
generalu i voskovođi Ivanu Katzianeru, zvanom Kocijan. Ali u ok- 
tobru iste godine pada Katzianer u nemilost kraljevu, jer je na sum- 
njiv način bio kod Osijeka hametom poražen od Turaka. Sumnjalo 
se da je počinio izdaju. Katzianer se kasnije sklonio kod Zrinjskih u 
Kostajnicu, ali ga je tu dao pogubiti (1539.) Nikola Zrinjski, da bi 
se dodvorio kralju i ishodio od njega da mu podijeli imanja Susjed- 
grad, Stubicu, želin, Medvedgrad, Rakovicu i Lukovec. Ferdinand 
ipak nije Zrinjskome podijelio imanje susjedgradsko i stubičko, već je 
to imanje nakon Katzianerove smrti preuzela njegova udovica Jelisa- 
veta sa kćerkom Skolastikom, koja je bila udata za baruna Ulrika 
Eytzinga. Međutim ona je imala neprilika s banom Petrom Keglevi- 
ćem, koji je počeo nemilosrdno ubirati zaostalu ratnu daću od njezi- 
nih kmetova, tako da je, prema njezinoj žalbi svom zetu, prijetio »da 
će sasvim orobiti bijedne kmetove i dovesti ih do posvemašnjeg siro- 
maštva, ne uplate li zaostalu svotu« (Hartinger, str. 96.). Kat- 
zianerova udovica i njezin zet nisu dugo uživali susjedgradsko ima- 
nje, jer im ga je kralj Ferdinand oduzeo koncem 1539. zajedno sa 
svim dobrima što ih je Katzianer imao. 

19. marta 1540. kralj je susjedgradsko i stubičko imanje zalo- 
žio Poljaku Jerolimu Laskom, svom diplomatskom službeniku, za 
9.000 ugarskih forinti u ime dužne plaće za vjernu službu. Međutim 
Laski nije bio baš oduševljen ovim darovanjem, jer je ubrzo zamolio 
Ferdinanda da mu podijeli drugo imanje kao zalog za pozajmljeni no- 
vac. Kad je Laski nato i umro (1541.) založio je Ferdinand Susjed- 
grad i Stubicu vrhovnom slavonskom tridesetniku i pečujskom kape- 
tanu Luki Szekelyu za 14.000 rajnskih forinti. Szćkely je uživao ovo 
imanje jedanaest godina, a u to se i rješila dugogodišnja parnica, 
koju su svojevremeno podignuli Heningovi potomci, tražeći da im 

se povrate njihova porodična imanja. Odlukom od 3. novembra 1551. 
kralj rješava, da se jedna polovica susjedgradskog i stubičkog ima- 
nja preda braći Andriji, Gjuri i Nikoli Bathoryju, potomcima Uršu- 
le, kćeri Ivana Heninga, a druga polovica Helfriku Sebriaku i An- 
driji Teuffenbachu, potomcima Katarine, druge kćeri Ivana Heninga. 
Ovim je aktom Susjedgrad prestao da bude kraljevski grad, a vla- 
stelinstvo je trajno prešlo u privatne ruke (Šišić). 

Andrija Teuffenbach je kasnije pred zagrebačkim kaptolom 
prepustio svoj dio vlastelinstva rođaku Helfriku Sebriaku, što je i 
kralj potvrdio listinom od 26. jula 1554. Tako su sad jednu polovicu . 
susjedgradskog i stubičkog vlastelinstva posjedovali braća Batho- 
ry, a drugu polovicu Helfrik Sebriak. 

Ali kad je Helfrik Sebriak uskoro umro pripala je druga po- 
lovica ovog imanja ponovno Andriji Teuffenbachu (1559.). Taj An- 
drija Teuffenbach bio je veliki rasipnik, pa je još iste godine založio 
svoj dio stubičkog imanja tadašnjem banovcu (podbanu) Ambrozu 
Gregorijancu za 2133 forinti, polovicu susjedgradskog dijela svojoj 
ženi Uršuli Menknizer za 7.000 forinti, a drugu polovicu susjedgrad- 
skog dijela Andriji Bathoryju. 

God. 1563. umro je Andrija Teuffenbach i tad su na susjed- 
gradskom i stubičkom vlastelinstvu bili ovi gospodari: Andrija Ba- 
thory imao je u vlasništvu polovicu čitavog imanja, a zalog na po- 
lovici preostalog dijela susjedgradskog imanja, prema tome je ras- 
polagao s tri četvrtine čitavog imanja. Ambroz Gregorijanec imao je 
zalog na polovici stubičkog imanja, a Uršula Meknitzer, udovica An- 
drije Teuffenbacha imala je četvrtinu susjedgradskog imanja. Ur- 
šula je imala četiri kćeri (Kunigunda, Sofija, Marta i Ana), koje su 
bile udate za poznate velikaše, i to Kunigunda za Matiju Kerecheny- 
ja, Sofija za Tomu Milića, Marta za Stjepana Gregorijanca (sina 
podbana Ambroza Gregorijanca), a Ana za Mihajla Konjskog. 

To je u kratkim potezima povijest susjedgradskog i stubičkog 
vlastelinstva do onog časa, kad se na pozornicu javlja Franjo Tahi, 
čije će ime — »prokleto ime«, kako reče Dr. Amte Radić — biti ne- 
razrješivo povezano sa seljačkom bunom. Ono će u neku ruku sim- 
bolizirati sve ono zlo, što su kmetovi imali da pretrpe od svojih feu- 

dalnih gospodara. Tahi ulazi u historiju seljačke bune kao inkar- 
nacija vlastelinske brutalnosti, pohlepe, sadizma i pokvarenosti, 
provodeći eksploataciju, ugnjetavanje i obespravljivanje seljaka do 
paroksizma. 

A sad da vidimo tko je i kakav je bio taj čovjek, i kakva je bila 
njegova uloga u pred večerju seljačke bune, pošto u toku same 
bune on lično ostaje u pozadini. 

Franjo Tahi 


»Sred mjesta Stubice stoji stara crkva, a u njoj pod svodom, 
na lijevoj strani velika kamena ploča. To je nečiji grob. Da. Na kamenu 
stoji pod tvrdim oklopom krupan čovjek. Duga mu brada, brkovi dugi, 
čudna rudasta kosa, debele usne, debeo nos. Nagni glavu i čitaj. Tu 
počiva Ferko Tahi, tu Jelena gospa. Slavna li čovjeka! Kamen bar 
veli. Proslavio se pod tri kralja za Madžarsku, veli kamen — ali gnja- 
vio je hrvatski puk. Bijaše vrijedan, pošten, sretan, veli kamen. Oh, 
ne dao Bog nikomu takove sreće! Ali kad gorsku dolinu prekrili noć, 
potresu se kosti sred groba, a iz kamena skoči prokleta sjena oklop- 
nika i bježi iz crkve, ta dosta stenje cijeli dan pod teškim kamenim 
jarmom, a u kući božjoj, koja nije njegova; dosta da po njegovim kos- 
tima gazi seljačka noga, da kroz zidine grme orgulje poput trublje 
posljednjeg suda. Da bar izbrisati može s kamena svoje ime, da ga 
bar nestane iz pameti ljudske. Ne! Neka sijeva to prokleto ime do 
sudnjega dana, neka se smije taj kamen paklenim rugom o slavi, vr- 
lini, poštenju. I bježi iz crkve u noć. Ali jao. Na svakoj grudi posrću 
mu noge, na Svakoj se stopi lijepi seljačka suza. Na kamenu pred 
crkvom sjedeći plače i on, plače kroz cijelu, crnu noć. Eto na istoku 
se bijeli dan, po vrhovima drhće zora. Još jednom diže oklovnik glavu 
da pogleda brdo nad mjestom, da pogleda svoj ponositi grad. Groza ga 
trese. Ne ima već kamenog grada. Po vrhu, gdje je nekad vihorio po- 
nositi stijeg gospodina Taha, iđe seljak za plugom i pjeva vcseo Jutar- 
nju pjesmu. Sjenka se boljareva tržzne 1 umine u grobnicu, pod prokleti 
kamen, a slobodna pjesma pliva daleko, daleko zelenom gorom, gaje 
se razlijeva sjajna rumen probuđena Zore, gdje niču na nebu ruže iz 
mučeničke krvi hrvatskoga 1 slovenskoga puka, što ga pogazi ohcli 
bijes u prosnutku zlatne slobode. Cvati, ružo rumena, cvati, posvećeni 
cvijete, vij se nad grobom nevoljnih ljudi, koji digoše mač za zakon pri- 
rode svete; cvati, jer se je mladi rodio đan, i čista rosa pada u srce 
puka, rosa blagoće i ljubavi bratske. A ti, hrvatski mladi sokole moj, 
uberi taj cvijetak, za klobuk ga djeni i ponosi še njime pred vijekom 
1 svijetom«. August šenoa»>»Seljačkabuna« 


Već prvi nastup Franje Tahija na vlastelinstvu susjedgradskom 


i stubičkom dao je naslutiti, kakve će komplikacije nastupiti njego- 
vim dolaskom. Krišom u noći jednoga dana godine 1564. bude on 
uveden u posjed po kraljevskom povjereniku Mojsiju Humskom i 
predstavniku zagrebačkog kaptola, kanoniku Stjepanu Sesvetičkom, 

i to na onaj dio koji je pripadao Andriji Bathoryju, državnom sucu 
Ugarske i po ženskoj lozi daljnjem rođaku porodice Heningove. Po- 
tajno je uveden zato, jer se očekivalo da bi se vlasnici drugog dijela 
vlastelinstva, udovica Uršula Meknitzer sa svojim zetovima i prija- 
teljima, mogli suprotstaviti ovoj transakciji. Ovako ih se prosto sta- 
vilo pred gotov čin, smatrajući da će se Tahi, kad bude uveden u po- 
sjed, već znati na njemu i održati. 

Mi smo u prošlom poglavlju prikazali kako je vlastelinstvo su- 
sjedgradsko i stubičko bilo podijeljeno između Andrije B&thoryja i 
Uršule Meknitzer sa njezinim kćerima, i kako je na jednom dijelu 
toga vlastelinstva (polovici stubičkog dijela) imao zalog tadanji pod- 
ban Ambroz Gregorijanec, čiji je sin Stjepan bio oženio Uršulinu 
kćer Martu. Međutim Andrija Bathory nije ni dolazio na svoje ima- 
nje, jer je kao ugarski državni sudac bio zaposlen u Ugarskoj, a 
osim toga imanje je tada bilo blizu turske granice, pa je svaki čas 
moglo biti izvrgnuto opasnostima turske provale. Zato je on, ne po- 
savjetovavši se s ostalim interesentima, jednostavno svoj dio pro- 
dao Franji Tahiju, kraljevskom savjetniku, konjaničkom kapetanu u 
Kaniži i meštru kraljevskih konjušnika, gospodaru grada Statten- 
berga u Štajerskoj, i to svoje vlasništvo na polovicu čitavog susjed- 
gradskog i stubičkog imanja za 44.000 forinti, a svoje pravo zaloga 
na polovicu drugog dijela susjedgradskog imanja za 6.000 forinti. 
Čitava ova transakcija je obavljena potajno, a kako se radilo o čo- 
vjeku, koji nije bio u nikakvoj rodbinskoj vezi s Heningovcima, a 
uz to već od prije poznatom radi svoje naprasitosti i pohlepe, to su 
Heningovci ovaj akt smatrali kao atentat na svoja porodična prava, 
:pa su odmah protiv njega uložili protest. I tim započinje dugotrajni 
proces radi susjedgradskog i stubičkog vlastelinstva, u kome će obje 
stranke upotrebljavati sva moguća sredstva, počam od korupcije pa 
do najgrublje oružane sile, da istisnu jedna drugu i da jedna od njih 
postane potpuni gospodar čitavog vlastelinstva. U toj njihovoj me- 
đusobnoj borbi sudjelovat će čitavo hrvatsko plemstvo, bilo na jed- 
noj bilo na drugoj strani, i to krupno plemstvo uglavnom na strani 
“Tahija, a ono sitnije na strani Uršule Heningove i njezinih zetova.?)) 
Sudjelovat će također i hrvatski seljaci, dakako kao sitni novac za 


20) Uz Tahija je pristajala stranka velikaša, u kojoj su među 
ostalima bili grofovi Matija i Šimun Keglević, moćna porodica Erdedi, podban 
Ivan Forčić, već prije spomenuti MojSije Humski, Bolto Prelovski i mnogi dru- 
gi. Uz njega su u početku bili i knezovi Zrinjski, čiju je sestru Tahi uzeo za 
.ženu. Ali su kasnije Zrinjski prešli u tabor Tahijevih protivnika, jer je on sebi 

međusobno podmirivanje velikaških računa dok im neće napokon 
sve to obmanjivanje i zavaravanje dozlogrditi, pa će ustati i protiv 
jednih i protiv drugih, a za svoje »Sstare pravice«. Osvrnut ćemo se 
zato na tok procesa, koji će biti predigra same bune. Ali prije toga 
da još rečemo nešto o ličnosti samog Tahija. 

Tahi je bio porijeklom iz Ugarske. Tamo gdje Dunav između 
Višegrada, Vaca i Budimpešte pravi okuku, nalazi se nekoliko kilo- 
metara dugačko ostrvo Rožd (Rosd-sziget). To je ostrvo poslije do- 
selenja Madžara pripalo istoimenom plemenu Rožd. Istom pleme- 
nu pripadalo je i selo Tah, koje se nalazilo kilometar i pol južno 
od Višegrada, a nad kojim se dizao i grad Tah-var. Po tom selu 
i gradu dobila je ime porodica Tahi, koja je bila jedan ogranak ple- 
mena Rožd (Šišić). 

U Hrvatsku su prvi Tahi došli u drugoj polovici 15. stoljeća. 
Vlastelin Ivan Tahi bio je s priorom vranskim Matom Baračem 
sklopio ugovor radi otkupa prioratskih dobara, i to četiri godine pri- 
je kobne bitke na Muhačkom polju. Taj ugovor je potvrdio i kralj 
Ljudevit 13. oktobra 1522., i tako je porodica Tahi došla u posjed 
mnogobrojnih gradova tadašnje Slavonije, pa će igrati vidnu ulogu 
u životu hrvatske vlastele, a na žalost i hrvatskog seljaštva (Dr. 
Aleksalvić: Nešto o Franji Tahiju, Savremenik, Za- 
greb, 1908. br. 11.). Taj Ivan Tahi bio je hrvatski ban od 1524. do 
1525. zajedno s Ivanom Torkvatom Karlovićem. 

Nakon smrti vranskog priora Matije Barača izradi spomenuti 
Ivan Tahi kod kralja Ljudevita, da vranski priorat pripadne njego- 
vom tek devetgodišnjem sinu Franji, nakon što bude punoljetan. (Me- 
đutim poslije smrti kralja Ljudevita na Muhačkom polju nije došlo 
do ostvarenja ovog ugovora). Tako se prvi put susrećemo s imenom 
Franje Tahija, koji se rodio god. 1516. ili 1517. To će se ime kas- 
nije mnogo povlačiti kroz hrvatsku historiju, a ostat će i nezaborav- 
ljeno radi svojih zlodjela i opačina. 

Franjo Tahi se istakao u borbi s Turcima, pa je postao kape- 
tan tvrđave sigetske, a kasnije i Kaniže. On je uspio da pohvata 
rodbinske veze s najuglednijim hrvatskim velikaškim porodicama. 


bio prisvojio od Zrinjskih Božjakovinu, smatrajući to kao miraz svoje žene Je- 
lene. Radi Božjakovine oteli su Zrinjski Tahome posjeda Otok. 

Protiv Tahija, a uz Heningovce, pristali su moćna braća Luka i Mi- 
hajlo Sekelj, baruni od Ormužda, zajedno s većim brojem zagorskih plemi- 
ća - šljivara. Braća Sekelj pristali su uz Heningovce zato što su bili u za- 
vadnji s Tahijevim pristašom Matijom Keglevićem radi Krapine. 

Oženio se Jelenom, sestrom sigetskog branitelja Nikole Zrinjsko- 
ga, a Svoju kćer Margitu udao je za tadašnjeg bana Petra Erdedija. 
Povezao se dakle s dvije najbogatije i najutjecajnije velikaške poro- 
dice u Hrvatskoj, a osim toga imao je moćne veze s visokim ma- 
džarskim plemstvom, pa i na carskom dvoru, čime se objašnjava da 
je mogao nesmetano haračiti na susjedgradskom i stubičkom ima- 
nju, kad je došao u njegov posjed. Posebne prijateljske veze su ga 
vezale s madžarskim državnim sucem Andrijom Ba&thoryjem, koji 
mu je i prodao svoj dio susjedgrađskog i stubičkog imanja. 

Kako rekosmo, čim su Heningovci saznali, da je Tahi postao 
suvlasnik susjedgradskog i stubičkog vlastelinstva, uložili su protiv 
toga protest. Ali se Tahi nije osvrtao na taj protest, nego je odmah 
stao da se vlada kao potpuni gospodar imanja. Za kastelana susjed- 
gradskog postavio je Petra Petričevića, a za podkastelana Jurja Za- 
dorija, dobre sluge lošeg gospodara. »Prvi Tahijev čin bijaše što je 
Pavlu Barbelu od Varalje i njega ženi Dori Crnkovečkoj oteo na silu 
imanje i trgovište Trgovinu. Započne zatim proganjati kmetove i 
bivše častnike Batorijeve i Heningove. Dade među inima Stjepanu 
podkastelanu udove Heningove glavu odsjeći premda bijaše po gos- 
podskom sudu dvakrat nevinim proglašen; plemenitoga Ivana Sabo- 
va, dvornika iste udove, dade u leđveni podrum susedgradski zatvori- 
ti, gdje je od gladi i zime poginuo, na što je mrtvomu obadve noge 
odseći, te zatim na laglji način gvozdene verige iz njih skinuti dao. 
Od kmetovah poče na silu pobirati desetinu žitka i vina u naravi, a 
siromašnije i nepokornije seljake batinati, mučiti i sa svoga selišta 
tjerati, počinivši još kojekakova nebrojena bezakonja. Iste sused- 
gradske slobodnjake pošalje do jednoga u Kanižu, da brane tamo 
tvrđu od koje bijaše kapetanom« (IvanKukuljević Sakcin- 
ski: Susedgrad, str. 5.). 

Radi takvih i sličnih nasilja i ugnjetavanja zavladalo je među 
kmetovima na susjedgradskom i stubičkom vlastelinstvu veliko ogor- 
čenje protiv Tahija. To ogorčenje iskoristi Uršula Heningova zaje- 
dno sa svojim zetovima i prijateljima, da silom protjera Tahija s 
imanja. U pomoć joj pritekne podban Ambroz Gregorijanec, otac 
njezinog zeta Stjepana, koji je s Tahijem i onako bio došao u spor 
radi Medvedgrada. Uršula je bila energična žena, pa se nije ničega 
žacala samo da Tahija makne s imanja, koje je ona smatrala svojim. 
Kad je Tahi bio odsutan iz Susjedgrada, otišavši u Kanižu, čiji je 
bio kapetan, skupi Uršula god. 1565. sa svojim zetovima oko 800 se- 
ljaka i s njima provali na Susjedgrad i opljačka čitavo Tahijevo po- 

kretno imanje, čija se vrijed- 
nost procijenila na 25.000 fo- 
rinti u zlatu. Sama se pak na- 
stani u Susjedgradu. 

To je bilo prvi put, da su 
gospoda počela buniti seljake 
u svojim međusobnim obraču- 
navanjima. Heningovci su zna- 
li da nezadovoljstvo seljaka 
iskoriste u svoje  gospodske 
interese. Oni će to i dalje či- 
niti, sve dok seljaci neće pro- 
gledati da su igračka u ruka- 
ma vlastele, pa će se dići pro- 
tiv gospode općenito. 

Kad je Tahi doznao što 
se dogodilo na  Susjedgradu, 
obrati se na kralja sa zahtje- 
vom, da se Heningovcima odu- 
zme susjedgradsko i stubičko 
vlastelinstvo i njemu ponovno 
preda. Kralj doista oštro na- 
redi pismenim putem  Uršuli 
Heningovoj da preda  Tahiju 
njegov dio imanja, ali ova ne 
htjede poslušati kralja, našto 
kralj naloži tadašnjem banu i 
Tahijevom zetu, Petru Erde- 
diju, da silom protjera Henin- 
govce sa Susjedgrada. Ban do- 
ista skupi vojsku od nekoliko 
stotina konjanika i pješaka, pa 
još sa tri topa krenu na Su- 
sjedgrad. 

Ali ni Heningovci nisu sta- 
jali skrštenih ruku, nego sku- 
piše oko 3000 seljaka, a Ur- 
šulini zetovi i njihovi prijatelji 
dovedoše i nešto svojih oru- 
žanih ljudi, pa se sve to smje- 

sti u zasjedu oko Susjedgrada, da dočeka banovu vojsku. Na čelu Ur- 
šuline vojne snage stajao je podban Ambroz Gregorijanec. Činjenica, 

da je u ovom čisto privatnom sporu između dvije velikaške porodice, 
hrvatski podban ustao protiv hrvatskoga bana, dovoljno karakteri- 

zira tadašnje stanje u Hrvatskoj. 

Kad je ban sa svojom vojskom došao pod Susjedgrad iznena- 
da navale na njega seljaci i ratnici Ambroza Gregorijanca i ban bu- 
de do nogu potučen, tako da se jedva sam s nekolicinom svojih voj- 
nika spasio bijegom u Zagreb. Na bojnom polju ostavio je bansku 
zastavu i svoja tri topa, zajedno s ostalim ratnim spravama, koje je 
bio dopremio za opsadu Susjedgrada. Mnogi njegovi vojnici zagla- 
više u Savi. Seljaci su zaplijenili mnoštvo oružja, konja, volova, oklo- 
pa, srebrenog posuđa, kola, kočija i ostalog što je banova vojska 
sobom bila dopremila. U borbi je ubijeno i ranjeno mnoštvo plemi- 
ća, pa navodno i Tahijev najstariji sn (Hartinger). 

Ovaj poraz i banov sramotni bijeg odjeknuo je u čitavoj Hr- 
vatskoj, koja je tada stajala pred novom turskom provalom. Turci 
su naime tada uvravo bili zauzeli tvrdi grad Krupu na Uni. Henin- 
govci su triumfirali. 

Ali ne za dugo. Ban povede protiv Uršul i njezinih prijatelja 
parnicu »zbog uvrede veličanstva«. Podban Ambroz Gregorijanec 
bio je prisiljen da preda ostavku, a na njegovo mjesto bude izabran: 
Ivan Forčić, pristaša Tahijeve stranke. I u saboru su Tahijevci ima- 
li većinu. Na predlog banov sabor je zaključio, da se u buduće »na 
prvi nalog banov imadu svi staleži i redovi dići na oružje, kako pro- 
tiv Turcina, tako i protiv drugih buntovnika, pod prijetnjom zako- 
nite kazne« (Šišić). Taj je naime zaključak bio uperen protiv onih 
plemića, koji su stajali na strani Heningovaca, i nisu se odazvali ba- 
novu pozivu da učestvuju u ekspediciji protiv Susjedgrada. 

Da u smislu tadašnjeg zakona kao »buntovnik« ne bi izgubila 
sve svoje posjede, jer se oružjem oprla izvršenju kralje volje, mo- 
rala je Uršula Heningova da ne samo povrati Tahiju njegov dio su- 
sjedgradskog i stubičkog vlastelinstva, nego da i svoj dio preda kra- 
ljevskom fisku, dok se ne riješi parnica, koja je bila povedena pred 
redovnim sudom. 

I tako je Tahi god. 1566. ponovno preuzeo svoju polovicu su- 
sjedgradskog i stubičkog imanja, dok je dio Uršule Heningove kr. 
komora povjerila na upravu Stjepanu Grdaku od Filetinca i Ivanu 
Literatu Varaždincu. Dohodak od čitavog imanja imao se dijeliti na 
polovicu između Tahija i kr. komore, uime koje su njezinim dijelom 

imali upravljati spomenuti Grdak i Ivan Literat. Tahi je ovim uprav- 
nicima imao također prepustiti polovicu prostorija na Susjedgradu, 
što on međutim nije učinio, već im je dodijelio svega dvije male 
sobice. 

Čim je Tahi preuzeo imanje prva briga mu je bila, da se osveti 
svim svojim protivnicima, t. j. kmetovima, koji su učestvovali u 
onom oružanom puču Heningovaca dok je on bio u Ugarskoj. Zapo- 
činje strahovlada na Susjedgradu i Stubici, koja je bila besprimjerna 
i u ono doba, kad su vlastela radila s kmetovima što su htjela. Pro- 
pištali su kmetovi pod ovom strahovladom, a ne manje su njegovu 
Silovitost osjetili i sami kraljevski upravitelji, koje je na svakom 
koraku šikanirao, tako da je Tahi stvarno gospodario čitavim ima- 
njem i fisk nije od njega imao nikakve koristi. Zaredale su zato tuž- - 
be protiv Tahija, s jedne strane od porodice Heningove i njezinih 
prijatelja, a s druge strane od ugnjetavanih i obespravljenih kmeto- 
va. Sami kraljevski upravitelji također su stalno izvještavali o Ta- 
hijevim zlodjelima, navodeći da su oni bespomoćni prema njemu. 

Na ove silne tužbe konačno se ipak morala povesti istraga, i to 
nakon smrti Tahijevog glavnog zaštitnika, bana Petra Erdedija 
(1567.). U junu godine 1567. je tadašnji palatinov namjesnik Mihajlo 
Merej imenovao jednu komisiju, koja je imala da ispita istinitost ovih 
tužbi protiv Tahija. U komisiji je sa strane kraljeve bio Gašpar 
Druškovečki, a sa strane zagrebačkog kaptola kanonik Franjo Fili- 
pović."') Ta komisija je zaista prošla čitavo susjedgradsko i stubičko 
vlastelinstvo, pa je preslušala u svemu 508 svjedoka o navodima iz- 


21) Isti taj kanonik Franjo Filipović, zvani »Delipop« (junački pop), bio 
je nešto kasnije (26. augusta 1570.) u okolici Ivanića zarobljen od Turaka i od- 
veden u Carigrad. Car Maksimilijan 1 biskup-ban Drašković nastojali su četiri 
gođine da ga oslobode, odnosno zamijene za nekog Turčina Kurtagu. Međutim 
koncem god. 1574. saznaje biskup Drašković, da se naš »Delipop« dobrovoljno 
(sponte) odrekao kršćanstva i prešao na islam, te dobio novo ime Mehmed. 16. 
februara 1575. javlja nadvojvoda Karlo banu Draškoviću: »Doznajemo, da je 
odmetnik Filipović, kojega su i Delipopom prozvali, došao u ovu tursku kraji- 
nu, pa da prijeti i snuje o propasti susjednim tvrđinjama. Njegov dolazak i 
nastojanje moglo bi možda biti pogibeljno Ivaniću, Sisku, Križevcima 1 onim 
drugim mjestima, u kojima je on prije stražu stražio i zapovijedao, te ne mala 
iskustva stekao« (Vidi o tom prepisku između cara Maksimilijana i nadvojvo- 
de Karla S jedne, te bana Draškovića s druge strane, koju je objelodanio Ra č- 
ki u»Starinama«, VIII., kao >Dopunjak građe za poviest hr- 
vatsko - slovenske seljačke bune god. 1573. i nekoliko is- 
prava o hrv. poturici Franji Filipović u«<). 

nešenim u tužbama protiv Tahija. Svi svjedoci su bez iznimke potvr- 
dili sve ono što je bila iznešeno protiv Tahija, i o njihovim iskazima 
sastavljen je neke vrsti zapisnik, jedinstven u historiji judikature. 
Taj je naime zapisnik bio napisan na pojedinim papirima, koji su 
poslije slijepljeni u jedan komad, tako je taj zapisnik o Tahijevim 
zlodjelima bio dug šest i pol metara??). 

Svjedoci, većinom sami Tahijevi kmetovi, iznijeli su porazne 
podatke o Tahijevom pašovanju. Prema dokazanim navodima, Tahi 
je mnoge kmetove protjerao s njihovih selišta, mnogima je oteo na 
silu vinograde i imetak, pa je to dijelio svojim slugama. Dao je za- 
tvoriti, mučiti i ubijati više ljudi, naročito pouzdanika i službenika 
porodice Heningove. Slučaj s Ivanom Sabovom i Uršulinim podkaste- 
lanom Stjepanom već smo iznijeli. Dokazano je, da je na zagrebač- 
kom trgu, u vrijeme kad je zasjedao sabor, dao kraljevskoga kmeta 
Stjepana Vamoša uhvatiti i nedužna zatvoriti, a bio bi ga i ubio, da 
se Vamoš nije novcem otkupio. Dokazano je nadalje, da je Tahi ubi- 
rao dohotke i s onog dijela, koji je pripadao fisku, pa je tako ošte- 
ćivao i kr. komoru. Jednom riječi Tahiju su bila dokazana takva zlo- 
djela. za koja bi morao izgubiti ne samo imanje, nego i glavu, da 
tada nije vladao feudalni poredak, pa su vlastela mogla da nekaž- 
njivo čine sve što su htjela. Osim toga Tahi je imao moćne veze i 
bogatstvo, a koruptivno pravosuđe bilo je uvijek spremno, da zakon- 
ski sankcioniše zlodjela ovakog čovjeka, koji je uz to znao da se is- 
prsi sa svojim junaštvima i svojom »darežljivošću« u ratne svrhe. 
Dabome, da ga ta darežljivost nije stajala ništa, jer su kmetovi 
po njegovom nalogu morali da besplatno idu opravljati i podizati 
pogranične tvrđe, a u vojsku je silom odvlačio i slobodnjake, prem- 
da na to nije imao nikakvog prava. S tim »patriotizmom« on je uvi- 
jek pokrivao sve svoje zulume, pa je dakako nalazio podršku i na 
najvišim mjestima, gdje se više vjerovalo njemu, moćnom i boga- 
tom velikašu, nego bijednim kmetovima, koji su znali čak da i Tur- 
cima bježe, na veliko zgražanje kralja Maksimilijana. 

I što se događa? Tahi mjesto da bude kažnjen, biva još na- 
građen. Ne samo da mu se ostavlja njegova polovica imanja, da po 


22) Ovaj »zapisnik« čuvao se u kr. zem. arkivu u Zagrebu, ali je odatle 
15. jula 1885. otpremljen u Budimpeštu, gdje se i sada nalazi u tamošnjem drž. 
arhivu. Prepisao ga je Bojničiću Vjesniku kr. zem. arkiva, god. XII. sv. - 
1. 12. (Hartinger 109.). 

njemu i dalje harači, kao što je to dotad činio, nego mu se predaje 
na upravu i ona polovica, koja je pripadala fisku, dok se ne riješi re- 
dovna parnica između njega i Heningovaca. »Ovaj postupak najizra- 
zitijim bojama ilustrira kukavni odnošaj između kmetova i gospo- 
dara. Dokazuje nam, na kakvu je trošnu temelju stajalo pravo i 
pravednost, dokazuje nam, da se savjest tadašnjih svećenika božice 
Pravde dala okovati zlatom, kroz koje ni najočajniji krik najvećom 
nepravdom gonjenog stvora nije mogao prodrijeti. Ali nije se tomu 
čuditi, kada znamo, da se to događa u XVI. vijeku, kada znamo, da 
se i kasnije slično postupalo« (Hartinger, str. 111.). 

Heningovci su bili također pozvani da se opravdaju pred su- 
dom radi nasilja prema Tahiju. Njihov položaj kod suda bio je vrlo 
loš. 

Kad je tako Tahiju uspjelo da se »opere« pred sudom, i da po- 
novno dobije u svoje ruke čitavo imanje, tad njegovoj silovitosti i 
pohlepi više nije bilo nikakvih granica. Vae victis! Dakako, u prvom 
redu susjedgradskim i stubičkim kmetovima, naročito onima, koji 
su ga tužili i protiv njega svjedočili. Da su oni jadnici znali, kakvo 
će ih zlo snaći, sigurno se ne bi usudili protiv njega svjedočiti, ali oni 
su vjerovali u pravdu, a ta je prema njima bila slijepa. Sad su ne- 
moćni i nezaštićeni stajali prema jednoj zvijeri od čovjeka, čiji je 
sadizam bio upravo invenciozan u izmišljanju muka i pljačkanja si- 
romašnih kmetova. što su sve kmetovi imali da sad od njega pretrpe, 
nalazimo bar donekle u iskazima seljaka zatvorenih nakon ugušene 
bune, naročito u iskazu seljačkog vođe Ilije Gregorića. Ti iskazi daju 
nam približnu sliku o strahotama Tahijeve vladavine na Susjedgradu 
i Stubici. 

Tako Ilija Gregorić na svom drugom saslušanju kod suda u 
Beču (Rački, Starine VII., str. 295.), 4. maja 1573., iskazuje 
o Tahijevim zlodjelima slijedeće: 

Ako je Tahi imao kakvo staro kljuse, koje nije ništa vrijedilo, 
to ga je on naturio kojem svom kmetu i ovaj mu ga je morao platiti, 
i to pod cijenu koju je sam Tahi odredio. Ako bi se tome opirao bio 
je prisiljen da ga kupi. 

Jednom se Tahiju pokvarilo 1000 vedara vina, našto ga je on 
podijelio među svoje kmetove, i kmetovi su hoćeš nećeš morali da 
ga uzmu i dakako plate. Tko nije htio uzeo bi mu Tahi konja ili koje 
drugo blašče. 

Kmetovi su morali na svoj trošak da uzdržavaju Tahijevu sto- 
ku, i ako bi koje blašče uginulo ili na koji drugi način nestalo, tad 

bi dotični kmet morao da ga plati u novcu, i to opet po cijeni, koju 
bi Tahi odredio. 

Isto tako su kmetovi morali da uzdržavaju i čuvaju Tahijeve 
lovačke pse, pa ako bi koji nestao ili uginuo, tad bi kmet za svakog 
psa morao dati vola. 

Ali bilo je nešto još najgore, što će i najviše da ogorči i izazove 
jadne kmetove. Sve su oni, kaže Ilija Gregorić, još nekako trpili, dok. 
nije Tahi dirnuo i u njihove žene i kćeri. Iako već u visokoj starosti 
(tada mu je bilo oko 55 godina), on je naročito poslije smrti svoje 
žene, Jelene Zrinjski, stalno vršio nasilja na seljačkim ženama i 
djevojkama. Kad njegovi kmetovi, muškarci, ne bi mogli da dođu na 
rabotu, bilo da ih je on slao na popravljanje i građenje pograničnih 
tvrđava, bilo u vojsku, ili su inače bili čim zaposleni, tad bi dolazile: 
na rabotu njihove žene i kćeri. Tahi bi onda na konju izjašio iz svo- 
ga grada u polje i tamo bi razgledao žene i djevojke, pa koja bi mu 
se sviđala, tu bi po svom slugi otpremio u grad. Tamo bi se dotična 
morala svući do gola, pa ako bi se i tada Tahiju dopala, onda se mo- 
rala okupati i poslije toga bi Tahi izvršio nad njom obljubu. Ako nije: 
išlo milom išlo je silom. Pred već spomenutu komisiju bilo je izvedeno: 
14 djevojaka, koje je Tahi silovao. Na svom trećem saslušanju (Ra č- 
k i, Starine VII., str. 303.) Gregorić spominje dvije takve djevojke iz 
sela Brdovca, koje je Tahi silovao, i to kćerku nekog Tome Mačko-: 
melja i kćerku slijepog starca Jurka ili Jurkovića (jedno od glavnih 
lica u Šenoinoj »Seljačkoj buni«). Ovu je Tahi čak duže vremena dr- 
žao na Susjedgradu.?') Gregorić kaže, da su takvi postupci najviše: 
izazvali seljaštvo i potaknuli ga na bunu. 

Istom Iliji Gregoriću.Tahi je oteo imetak, vinograd, konje i 
stoku, sve u vrijednosti tadašnjih 200 dukata. 

Mihajlo Gušetić, jedan od zarobljenih seljačkih vođa, iskazao: 


25) Izgleca, da je otac ove djevojke izazvan Tahijevim zlodjelom, davao 
javno izraza svome ogorčenju, što je potaknulo Tahijeva sina Gabrijela, da je: 
jednoga dana starcu iznakazio mačem lice 1 iskopao mu oči. Slijepi starac po- 
šao je s palicom u ruci, da tuži sudu Tahija. Rasprava se vodila u martu 1574. 
kod suda u Grazu i Tahi je »in contumaciam« bio osuđen radi teške tjelesne 
ozlijede na globu od 1853 forinte, što je imao da isplati slijepom Jurkoviću. Na 
osnovu te osude obratio se Jurković s molbom na nadvojvodu Karla, da prisili 
Tahiia na platež dosuđene svote novca. 'Teškom mukom dobio je 300 forinti, a 
nakon nekoliko očajnih molbi još 500, dok statak nije nikad dobio (Kaspret: 
Tiranstvo graščaka Frana Taha in njegovega sina Ga- 
brijela. — »Časopis za zgodovino in narodopiSje«, Maribor 1909. Citirano po- 
Hartingeru). 

je na sudu (Rački, VII, 299), da je Tahija služio punih osam go- 
dima, ali mu on za to nije ništa platio. 

Nije Tahi tako postupao samo sa svojim kmetovima na su- 
sjedgradskom i stubičkom imanju, nego i na svom alodijalnom do- 
bru u Stattenbergu u Štajerskoj. U svojoj pohlepi on je »pozajmlji- 
vao« novac od svojih kmetova, pa i od susjednih manjih plemića, 
koji dakako nije nikad vraćao. Tahi je od kmetova tražio prekomjer- 
.nu tlaku, koja nije bila predvidjena u urbaru, a da ih zato nije po- 
sebno nagrađivao. Naročito su stradali kmetovi, koji su morali da 
prodavaju vlastelinske proizvode, u prvom redu žito, na trgovima u 
Slovenskoj Bistrici, Ptuju ili Celju. U tim su mjestima bile maksi- 
mirane cijene, ali se Tahi nije na to osvrtao, već su mu kmetovi 
morali donijeti toliko koliko je on tražio. »Evo ti toliko i toliko, to 
ćeš prodati po toj i toj cijeni i toliko mi moraš donijeti«. Tako je ne- 
kom kmetu Jurku iz Poljčana naložio da mu u Ptuju proda dvije ba- 
čve riba. Šarane je imao da proda po 8 krajcara, a štuke po 6. U 
Ptuju je međutim po tržnom redu bilo dozvoljeno prodavati šarane 
samo po 7, a štuke po 5 krajcara. Jurko je imao da Tahiju preda za 
ribu 23 forinte, ali radi niže tržne cijene, i kao i radi toga što su 
mu zbog ljetne vrućine neke ribe uginule, on mu tu svotu nije mogao 
donijeti. Zato ga je Tahi stavio na muke i mučio ga tako dugo dok 
mu nije od svoga dao toliko koliko je Tahi tražio. Isto se dogodilo 
i kmetu Jurju Detičku, koji je također za ribe i rakove morao na- 
doplatiti 10 forinti. 

Mnogo su stradali kmetovi, koji su za vlastelinstvo prodavali 
goveda, žito i sir. Tahi je upotrebljavao i krivu vagu i krive mjere, 
pa ih je i na tom oštećivao. Kmetove je slao u dućane po okolnim 
mjestima, da za njega kupuju raznu robu, koju onda ne bi platio, 
nego bi trgovce uputio na svoje kmetove, koji su robu morali pla- 
titi. | 

Otimao je svojim kmetovima pokretna i nepokretna imanja. 
Nije plaćao sluge i družinu, pače ni vojnike, koje je otpremao u boj, 
makar da je za njih dobivao novac iz ratne blagajne, koji je dakako 
zadržavao za sebe. Njegovi upravitelji nisu bilježili točno daće koje 
su kmetovi davali, pa su ovi često puta morali davati dvaput iste 
daće. 

Kod prodaje vina Tahi je također oštećivao kmetove. Kmetovi 
su naime imali pravo da svoje vino prodavaju samo zimi od Miholja 
do Gjurgjevdana. Ljeti su pak morali uzimati i prodavati samo vla- 


83 


stelinsko vino. Tahi je tada obično kmetovima davao najlošije vino, 
pa kad ga gosti nisu htjeli piti onda je kmet imao štetu, jer ga je on 
Tahiju morao platiti. 

Tahi je u Stattenbergu imao nad svojim kmetovima i sudsku 
vlast. Zato što god bi zaželio, to bi mu kmetovi morali učiniti. Ako 
ne bi htjeli čekala ih je tamnica (kajha). Tahi bi običavao reći: »Ako 
nećeš, ideš u kajhu«. 

Slično je postupao i s obrtnicima, koji su radili na njegovim 
imanjima. Neki su mu služili po deset i više godina, a da im nije ni- 
kad ništa platio. Šta više nije plaćao ni potrebni materijal, već su 
i to kmetovi-obrtnici morali da plate. 

Ni sin mu Gabrijel nije bio bolji.“*) Vraćajući se jedne nedjelje 
god. 1571. iz Celja kući s dvojicom svojih prijatelja, uhvatio je kme- 
ta Lovru Koprivu, koji je bio pošao da pogleda svoje usjeve, pa ga 
je privezao za konja i vukao za sobom. Kad se Lovro sav izmrcva- 
ren nekako iskobeljao htio ga je Tahi ponovno svezati, ali su na to 
neki drugi kmetovi pritekli Lovri u pomoć i mladi Tahi je morao 
da strugne na konju, dobacivši kmetovima usput: »čekajte vi, s 
vašom krvi oprat ću si ruke, ne ćete mi uteći«. 

Kmetovi na stattenberškom imanju žalili su se radi ovih zlo- 
djela nadvojvodi Karlu, ali dakako bez uspjeha. Vrana vrani oči ne 
kopa. Nato su se počeli dogovarati i spremati da navale na Tahijev 
grad (Kaspret, citirano po Hartingeru, str. 116.—119.). 

Kako vidimo registar Tahijevih zločina bio je vrlo velik, pa nije 
ni čudo, da je nezadovoljstvo seljaka raslo protiv njega iz dana u 
dan. To nezadovoljstvo će Heningovci nastojati da iskoriste u svoje 
lične svrhe, pa će čak u tom ići tako daleko, da će Tahijevim kme- 
tovima potajno davati oružje i huškati ih da se ponovno pobune. To 
im neće biti ni teško, jer je kmetovima zbilja bilo već dogorelo do 
nokata. Ali ti isti Heningovci će ostaviti kmetove na cjedilu u naj- 
kritičnijem času, a prevareni seljaci će nato udariti po svoj gospodi. 

Međutim, razmotrimo još ukratko mam koji su neposre- 
dno prethodili samoj buni. 


24) Tahi je imao devetero djece, i to pet sinova (Gabrijel, Baltazar, Ste- 
fan. Mihalj i Ivan) i četiri kćeri (Eva. Margita, Jelena i Ana). 


84 


Seljačke depuiacije kralju 


>... Izabrano zastupstvo zagorskih kmetova, naših pradjedova, 
pošlo je u Beč tražiti staru pravdu — kod cara. 

I, došli su tamo, bili su primljeni i obećano je: bit će bolje. 

Vrativši se kući, našli su sve još gore. 

I opet muke, i opet plač, i opet pljačke! 

Izdali su nas carski ministri —— pomisli narod. Treba poći još 


jednom. 
I opet su pošli. I drugi i treći put. Ali je bilo uvijek isto: Sve 
gori život za kmeta, a o staroj pravdi ni govora. ' 


I sad sijevne u seljačkoj glavi ova misao: I carska glava je 
gospodska glava, nema tamo nikakve pravde, ta je samo i jedino 
u seljačkom srđcu, u seljačkoj duši. Tu misao spozna jednom nakon 
dugoga razmišljanja Matija Gubec. I on odkrije tu misao jednomu, 
drugomu, -trećemo seljaku. I od iskre postane plamen, od plamena 
požar.« 


Rudolf Herceg »Nemojmo zaboraviti: Hrvatska 
politika mora biti seljačka«<«. 


Posljednje dvije godine prije same bune (1571. i 1572.) pro- 
tekle su u pojačanoj aktivnosti kako u gospodskom tako i u seljač- 
kom taboru. Velikaši su opažali kako se nezadovoljstvo kmetova sve 
više širi i preko granica Tahijevog vlastelinstva i njihova zabrinutost 
dolazi u pojačanoj mjeri do izražaja na saborskim vijećanjima, koja 
su dobrim dijelom posvećena sporu Tahija s njegovim kmetovima. 
Zato oni traže od kralja da čim prije riješi spor izmedju Heningo- 
vaca i Tahija, vjerujući da će se na taj način izbjeći opasnosti se- 
ljačke pobune. Dakako, da oni pritom nisu ni pomišljali na to, da 
uklone one uzroke, koji su ovo nezadovoljstvo izazivali. Oni su sa- 
mo nastojali da se riješe sporovi u njihovom vlastitom taboru, pa 
da onda zajednički pritegnu seljake na kulučenje. U toj akciji oko 
izmirivanja velikaša naročito se isticao tadašnji ban-biskup Juraj 
Drašković, koji je bio sav nesretan što se velikaši među sobom glo- 
že, dok im prijeti tolika opasnost od buntovnih seljaka. 

Ali ni seljaci nisu mirovali. Na Tahijeve zulume oni su odgo- 
varali ne samo provađanjem neke vrsti pasivne rezistencije, nego 
su se i aktivno opirali njegovim naređenjima, osvećujući mu se na 
svoj način gdje su to god mogli. Iz tužbe, koju je Tahi 6. augusta 
1572. predao zagrebačkom kaptolu protiv svojih kmetova, vidimo na 
koji su se način kmetovi osvećivali svome ugnjetavaču. (Ovu tužbu 
je iz spisa zagrebačkog kaptola publicirao Vjekoslav Klaić u 
»V jesniku kr. zem. arkiva«. Zagreb, 1909.) 

Prema Tahijevim navodima u toj tužbi, kmetovi su mu počeli 
uskraćivati daće, nisu htjeli da rade na njegovim poljima, pa šta 
više nisu htjeli ni da popravljaju i utvrdjuju pogranične utvrde (Iva- 
nić, Božjakovina, Križevac i t. d.), kojima je prijetila opasnost od 
Turaka. Kmetovi su se čak silom oprli ubiranju ratne daće, i kad 
su na sam Božić 1571. Tahijevi službenici Mihajlo Horvat i Nikola. 
Stanko došli među stubičke kmetove da poberu daću, ovi su ih na- 
pali, te Horvata ubili, a Stanka teško izranili. Tijelo Horvatovo le- 
žalo je dva dana u polju nesahranjeno, pa su mu psi odgrizli nos i 
uši. Tek treći dan dozvolili su seljaci da se sahrani. 

Zatim Tahi iznosi, da su u martu i aprilu 1572., za vrijeme dok 
je on boravio na saboru u Požunu, kmetovi navalili na Susjedgrad i 
otud silom istjerali njegove sinove i službenike, pa gu i ranili jednog 
njegovog vratara. Zatim su zauzeli njegov mlin pod Susjedgradom, 
kao i mitnicu u Brdovcu. A s njegovog alodija pod Susjedgradom 
oteli su mu svinje i goveda. Zauzeli su i brod na Savi, premjestili 
ga na drugo mjesto i stali sami ubirati prevozninu. Potom su na- 
valili na vlastelinske dvore u Brdovcu, gdje su popili sve vino i od- 
nijeli dosta pušaka. Tamo su zarobili dvije stare žene, koje su Ta- 
hija liječile od kostobolje, i kao vještice ih spalili bez ikakva suda. 

Tahi je nato zapovjedio svome sinu Gabrijelu, da pobunjene 
kmetove rasprši i ponovno udje u Susjedgrad. Mladi Tahi je skupio 
veći broj svojih prijatelja i gospode, pa je 7. juna 1572. pokušao 
prodrijeti u Susjedgrad. Kako su seljaci zaposjeli sve ceste i puteve 
s lijeve strane Save, to je Gabriel pokušao da se približi s desne 
strane, od Stupnika i Novaka. Ali kad se približio brodu na Savi 
dočekali su ga seljaci s pogrdama i prijetnjama. Gabrijel je ta to 
skočio s konjem u Savu da je prepliva i priključi se gradu. Međutim 
od seljačke vike konj se poplašio usred rijeke i zbacio sa sebe mla- 
dog Tahija, koji bi se bio utopio, da ga nije spasio jedan njegov 
sluga. Ali je tom prilikom potonuo njegov oružonoša Andrija Nemec 
zajedno s njegovim najboljim oklopom, kacigom i štitom. Gabrijel je 

morao uzmaknuti, pa su ga seljaci progonili sve do Alapićeva po- 
sjeda u Turopolju, te su mu usput silom oteli dva konja vrijedna 
100 forinti. 

Seljaci su poslije toga, iznosi Tahi, udarili na njegov kaštel u 
Donjoj Stubici, u kome je boravio njegov sin Stjepan s tri sestre. 
21. juna 1572. opkolili su kaštel i ubili jednog Tahijevog konjušnika. 
Zatim su glađu prisilili Stjepana i njegove sestre, da pobjegnu iz 
kaštela. Seljaci su nato provalili u gospoštijski vrt, pogazili usjeve, 
posjekli lozu i ruže, odveli Tahijeve konje, svinje, goveda i odnijeli 
što se dalo odnijeti. Nakon toga su kod Brezovice na drumu nava- 
lili na Uskoke, te jednoga ubili, a četiri zarobili i držali zarobljene 
dok im se sviđalo. 

S druge strane seljaci su poveli i jednu legalnu akciju, da se 
riješe Tahija. Oni su odlučili da se obrate direktno kralju, da mu 
izraze svoju lojalnost, ali i čvrstu volju, da ne priznaju više Tahija 
za svoga gospodara. 24. aprila 1572. seljaci su poslali svoju prvu 
deputaciju kralju u Beč. Deputaciju su predvodili Ivan Svrač iz 
Pušće i Matija Bistrić iz Trstenika, a bila je tako sastavljena da je 
svako selo susjedgradskog i stubičkog vlastelinstva poslalo na svoj 
trošak po jednog predstavnika. Ta deputacija je oko Gjurđevdana 
1572. (Rački, Starine VII., str. 255.) prispjela u Beč, da se požali 
kralju na Tahija. Inače se o njezinom putu i o rezultatima nezna ni- 
šta pobliže. 


Kroz to vrijeme i Heningovci su poduzimali sve korake, da dođu 
ponovno u posjed susjedgradskog i stubičkog vlastelinstva. S jedne 
strane su putem svojih veza nastojali da sklonu kralja, da im povra- 
ti vlastelinstvo, a s druge strane su opet huškali seljake protiv Ta- 
hija, praveći se kao neki tobožnji seljački prijatelji i obećavajući im 
polakšice kad oni opet dođu u posjed vlastelinstva. Oni su u tom 
išli čak tako daleko da su seljacima potajno davali oružje i sned- 
stva za nabavu baruta, a podržavali su s njima veze preko naročitog 
pouzdanika, nekog Šajnovića. Iz iskaza Ilije Gregorića na presluša- 
nju u Beču (Rački, Starine VII., str. 292, 297 i 304.) vidi se, da su 
Uršula Heningova i njezin zet Stjepan Gregorijanec poslali seljaci- 
ma preko Šajnovića četiri talira za kupnju baruta, podstičući ih da 
izdrže u borbi protiv Tahija. Ali su ih molili, da o tom nikome ništa 
ne kažu, a ako nešto trebaju, da se obrate samo na ovog Šajno- 
vića. Sva gospodska perfidija sadržana je u tom huškanju seljaka na 
bunu, koje će ti isti Heningovci i Gregorijanci napustiti onim časom, 

kad dođu pomoću seljačkom u posjed susjedgradskog i stubičkog 
vlastelinstva. Na to ćemo se međutim povratiti kasnije. 

U to su i velikaši uvidjeli, da stvar sa seljacima poprima sve 
ozbiljniji karakter, pa su odlučili da pošalju deputaciju kralju s 
molbom, da čim prije riješi spor između Heningovaca i Tahijevaca. 


U deputaciji su bili Šimun Keglević i Ivan Berzej, inače pristaše Ta-- 


hijeve stranke. Deputacija je otišla u Beč prvom polovicom juna 
1572. 

Na to seljaci sa svoje strane šalju drugu deputsciju u 
Beč, na Ivanjdan 24. juna 1572. Deputaciju je opet predvodio Matija 
Bistrić (Rački, Starine VII., str. 247. i 254.). 

Kralj je na to odlučio da pošalje svoje komesare, koji su imali 
zadaću da pokušaju spor riješiti na miran način. Međutim kmetovi 
nisu htjeli nipošto da ostanu pod Tahijem, izjavivši svoju vjernost 
kralju i spremnost da prime svakog drugog koga im on postavi osim 
Tahija. Tahi je zato u saboru 10. augusta 1572. zatražio da se nje- 
mu prepusti da on svoje nepokorne kmetove kazni i »umiri«. Protiv: 
toga je ustao Stjepan Gregorijanac, zatraživši uime svoje i svoje pu- 
nice Uršule Heningove, da se najprije preda njima njihova polovica 
imanja i izluče njihovi kmetovi, aonda neka Tahikažnjava 
svoje kmetove kako hoće. 

.Tu se najbolje očitovala sva neiskrenost Heningovaca i Stjepa- 
na Gregorijanca prema kmetovima. Njima je bilo samo do toga, đa 
pomoću kmetova dođu u posjed imanja, a onda ih više nije bila briga 
za kmetove. Svoje saveznike, koji su za njih krv prolijevali i koje 
su huškali u bunu, oni su bili spremni da napuste odmah čim bi rije- 
šili svoj spor s Tahijem. 

Sabor međutim nije prihvatio ni jedan ni drugi predlog, nego 
je poklisarima za požunski sabor dao naputak, da porade kod kra- 
lja i ugarskih staleža, »da buntovni kmetovi, koji su se ogriješili ne 
samo o Franju Taha, nego i o njegovo veličanstvo, ne izbjegnu za- 
služenoj kazni«. Kralj je ponovno obećao, da će učiniti što je potreb- 
no da se riješi spor između Tahija i Heningovaca. 

Seljaci na to pošalju treću deputaciju kralju (Rački, 
Starine VII, str. 304.), i to u Požun, a istovremeno se stanu spremati 
na odlučan otpor. Nezna se tko je bio u toj deputaciji i što je ona 
polučila. Svakako ništa, obzirom na sve ono što se kasnije dogodilo. 
Seljaci su to izgleda i očekivali, pa su se stali spremati na otvorenu 
bunu i predobivati članove za svoj seljački »savez«. Tako je seljak 
Jakov Fratrić, koji je uhapšen nakon ugušene bune, izjavio na pre- 

a. mese 


slušavanju 7. marta 1573. u Ljubljani, da je već oko Gjurgjevdana 
1572. došlo u Stupnik, gdje je on obitavao, nekih 40 seljaka iz Br- 
dovca i Stubice, pa su tražili od Stupničana da im se priključe (Ra č- 
k i, Starine VII, str. 283.). 

Po selima susjedgradskog i stubičkog vlastelinstva vršila se 
živa agitacija, a centar agitacije su bili Stubica i Brdovec. Brdovečki 
župnik Ivan Babić bio je prijatelj seljaka, pa su kod njega i sastav- 
ljane tužbe kralju, a k njemu su i dolazili seljački prvaci na među- 
sobno savjetovanje. Postepeno se agitacija počinje širiti i po drugim 
vlastelinstvima, a naročito na ogromnom vlastelinstvu cesargrad- 
skom, vlasništvu banice Barbare Erdedi, udovice bana Petra Er- 
dedija, koja se također isticala okrutnostima prema kmetovima. 
Ali i ostali plemići u Zagorju počinju primjećivati neko sumnjivo kre- 
tanje među svojim kmetovima. Na ludbreškom vlastelinstvu udove 
Gabrijela Thuroczija došlo je do otvorene pobune. Kmetovi su na- 
valili na Ludbreg, te istukli Ladislava Sabrika, brata spomenute 
udove. Zato je ovaj na saboru tražio, da se kmetovi strogo kazne, 
što je sabor obećao: udovoljiti. | 

Napokon je koncem god. 1572. kr. ugarska komora riješila, da 
Tahi povrati porodici Hening njezinu polovicu imanja. Ali Tahi se 
ni taj put nije htio pokoriti. Našto je ona sa svojim zetovima i pri- 
jateljima ponovno sakupila buntovne seljake i pomoću njihovom si- 
lom provalila na Susjedgrad i Stubicu i zaposjela svoju polovicu. Za- . 
jedno s kćerima smjestila se ona na Susjedgradu, pored Tahija, koji 
je ležao bolestan od kostobolje. Heningovci su tim postigli ono što su 
htjeli, a kmetove su prepustili Tahiju i njihovoj sudbini. Dok su ih 
prije huškali protiv Tahija, sad su ih stali primirivati, a da im ništa 
nisu olakšali njihov teški položaj. Počeli su im čak i prijetiti. Kad 
su na to nezadovoljni seljaci podigli bunu Stjepan Gregorijanec je 
poslao svoga kmeta Ivana Svrača iz Mokrica u Kranjskoj seljačkim 
vođama Iliji Gregoriću i Mihajlu Gušetiću, pozvavši ih da se za vre- 
mena opamete, jer će ih inače žive peći, ako ih uhvati. Kmetovi su 
radi toga bili tako razjareni, da su Svrača htjeli objesiti. Jeđva je 
izmolio da ga poštede (Rački, Starine VII., str. 250). š 

U januaru 1573. stigli su i kraljevski komesari, na čelu s ves- 
primskim biskupom Stjepanom od Bijele Stijene, koji su po kralje- 
vom nalogu imali da izmire Tahija s kmetovima. Međutim mjesto đa 
su krenuli na vlastelinstvo, da saslušaju kmetove, oni su došli u 
Zagreb, gdje je ban biskup Juraj Drašković sazvao sabor za 18. ja- 

nuara 1573. Do pomirbene akcije kraljevskih komesara nitko od 
plemića nije držao. Sam ban Drašković, koji je više puta izvještavao 
kralja Maksimilijana o pokretu susjedgradskih i stubičkih kmetova, 
»tvrdio je podjedno, da se pokret ne može blagim mirenjem kraljev- 
skih komesara utišati« (Klaić, III., str. 292.). Dakako, da je onda 
krvavi sukob s kmetovima bio neizbježiv. 

Saboru su prisustvovali kraljevski komesari, koji su po. želji 
staleža pozvali susjedgradske kmetove pred sabor. Ali ovi su, pro- 
zrijevši svu neiskrenost gospode, odgovorili pismeno, da su svoje 
žalbe već toliko puta iznosili kralju, da su njihovi navodi istragom 
utvrđeni kao istiniti i opravdani, pa da ipak nisu još nikakve pravice 
dobili. Oni neće da prime Tahija niti njegove potomke za gospodare, 
a pokoravaju se kralju i svakom drugom, koga im on postavi. S a- 
branivelikašisunato,neznasenačijipredlog,iz 
rekli osudu, kojom su seljake proglasili veleiz- 
dajnicima,te ih sve zajedno proskribirali (Rač- 
ki, Starine VII, str. 278.). 

Na taj izazov plemićkog sabora odgovorili su hrvatski seljaci 
oružanim ustankom, pod geslom »Zastarupravdđdu« i»Dolje 
s gospodom«. Borba protiv Tahija pretvara se tim u opću borbu 
protiv vlastele, za obaranje čitavog feudalnog poretka. 

Za stare pravice 


Sad nikakva više za nas nema 

Puta natrag, niti nam ga treba, 
Već nam samo napried k cilju našem 
Krčit valja stazu krvlju svojom. 


Mirko Bogović »Matija Gube c« 


Proglašeni izdajicama domovine i proskribirani od strane gor 
spode, napušteni i prevareni od svojih »saveznika« i »prijatelja« u 
borbi protiv Tahija, Stjepana Gregorijanca i Heningovaca, razočara- 
ni u svojim nadama u kralja Maksimilijana, hrvatski seljaci prima- 
ju dobačenu rukavicu i svoju dotadašnju lokalnu borbu protiv nasil- 
mika Tahija proširuju u opću borbu kmetova protiv 
plemstva, u borbu »za stare pravice«, štonije zna- 
čiloništadrugonego borbu zaekonomskui soci: 
jalnu jednakost, borbu za ljudska prava i polo- 
žajdostojan čovjeka. Parola »Dolje s Tahijem« zamijenje- 
na je parolom »Dolje s# gospodom«. Čitav seljački narod u onim 
»ostacima cstataka« bio je pripravan na bunu, a isto je raspoloženje 
vladalo i kod slovenskih kmetova u susjednoj Kranjskoj i Štajer- 
skcj. Kmetovi na Tahijevom vlastelinstvu samo su dali znak za bunu 
koji će odmah da prihvate kmetovi ostalih vlastelinstava. Talasi bun- 
tovnog raspoloženja brzo su se razlili preko Sutle u susjedne kra- 
jeve Kranjske i Štajerske, gdie su među seljaštvom bile stalno po- 
državane revolucionarne tradicije seljačkih pokreta koncem 15. i po- 
četkom 16. vijeka. Susjedgradski proces i uopće čitav spor s Tahi- 
jem bio je samo varnica u bure baruta narodnog nezadovoljstva, od | 
čega će da nastane teška socijalna eksplozija, koja će temeljito uz- 
drmati stupove feudalnog režima. Jer unatoč vojničke pobjede 
plemstva, seljačka će buna zadati jak udarac feudalizmu u Hrvat- 
skoj i utjerati strah u kosti hrvatskim feudđalcima, koji će u buduće 
S više respekta gledati na »muža«. Od jednog lokalnog in- 
cidenta razvio se nenadano gigantski pokret 

obespravljenihiizrabljivanihhrvatskihseljaka 
protiv plemstva, za hrvatskuseljačku državu. 

Kad su hrvatski seljaci podignuli bunu protiv svoje feudalne 
gospode, oni nisu bili potpuno nepripravni. Koliko god je ta 
buna bila izraznjihovog očajnog stanja, dakle 
jedan elementarni stihijski pokret, ipak se ona 
odvijala postanovitim idejnim iorganizacionim 
principima, koji svjedoče o visokoj svijesti i 
strateško - taktičkoj promišljenosti hrvatskih 
seljaka. O vodećim idejama hrvatskih seljaka, koje upravo zapa- 
njuju širimom svojih koncepcija, govorit ćemo kasnije u posebnom 
poglavlju, a ovdje ćemo da se pozabavimo samom organizacijom i to- 
kom bune. 

Seljaci su se dogovarali, pripremali i organizirali »mušku pun- 
tu« davno prije nego će buna izbiti. Oni su doduše pregovarali s 
gospodom i slali deputacije kralju, ali su postepeno sve više dolazili 
do uvjerenja, da od toga neće biti nikakve koristi već da će se trebati 
prihvatiti oružja. Zato već godine 1572. seljački glasnici i agitatori 
putuju od sela do sela i predobivaju seljake za organizaciju. Vanjski 
znak pripadnosti »muškoj punti« bio je zimzelen (Wintergriin, vinca 
minor), a kad su pobunjenici pozivali koje selo ili općinu da se po- 
digne na ustanak poslali bi im pijetlovo pero, znak da je vrijeme za 
ustanak. Slovenski seljaci, koji su se pridružili hrvatskim u borbi 
za oslobođenje, bili su uveli posebni način pristupanja u »mušku 
puntu«. Na zemlji bi se napravio veliki krug i onaj koji bi ulazio 
u organizaciju, stupio bi desnom nogom u krug, podigao desnu ruku 
i na glas prisegao vjernost i pokoravanje pobunjeničkim vođama. 
(Gruden: Zgodovina slov. naroda, str. 762.). 

CentarpobunebilajeStubica, gdjeseobrazo- 
valo vrhovno seljačko sudište, neka vrsta selja- 
čke vlade, kojususačinjavaliMatija Gubec,Ivan 
PasanacilvanMogaić. Ovo vrhovno sudište imalo je u svo- 
jim rukama vodstvo ustanka. Ono je također sudilo i kažnjavalo 
one, koji bi pcčinili kakav prekršaj. Sastav operacionog plana i teh- 
nička provedba ustanka, bila je povjerena Iliji Gregoriću, ko- 
me je uz bok stajao izvjestan broj (Ilija Gregorić na preslušanju ođ 
ll. aprila 1573. kaže da ih je bilo dvanaest. Rački, VII. 290) se- 
ljačkih kapetana. Oni su imali da okupljaju i predvode se- 
ljake iz Svojih sela. Tako su za Brdovec izabrani Mihajlo Gu š e- 
tičiPetar Šajnović, za Zaprešićivan Turković,za Puš- 

ću Šantalić i Matija Miličević, za Podgorje Gjuro Scr- 
koilvanStrelac,zaStenjevacIvanKarlovan,zaštup- 
nikFratrić,azaNovakeJuraj Kovač, te Matija Fištrić 
(Bistrić) za Trstenikna Sutli. Osim ovih spominju se još 
kao seljački vođe Nikola Kupinić,IvanSvrač,Grgur Žetići 
Grgur Sudić (Rački, VII, 268, 220 —291.). Od slovenskih pobu- 
njenika ističe ge bravar Pavao Šterc. 

O Iliji Gregoriću, glavnom vojvodi seljačke bune, saznajemo 
nešto potanje iz njegovog iskaza pred sudom u Beču od 11. aprila 
1573. On je bio rodom iz Ribnjaka kraj Metlike, a rodio se oko g. 
1520. Bio je najprije kmet grofa Stjepana Frankopana. Kad su oko 
god. 1533. Turci bili provalili u Kranjsku, pa robili po polju sv. Bar- 
tolomeja uhvatili su i njega, te poveli sobom u sužanjstvo. Tliji je 
uspjelo da pcbjegne iz turskog ropstva, pa se nakon toga nastanio 
u Brdovcu, koji je potpadao pod susjedgradsko vlastelinstvo. U Br- 
dovcu je boravio oko 20 godina. Tu je imao kuću i dvor, te vinograd 
i oranice, a uz to je kao vojnik služio na hrvatskoj granici pod ka- 
petanima Lenkovićem i Semenićem. Godine 1564. postao je kmet 
Franje Tahija i žene mu Jelene Zrinjski. Godine 1567. poslala ga je 
Tahijeva žena Jelena s jednom četom na pljačku u turske krajeve, 
ali su ih Turci zarobili i sve skupa prodali za 100 dukata u Cari- 
grad. Tamo je bio okovan u gvožđe, ali mu je uspjelo da se nekako 
dcčepa sjekire, pa je raskinuo okove i ponovno pobjegao. Radi toga 
su ga bili i prozvali »Pribjeg«. Kući se vratio iz sužanjstva upra- 
VO u ono doba, kad su se susjedgradski i stubički kmetovi počeli buniti 
protiv Tahija. 

Ilija je bio otresit seljak, hrabar kao vojnik i vješt u ratovanju, 
pa su ga zato seljaci i birali za svoga vcđu. Njemu su došli seljaci 
prije nego je tuna izbila, i unatoč niegovog nećkanja sklonili su ga, 
da im se priđruži i stane na čelo. Pošto je i sam imao neprilika s Ta- 
hijem, koji mu je, kako smo već izvjestili. bio oteo sav imetak, to ga 
sigurno nije bilo teško nagovoriti da preuzme u svoje ruke vojni- 
čko vodstvo ustanka, dok su Gubec, Pasanac i Mogaić sačinjavali 
neku vrst seljačke vlade. 

Gregorić je kao pravi vojskovođa izradio operacioni plan za 
rat protiv gospode. Taj plan pokazuje da je on zbilja bio vojnički 
talenat, a što nije uspio u izvedbi toga plana nije lično njegova kri- 
vica, nego su druge okolnosti uvjetovale pobjedu plemićkog oružja. 
Gregorić je dobro uočio, da sama seliačka vojska sa stubičkog i 
susjedgradskog, te nekojih okolnih vlastelinstva nije dovoljna za 

uspješnu borbu protiv gospode, pa je zato odlučio da brzim nastu- 
pom prodre u susjedne štajerske i kranjske zemlje, da pobuni ta- 
mošnje slovensko seljaštvo, koje je također živjelo pod istim prili- 
kama kao i hrvatsko, i da onda sa tako ojačanom seljačkom voj- 
skom prodre jednim dijelom do mora, a drugim dijelom da krene 
na Zagreb i zada gospodi odlučan udarac. Sam plan je nesumnjivo 
bio vrlo dobar i pokazuje kako su se velikim idejama zanašali hrvat- 
ski seljaci, kad su se podignuli na bunu. To dokazuje i činjenica, da je 
Gregorić glavninu svoje vojske ostavio pod vodstvom Gupca u sa- 
moj Stubici, da mu čuva zaleđe i da istovremeno pazi na eventualne 
provale Turaka. Dakle, unajkritičnijoj situacijii u 
najvećem ogorčenju protiv gospode, hrvatski se- 
ljacisu vodiliračunajiovanjskojopasnosti. Oni 
su ustali protiv unutarnjeg neprijatelja, ali su 
istovremenobilispremni,dabranei svoju domo- 
vinu,itoboljenegoštosujebranilagospoda. To oba. 
ra u prah klevetu, da su pobunjeni seljaci htjeli da izruče zemlju 
Turcima. Naprotiv, oni su je htjeli da brane od vanjskog neprija- 
telja, ali da je brane slobodni na svom. Ne dabraneinterese 
svojih feudalnih gospodara, koji su ih tlačilii 
ugnjetavali nego da brane svoju zemljui svoj 
slobodnidom. 

Kad se saznalo, da su se seljaci pobunili, nastala je konsterna- 
cija među plemstvom. Razabire se to najbolje iz jednog pisma bis- 
kupa bana Draškovića kralju Maksimilijanu od 1. februara 1573. 
(Rački, VII, 166), u kojem mu ovaj javlja, da vidi kako se događa 
ono, što je on već prije slutio, naime, da će se iz bune susjedgradskih 
i stubičkih kmetova razviti opća seljačka buna. Upozorava kralja, 
da se i kmetovi drugih gospodara dižu na bunu i boji se, da se ne 
bi osnovio opći seljački križarski rat kao nekada (Misli na Dožinu 
bunu u Ugarskoj. Op. M. D.). Po njegovom mišljenju ova buna je 
još opasnija, jer su seljaci iz ovih krajeva snažni, borbeni, oboružani 
i vični ratovanju na granici, a brojem nadmašuju gospodu, tako da 
im ovi ne mogu obuzdati bijes. Istovremeno upozorava kralja, da 
će seljaci sigurno u svojoj zdvojnosti početi šurovati s Turcima 
(Kako smo vidjeli, to je bila samo gospodska podvala. Op. M. D.), pa 
moli kralja za što bržu pomoć. 

Samabunaizbilaje učetvrtak29. januara 1573. 
Najprije su se pobunili kmetovi Cesargrada, koji je bio vlasništvo ba- 
nice Barbare Erdedi. Seljaci su zauzeli Cesargrađ. odsjekli glavu 

njegovom upravitelju, razgrabili ono nešto nađenih pušaka i nekoliko 
lumbardi, i odatle krenuli prema Štajerskoj. Za kratko vrijeme sku- 
pile su se velike gomile pobunjenih seljaka u okolici Susjedgrada, Stu- 
bice, Cesargrada, te Jastrebarskog i Kerestinca. Jedan dio pobunjenih 
seljaka ostao je, kako smo rekli, u Stubici, dok je s drugim dijelom 
Gregorić žurno krenuo prema slovenskim zemljama, da pobuni ta- 
mošnje seljaštvo i da napadne gospodu prije nego dođu sebi i spre- 
me se za obranu. Gregorić je namjeravao da prodre u pogranične 
slovenske krajeve i da vojskom povećanom od tamošnjih seljaka kre- 
ne dalje u unutrašnjost Štajerske i Kranjske. Jedan dio vojske je 
imao da pođe na Krško, pa da nakon zauzeća Krškog krene preko 
Novog Mesta i Kostanjevice u Žumberak, da tamo pobuni čuvene 
Žumberačke uskoke i onda s njima, te pobunjenim kmetovima Ja- 
strebarskog, Okića i Samobora uhvati vezu s glavnom seljačkom 
vojskom u Stubici i zajedno s njom krene prema Zagrebu. S drugim 
dijelom vojske namjeravao je Gregorić da dolinom Save kraj Sevni- 
ce dođe do utoka Savinje u Savu, a onda dolmom Savinje preko Laš- 
koga prodre do Celja. Vjerojatno u namjeri da se spoji s tamošnjim 
kmetovima Tahijevog vlastelinstva u Stattenbergu, koji su se već 
1571. počeli buniti. Iz Celja se jedan dio seljačke vojske imao ođvo- 
jiti i preko Ljubljane prodrijeti do mora i u Istru, te pobuniti sve 
kmetove na svom putu. Gregorić bi se pak s drugim dijelom vojske 
vratio iz Celja preko Rogatca i Kunšperga dolinom Sutle u Cesar- 
grad. Tu bi se svi seljaci sjedinili i krenuli na Zagreb. To je po prilici 
bila vojnička koncepcija Ilije Gregorica. O njoj saznajemo iz iska- 
za uhvaćenog Ilijinog brata Šimuna. (Rački, VII, 263_-265.). 
iKad su seljaci zauzeli Cesargrad odmah su im se pridružili sto- 
venski seljaci iz južne Štajerske, naročito podanici gradova Bizelja 
i Pišeca, koje su predvodili Krsto Pustak iz Bizelja Filip Vičević i 
Petar Župan. Koncem januara već je čitavo Zagorje bilo preplavlje- 
no pobunjenim seljacima, a isto tako i susjedni štajerski i kranjski 
krajevi. 1. februara šalje Stjepan Gregorijanec ono zdvojno pismo 
kapetanu žumberačkih uskoka Josipu Thurnu, u kome moli, đa mu 
se pošalje 400—500 vojnika u pomoć. ier se boji da će seljaci na- 
pasti Mokrice. Gregorić je doista 2. februara, na Svijećnicu, prešao 
Sutlu i ušao u Štajersku, ali niie navao Mokrice. Štajerska gospoda 
su se nadala u bijeg, kad su dočula za dnlazak hrvatskih seljaka, 
kojima su se listom pridruživali i slovenski seljaci. U pismu od 3. 
februara kraniskim staležima javlja Gregorijanec, da su se i njegovi 
kmetovi u Mokricama pobunili, da se pobunjeni seljaci sa sviju stra- 

na skupljaju, pa se boji, da će se ova pobuna proširiti na čitavu 
Kranjsku i druge krajeve. On ih obavještava, da su pobunjeni se- 
ljaci udarili svoj tabor neko četvrt milje daleko od Brežica, kod je- 
dne crkve blizu Dobove, između Save i Sutle, spremajući se da na- 
padnu Brežice. Njemu su silom oteli brod na Savi kod Jesenica. U 
istom pismu moli, da mu se pošalje baruta, a olova i kugli ima dosta. 
Pismo završava s uzdahom: »Pomogao nam Svemogući«. (Rački 
VII, 169). 

Istoga dana, 3. februara, Josip Thurn piše kranjskim staleži- 
ma pismo, u kome ih moli, da mu hitno pošalju 1.500 forinti iz 
opće kontribucije, da bi mogao isplatiti uskoke i strijelce Mori (Cr- 
nog) Matijaša, jer ih inače neće moći predobiti za borbu protiv po- 
bunjenih seljaka. Preporučava im da zemlju spreme na obranu, pa 
da čete budu pripravne, da pođu u Novo Mesto i da tamo čekaju 
njegovu zapovijed (Rački, VII, 170). 

3. februara je seljačka vojska pod vodstvom 
Ilije Gregorića prošla kroz trgovište Brežice. O 
tom izvještava upravitelj grada Casper Possinger Cristofa Gallena, 
upravitelja u Celju (Rački, VII, 170—171). On se zatvorio u grad 
zajedno s mnogim građanima. Seljaci su htjeli navaliti na grad, ali 
je on na njih opalio tri hitca iz velikog topa, što ih je odvratilo od 
napadaja. Seljaci su na to tražili od građana, da im se predadu, ili 
obećaju da neće ništa raditi protiv njih, te da ih puste u grad. Ovi 
su to cdbili. Zato su se seljaci osvećivali pojedinim građanima, koji 
su se bili sklonili u grad. Jednome, čiji se otac bio sklonio u grad, 
zaklali su volove i popili sve vino. Brežičkog župana je opet Ivan 
Svrač zarobio i mučio, dok nije seljačkoj vojsci dao novaca. U Bre- 
žicama su seljaci dobili još pojačanje, jer su uz njih pristali i ta- 
mošnji kmetovi. Izgleda da ih ipak nije bilo tako mnogo, jer spo- 
menuti Possinger kaže, da bi ili raspršio samo da je imao 200 voj- 
nika. 

Međutim od te seljačke vojske zahvatio je paničan strah 
kranjsku i štajersku gospodu. Oni su se prepali da će se buna proši- 
riti i na njihove zemlje. Stoga nadvojvoda Karlo piše 3. februara iz 
Graza Herbartu Auerspergu, kranjskom zemaljskom kapetanu i 
vrhovnom zapovjedniku hrvatske krajme, te barunu Ivanu Josipu 
Ecku i kranjskim staležima, kako je obavješten o događajima u Hr“ 
vatskoj i južnoj Štajerskoj, pa im nalaže da dobro pripaze na svoje 
kmetove, kako ne bi došli u dodir s hrvatskim i štajerskim buntov- 
nicima. Ako bi se pokušali i kranjski seljaci buniti, neka ih nastoje 


07 7 


umiriti. Neka zabrane svako sakupljanje i neka ga o svemu hitno 
obavještavaju bilo danju bilo noću. Na koncu pisma dodaje: Cito, 
cito, citissime, cito (Hitno, hitno, najhitnije, hitno). 

Već narednog dana, 4. februara, nadvojvoda Karlo izdaje novu 
naredbu Herbartu Auerspergu, ovaj put iz Maribora, da iz oružane 
u Ljubljani pošalje u Brežice dvadeset dvopušaka, sa dovoljno ba- 
ruta i olova, te 24 vojnika posade, koji imaju tamo ostati do daljnje 
odredbe, jer je grad Brežice u opasnosti od susjedgradskih ustaša. 
Ponovno ga upozorava da pazi na kretanje seljaka i da spriječi nji- 
hov pokušaj da prodru u Kranjsku. O svemu neka ga izvjesti bilo 
danju bilo noći. Pismo svršava sa 7 »cito« (Rački, VII. 173—174). 
Nadvojvoda Karlo se bojao, da će se buna još više raspiriti, ako se 
prema seljacima bude primjenjivala sila, pa je zato preporučavao 
oprez i po mogućnosti miran način. Šta više bio je među pobunjene 
seljake poslao nekog viteza Gašpara Raba, da s njima pregovara. 
Potanje se o tom nezna ništa. 

Kranjski i štajerski staleži bojali su se da se buna ne proširi 
na alpske zemlje, gdje je već od prije vladalo buntovno raspolože- 
nje među seljacima. Zato su nastojali da spriječe svaki kontakt iz- 
među hrvatskih i slovenskih seljaka i da istovremeno podignu na 
oružje potrebnu vojsku za ugušenje ustanka. Mora se priznati, da su 
tome poslu prišli energično i brzo, tako da je za razmjerno veoma 
kratko vrijeme bilo spriječeno prodiranje buntovnika u slovenske 
krajeve i da je protiv njih poslana dosta jaka vojska. Štajer- 
ska vladaje4. februaraodredilaopćumobilizaci- 
juza Maribor, kamo je bio došao i nadvojvoda Karlo. Naročito 
se išlo za tim, da se protiv pobunjenih seljaka postavi što više ko- 
njanika i strijelaca, jer su seljaci baš tu bili najslabiji, pošto nisu 
imali ni dobro konjaništvo, niti su bili dovoljno naoružani puškama. 
Također su i kranjski staleži 4. februara odredili da konjaništvo bude 
u pripremi protiv buntovnika na granici, da bi moglo krenuti tamo 
gdje bude opasnost. Štajerski staleži su se odmah obratili pismeno 
na kralja Maksimilijana s molbom za pomoć. Također su zamolili i 
hrvatskog bana Draškovića, da im sa svojim vojnicima pritekne u 
pomoć (Rački, VII, 177). Pošto je bila opasnost da bi se mogli po- 
buniti seljaci u Istri i na Krašu, to je zatraženo od Linhardta Atti- 
misa, kapetana grofovije Mittelburg u Istri, i Georga Barbo-a ka- 
petana na Krašu, da jave, da li seljaci na Krašu stoje u kakvom 
sporazumu s buntovnicima i da li buntovnici mogu od njih očeki- 
vati kakvu pomoć (Rački, VII, 179). 

Najvažnijuuloguučitavojtojakciji zaugu. 
šivanje bune igrao je svakako uskočki kapetan 
Josip Thurn. Već smo naveli kako je hitno zatražio od kranj- 
skih staleža, da mu pošalju 1500 forinti za isplatu uskoka i strijela- 
ca Mori Matijaša, jer se bojao da bi i ovi mogli preći buntovnicima. 
U pismu od 4. februara (Rački, VII, 17) iz Kostanjevice on jav- 
lja, da se u okolici Jastrebarskog nalaze velike gomile buntovnih se- 
ljaka, koji otud namjeravaju napasti uskoke. Izriče bojazan da bi 
se seljaci mogli sporazumjeti s uskocima. Zato ponovno moli da se 
naredi mobilizacija, da se što brže unajme njemački vojnici i da mu 
se sva momčad pošalju u Novo Mesto. Pismo završava sa 7 »cito«. 

Istoga dana šalje Thurn ponovno pismo kranjskim staležima, 
ali iz Fastenberga, u kome javlja da su seljaci s ove strane Save u 
Kranjskoj uplašeni, pa se iz straha priključuju buntovnicima. U 
čitavom kraju vlada nečuveni bijeg. K njemu je došao jedan čovjek 
iz Kostanjevice i pitao ga za savjet što da rađe i kako da se drže. 
Svi su malodušni i ustrašeni. Ponovno traži da se pošalje novac 
i vojnici, jer će se inače buntovni seljaci još više ohrabriti, a drugi će 
imati razloga da im se priključe (Rački, VII, 176). 

U pismu od 5. februara iz Kostanjevice (Rački, VII, 179) 
Thurn hitno javlja kranjskim staležima, da su se kranjski seljaci sve 
do Krškoga predali i priključili buntovnicima. Silom su zauzeli brod 
kod Krškoga. Skupljaju se u gomilama na više mjesta, a sam on ima 
na raspolaganju tek nešto malo ljudi. Banica Erdedi i upravitelj 
Ozlja mole ga da im pošalje uskoke. U okolici Jastrebarskog na- 
laze se velike gomile buntovnih seljaka. Sa Kraša ne stižu nikakve 
dobre vijesti. Nije također došao ni Mori Matijaš sa svojim strijel- 
cima. Iz Hrvatske također nema pomoći. Plemići, čije dvorce ruše 
pobunjeni seljaci, sami traže uskoke. Gušić i Semenić nisu također 
došli sa svojim strijelcima. Ponovno moli staleže da mu pošalju no- 
vac i vojnike, jer imače za ništa ne odgovara. Ako se čim prije ne 
uspostavi red, gospoda će vidjeti što će biti. 

Konačno je Thurn dobio ono što je tražio. 5. februara obavi- 
ješten je, da mu je poslano 1000 forinti. A prispjeli su i vojnici sa 
kojima će Thurn da pođe u susret buntovnim seljacima. 

Hrvatski seljaci su kroz to vrijeme nesmetano napredovali 
prema Krškome. Usput su im se pridruživali slovenski seljaci, i ta 
seljačka lavina se sve više širila, ulijevajući strah u kosti kranjskoj 
gospodi. Dakako, da su seljaci znali i silom nagoniti neodlučne da 
im se pridruže. Kad bi kroz koje mjesto prolazili morali su im se 

mještani obvezati, da će biti njihova braća i da će s rjima držati. Od 
svake kuće morao je da im se pridruži gospodar ili da dade jednog 
čvrstog momka (Rački, VII, 176). Bilo je slučajeva, da su pobu- 
njenici, pokazivali neodlučnima seljacima lažne kraljeve poslanice, 
kako bi na taj način svojoj borbi dali legalni karakter (Rački, VII, 
181). Dakle radili su isto ono što će kasnije u 18. stoljeću, uoči velike 
revolucije, raditi seljaci u Francuskoj. Inače nekih naročitih nasilja 
seljaci nisu činili. Stradao je doduše tu i tamo po koji poreznik, go- 
spodski upravitelj ili kakav drugi vlastelinski službenik, ali u glav- 
nom je čitav taj pohod bio izveden dosta disciplinirano i mirolju- 
bivo. Nije ni za usporediti ono što su kasnije gospoda činila sa se- 
ljacima, sa onim što su seljaci činili. Nije čak bilo ni neke naročite 
pljačke, osim što su seljaci tu i tamo kome popili vino ili zaklali 
koje marvinče, i to samo onima, koji im se nisu htjeli pridružiti. Ako 
im se netko dobrovoljno predao, oni su ga pustili na miru, tražeći 
najviše od njega da im dade jesti. Tako su n. pr. upravitelja Raj- 
henburga, Weltzera, prisilili da im se preda, ali su ga poščtedili, sa- 
mo im je morao da ispeče debelog vola i dade dva bureta vina. Ali 
tko im se ne bi predao toga bi nabili na koplje ili bi mu odsjekli gla- 
vu (Rački, VII, 176). 

Kad su seljaci došli do Krškoga, utaborili su se u Videmu i 
stali su pregovarati s građanima, da ih puste da pređu preko mosta 
u grad. Sam Gregorić, koji je išao ispred svoje vojske, vodio je pre- 
govore s građanima Krškoga, dok su sa strane građana pregovarali 
neki Osvald i postolar Jure. Oni su nekoliko puta dolazili u selja- 
čki tabor u Videmu i vraćali se opet u Krško. Građani su dosta li- 
jepo primili hrvatske seljake i obećali im dati za novac vina, kruha, 
baruta i ostalog što im je potrebno. Seljaci su doista kupili ba- 
ruta za tri dukata. (Iskaz seljačkog kapetana Matije Bistrića. Ra č - 
ki. VII, 266_ 267). 

4. februara navečer su pregovori završeni i građani su dopu- 
stili seljacima da uđu u grad. Čak se tome nisu oprli ni upravitelj 
grada ni mjesni sudac. Radi toga ih je Thurn kasnije optužio, da 
su bili u dogovoru s buntovnicima. U pismu od 5. februara, odmah 
nakon bitke sa seljacima, skreće Thurn pažnju kranjskim staležima 
na »izdajničko držanje« upravitelja Krškoga, koji da je nagovarao 
građane Krškoga da predadu brodove seljacima i da ih puste u grad. 
Moli staleže neka ne ostave nekažnjenim ovaj izdajnički čin (Ra č- 
ki, VII, 181). U pismu od 12. februara Thurn se opet vraća na ovaj 
slučaj i podsjeća kranjske staleže na sumnjivo držanje upravitelja, 

suca i građanstva u Krškom. Njemu su se navodno žalili seljaci iz 
više mjesta, da su, kad su čuli za bunu, došli u Krško, da se posa- 
vjetuju s građanima o tome, kako da se drže. Međutim upravitelj i 
građani su im odgovorili, da ni sami ne znaju što da rade. Sudac pak 
nije htio da se pojavi, kad ga je Thurn nakon bitke kod Krškoga 
pozvao da dođe do njega radi opravdanja (Rački, VII, 223). 

Nakon uspješno završenih pregovora s građanima Krškoga, 
koji su se vodili u kući mjesnog suca u Videmu (Iskaz Ivana Svrača 
pred sudom u Ljubljani 7. marta 1573. Rački, VII, 283) Grego- 
rić je odredio da sutradan ujutro jedan dio seljačke vojske, oko 
2.000 momaka, pod vodstvom kapetana Nikole Kupinića pređe pre- 
ko mosta u Krško, a zatim da preko Novog Mesta, Kostanjevice i 
Metlike dođe u vezu s drugom seljačkom vojskom, koja se okupljala 
oko Jastrebarskog. Da bi tu vojsku ojačao on je namjeravao pobu- 
niti i uskoke i predobiti ih za seljake. Zato je na savjet uskoka Mar- 
ka Nožine, koji je već duže vremena podržavao veze sa seljacima, 
pa je čak sudjelovao i u napadaju na Cesargrad, pisao jedno pi- 
smo, koje je spomenuti Nožina imao odnijeti uskocima. Pismo je 
napisao neki pisar Drmačić i Nožina ga je odnio. Seljaci su mnogo 
očekivali od uskoka, pa su za vrijeme svoga logorovanja u Videmu 
govorili javno da čekaju samo na uskoke. Međutim su se uskoro 
.gorko razočarali u svojim nadama, jer su upravo uskoci najbrutal- 
nije nastupili protiv seljaka. Oni su doduše bili nezadovoljni, jer ih 
nisu uredno plaćali, ali čim je Thurn od kranjskih staleža dobio no- 
vaca, da ih plati, oni su pristali, da u krvi uguše seljački pokret. 
Kao profesionalni ratnici, oni nisu bili povezani klasnim interesima 
i sviješću sa ostalim seljacima, pa se od njih nije moglo ni očekivati, 
da će stati na stranu seljaka protiv gospode. Njima je bilo glavno, 
da dobiju svoju plaću i da mogu po volji pljačkati. Sama uloga spo- 
menutog Marka Nožine vrlo je misteriozna. Pisanicki ga u već spo- 
menutom članku u časopisu »Stožer« smatra Thurnovim konfiden- 
tom. Međutim o tom nema dokaza. U svakom slučaju seljaci su svoje 
pouzdanje u njega i uskoke skupo platili. 

Izvršivši tako raspored Gregorić je s manjim dijelom svoje voj- 
ske krenuo dalje prema Sevnici, sa ciljem da podre do Celja i pobuni 
tamošnji seljački narod u Štajerskoj između Save i Drave. 

Sutradan, 5. februara, su seljaci prešli preko Save u Krško. 
Građani su im dobrovoljno dali prelaz, a upravitelj nije pucao iz 
svog grada. U gradu su rostradali poreznici, kojima su buntovri 
seljaci uzeli sve do čega su došli, zatim su im razbili peći, prozore i 

“ zidove. Također su postupali i protiv onih, koji im se nisu htjeli pri- 
družiti. Tako bar piše opat Leonhardt iz Kostanjevice upravitelju 
Hansenu Včćtteru u Maria-Brunn (Rački, VII, 176). 

Međutim u Krškom je pobunjene seljake za- 
desio prvi poraz. Sve do Krškoga oni nisu naišli na ozbiljniji 
otpor. Punih tjedan dana mogli su se oni nesmetano kretati, jer se 
plemstvo još nije bilo pribralo, niti je bilo sabrano dovoljno Pouzdane 
vojske, koju bi se protiv njih upotrjebilo. Do Krškoga je njihov po- 
hod bio triumfalan i izgledalo je da će im uspjeti podići na noge se- 
ljaštvo slovenskih i alpskih krajeva, pa da će onda sjedinjenim si- 
lama udariti na gospodu u Zagrebu i tamo osnovati svoju seljačku 
vladu. Kroz sedam dana su se seljačke čete kretale gotovo nesmeta- 
no po okrajnim slovenačkim zemljama, a kroz to su vrijeme gospoda 
na brzu ruku organizirala otpor. Sabralo se i novca i pouzdane voj- 
ske. Thurn je dobio što je tražio. Uskoci su zadovoljeni i spremni da 
kolju. Sa sviju strana svijao se obruč oko buntovnika, koji su se 
opajali svojim lakim pobjedama u početku i oduševljenjem, koje je 
izazivao njihov pohod kod kranjskog i štajerskog seljaštva. Ali na 
ozbiljan vojnički otpor seljaci nisu naišli sve do Krškoga. U sudaru 
s vojskom oni su morali podleći, jer nisu bili ni naoružani kako tre- 
ba niti disciplinirani. Seljaci su uglavnom bili naoružani sjekirama, 
kopljima, mlatovima i s nešto malo pušaka, koje su usput uzeli iz 
zaposjednutih gospodskih dvoraca. S takvim naoružanjem oni se 
doista nisu mogli mjeriti s Thurnovim uskocima i strijelcima Mori 
Matijaša, te sa dobro naoružanim konjanicima. Disciplina je također 
bila vrlo slaba, jer se većina seljaka razišlo još prije nego je došlo 
do bitke. Teško je bilo držati na okupu svu onu gomilu seljaka, koji 
su napustili svoje kuće i krenuli u tuđe krajeve, gdje ih ie čekala 
neizvjesna sudbina. Treba imati u vidu, da se dobar dio njih pri- 
ključio buntovnicima iz znatiželje, a mnogi i na silu. S tima se da- 
kako nije moglo računati u jednom ozbiljnom sudaru. Tako, kad je 
na koncu došlo do bitke, sudjelovao je u njoj dosta mali broji selja- 
ka pod vodstvom Nikole Kupinića, koji je i sam tom prigodom za- 
glavio. 

9. februara javlja Thurn kranjskim staležima, da je skupio oko 
900 momaka, uskoka, konjanika i vjernih kmetova, pa je s tom voj- 
skom oko 11 sati prije podne pošao protiv buntovnih seljaka. Kad su 
ga seljaci opazili nadali su se u bijeg i sklonuli su se u mjesto Krš- 
ko. Bilo ih je oko 2.000 ljudi. Na to je on naredio, da pješaci navale 
na Krško s gornje strane, a konjanici s druge strane. »I tako 


102 


smospomoćubožjommnogotihseljakasmaknuli, 
ali mnogoih se više utopilo u Savi. U svemuih je 
zaglavilodo300 momaka. Uskocisubjesnilikaodi- 
vljiipljačkalisutako,damijesamomebiložao.« 
(Rački, VII, 180). Thurn također u istom pismu javlja, da je u 
borbi ubijen vitez DanielLaser (bihaćki kapetan) i to hitcem iz 
nekog tornja, kamo se bila sklonila jedna grupa od 15 seljaka. Navo- 
dno ga je ubio neki Nikola, sin kovača iz Brdovca, koji da je sam u 
tornju rekao, da je ubio jednog viteza (Iskaz Grgura Drvodelića. 
Rački, VII, 252). 

Manja grupa seljaka pružila je jak otpor Thurnovim vojnicima, 
zatvorivši se u četiri kuće. Ali su uskoci zapalili kuće i tako ih otud 
istjerali i poubijali. Kad su uskoci vidjeli, da je poginuo kapetan 
Laser, oni su još više počeli divljati, pa su opljačkali čitav grad, 
osim četiri kuće, te poubijali mnogo muškaraca, žena i djece (Ra č- 
ki, VII, 195). 

Tako su pobunjeni seljaci pretrpjeli prvi 
poraz. Odmah iza toga će slijediti drugi, još mnogo teži i kata- 
strofalniji. 

Već smo rekli, kako se jedan dio seljačke vojske nalazio oko 
Jastrebarskog, Okića, Draganića, Kerestinca i Samobora. Bili su to 
uglavnom kmetovi banice udove Barbare Erdedi, ali i drugih vla- 
stelinstava iz tog kraja. Ti su pobunjenici ugrožavali i Gregorijančev 
posjed u Mokricama, a nastojali su, da predobiju za sebe žumbera- 
čke uskoke. Upravo toga se i najviše bojao kapetan Thurn, pa je 
zato odmah nakon pobjedonosne bitke kod Krškoga krenuo prema 
Jastrebarskom. 


O toj svojoj namjeri piše on kranjskim staležima iz Kostanje- 
vice u istom onom pismu, u kojem im javlja svoju pobjedu kod Krš- 
koga. On kaže, da je dobio vijest, da se u okolici Jastrebarskog i 
Okića nalazi oko 4_ 5.000 pobunjenih seljaka,?) koji namjeravaju 
napasti i prevarom predobiti za sebe uskoke u Metlici. On se boji, 
da bi se u Metlici moglo dogoditi isto ono što i u Krškom, naime 
da bi se građani mogli prikloniti pobunjenicima. Naročito upozorava 
na sumnjivo držanje nekog građanina Doročića, čiji je brat navodno 


25) Naprotiv Matko Turčić izJastrebarskog, jedan od zarobljenih seljaka 
nakon bitke kod Kerestinca, iskazuje na sudu da poounjenih seljaka oko Ja- 
- strebarskog nije bilo više od pet stotina (Rački, VII, 253.). 

kapetan među pobunjenim seljacima.?*") On se pak sprema da sutra- 
dan ujutro s 800—1.000 uskoka krene prema Jastrebarskom, da se 
tamo združi s plemićkom vojskom, te s konjanicima grofa Zrinjsko- 
ga i banice udove, pa da s njima zajedno navali na pobunjene kme- 
tove. Na koncu ih moli da upozore Metličane, neka se klone svakog 
doticaja s pobunjenicima i neka im se odupru u slučaju potrebe (R a- 
čki, VII, 180181). 

Pobunjenisu seljaci utim krajevima kroz to 
vrijeme palili vlastelinskedvorceiubijaliomra- 
ženeplemićei njihoveslužbenike. Tako su navalili na 
dvor plemića Gjure Puneka kod Samobora. Taj se plemić nedavno bio 
povratio iz turskog zarobljeništva. Seljaci su ga ubili, a dvor opli- 
jenili i zapalili (Rački, VII, 215). Ista sudbina je stigla i dvorac 
IKerčin pod Samoborom, vlasništvo banice udove Erdedi, a spremali 
su se da napadnu i Gregorijančev dvorac pod Okićem (Rački, VII, 
171). Naročito su biliborbenikmetoviizDragani- 
ća, koji će to kasnije i najviše platiti, jer će se na njih oboriti sav 
bijes plemićke vojske. , 

Međutim Thurn nije imao priliku, da se ogleda s pobunjenim se- 
ljacima oko Jastrebarskog, jer je to prije njega već bio obavio ba- 
novac Gašpar Alapić, namjesnik bana Draškovića u vojnim poslovi- 
ma?) Alapić je sastavio veći odred vojske, i to uglavnom od turo- 
poljskih plemića i konjanika grofa Zrinjskoga i banice udove Erde- 
di. S tom vojskom je pošao u susret pobunjenim seljacima. 

6. februara došlo je do bitkeizmeđu Alapiće- 
ve vojske i pobunjenih seljaka kod Kerestinca. 
Alapić je izvojevao pobjedu. Istoga dana ponovno je potukao jednu 
grupu seljaka nedaleko Mokrica. Na bojnom polju ostalo je mno- 
štvo pobijenih seljaka. U pismu svome bratu Wolfu (Rački, VII, 


26) Međutim Metličani su kasnije došli Thurnu i izjavili mu svoju lojal- 
nost i odanost austrijskoj kući, zamolivši ga da Doročića pusti na slobodu. Za 
Doročića se Zauzeo i sam Gašpar Alapić, koji je izjavio da Doročićev brat nije 
kapetan u seljačkoj vojsci, nego da se borio na njegovoj strani. (Rački, VII, 
225 i 236). U Šenoinoj »Seljačkoj buni« je Doročić prikazan kao Alapićev korifi- 
dent. 

27) Biskup ban Drašković je najprije bio naložio vrhovnom kapetanu kra- 
ljevstva Šimunu Kegleviću, da podigne kraljevsku i zemaljsku vojsku protiv 
pobunjenih seljaka. Ali pošto su Keglevića vlastiti kmetovi bili opkolili u nje- 
govom gradu Loboru, to je Drašković postavio Gašpara Alapića za svoga na- 
mjesnika u vojnim poslovima. 

188) javlja Josip Thurn, koji je na bojište stigao dva sata kasnije, 
da je Alapić, kako mu je rečeno, pobio oko hiljadu seljaka, pa ako 
baš i nije toliko, ono će svakako biti nekoliko stotina. Alapićevi voj- 
nici i Thurnovi uskoci su nato počeli da na »turski način« pale kuće 
pobunjenih seljaka, te da im pljačkaju sve do čega dođu, To je činio 
i sam Alapić. Mnogi seljaci su tom prilikom zarobljeni, a među njima 
i neki zapovjednici seljačke vojske, koje je Alapić poslao biskupu 
banu Draškoviću u Zagreb. (Pismo Josta Radmannsdorfa iz Varaž: 
dina štajerskim staležima, Rački, VII, 206). 

Poslije bitke kod Kerestinca pobjednici su 
upravođivljačkipočeli da ubijajuipljačkaju po 
selima. Naročito su, kako smo već rekli, stradali kmetovi iz Dra- 
ganića. Njima su vojnici grofa Zrinjskoga i oni iz Steničnjaka oplja- 
čkali i poharali sve što su imali. To priznaje sam Alapić u svom pi- 
smu vlastima u Metliki (Rački VII, 225). Alapić ječak ve- 
lik broj seljaka dao osakatiti paih onda pustio 
(Rački, VII, 197). Thurn je opet dao nekima seljacima kod Mo- 
krica odsjeći ruke,nosovei uha»naužasi primjer« 
drugima, »kao što su to činila iostala slovenska 
gospoda« (Rački, VII, 235). Mnogi seljaci, koji su ostali živi, 
posakrivali su se u šume. Drugi su se pak pokorili. Tako Thurn ja- 
vlja kranjskim staležima (Rački, VII, 202), da su mu došli kme- 
tovi sa pet vlastelinstva, da mole milost i izjave pokornost svojim 
gospodarima. Kmetovi od 19 dvorova poslali su mu jedno pismo, u 
kome ga mole, da nikome nedaje protiv njih svoju pomoć, jer da 
se oni nisu dignuli protiv svojih gospodara, nego samo za svoje 
stare pravice. ' 

Porazom kod Kerestinca bila je zapečaćena 
gudbina jugozapadnog dijela seljačke vojske. 
Jedan dio plana Ilije Gregorića bio je tim osujećen. Preostala je samo 
ona malobrojna četa seljaka, koja je pod direktnim vođstvom Ilije 
Gregorića operirala u Štajerskoj prema Celju, i zatim glavnina se- 
ljačke vojske pod Matijem Gupcem, koja se nalazila u okolici Stu- 
bice. Seljačke nade u pomoć uskoka su se izjalovile, kao i nade, da 
će im uspjeti prodrijeti do mora i pobuniti kmetove u kraškim kra- 
jevima. Plemstvo se već bilo pribralo i dobro naoružana plemićka 
vojska, potpomognuta onim kmetovima, koji su ostali pokorni svojoj 
gospodi, stajala je spremna za obračun sa seljacima. Ali prije, nego 
ćemo se pozabaviti tim odlučnim obračunom, koji će se odigrati na 
stubičkom polju, zadržat ćemo se malo kod onog odreda hrvatskih 

seljaka, koji su pod vodstvom Ilije Gregorića krenuli u slovenske 
krajeve, da pobune slovenske kmetove, pa da onda složnim silama 
udare na gospodu. Tragični pohod Ilije Gregorića u slovenske kra- 
jeve spada među najdramatskije momente u čitavoj buni. On je isto“ 
vremeno dokaz jedne velike koncepcije, koju su hrvatski seliaci imali 
u vidu, kad su stupili u borbu. 

Revolucionarni pohod ilije Gregorića u 
slovenske zemlje 


— Čuj, Ilija Gregoriću, 

Preko Sutle ti ćeš poći; 

šŠaptni braći tajnu priču, e 
Nek se brat sa bratom roči ... 
Od Metljike pa ćo Celja 
Nevolja nas jedna tare, 

Jedna nam je svima želja: 

Do pravice doći stare. 

Kad se s nama Sloven spoji, 

U Stubicu dođi amo, — 

Ovdje nek se pravda on — 
Ovdje da se ogledamo . 


Mijo Stuparić iva Gubec« 


Pokušaj Ilije Gregorića, da prodre u unutrašnjost slovenskih 
krajeva i pobuni tamošnje kmetove, pa da se s tako ojačanom se- 
ljačkom vojskom povrati u Hrvatsko Zagorje, tamo sjedini s glav- 
ninom seljačke vojske i onda udari na gospodu u Zagrebu, prelazi 
okvir običnog seljačkog bunta i nosi u sebi sve karakteristike jed- 
nog zamašitog revolucionarnog pothvata. Taj smioni i zanešenjački 
pohod slabo odjevenih i još slabije naoružanih hrvatskih seljaka kroz 
snježne slovenske planine, usred ciče zime, kroz nepoznate i tuđe kra- 
jeve, gdje je na njih sa sviju strana vrebao neprijatelj, u neizvjes- 
nosti da li će slovenski kmetovi Prihvatiti njihovu borbu protiv go- 
spode, u neizvjesnosti za sudbinu svojih drugova i svojih porodica. 
u Hrvatskoj, u neizvjesnosti o svemu onom što same njih čeka na 
tom putu, sve to sadržava u sebi svu ljepotu jedne tragične epope- 
je. Sve je to još gotovo potpuno neiskorišteno gradivo od strane na- 
ših književnika i umjetnika. Jedini je Šenoa u svojoj »Seljačkoj bu- 
ni« posvetio nekoliko dirljivih stranica tom velebnom pohodu Tlije 
Gregorića, koji će tragično završiti upravo na domaku hrvatsko - 
slovenske granice, kad se Gregorić, napušten i razočaran, s malim 
odredom hrvatskih seljaka vraćao u rodno Zagorje. Ali to je i sve 
što u našoj literaturi i umjetnosti imamo o tom križnom putu hrvat- 

skih seljaka. Eto lijepog i zahvalnog zadatka za naše mlade knji- 
ževnike i umjetnike. 

Prije nego pređemo na prikaz ovog pohoda Ilije Gregorića, na- 
kon što se u Videmu rastao s onim odredom seljaka, koji su pod 
vodstvom Nikole Kupinića prešli u Krško i tamo bili potučeni od 
Thurnovih uskoka, pozabavit ćemo se malo s onim mjerama, koje 
su kranjske i štajerske vlasti bile poduzele, da bi tako spriječile po- 
bunu slovenskih seljaka i njihovo priključenje hrvatskim pobunje- 
nicima. Kranjski i štajerski staleži su se bojali, da se ne _ pobune 
kmetovi u gornjoj Kranjskoj i na Krašu, pa da ne zauzmu gorske 
prelaze i tako onemoguće koncentraciju zemaljske vojske protiv 
pobunjenika u donjoj Kranjskoj i Štajerskoj. Zato su išli za tim, da 
bunu prethodno lokaliziraju na one krajeve, koji su graničili s Hr- 
vatskom, dok ne saberu dovoljno vojske da je potpuno uguše. Da bi 
spriječili daljnje širenje buntovničkog pokreta oni su, kako smo u 
prošlom poglavlju naveli, bili proglasili opći pučki ustanak za ze- 
maljsku obranu. Naročito su se pak bojali, da Turci ne iskoriste tu 
priliku i provale u zemlju. Ta bojazan dolazi do izražaja i u pismu 
nadvojvode Karla kranjskim staležima, koji traži da se za to pobu- 
na čim prije uguši (Rački, VII, 184). 

Kranjski staleži su zatražili pomoć ođ grofovije goričke (Ra c- 
k i, VII, 184) u slučaju potrebe. Kad su kasnije doista konkretno za- 
tražili 200 dobro naoružanih strijelaca od goričkog kapetana grofa 
Jurja Thurna, ovaj im je odgovorio, da im strijelce ne može poslati, 
jer da ih i on treba, pošto su seljaci i u grofoviji goričkoj skloni 
da se pobune (Rački, VII, 224). 

7. februara proglašeno je na tjednom sajmu u Ljubljani, da 
nitko za vrijeme bune ne smije po trgovačkom poslu zalaziti u 
donju Kranjsku, Slavoniju i Hrvatsku. Tko se o tu zabranu ogrije- 
ši bit će obješen na prvo stablo. 

8. februara kranjski staleži javljaju kapetanu Thurnu, da mu 
šalju Sebastijana Lamberga s nešto konjanika i da će mu on ta- 
kođer predati 1.000 forinti. Inače ga prekoravaju, što je nakon bitke 
kod Krškoga prešao u Hrvatsku, ostavivši nezaštićene krajeve oko 
Krškoga. Oni doduše uviđaju, da je on to činio iz razloga, da raspr- 
ši pobunjene seljake kod Jastrebarskog, ali ga ipak opominju, da 
se čim prije vrati u zemlju, kako bi sa svojom vojskom priskočio 
u pomoć tamo gdje to bude potrebno (Rački, VII, 196_.197). 

Štajerski staleži nisu također sjedili skrštenih ruku. Oni su 5. 
februara izdali poziv za opću mobilizaciju. Posebne su pak naredbe 

glede toga izdali kapetanu strijelaca N. Schiefflingeru i Cristophu 
Welschiegeru. 

6. februara štajerski staleži izdaju nove zapovijedi glede mobi- 
lizacije. Određuje se, da 12. februara sve trupe imaju da budu na 
svojim mjestima i to čete iz okružja Vorau imaju da se skupe u Ptuju 
one između Drave i Mure u Mariboru, čete iz celjskog okružja u 
Celju, a iz judenburškog i ennstalskog okružja u Lipnicu. Pošto su se 
pak staleži bojali, da bi se buna kroz to vrijeme mogla proširiti do 
Celja, to oni izdaju naredbu celjskom okružnom kapetanu Jurju 
Schrattenbachu, da se pobrine za kakvo zgodnije mobilizaciono mje- 
sto, ali da u svakom slučaju ostane u vezi s upraviteljem Celja 
(Rački, VII, 184—185). 

1. februara izdaju štajerski staleži naredbu, da se smjesta ima 
popisati sva za oružje sposobna momčad u Feldbachu, Radgoni i 
Poljanama. Kao mjesto za vježbu vojnika određuje se Maribor. Ta- 
kođer se nalaže građanima Maribora i Ptuja, da imaju u svemu po- 
dupirati vojnog opskrbnika Melhiora Huebera. 

T. februara javlja Vid Halleck štajerskim staležima, da je upu- . 
tio preko stotinu uskoka i oko 50 haramija s njihovim vojvodama 
prema Brežicama. Poslao je također 80 haramija u Zagreb, jer je 
doznao da se buntovni seljaci skupljaju oko Zagreba, Podsusjeda i 
u okolnim krajevima. 

8. februara piše kralj Maksimilijan štajerskim staležima, da 
je naložio hrvatskom banu, da sa svojim vojnicima i onima neda- 
vno umrlog grofa Slunjskoga, kao i sa momčadi pučkog ustanka 
silom uguši bunu u Slavoniji i Hrvatskoj, u slučaju da se ona mirnim 
putem ne stiša. Naložio je također za svaku sigurnost vrhovnom 
kapetanu slavonske granice Vidu Hallecku, da se stavi na raspola- 
ganje banu sa svojim vojnicima, naročito s konjanicima, ali samo 
da pazi, kako granica ne bi ostala nezaštićena. On se nada, da će se 
banu priključiti i vojnici grofa Zrinjskoga i banice udove Erdedi. 
Istoga dana javlja kralj Maksimilijan svome bratu nađvojvodi Kar- 
lu, da mu šalje 4—500 njemačkih momaka iz Beča u Radgonu, s tim 
da se nadvojvoda pobrine za njihovu opskrbu (Rački, VII, 192 
do 193). 

8. februara javljaju koruški staleži štajerskima, da se pridru- 
žuju njihovoj akciji za ugušivanje bune, da su proglasili pučki usta- 
nak, ali pošto nemaju povjerenje u seljake, to su odlučili unajmiti 
što više pješaka i poslati ih čim prije u Graz (Rački, VII, 194 
do 195). 

9. februara piše Otto Radmannsdorf iz Varaždina štajerskim 
staležima, da pripaze na prevoze i na velike i male lađe na Muri i 
Dravi, i neka odrede da se ne smije prelaziti tamo i ovamo. Tako- 
đer im javlja, da su i kmetovi grofa Zrinjskoga između Mure i Dra- 
ve nezadovoljni, pa se boji, da bi se i oni mogli pobuniti, ako do- 
đu u dodir s pobunjenicima (Rački, VII, 198). 

9. februara obraćaju se štajerski staleži na staleže Donje i Gor- 
nje Austrije s molbom, da im podijele beskamatni zajam od 20.000 
forinti na pol godine. Isto tako obraćaju se na salzburškog nad- 
biskupa s molbom, da im pozajmi 50.000 forinti (Rački, VII, 205). 
Novac im je potreban za sprječavanje i ugušivanje bune. Staleži Do- 
nje i Gornje Austrije odobrili su im doista zajam u visini od 20.000 
forinti, ali samo na tri mjeseca (Rački, VII, 226). Da li je i nad- 
biskup dao nije poznato. 

10. februara javlja koruška vlada kranjskoj, da je odredila iz- 
vjestan broj pješaka, koji će se u svrhu vježbe i opreme sakupiti 
15. februara u Velikovcu, da otud krenu u Štajersku ili drugamo 
kamo to bude potrebno (Rački, VII, 210). 

10. februara podjeljene su instrukcije Erazmu Saurau, Ferdi- 
nandu Rindscheidu i Sigmundu Welzeru, kojima je bilo povjereno 
vježbanje vojnika u Mariboru. Isto tako podjeljene su instrukcije 
barunu Herbertsteinu, kao ratnom komesaru cesarske pješadije. 

To je po prilici kratki kronološki pregled mjera, koje su bile 
poduzete za ugušenje seljačke bune sa strane štajerske i kranjske 
gospode, te vojnih faktora austrijske carevine. Mnoge od tih mjera 
bile su suvišne, jer je buna bila ugušena prije nego što su one imale 
da se izvedu. Tako se n. pr. pučki ustanak pokazao potpuno suviš- 
nim. Isto tako slanje njemačkih vojnika iz Beča. Svakako su te mje- 
re dokaz, koliki je strah zahvatio gospodu od seljačke bune u Hr: 
vatskoj i od mogućnosti, da se ona proširi u slovenske i alpske kra- 
jeve. 

Međutim, povratimo se Tliji Gregoriću, koga smo ostavili na 
njegovom putu za Celje. Ilija je sobom poveo mali broj svojih ljudi, 
nekih 600 momaka, dok je najveći dio ostavio s Kupinićem u Krš- 
. kom, računajući da će mu se usput pridružiti pobunjeni štajerski 

seljaci. | 

Gregorić je još istoga dana (5. februara) stigao u Sevnicu, koja 
mu se predala bez otpora. Iz Sevnice je krenuo prema Radeču, poru- 
čivši upravitelju grada Radeča Ivanu Gvediću, da će mu doći u 
goste, ali neka se ne boji, jer mu on neće ništa učiniti, ako se ne 

bude opirao. Samo neka mu sačuva poreske činovni- 
ke. Kad je Gvedić primio poruku, on se silno prepao, pa je odmah 
dao prevozne lađe kod Loke otpremiti u Radeče i tamo ih staviti pod 
stražu. Zatim je upozorio podanike Radeča, da im je sveta dužnost 
kao vjernim podanicima da čuvaju grad i da ga brane od buntovni- 
ka. Oni su mu nato odgovorili, da su platili svoje daće i porez, pa da 
za to nisu dužni da grad brane i čuvaju. Neka to čine sam gospo- 
dar i njegov upravitelj. Osim toga podanicisuizjavili, 
dabuntovnicinečineništazla, nego samoukidaju 
daće, poreze i namete. NEki gu čak izrazili želju 
da buntovnici čim prije dođu. Upravitelj je jedva sklo- 
nio neke podanike, da pođu u grad, ali je u to došao svećenik Juraj 
Kunc, koji ih je od toga odvratio. Nato su se svi razišli. Upravi- 
telj je ponovno išao za njima i molio ih, tko neće da se iznevjeri 
svom gospodaru i da bude buntovnik, neka se vrati s njim u grad. 
Ali ni to nije pomagalo. On je nato španu, koga je stigao, htio da 
uzme pušku, ali mu se ovaj opro, tako da mu je morao silom pušku 
uzeti. 

U Radeču je sve bilo spremno za doček seljačke vojske. Pogo- 
tovo, kad je u mjesto došao građanin Andrija Hri- 
baridoniopijetlovo pero, kaoznak da buna poči- 
nje. On je već bio u vezi s pobunjenicima i pristupio je u njihovo 
bratstvo. Čak je i sudac u Radeču, Sebastijan Koprivić, bio u vezi 
s pobunjenicima i davao im razna obavještenja (Rački, VII, 
255—25T). 

Gregorić međutim nije došao u Radeče, nego je 5. februzra 
prenoćio na imanju neke gospođe Klobnerice kod Leisberga. za- 
padno od Planine. Tu je saznao za porazseljačke voj- 
skekod Krškoga. Ta ga se vijest silno kosnula, pa je zato na- 
pustio prvobitnu namjeru, da pođe na Celje i odlučio je, da se čim 
prije spoji s štajerskim buntovnicima, koje je predvodio bravar Pa- 
vao Šterc. Odmah sutradan (6. februara) ujutra krenuo je Ilija 
prema Gorama. 

Usput se jedna grupa od nekih 15 momaka odvoji i podje pre- 
ma Loki. Tu su seljaci opljačkali župni dvor župnika Jakoba Kekelja 
i provalili u njegove podrume. Zajedno s domaćima Tlijini ljudi su 
župnika temeljito »očistili«. Domaći su bili još revnosniji od došljaka 
i nisu se htjeli pokoriti upravitelju Radeča, nego su mu skupa sa 
svojim špancm izjavili prkosno, danjegova vlastnećedu- 
gotrajati (Rački, VII, 256). 

U štajerskim planinama već je seljaštvo bilo spremno, da se 
digne na oružje. Tamo je već duže vremena vršio revolucionarnu 
agitaciju bravar Pavao Šterc iz Kunšperga zajedno s Filipom Kuke- 
čom, kmetom iz Kunšperga. Od istaknutih seljačkih prvaka u ovom 
pokretu spominju se još kmetovi Juraj i Petar Zupan, Filip Višerić, 
Gašpar Martin i Joža Skomin. Pokret u Štajerskoj imao je čisto re- 
volucionaran karakter, a bio je uperen ne samo protiv vlastele, ne- 
go i protiv bogatih građana, te popova i samostana. Da gospodi nije 
uspjelo da unesu zabunu među pobunjene seljake tko zna kakve 
bi dimenzije taj pokret bio zauzeo. On se vodio pod parolama »Do- 
lje daće i porezi«, »Dolje s ropstvom«, »Živila sloboda«. + 

Središte bune u Štajerskoj bila je Planina. 6. februara stigle 
su u Planinu dvije seljačke vojske, jedna od 120, a druga od 600 do 
T00 momaka. Prva je prošla kroz Planinu i krenula prema Gorama, 
dok je druga ostala u Planini. 

Kad je u samostan u Gorama 5. februara došla vijest, da bun- 
tovni seljaci kreću prema Planini i Gorama i da su »neprijateljski 
raspoloženi prema svećenicima i samostanima« poslao je Cristoph 
Prunner, glavar samostana, dva svoja podanika, da se obavjeste o 
kretanju i namjerama seljaka. Ovi su otišli u susret pobunjenim 
seljacima i razgovarali su s njihovim kapetanom, bravarom  šŠter- 
com. Seljaci su im rekli da kreću preko Planine u Gore, ali da neće 
nikakve štete praviti podanicima ni majurima. I doista su 6. febru- 
ara stigli u Gore. Kad su seljaci došli u Gore pred tamošnju crkvu, 
pošao je Štere s jednim njemačkim tumačem glavaru samosta- 
na, tražeći od njega, da njegovim ljudima dade jesti i piti. Glavar 
samostana je zapitao kapetana, što oni tu rade i pošto su došli, na- 
što mu je ovaj odgovorio da se on za to ne brine. Oni su ustali 
protiv nameta, tridesetine, daća, kuluka i protiv 
popova, koji s propovjedaonica govore, kako to 
seljaktrebada plaća, mjestodaotom šute,a pro- 
povjedaju božju riječ. Ako ih on dobrovoljno pusti u sa- 
mostan, oni mu neće ništa učiniti, ako ne, iza njih dolazi još 60.000 
pobunjenika, a svakim danom ih je sve više. Oni traže od njega, da 
proglasi na sve četiri strane svijeta, da će njihova borba 
akoto bude potrebno, trajati 9 godina, kao što je 
tobiloprije 100 godina. (Ovdje se sigurno misli na seljačke | 
bune na početku 16. stoljeća, kad su se, u vezi sa seljačkim ratom u 
Njemačkoj, pobunili i seljaci u slovenskim i alpskim zemljama, Op. 
M.D.) 

Glavar samostana htio ih je pustiti samo osmoricu s kapeta- 
nom, ali su na to i ostali prodrli u samostan, jer se glavar sa svo- 
jih 7 ljudi nije usudio oprijeti. Morao ih je pogostiti i slušati njihove 
prijetnje gospodi. (Rački, VII, 185—186). | 

Bogatiji građani iz Gora i Laškoga bili su svoje stvari sakrili 
u jednu crkvicu u Marijinom Gracu kod Laškoga. Crkvenjak Matija 
Cvek zatražio je od jedne od ovih porodica ključ, pa kad mu nisu 
htjeli da dadu, on im je zaprijetio: »Zapamtit ćete vi, što mi niste 
htjeli dati ključ. Daj bože, da dođu ljudi, pred kojima svi bježe. Ja 
bi im pošao u susret i pokazao što se u crkvici skriva« (Rački 
VII, 186—_—187). 

Povratimo se međutim onoj seljačkoj vojsci, koja se zadržala 
u Planini. Tu će se odigrati jedna tragedija. koja će biti sudbonos- 
na za čitav daljnji razvitak bune u Štajerskoj. Dva sata nakon što 
su seljaci došli u Planinu prispije tamo jedan konjanik iz Pilštaj- 
na i proširi među seljacima lažnu vijest, da su Turci provalili do 
Kozja i sve spalili. Tam provokacijom sigurno su se poslužila gospo- 
da, da bi među seljacima izazvali paniku. Trik im je doista uspio, jer 
su se sakupljeni geljaci na tu lažnu vijest odmah razbježali, tako 
da ih je ostalo na okupu svega nekih 60. Kad je Pavao Šterec, koji 
je kroz to vrijeme bio u Gorama, saznao što se dogodilo u Planini, 
pojurio je u Planinu, da umiri i razuvjeri seljake. Međutim, čim je 
došao u Planinu, odmah su ga njegovi vlastiti ljudi, nahuckani od 
bogatijih građana, napali i izručili upravitelju grada Stefanu Si- 
benaicheru, koji ga je stavio u zatvor (Rački, VII, 203). 

Istoga dana, 6. februara, prispio je i Ilija Gregorić sa svojim 
odredom u Gore, gdje mu je glavar samostana Prunner, sigurno po 
Sibenaicherovom nalogu i u cilju da demorališe njegovu vojsku, po- 
kazao pismo od upravitelja grada u Planini, Sibenaichera, u kome 
mu je ovaj saopćio o događaju u Planini. Kad je Ilija čuo da dolaze 
Turci, on je mirno odgovorio: »Dao Bog, da dođu Turci. Mi imamo 
na Keglevićevom i Ratkajevom imanju 3.000 momaka«. Nije jasno, 
što je s tim mislio. Vjerojatno, da se ne boji turske provale. 

Iliju je teško pogodila vijest, da je njegov glavni saradnik, bra- 
var Pavao Šterc, zarobljen od vlastitih ljudi i izručen upravitelju 
grada u Planini. Stoga on odmah rješava da krene u Planinu i tamo 
izbavi Ššterca (Rački, VII, 186). To je svakako dokaz velike dru- 
garske solidarnosti, u toliko veće, što je Ilija znao kakvoj se opas- 
nosti pritom izvrgava. 

Navečer istoga dana, 6. februara, prispije Ilija u Planinu. Nje- 

govi ljudi su još iste večeri tražili od Sibenaichera, da pusti Šterca, 
ali on se na to nije dao skloniti. Ilija je prenoćio kod župnog dvora 
u Planini, a sutradan je sam sa svojih 40 momaka otišao do grada, 
da od upravitelja Sibenaichera traži, da mu izruči Šterca. Pred grad 
je poslao trojicu svojih ljudi, da pozovu upravitelja na dogovor, 
jamčeći mu svojom čašću i poštenjem, da mu se neće ništa dogo- 
diti. Ali ovaj nije htio ni da izađe, ni da mu izruči Šterca. Čak ni 
onda, kađ mu je Ilija zaprijetio, da će zapaliti i uništiti čitavo trgo- 
vište, zajedno s majurima i podanicima, ako ne pusti Šterca. Ovaj 
vjerni gospodski sluga zatvorio se u svom gradu, ne bojeći se, da 
će mu Ilija sa svojim slabo naoružanim seljacima moći zauzeti grad, 
a za trgovište ga nije bilo briga. On je znao, da ima u svojim ru- 
kama jednog od glavnih pobunjeničkih vođa u Štajerskoj, pa ga 
nije nipošto htio pustiti. 

Ilija je uvidio, da grad ne može zauzeti i da bi to sigurno bilo 
suvišno prolijevanje krvi. Osim toga su njegovi ljudi ponovno do- 
čuli za pogibiju kod Krškoga, pa su ga silili, da ih vodi natrag u 
Hrvatsku, jer od pobune u Štajerskoj nema ništa, a gospoda im se 
već nalaze za petama. Da mu se vojska nebi potpuno razbjegla i da 
bi se spasilo bar ono što se dade spasiti, Ilija je teškim srcem na- 
pustio svog druga Šterca i sa svojom malobrojnom vojskom kre- 
nuo prema Pilštajnu, da bi se čim prije dočepao hrvatske granice. 
Svoje prijetnje, da će spaliti Planinu, nije izvršio, jer mu je bilo 
žao naroda. Osjećao je, da su sve pozicije u slovenskim krajevima 
izgubljene i da na slovenske seljake više ne može računati, pa je 
bar nastojao da se povrati u Zagorje i tamo pridruži vojsci Matije 
Gupca. | 

Nija je prispio u Pilštajn 7. februara navečer i tamo je preno- 
ćio, a odatle je zorom rano krenuo prema hrvatskoj granici, da hi 
se čim prije spojio sa seljačkom vojskom u Cesargradu i Stubici 
(Iskaz Ilijinog brata Šimuna. Rački, VII, 263—264). 

Ali gorkačaša još nijebilado dna ispijena. 
Upravonadomaku hrvatske granice, blizu utoka 
Bistrice u Sutlu, kod Sv. Petra pod Kunšpergom, 
navale 8. februara naiznemoglu, demoraliziranu 
i slabo naoružanu seljačku vojsku celjski kape 
tan Juraj Schrattenbachipbraća Dietrichstein. 
Dobro opremljena plemićka vojska, sastavljena 
odoklopnikaikonjanika,teuzpripomoćonihkme- 
toviizKunšpergaiBizelja,kojisuostali pokorni 

svojoj gospodi, udarina hrvatske seljake sa dvi- 
jestraneihametomih potuče. Onoštonijeostalo 
nabojnom polju bilo jezarobljenoiotpremljeno 
u Celje. Samo jellijiuspjelodagsasvojim drugom 
Mihajlom Gušetićem pobjegne u goru. 

Tim je bila zapečaćena sudbina čitave ove ekspedicije hrvatskih 
seljaka u slovenske krajeve. Propao je Ilijin ratni plan i zamisao, 
da se slovenski seljaci dignu na noge i pridruže borbi hrvatskih se- 
ljaka. Sam Ilija osjeća da je sve propala i skriva se na neko vrijeme 
u planinama. Kapetan Thurn, gledajući u njemu najljućeg neprija- 
telja gospode i najvećeg revolucionarnog seljačkog stratega, ra s- 
pisujenanjegovu glavu ucjenu od 500 forinti. »U 
svemu uzevši, neće biti dobra ni mira tako dugo, dok onaj zloduh 
Tija, kao njihov vođa, ne bude uhvaćen ili smaknut«, piše Thurn 
kranjskoj gospodi 11. februara 1.573. i javlja im o spomenutoj ucje- 
ni (Rački, VII, 220). Ilija zna, da ne smije dopasti u ruke gospode, 
jer nema tih muka na koje ga oni neće udariti. Zna da mu više nema 
povratka u zavičaj. Rasplinuli su se njegovi snovi o seljačkoj slobodi 
i seljačkoj državi. Što mu dakle preostaje, nego bijeg. Ali kuda? 
Dolazi u obzir jedino Turska, do čije je granice bio najkraći put. 
Ironija sudbine tjera ga sad, da bježi iz svoje 
domovine u onu istu Tursku, iz čijeg je ropstva 
većdvaputbježaoizatodobionadimak>Pribjeg«. 
Hrvatski seljak bježi pred osvetničkim bijesom 
svoje plemićke gospode u Tursku! Ma kud, samo 
neuruke gospode. U tojodlucillijeGregorićazr 
cali se sva tragedija hrvatskog seljačkog na- 
roda. 

Odmah poslije poraza kod Sv. Petra Gregorić je tamošnjem 
župniku uzeo dva konja, pa je sa svojim drugom Gušetićem pobje- 
gao najprije do nekog siromašnog plemića Matije Rozalića kod 
Gradeca. Njemu je rekao, da je s Gušetićem došao da vidi može li u 
Koprivnici dobiti kakve zaslužbe. Kod njega je ostavio i konje na 
hrani, zamolivši ga da ih hrani, dok se oni ne povrate. Što konji po- 
jedu, oni će mu platiti, a ako mu ne budu mogli platiti, neka si pri- 
drži jednog konja. Konje je ostavio kod Rozalića, da bi mogao lakše 
preći preko granice pješice (Iskaz Ilije Gregorića na sudu u Beču 
ll. maja 1578. Rački, VII, 303). Medjutim, nije mu us 
pjelopobjeći. NaputuizmeđuKriževacailvanića, 
nedaleko Jasenovca, uhvatiše ih haramije prije 

negoimjeuspjeloprećigranicu. O tom uhapšenju Gre- 
gorića i Gušetića obavještava Krištof Gall, upravitelj Brežica, kranj- 
ske staleže 22. februara, a barun Ungnad iz Celja izvještava štajer- 
ske staleže 25. februara (Rački, VII, 265 i 275). 

GregorićiGušetićsunatootpremljeniu Beč, 
gdje će biti podvrgnuti preslušavanju, dakako 
uz obligatorno mučenje na kotaču. Iskazi Ilije Gre- 
gorića pred bečkim sudom su od najveće važnosti za historiju hrvat- 
ske seljačke bune. Ali o tom kasnije. Preostaje nam da se još po- 
zabavimo sa sudbinom one seljačke vojske, koja se u Zagorju, u 
okolici Stubice, okupila pod vodstvom Matije Gupca. 

Tlatija Gubec 


Ti zašao Si prvi, 

da oslobodiš čovjeka iztočnog grijeha —— 

Tražio si lijeka, 

da ne robuje brat bratu do vijeka. 

Oholost, lakomost i nasilje da nestane -— 

a pravica života ljudskog da osvane. 

Sve zlo nek se smrvi — — — 

u tome, eto, Ti bio si prvi.— 

Teško je to bilo — znao si, gdje Ti je 
mjesto — 


udarac Te čeko, tamnica, bič, užaren prije- 


jesto — — — 
Uz pogrde, bijes, ino, pjevali Ti opijelo: 


— Pseto — — Smrt kmetu — — 

Al ipak Ti nij'esi nesto — — 

Za tebe zna rod naš, naše selo — — 
Miškina 


Dok se o Iliji Gregoriću i njegovom pohodu u slovenske zemlje 
sačuvalo relativno dosta historijski pouzdanih podataka, na osnovu 
čega se može dobiti prilično vjerna slika o onom dijelu bune, koji 
se odvijao pod Gregorićevim vodstvom, dotle smo što se tiče ličnosti 
Matije Gupca, glavnog seljačkog vođe, upućeni više na fantaziju, 
nego na neke konkretnije i određenije historijske podatke. O Matiji 
Gupcu nemamo gotovo nikakvih sigurnih historijskih podataka, iz 
kojih bi mogli saznati nešto pobliže o njegovom porijeklu i životu, 
pa čak i o njegovoj mučeničkoj smrti u Zagrebu postoje razne ver- 
zije. O Iliji Gregoriću i drugim seljačkim kapetanima i vođama, 
koji su s njim zajedno učestvovali u buni, sačuvali su se i zapisnici 
preslušavanja kod suda, dok o suđenju Matiji Gupcu ne postoje, ili 
bar se do danas još za njih nezna, nikakvi sudski zapisnici, niti ka- 
kvi drugi podaci. Šenoa je bio mišljenja, da su postojali doku- 
menti o istrazi protiv samom Gupcu, ali »da je suvremena ruka uniš- 
tila te sudbene zapiske« (Vidi njegovu posvetu prvog izdanja »Selja- 
čke bune« god. 1877. Mihovilu Pavlinoviću). Šišić naprotiv tvrdi, 

đa seljaci nisu bili uopće povučeni pred sud, već su bez ikakovih 
formalnosti određeni za stratište. »Zato i nema, niti je ikad bilo, 
sudskih spisa o procesu Matije Gupca, jer takav proces nikad nije ni 
vođen« (Ferdo Šišić: Značaj hrvatske seljačke bune g. 1573. »Novo- 
sti«, uskršnji broj, Zagreb 1936.). Klaić se pak ne izjašnjava od- 
ređeno ni za jednu ni za drugu tezu: »Da li se je protiv njih vodila 
parnica ili nije, ne znamo, jer spisa nema...« (Povijest Hrvata, sv. 
III. dio prvi, str. 298.). Petar Gr g ec u svojoj raspravi »Matija Gu- 
bec« kaže također: »Svi znaci kazuju, da protiv Gupca nije provede- 
na redovita istraga, u kojoj bi se čula i riječ njegove obrane. Bijesni 
su pobjednici odabrali njega kao žrtvu za izdovoljenje prekomjer- 
noga gnjeva i neobuzdane osvetljivosti i mržnje«. 

Čak postoji spor i oko Gupčevog imena. Tako ga Šišić u spo- 
menutom članku u »Novostima« sistematski naziva »G o b e c«, ne na- 
vodeći razloge, koji ga pritom rukovode. To je u toliko čudnije, što 
ga jei on sam prije, tako i u svojoj studiji u »Jugoslavenskoj Njivi« 
god. 1923., pisao kao i ostali sa Gubec. Sad ga je međutim najednom 
posve nemotivirano počeo pisati sa »Gobec«, dodavši jedino u za- 
gradi »danas obično zvan Gubec« Neznamo što ga je potaknulo 
na to, jer u dosad poznatim historijskim izvorima nema uporište 
za to prekrštenje. Jedino kod Račkoga (Starine VII., str. 295.) na- 
lazimo jednu bilješku, u kojoj se kao svjedok u parnici protiv Fra- 
nje Tahija iz god. 1567. spominje neki Mathias Gobec. Ta bilješka 
glasi doslovce: »Mathias Gobec in Berdovec adducitur ut te- 
stis contra Franciscum Tahy in causa Somsedvariensi an. 1567. Ar- 
chiv. regn. Zagrab. N. R. A. fase. 632 nr. 36«. Međutim Rački ne tvr- 
di, da je taj Gobec identičan s Matijom Gupcem, vođom seljačke bu- 
ne. Protiv toga govori i činjenica što Gupca svi smatraju stubiča- 
nom"*), dok je ovaj Gobec, na koga se odnosi spomenuta bilješka od 
Račkoga, iz Brdovca. God. 1910. iznio je Dr. Ivan Bojničić u 
XII. godištu »Vjesnika hrv. slav. dalm. Arkiva«, da je Rački krivo 
pročitao na spisu ime dotičnog svjedoka protiv Tahija, jer da to 
ime zarravo glasi »Golec», a ne »Gobec«. Ime »Golec« se dapače 


spominje na nekoliko mjesta, na osnovu čega se može zaključiti sa 


sigurnošću, da Bojničić ima pravo. Šišićevo stanovište pobija i Grgec 
u gore spomenutoj raspravi. Ali najvažnije je pritom. da se u 


28) Tako iskazuje i Ilija Gregorić na svom drugom saslušanju kod suda 
u Beču, da je Gubec iz Stubice, i da je podanik Franje Tahija (»Dieser Gubas 
Beg sei von Stubicz, auch des Tahi Ferenczen underthon ...« Rački, VII, 295) 

svim dosad poznatim historijskim dokumentima spominje ime Gu- 
bec, a ne Gobec. Tako n. pr. u pismu bana Draškovića caru Maksi- 
milijanu i njegovom bratu nadvojvodi Karlu spominje se Gubecz ili 
Gubez. Mađarski historičar Istvanfi ga naziva (latinski) Gubecius. 
U zapisnicima o preslušanju Ilije Gregorića govori se sad Gubas 
Beg sad opet Gubes Beg, ali nigdje Gobec. Prema tome Šišićevo sta- 
novište nije ispravno, bar ne tako dugo, dok ga ne potkrijepi novim 
historijskim dokazima. Uostalom čitava ta rasprava nema osobite 
važnosti, jer je narod za svog legendarnog vođu jednom za uvijek 
Prihvatio ime Gubec. 


U historijskim dokumentima Gubec se naziva begom. Tako 
Drašković u spomenutom pismu caru Maksimilijanu (Rački, VII, 
212.) piše: »Jednoga između njih, zvanog Gubec Beg....« Isto 
tako naziva ga se begom i u spomenutim zapisnicima o preslušanju 
Ilije Gregorića i Mihajla Gušetića. Taj nadimak »Beg« se ima uzeti 
u smislu: prvak, vođa, ugledan čovjek, u istom smislu u kome n. pr. 
Filip Višnjić u svojoj čuvenoj pjesmi »Početak bune protiv da- 
hija« pjeva o Karađorđu: »Beg - Đorđije, od Srbije glavo! ...« Sam 
Valvasor u svom prikazu seljačke bune (Vidi odlomak iz nje- 
govog djela »Ehre des Herzogthums Krain«, koji se odnosi na se- 
ljačku bunu, kod Račkoga, VII, 219.) kaže za njega: »...najugle:- 
dnijeg među ovim pobunjeninf seljacima, kojega 

su međugsobom proglasili za kralja ...« Madžarski 
pak historičar Istvanfi piše (Vidi odlomak iz njegove historije, 
koji se odnosi na seljačku bunu, kod Račkoga, VII. str. 215 do 
218.):»...izabrašesebikaovođunekogMatijuGup- 
ca, kojega su smatrali sposobnim ii pamećuiru- 
kom međuostalim,idajeneumoljivaineskromna 
jezika u raspirivanju mržnje prema plemstvu, i 
njemu đdrzovitom smjelošću dadoše naslov kra- 
ljevskogimena«. 

To je ujedno i sve što se zna o samoj ličnosti Matije Gupca. 
Detaljnije o njemu nije ništa poznato, pa je tako i Šenoa svoj lik Ma- 
tije Gupca radio uglavnom prema fantaziji, dok se kod drugih lica 
držao pouzdanih historijskih podataka. Tobožnja slika Matije Gupca, 
koju je Šenoa objelodanio u 7. broju »Vienca« god. 1574., a koju i 
mi otud prenosimo, nesumnjivo je također plod fantazije. Može biti 

tek da je rađena na osnovu usmene predaje koja se podržavala u 
narodu.?) 

Što se tiče same uloge Matije Gupca u seljačkoj buni, tu tako= 
đer ne raspolažemo s nekim naročitim i pouzdanim historijskim do- 
kumentima. Uopće o njegovoj ulozi saznajemo tek indirektno, pu- 
tem iskaza drugih seljačkih vođa, naročito Ilije Gregorića. Iz tih 
iskaza, koji su jedini pouzdan historijski oslon za ocjenjivanje ulo- 
ge Matije Gupca u seljačkoj buni, razabire se jedino sigurno, da Ma- 
tija Gubec nije bio nikad proglašen za seljačkog kralja, kako su mu 
to podmetnula gospoda, i kako su to prihvatili i kasniji historičari, 
pa čak i toliko savjesni i pošteni Ivan Kukuljević-Sakcinski. Ta le- 
genda o tobožnjem proglašenju Gupca za seljačkog kralja potječe u 
prvom redu od biskupa bana Draškovića, koji o tom kaže u već spo- 
menutom pismu caru Maksimilijanu, pisanom dva dana nakon bitke 
na stubičkom polju (11. februara): »Jednoga između njih, ko- 
jega zovu Gubec beg, ikojegasunedavno kraljem pro- 
glasili...« Isto piše (također 11. februara) nadvojvodi Karlu: 
»Među drugima Gubec, prozvan beg, za kralja bijaše ime- 
novan...« 

Nema sumnje, da je ta objeda bila potrebna gospodi, da bi njom 
opravdali svoj krvnički postupak prema Gupcu i ostalim seljacima, 
koji su učestvovali u buni. Svirepost, kojom su oni ugušili seljačku 
bunu, kao i sva ona nasilja i bezakonja, koja su počinili prije i nakon 
ugušenja bune, trebalo je na neki način opravdati, kako pred sa- 
vremenicima tako i pred historijom. I onda se pribjeglo toj »pako- 
. sno smišljenoj laži«, kako naziva Šišić ovu gospodsku podvalu s pro- 
glašenjem Matije Gupca za seljačkog kralja. Tu verziju, da je Gu- 
bec bio proglašen za kralia, nalazimo i u pismu već poznatog Josipa 
Thurna kranjskim staležima (Rački, VII, 245), pisanom 16. feb- 
ruara 1573. U tom pismu on kaže, da je izvješten, da će bivši 
seljački cari kralj ove nedjelje u Zagrebu biti okrunjen 


29) Šenoa je u spomenutom broju »Vienca« uz tu sliku dodao slijedeću 
bilješku: >»>Lik Matije Gurkca. U današnjem broju donosimo lik Matije 
Gubca, »mužaj kralja«, kog je g. 1573. izdahnuo na zagrebačkom trgu sv. Marka 
pod razbieljenom gvozdenom krunom. Lik taj, rukom crtan, našo se u nekom 
zagorskom samostanu, te bijaše prišit fratarskomu breviaru, u kojem je ubilje- 
ženo, da ga je neki Franjevac, budući kapelan, snimio sa slike nalazeće se u 
stubičkom gradu. Kako se vidi lice je karakteristično bez fantastične primjese 
onoga doba. Sliku ustupio nam je g. Drag. Jagić, urednik »Pučkog prijatelja. 
Hvala mu zato«. 

usijanom željeznom krunom. Kasnije su je prihvatili službeni histori- 
čari, pa je nalazimo kod zagrebačkog kanonika i historičara Jurja 
Ratkaja (u njegovom djelu »Memoria regum et banorum regno- 
rum Dalmatiae, Croatiae et Sclavoniae«, str, 148. Beč, 1652), zatim 
kod madžarskog historičara Nikole Istvanfi-a (»Historia regni 
Hungariae«, XXIV, str. 324. Koln 1724. Izvadak iz te knjige, koji se 
odnosi na seljačku bunu, nalazimo u Starinama, VII, str. 215-- 
218.), te Valvasora u njegovom djelu »Ehre des Herzoghtums 
Krain« (Izvadak, koji se odnosi na seljačku bunu, nalazimo također u 
Starinama, VII, str. 218219). 

Kako smo rekli, toj verziji je nasjeo i jedan Ivan Kukulje- 
vić - Sakcinski, koji se u svom prikazu seljačke bune (»Doga- 

đaji Medvedgrada«, Arkiv, III., 1854.) oslanja u glavnom na spome- 
nute historičare. On kaže u svom navedenom djelu slijedeće: »Počet- 
kom mjeseca veljače godine 1573. bijaše oko Stubice i Susedgrada 
sakupljeno već do 20 hiljadah seljakah, oružanieh puškama, sab- 
ljama, sekirama i koječiem. Osvojivši Tahiev grad u dolnjoj St u- 
bici, držahu tu svoj sabor, te izabraše za svoga 
kralja Matiju Gubca, o kom se pripovieda da je bio špan 
Kristova Oršića u gradu Bistri" a inače čovjek veoma obljubljen 
od seljakah .. .« (Arkiv, III, 66). O nekom saboru, na kome bi Matija 
Gubec bio izabran kraljem, nema nikakvih historijskih dokaza. U 
svakom slučaju o tome bi znali bar oni seljački vođe i prvaci, Koji 
su dopali u zarobljeništvo i koji su c tom na sudu bili ispitivani. 
U prvom redu znao bi Ilija Gregorić, koji je pored Gupca igrao naj- 
važniju ulogu u buni. Međutim Ilija Gregorić, koj: je na sudu 
nastupio inače sasvim otvoreno, upitan i pod torturom o tom progla- 
šenju Gupca za kralja izjavljujeodlučno,daoninisu ni- 
koga izabrali za kralja (»Sy haben kainen hinđer Innen 
zum iKhiinig afwerffen ...« Vidi zapisnik o prvom saslušanju Ilije 
Gregorića. Rački, VII, 291). Na drugom pak saslušanju upitan 
ponovno tko je bio Gubec beg, koga su oni ntjeli proglasiti za kra- 
lja, odgovorio jellija Gregorić, da je Gubec begiz 
Stubice, podanik Franje Tahija, alidagaoninisu 
htjeli proglasiti kraljem (»Dieser Gubas Beg sei von 
Stubicz auch des Tahi Ferenczen underthon; sy haben Ime aber 
nicht zum Khimig auwerfen wellen ...« Vidi Rački, VII, 295). Isto 
tako je bilo postavljeno pitanje Mihajlu Gušetiću, drugom 
zarobljenom seljačkom kapetanu, tko je Gubec beg, koga su pro- 
glasili za kralja. On jenatoodgovorio,dajeGubec beg 
kioglavnikolovođaidajeončuo daće ga progla- 
sitizakralja,alidadotoganije došlo (»Dieser Gubas 
Beg sei der Oberste Radlfuerer; hab ja wol in gemain gehočrt, man 
werde in Zum khinig aufwerfen. Es sei aber nit Ins werkh gericht 
worden«. Rački, VII, 300). Da seljaci nisu ni namjeravali Gupca 
izabrati za svog kralja, vidi se još i iz izjave spomenutog Mihajla 
Gušetića, u kojoj kaže, da su oni htjeli protjerati Franju Tahija, 
pa bi se onda pokoravali samo kralju i nadvojvodi i nikome drugo- 
me (»Er hab merers nit gehčrt, als das in gemain geredt worden, 


30) Bit će vjerojatnije, da je bio Tahijev kmet, kako to iskazuje Ilija 
Gregorić, koji je u to svakako bio bolje upućen. 

wan si von Tahi Ferenczen vertriben, so wolten si sich strackhs der 
Khay. Mayt. und Erz. durch. in gehorsamb undergeben, und sun- 
sten kheinen andern verer dienen«. Rački, VII, 300). Seljaci su tu 
lojalnost prema kralju bili naglasili i prije bune, kad su odbili da 
pošalju izaslanike pred plemićki sabor, koji ih je iza toga proglasio 
veleizdajnicima. Oni su stalno naglašavali, da su samo protiv svoje 
zemaljske gospode i da će se pokoravati jedino kralju. Prema tome 
je posve nevjerojatno, da bi oni onda birali Gupca za kralja. Upra- 
vo tu lojalnost prema kralju naglašava i Ilija Gregorić na svom pr- 
vom saslušanju, kad govori, kako su ga ostali seljaci prisilili da im 
bude vođa u borbi protiv Tahija. On tu izričito naglašava, da su 
se oni namjeravali pokoravati kralju (»... und haben also beschlos- 
sen, was sy mit ainander erobern, das wellen sy alles miteinander 
Ir Kay. M. uberantwurten und derselben sych in gehorsamb uber- 
geben«. Rački, VII, 290). 

Vidi se dakle, da jedini pouzdani historijski dokumenti, sud- 
ska saslušanja zarobljenih seljačkih vođa, vođena uz to još pod tor- 
turom (»peindlich examiniert«), isključuju i vjerojatnost, da bi se- 
ljaci bili proglasili Gupca svojim kraljem. Tvrdnje gospode, da su to 
seljaci učinili, oslanjaju se jedino na ono »rekla — kazala«. Draško- 
vićevo pak pismo nije nikakav dokumenat, jer sadržava samo ni- 
čim nedokazane tvrdnje, koje su u toliko sumnjivije, što je i sam 
Drašković, kao izraziti eksponent tadašnje vladajuće feudalne klase, 
bio i suviše zainteresovan u prikazu onih burnih događaja. Zato i 
svi noviji historičari, (Horvat, Šišić, Hartinger), koji ne stoje pod 
utjecajem predrasuda feudalnog vremena, zabacuju odlučnu tezu o 
proglašenju Gupca za seljačkog kralja."!) 

Prava uloga Matije Gupca u samoj buni izgleda da je bila ne- 
što skromnija, nego što se to obično uzima. On ni po čemu nije 
igrao ulogu nekog »Fiihrera«, koji bi sam odlučivao u važnim pi- 
tanjima pokreta, i koji bi onda svoje odluke nametao drugima. Na 


31) Što se tiče Klaića, on se u jednom članku, rađenom po spomenu- 
toj raspravi »Događaji Medvedgrada« od Kukuljevića, a objavljenom u već spo- 
menutom 7. broju »Vienca« od g. 1874., priklanja mišljenju, da je Gubec bio 
proglašen za kralja. On piše: »Sa velikim slavljem vrati se piemićka vojska 
u Zagreb vodeći sobom Gubca i Pasanca, Tu im sudiahu i osudiše ih — na smrt. 
Kralj seljački — doseleneokrunjen, imao se okruniti... 
Ovako poginu Matija Gubec, kralj seljački, pošto je samo četr- 
naest dana kraljevao«. Međutim u svo cj »Povjesti Hrvata«, koja je 
izašla g. 1911., on se o tome uopće ne izjašnjava. 

osnovu iskaza seljačkog kapetana Ivana Svrača, koji su od ve- 
likog značenja za proučavanje seljačke bune, dobiva se utisak, da su 
Gubec, Pasanec i Mogaić sačinjavali neke vrsti 
triumvirat, koji je politički vodio čitav pokret, 
dok jellija Gregorić bio izabran kao _ vojskovo- 
dja. Gubec, Pasanec i Mogaić istovremeno su izricali kazne onima, 
koje bi optužio Ilija Gregorić radi kakvog prekršaja. Dakle, bili su 
neka vrst suda. Svrač o tom kaže doslovce (Citiramo zapisnik o 
njegovom saslušanju u Ljubljani 23. februara 1573. Rački, VII, 
268) : »Der Passanacz, Gubacz unnd Magarisch(?) haben als anfenn- 
ger den Illia unnd andder haubtleutt erwollt. Obgemelter Passanacz 
Gubacz unnd Magarisch seindt mehr gewest als der Illia; dann wo 
yemanndt was verschuldt, da hat der Illia ein Clag bey Inen dreyen 
angebracht, dieselben haben alsdann die straff gegen dem verspre- 
cher firgenommen«. Da su seljačkiprvacinastupali ko- 
lektivno proizlazi i iz izjave Ilije Gregorića na drugom sudskom 
saslušanju (Rački, VII, 295), koji kaže da su on (Gregorić), Gubec 
beg, Mogaić i Pasanac bili glavni kolovođe i pokretači svih akcija 
(»Wol seien Er, Gubas Beg, der Mogaitsch und Basanicz die Obri- 
sten Radlfuerer und aller Handlung aufwigler«). Dakako, sve to 
ne isključuje mogućnost, da je Gubec po svojim ličnim osobinama 
imao odlučujući utjecaj u vodstvu pokreta. . 


Od dvojice naših književnika, koji su se bavili seljačkom bunom, Bo g o- 
V ić također uzima, da je Gubec bio izabran za kralja, ali da je on to primio 
samo pod izliku, da bi ga seljaci bolje slušali: 
Eto što ću 8 njimi, kad su uprav 
Kao djeca u vrućici silnoj, 
Što te ne će slušati do vieka, 
Te uzimat liek im spasonosni, 
Ako njima igračku ne podaš ... 
Dobro dakle, svrhe radi hoću 
Na izliku primit čast kraljevsku; 
Tim ću u njih barem to postići, 
Da me slijepo svaki slušat hoće, 
Dok ih s noći tavne ne izvedem 
Na dan bieli, dok od biedna roba 
Ne načinim čovjeka slobodna ... 
A tad opet moć ću tu kraljevsku 
Čast sa leđa seljačkijeh stresti. 
Šenoa naprotiv zabacuje tu misao i njegov Gubec, na povik: »Matija! 
budi nam kraljem!'« odgovara: 
— Umuknite! Ja ne ću biti nego slobodan čovjek! 

Međutim, bez obzira na historijsku istinu, narod je uGup- 
cu simbolizirao svoju vjekovnu borbu protiv 
ugnjetača. On je utoku stoljeća postao inkarna- 
cija seljačke svijesti ibuntovnog otpora protiv 
bezdušne gospode, te uzoriskrenog i predanog 
borca za seljačka prava i slobode. Nije stoga ni čudo, da 
je o Gupcu stvorena jedna legenda, koja još živi u tradiciji hrvat- 
skog seljaštva u Zagorju. Tu legendu je zabilježio historičar Ivan K. 
Tkalčićusvojoj »Hrvatskoj povjesnici (Zagreb, 1861.) 
»Narod pripovijeda — kaže Tkalčić — da Matija Gubec nije umro, 
već da su se nad njime i njegovom vojskom sastala dva brda, koja 
su ih poklopila. Pripovijedaju još i to, da sa svojim prvim vođama 
(kapetanima) sjedi za kamenitim stolom, na kojem su pune čaše vi- 
na. Kažu, da mu se brada vije oko stola, i kad se deveti put omota, 
tada će se brda nad njima rasklopiti, a on i vojska njegova opet do- 
ći k sebi i Hrvatima izvojevati slobodu«. 

Taj legendarni vođa hrvatskog seljaštva pružio je na stubičkom 
polju takav junački otpor plemićkoj vojsci, da je ova bitka najzna- 
čajniji dogođaj u toku same bune. Zato ona zavrjeđuje, da se posebi- 
ce na nju osvrnemo. | 

Biika na Stubičkom polju 


>... sad valja pobijediti ili umrijeti ...« 
Iz govora Matije Gupca 


Bitka na stubičkom polju, nedaleko Stubičkih Toplica, odlučila 
je sudbinom seljačkog ustanka. U svim prvašnjim sukobima plemić- 
koj vojsci je relativno lako uspjevalo, da rasprši buntovne seljake, 
međutim kod Stubičkih Toplica seljaci su pružili takav otpor, da je 
ishod bitke puna četiri sata bio neizvjestan. Teško je bilo Iliji Grego- 
riću, udaljenom od svoje rodne grude i u nepoznatim krajevima, vo- 
jevati s onom šakom hrvatskih seljaka u slovenskim zemljama. A 
pomoć domaćeg slovenskog seljaštva nije uslijedila u onoj mjeri, ka- 
ko se to očekivalo i u svakom odlučnom sukobu Gregorić je bio upu- 
ćen na onaj mali broj svojih ljudi, koji su s njim došli iz Hrvatske. 
Nije stoga čudno, da on nije mogao pružiti nikakav efikasniji otpor 
dobro oboružanoj i discipliniranoj plemićkoj vojsci. Međutim 
kod Stubičkih Toplica su se hrvatski seljaci bo- 
rilinasvomterenuonisutubranilisvojedomove 
iSsvoježivote. Radiloseobitiiline biti, jersu se- 
ljacidobroznalištoihčekauslučaju gospodske 
pobjede. Izatosuseoniborili kaolavovi, hrabroš- 
ćukojajezapanjivalanjihoveneprijatelje. >Gup- 
čeviljudisuseprekoočekivanjadugoborili u ne- 
odlučnoj bitci«, kaže feudalni mađarski historičar Istvanfi. 

Kad je buna izbila seljaci su odmah u prvom naletu zauzeli Ce- 
sargrad i Stubicu, pa su tom prilikom došli i do nešto pušaka, pa 
navodno i topova na kotačima. U Stubici je Matija Gubec 
udario svoj logor, iz koga je poslao glasnike na 
Sve strane, da svima jave, da je mjesto u rukama 
seljačkoganarodaidaseonpodigao proti gospo- 

dskog ugnjetavanja i izrabljivanja. za stare 
seljačke pravice. Seljaci su iz čitavog Zagorja hrlili u Stu- 
bicu, pod barjak Matije Gupca. Naročito se, kako kaže spome- 
nuti Istvanfi, Gupčevom pozivu odazvala seljačka 
omladina, koja je hrpimice dolazila u tabor kao na svadbu. 

Iz Stubice su seljaci poduzimali napadaje na razne plemićke 
dvorce i imanja, osvećujući se svojim stoljetnim ugnjetačima i iz- 
rabljivačima. Međutim nekih naročitih nasilja seljaci nisu pravili, 
niti o tom ima dokaza u postojećim historijskim dokumentima. Ali 
su zatonekiplemićiiskoristilitu situaciju da se 
osvete svojim ličnim protivnicima. Stara trvenja iz- 
među dvije plemićke stranke došla su i tom prilikom do izražaja. Ta- 
ko su n. pr. braća Luka i Mihajlo Sekelj, vlasnici grada Krapine, 
poslali svoje činovnike, konjušnika Gašpara Kostića i računovođu 
Ivana Dolovćaka, da sa nekih 500 seljaka, što svojih što kmetova svo- 
jih prijatelja plemića, napadnu na Keglevićev grad Šabac nedaleko 
Krapine. Oni su grad zauzeli, opljačkali i spalili do temelja. Grad 
je bio utvrđen i u njemu je bilo spremljeno mnoštvo žita i vina. Ke- 
glević je kasnije u svojoj tužbi kralju naveo, da mu je tim naneše- 
na šteta od 10.000 zlatnih forinti (Rački, VIL, 309—314). Dakako, 
da se Keglević nakon ugušene bune krvavo osvetio ne samo selja- 
cima, nego i onim plemićima, koji su pripadali protivnoj stranci, 
na što ćemo se još kasnije osvrnuti. 

Dok se sve to događalo u Zagorju, dotle je u Zagrebu biskup- 
ban Drašković muku mučio, kako da sastavi vojsku protiv buntov- 
nika. On se u prvom redu bio obratio na zapovjednike njemačkih na- 
jamničkih četa na granici, Vida Halecka i Herbarta Auersperga, ali 
su mu oni odgovorili, da bez careva naloga ne smiju dizati vojsku 
s granice, jer je postojala opasnost od turske provale. Draškoviću i 
plemstvu nije preostalo drugo, nego da sami obračunaju sa seljaci- : 
ma, jer je sve više prijetila opasnost da seljaci krenu na Zagreb, pa 
bi onda bilo prekasno čekati na carevo odobrenje, da se pogranična 
vojska upotrjebi za ugušenje bune. Zato je ban pozvao sve 
plemstvo podoružje. Na taj način skupljeno je nekih 800 
plemićkih konjanika, što nije bilo dovoljno za ugušenje bune. Inte- 
resantno je, da se mnogi manji plemići, naročito oni u Zagorju, nisu 
odazvali ovom pozivu, već su ostali kod kuće, vjerovatno iz straha 
da će im onda seljaci zapaliti dvorce. Kasnije ih je Keglević optu- 
žio kralju, da se nisu odazvali samo radi toga, što su bili u savezu 
s buntovnicima. Keglević je to učinio iz osobne mržnje prema svo- 
jim protivnicima, a uzrok neodazivu bit će više strah pred pobunje- 
nim seljacima, nego tobožnji savez s njima. A možda je i bilo nekih 
manjih plemića, kcji su podržavali veze s pobunjenicima. 

Sama plemićka vojska nije bila dovoljna, da se s njom krene u 
Stubicu, pa je zato Drašković povukao neke odrede 

banskih vojnika sa granice, »ne bez velikog straha, jer 
i sada također saznajem od zarobljenika, da se turski konjanici i 
pješaci na granici skupljaju«, piše Drašković caru Maksimilijanu 
(Rački, VII, 211). Natajnačinseu Zagrebu sabralo 
oko 5.000 ljuđi, konjanika i pješaka. Djelomično je to 
bila ona ista plemićka vojska s kojom je Alapić 6. februara potukao 
seljake kod Kerestinca i Mokrica. Na čeluove vojskebilisu 
banovacGašparAlapićivelikašMatija Keglević, 
brat Šimuna Keglevića, vrhovnog kapetana banske vojske, koji ju je 
zapravo imao predvoditi, ali su ga seljaci bili opsjeli u njegovom 
gradu Loboru. 
Tavojska,zaonovrijemepriličnobrojna,kre- 
nulaje8.februaraprema Stubici. Ban Drašković u spo- 
menutom pismu caru Maksimiljanu kaže, da seljaci nisu očekivali da 
će se vojska tako brzo sabrati i krenuti na njih. Kad je Gubec do- 
čuo da na njega kreće plemićka vojska, on je poslao seljačkog ka- 
petana Matiju Bistrića, da izvidi gdje se nalazi konjaništvo grofa 
Zrinjskoga. To je konjaništvo naime ostalo seljacima u rđavoj us- 
pomeni nakon bitke kod Kerestinca, jer su se prema seljacima baš 
ti konjanici najbrutalnije ponijeli. Međutim, seljaci ovaj put nisu 
imali protiv sebe samo konjanike grofa Zrinjskoga, nego i redovitu 
bansku vojsku, koja i brojem nije mnogo zaostajala za seljačkom 
vojskom, ali ju je naoružanjem i disciplinom daleko nadmašivala. 
Prije bitke Gubec je sabrao oko sebe svoju vojsku. Računa 
se,da jes Gupcom kod Stubicebilooko8do 10 hi 
ljada seljaka. On je tu održao seljacima vatreni 
govor, u komeih jenastojao potaknuti, da se što 
bolje bore protiv gospode, jer jedošao čas, da se 
osvetezasvenepravdeštosuim učinili. Govorio im 
je, da toga dana moraju pobijediti ili umrijeti. 
Tajdanitabitka akoizađu pobjednici, donijet 
ćeimčastisloboduakolipakkaopobijeđeniokre- 
nuleđa, tadneće biti okrutnostii mučenja, kojeg 
se nebitrebalibojatiodnemilosrdnihiobijes- 
nihplemića.»Pomislite,štoćebitiizvagivašedje- 
ce,ako vas plemićipobjede. Nema muka, koje tad 
nećete podnijeti,nematereta,kojivamsenećena. 
metnuti, sad valja pobijediti ili umrijeti, te 
ili oružjem steći staru slobodu i staru pravicu, 
ili sramotno pasti unovo ropstvoiji u poznate 

teške verige«. Stoga neka se pokažu kao muževi i 
neka nastoje, da sabranaihrabra duha ravnaju 
oružjem,inekausebiodluče,dasemorailivaljano 
pobijediti, ili čekati »jao pobijeđenima!« (Ovaj go- 
vor Matije Gupca donosimo prema Istvanfiju, a upotpunjen je ne- 
što iz Kukuljevićeve rasprave »Događaji Medvedgrada«. Također 
se i čitav opis toka bitke oslanja uglavnom na Istvanfija). 

Također su i vođe plemićke vojske spremili svoje vojnike za 
borbu, rasporedivši ih tako, da su u sredinu došli pješaci (puškari), 
dok su na oba krila postavljeni konjanici. Vojnike su hrabrili, da se ne 
plaše broja neprijatelja, jer da to nisu ratnici, nego ljudi od pluga i 
motike. Oni da imaju radi načina življenja gadno i ružno vladanje, a u 
vođenju rata da nemaju nikakvog iskustva, nikakvog reda niti sna- 
ge, pa će ih biti lako natjerati u bijeg. Ako ih i ima što boljih među 
tima razbojnicima i palikućama, da će se brzo dati u sramotni bi- 
jeg, čim vide nenaviknute mačeve, rane i krv. 

Dobitke jedošlo9 februara. Plemićka vojska je s 
divljom vikom udarila na seljake. Naročito su se bijesno na njih 
okomili konjanici sa obadvije strane. Ali seljaci nisu uzmicali, već 
su krvlju zalijevali svaki pedalj zemlje. Da su se Gupčevi ljudi dugo 
i hrabro borili potvrđuje pored Istvanfija i barun Ljudevit Ungnad 
u svom pismu štajerskim staležima od 25. februara 1573. (Rački, 
VII, 275): »Pouzdano sam također obavješten, da 
su sespomenuti podanici kod Stubice četiri sata 
gospodinu Alapićužestokoopiralii Idamuna kon. 
cu nisu došli haramije, ostavio bi ih sigurno ne- 
potučene«. U borbi je na strani plemića pao među ostalima i za- 
povjednik konjanika Vladislav Plovdin. Međutim pritisnuti sa stra- 
na od konjanika s dugim kopljima, a obarani sprijeda ubojitim zr- 
njem iz pušaka uvježbanih strijelaca, seljački redovi su počeli popu- 
štati. Kad je još uz to u posljednji čas prispjela jedna četa harami- 
ja, koja se divljački oborila na već prorijeđene seljačke redove, tad 
su se seljaci najprije stali povlačiti, a zatim su se dali u bijeg. 
Međutim konjanici su ih progonili i nemilosrdno sjekli mačevima. 
"Tek vrlo malom broju je uspjelo, da se skloni u šume i brda, dok 
su ostali ili zaglavili na bojnom polju ili su bili zarobljeni. Nastale 
su divlje orgije plemićkih vojnika, koji su u svojoj svireposti prela- 
zili svaku granicu. Evo što o tome piše baš spomenuti madžarski 
feudalni historičar Istvanfi, čije su inače simpatije apsolutno na 
strani gospode: »Bjesniloseprekosvakemjereprema 

onima, kojisuse predaliikojisubilizaroblijeni, 
tako da su povješani kojekuda po obližnjem dr- 
većuizgradamauselunaunakrstpovezanim pri- 
ječkama, da bi prolaznicima bili kao plašilo. Na 
jednoj vrlo visokoji granatojkruški, koja bija- 
šeslučajnoizrasla pokraj puta,bilojeobješeno 
šesnaestili još više tjelesa nesretnih seljaka, 
takodaihvjetarnjišei daih ptice jedu. Nekisu 
biliotpuštenisodrezanimnosomiušima,daovako 
iznakaženi budu na vječno i sramotno sjećanje 
pobuneizločinačkitrgnutogmača protiv gospo- 
de. Gubec pako, prokleti vodja zločinačke vojske 
ikraljkakogasamiseljacinazivahu, pao ježiv u 
ruke, štojebiloogobitodrago plemstvu injego- 
vim vođama, iodvedđden je u Zagreb (Rački, VII, 215 
do 218). 


Od seljačkih vođa na bojnom polju je pao Ivan (Đuro?) Mo- 
gaić, dok je s Gupcem zarobljen i njegov drug Andrija Pasanec. Za- 
jedno s njima otpremili su u Zagreb još seljačke prvake Vinka Le- 
poića, i Nikolu Pozepca, te mnoštvo drugih seljaka. Dva dana nakon 
bitke kod Stubičkih Toplica (11. februara) izvještava ban Drašković 
cara Maksimilijana i nadvojvodu Karla o pobjedi plemićkog oružja. 
Tako on javlja caru Maksimilijanu (Rački, VII., 211_.212), da se 
njegov zamjenik Alapić »9.-og dana ovog mjeseca« kod Stubičkih 
Toplica sukobio s buntovnim seljacima i njih je »božjom pomo- 
ć u« uništio vatrom i mačem kao izdajnike, »atakođerihdo da- 
našnjega dana ne prestaje kažnjavati, tako da ne- 
znam da je već itko više pod oružjem sakupljen, koji bi se javno 
usudio suprotstaviti ovoj vojsci Vašega Veličanstva, osim ako 
tkoslučajno nešto skrovito usrcuima inešto spre- 
ma što se ne može znati. Nije mali broj ovih buntovnika poginuo, 
dok su nekolicina izmaknuli. Mnogi su također uhvaćeni, među ko- 
Jima također nekoliko prvaka, koje sami kapetanima nazivahu. Od 
ovih će se pomoću svih zgodnih sredstava moći 
sve saznati: tko je začetnik tolike pobune bio i tko je u tako 
prekarni položaj doveo ovo kraljevstvo Vašega Veličanstva. Stoga 
nije potrebito, da Vaše Veličanstvo razmišlja o slanju četa ili o dru- 

gim mjerama. To sam također pisao presvjetlom nadvojvodi, predra- 
gom bratu Vašeg Veličanstva.« Svoje pismo završava ovaj sluga 
božji slijedećim »kršćanskim« predlogom: »Jednoga između 
njih, zvanog Gubec beg, koga su nedavno progla- 
silizakralja, zaprimjerdrugima ćemo okruniti 
željeznomitousijanomkruncr,akoVaše Veličan- 
Stvona teme ue 

Teško pobijeđenima 


»Dok mi živimo i dok budemo s božjom milosti ovcm drža- 
vom vladali, uložit ćemo svoj razum, svoju snagu i svoje blago, 
da vas tako zlostavljamo, kako bi vaše ropstvo poslužilo kao opo- 
mena i primjer potomstvu ...< 


Engleski kralj Rikard (1381.) seljacima iz EsexKa. 


Poslije ugušene bune gospoda su se stala nemilosrdno osvećiva- 
ti seljacima. Upravo onako, kako je to Matija Gubec predvidio u svom 
govoru prije stubičke bitke. Propištala su pitoma zagorska sela od 
gospodskog bijesa, prema kome je bilo gotovo nedužno sve ono što 
su seljaci počinili za vrijeme bune. Plemstvo je željelo, da ognjem i 
mačem seljacima za u buduće ubije volju, da se buni protiv svojih 
gospodara. Seljaci su ubijani i zlostavljani gdje su uhvaćeni. Njihovi 
domovi su pljačkani i paljeni, žene i kćeri oskvrnjivane, ono jadne 
sirotinje razgrabljivano i uništavano. Držeći se načela: teško pobi- 
jeđenima! plemstvo u svojoj klasnoj mržnji i zaslijepljenosti nije 
uviđalo niti htjelo uvidjeti, da su upravo takvi postupci i nagnali 
seljake na bunu. Svojom svirepošću i krvološtvom, koje su osuđi- 
vali čak i neki trezveniji plemići, gospoda su tim stvarala nove uz- 
roke za bunu, i da seljak nije bio previše zaplašen i utučen, on bi se 
vjerojatno i bio ponovno digao na oružje. Tragova takvom raspolc- 
ženju kod seljaštva nalazimo i u historijskim dokumentima. Čak si 
austrijski car Maksimilijan i njegov brat nadvojvoda Karlo bili pri- 
Siljeni, da interveniraju kod hrvatskog plemstva, da ne tjera selja- 
ke u zdvojnost, jer su se bojali, da će seljaci početi bježati Turcima, 
kao što se to doista i događalo. Evo što o tom piše Smičiklasu 
svojoj »Poviesti Hrvatske« (dio II., str. 69.) : 

»Kralj Maksimilijan dao je po svojih povjerenicih izpitivati i 
tegobe i krivine seljaka. Vidilo se, dajeplemstvo previše ga- 
zilojadnogakmetasvoga,ali malo je to pomoglo preosta- 
lomu narodu. Hrvatska je ovom bunom izgubila mnogo hiljada ju- 
načkih desnica, kojih je krvavo trebala na obranu od Turaka. Još je 
više propalo radnih sila, koje bi bile obdjelavale ove krajeve Hrvat- 
ske, koji jošte od Turaka nisu bili orobljeni i opustošeni. Mnogi di- 

elovi napučenoga jošte ostatka sada su pusti stali, dok se pomladkom 
puka opet podignu kmetske kolibice i izpune sela hrvatska, Poslje- 
dicajeovomustrašnomuratuitabila,dasejepuk 
izmedSaveiKupe,aimnogijednoselciplemićiod- 
lučilipredatise Turkom,ilisepakkamodrugamo 
izseliti. Kralj morade umoliti bana, da se sve moguće učini, da 
se to nedogodi, jer do sada se.još nikada nije dogodilo »i neču ve- 
no je, veli kralj, dabisehrvatskiseljak Turčinu pre- 
davao... 

Dakako, da su gospoda u prvom redu odlučila egzemplarno ka- 
zniti kolovođe bune i sve istaknutije seljačke prvake, koji su bili za- 
tvoreni u tamnicama u Zagrebu, Beču, Ljubljani i Celju. Za sudbi- 
nu mnogih zarobljenih seljačkih prvaka ne znamo, jer nam se o 
njima nisu sačuvali nikakvi dokumenti, dok su neki bili izveđeni na 
sud i smaknuti, a neki opet kako izgleda smaknuti i bez suda. Me- 
đu posljednjima je, po svemu sudeći, bio i vođa bune -— Matija Gu- 
bec. | 

Kako smo rekli, on je zajedno s Andrijom Pasancem i još ne- 
kim seljačkim prvacima bio doveden u Zagreb. Biskup-ban Draš- 
ković predložio je kralju, da ga se kazni usijanom željeznom kru- 
nom, dakle istom onom kaznom, kojom su madžarski plemići prije 
šesdeset godina (1514.) kaznili vođu mađarske seljačke bune — Jur- 
ja Dožu. Ta je kazna na njemu doista i izvršena. O tom već citirani 
Istvanfi piše slijedeće: »Kad je najprije u prisutno- 
sti Gubeca izvršena smrtna kazna nad Andrijom 
Pasancem, zapovjednikom u njegovoj vojsci, 
sam Gubec jepotom užarenim kliještima nemilo- 
srdno kidaniželjeznom krunom, i to _ usijanom, 
okrunjen anajposlijenačetiridijela, poput raz- 
bojnika, rasječen, i tako ga je stigla zaslužena kazna za zlo- 
čin i zlorabljeno kraljevsko ime. ..« (Rački, VII, 217—218). Istv&n- 
fi još kaže, da je kažnjen tom kaznom, jer je još bilo na životu ljudi, 
koji su se »ne bez groze« sjećali Dožine bune, »koja je podignuta na 
propast plemstvu ...« 

O tom krunisanju usijanom željeznom krunom piše i Valva- 
sor (Rački, VII, 219): »... Tusu ga kruniliusijanom 
željeznom krunom, kako i priliči takvom kralju«. 
Također i kapetan Josip Thurn u pismu kranjskim staležima od 
16. februara 1573. (Rački, Starine, VII, 245) piše, da ga je taj 
čas izvjestio Stjepan Gregorijanec, »das man der Paurn gewesnen 

Khayser und Kiunig am nachtverschinen Sontag zu Agram mit eys- 
nen glienden Cronnen gekhrčnnt haben solle.. .« 

Po opće uvriježenom mišljenju to krunisanje Matije Gupca 
bilo je izvršeno na Markovom trgu (sada Trgu Stjepana Radića), 
gdje i danas postoji pet probušenih kamenova, na koje je tobože 
bilo postavljeno prijestolje za »Seljačkoga kralja«. Na Markovom 
trgu (na uglu kuće br. 10) je također jedan reljef, koji navodno pri- 
kazuje Matiju Gupca. To mišljenje, da je Gubec krunisan i smaknut 
na Markovom trgu, izrazio je prvi Kukuljević u svojoj raspra- 
vi »Događaji Medvedgrada (Arkiv, III, 70). On tu kaže: 
»Kad biaše i ovaj posljedni čin osvete svršen, vrati se vojska ple- 
mićka se slavjem u Zagreb, i povede sa sobom među ostalimi zarob- 
ljenici vezanoga Gubca i Pasanca. Kratkiem putem odsudiše 
im tu strahovitiem sudom. Znalo se je, da su seljaci Matiju Gupca 
razvikali za svoga kralja, s toga htjede sud, da taj još nevjen- 
čani kralj, prije smrti krunom vjenčan bude. Na dan njegova po- 
gublenja odvedoše ga na trg sv. Marka i postaviše ga vezana na 
stolac, na ono mjesto gdje još danas četiri (zapravo pet, op. M. D.) 
pločnasta kamena zabijena stoje. Poslje kako su ponajprie pred nje- 
goviem očma Andriju Pasanca glavom pogubili, vjenčahu Gubca u 
ognju razbieljenom gvozdenom krunom, derahu ga usievaniem kli- 
eštama, odsjekoše mu zatiem vienčanu glavu i razciepaše njegovo 
tielo na četiri komada, te pobacaše ih na četiri strane svieta .. .« 

Klaićusvojoj »PovijestiHrvata« (Sv. III, 299) kaže 
još u vezi s tim krunisanjem: »Najnovija predaja dodaje još, da su 
Gubca prije krunisanja na Markovom trgu na zažareno željezno pri- 
jestolje posadili, a prijestolje da je bilo namješteno ondje, gdje se 
na rečenom trgu vidi i danas još pet bijelih, u sredini probušenih ka- 
menih ploča ...« 

Međutim Šišić ustaje protiv toga mišljenja, da je Gubec 
smaknut na Markovom trgu i da je prije smaknuća bio postavljen 
na užareno prijestolje. On se u svom stanovištu oslanja na kroni- 
čara Pethć6-a (1570.—1629.), koji u svojoj madžarskim jezikom 
pisanoj kronici (Rčvid magyar kronika. Beč, 1660.) pod godinom 
1573. spominje najprije seljačku bunu i poraz seljaka kod Stubice, 
pa kaže da je Matija Gubec s mnogima drugima u Zagrebu užasnom 
smrću kažnjen, »jer su mu željeznu krunu, koju su u vatri jako 
ugrijali, tako vruću stavili na glavu i onda su ga po ulicama 
usijanim kliještima čupali i konačno raščetvorivši ga pogubiše s nji- 
me još i više njih«. Šišić misli. da je Peth5 to pisao po kazivanju oče- 

vidaca, po svoj prilici svoga oca Ladislava, koji se spominje u ono- 
vremenim saborskim spisima, i da je zato ta verzija najvjerodostoj- 
nija. U vezi s tim piše on o smrti Matije Gupca (»Novosti«, uskrš- 
nji broj 1936.) slijedeće: 

»Matija Gobec (On ga, kako već rekosmo, sistematski piše sa 
>Gobec«. Op. M. D.) doveden je u Zagreb na pokladnu (fašničku) ne- 
djelju 15. februara. Ovaj je dan naumice izabran da se kivnom i za- 

plašenom građanstvu pruži zadovoljština naročitim  »spektaklom«. 
Matiju Gopca prije svega kao bajagi »okruniše« krvnici nešto za- 
grijanom tobošnjom gvozdenom »krunom«, da se čvršće uhvati gla- 
ve, onda ga uzeše vodati i vucarati po (gornjogradskim) ulicama, 
punima radoznala i opaka svijeta, koji ga je tobože pozdravljao po- 
klikom »A ve rex rusticorum«, a u stvari krvavo mu se iz- 
rugivao kao »fašničkoj maškari«"?). Ispred i oko Matije Gopca džipali 


32) U svojoj besprimjernoj pokvarenosti, gospoda su i kasnije izvrgavala 
ruglu na najneukusniji način ne samo »seljačkog kralja« nego i seljake uop- 
će. To najbolje pokazuje jedan pamflet iz gođine 1713., koji je Šenoa objelo- 
danio u 34. broju »Vienca« god. 1875. Donosimo taj pamflet zajedno s Šeno- 
inim komentarom, koji zaista može služiti na čast autoru >Seljačke  bune« 
(Op. M. D.): ' 

Siromah Matija Gubec, prvi zatočnik čovječnosti, prvi mučenik ravnog 
prava svih u Hrvatskoj bez razlike ljudi, sigurno nije slutio, da će se zagorska 
gospoda 140 godina poslije užasne mu krunidbe na Markovom trgu njegovim 
imenom sramotno pošaliti. A ipak to učiniš» ti feudalni carići, i nama, koji o 
Gubcu plemenitije mislimo, osta pamflet, valjda umotvor pijane  gospodske 
skupštine, koji dosele nije pricbćen bio hrvatskomu obćinstvu. Kako je opis 
karakterističan, priobćit ćemo ga dakako u hrvatskom prievodu, jer je izvor 
latinski. U našem muzeju ima listina od žuta papira, posve nalik na plemićki 
list. O listini visi na svilenoj modro-crveno-bijeloj vrpci u drvenoj kutiji pečat 
od crna voska; na pečatu vidiš u okviru od cvieća kladivo, zidarsku žlicu, tro- 
kut, dlieto i čekić. Napis ne da se više čitati. čelo lista čita se fino izrađenim 
slovima: »Nos Mathias Gubecz«. Pismena pisana su ozgo zlatom, a dalje ze- 
lcnim hrastovim lišćem. Kao na svakom plemićkom listu nalazimo i tu neka- 
kov grb, Na štitu stoji s desna hrast, a pod njim seljak, u sredi tri krmka a 
s lieva seljačka koliba, nad grbom stoji kučma kapa s dva volovska roga, a 
oko štita vidiš grablje, kosu, sjekiru, branu, bič, srp i kolo. Listina piše ovako: 

Mi Matija Gubec, prvi izabrani car Nitkova, vazda pijan, sela Bune, 
Žitkovice, Novog Brda, Mraklina i Kraljevaca preslavni razbojnik, kao i Gor- 
nje i Donje Stubice i susjednih joj strana najglavniji bunitelj i varalica, na- 
pasnik mira i poštenja, a čovječnosti i uljuđnosti najveći neprijatelj itd, daje- 
mo ovim na znanje svima, kojima se dostoji, da smo uvažili molbu podnesenu 
od nekih vjernih raših Pijandura našoj Veleprostoti, premislivši i uvaživši uje- 
dno prostotu, pijanstvo i druge osobite seljačke službe, kojima je vierni naš 

su krvnici štipajući ga usijanim kliještima za tijelo, koje je bilo 
golo do pojasa. Najposlije odvukli su ga na obično stratište (negdje 
oko današnje »Streljane«) i ovdje rasjekli na četiri komada, kako 
su se kažnjavali u ono vrijeme buntovnici. 

Ovo je historijska istina. Tek u XIX. stoljeću, poslije 1850. 
godine, lokalizovali su Zagrepčani ovaj strašni događaj na Mar- 
kov trg i čak dometnuli, da je Matija Gobec posađen na »užareni | 
prijesto« i onda »okrunjen razbijeljenom krunom«. Ali ovo pričanje 
ne samo da je u opreci s najstarijim izvorima, koji nas o tome krup- 
nom historijskom događaju izvještavaju, nego je — logički uzevši — 
i fizički nemoguće. Svrha kazne naime bila je očito dugovreme- 
no sadističko mučenje, i zato se i nije ni išlo za tim, da 
žrtva odmah s vrši, što bi se, dabome, moralo zgoditi, da je 


Nikola Miković već prije u raznih prilikah za našu kraljevinu, krunu i Vele- 
prostotu zasluga steko i unapried ih sticati obećaje. 

S tih dakle vrlina kao po vlastitoj našoj kraljevskoj dobroti i darež- 
ljivosti, kojom smo vikli po izgledu naših predšasnika kraljeva Nitkovije i 
Pijandurije, nagrađivati svakoga za naše pijano carstvo zaslužnoga, i pune 
čase prazniti revnoga, te poticati ga tim na veće revnovanje, odlučiamo 
spomenutog Nikolu Mikovića kraljevskom svojom punovlasti i osobitom milo- 
sti dići iz dosadašnjeg stališa i primiti, pripisati i uvrstit u sbor pravih pijan- 
dura kraljevine vinske i priklopljenih joj strana, dozvoljavajuć i dopuštajuć 
po našem znanju i volji, da mogu on i njegovi baštinici u buduće za sva vre- 
mena vršiti sve lumparije, pijanke, i prostote, kako ih vršiti običavaju svi 
pravi i nedvojbeni vinske nam kraljevine nakićeni Pijandure na koj goder na- 
čin ... Za dokaz njemu iskazane milosti, blagosti i darežljivosti naše, kao i 
njegova krmačtva, dajemo mu sliedeći grb (sliedi opis grba, kako je prije na- 
značeno). 

Dano na kraljevskom našem gradu Novom Brdu, dne 14. mjeseca Hava- 
na g. 1713. kraljevstva našeg Nitkovije petdesete, Pijandurije pako petdeset i 
osme godine. Svjedoci pako pri tom bijahu uzvišene i previerne pijanice naše: 
Velemožni prostak Pijanić, uzvišeni šćetinjak Pijančević, poglaviti varalica Pi- 
jaković, i dični kradljivac Pijandurić, predšasnika naših Pijančevića i Pijako- 
vićke sincvi i velikog kljuseta (Bucephali) unuci i nasljednici naši. 

Matia Gubec Ivan Ččuk 

kancelar 


Što znači taj u Stubici nađeni list? Nam se čini, da to nije ruglo nepo- 
sredno na Gubca napereno, pamfleti se pišu proti suvremenikom, Gubec za- 
glavio je g. 1573. a ova je pisano g. 1713. Mi bi rekli, da je pijana zadruga ot- 
mene gospode — kakovih je mnogo bilo u našoj domovini za ono doba mraka 
i nerada — takve diplome izdavala svojim članovom rugajući se najprostijim 
načinom kukavcu seljaku, kao glupoj zvieri. Mi priobćiv taj svakako karakte- 
ristični pojav, pitamo, na čiji je obraz pao taj mraz. Na seljake nikako«. 

A. Š. 

Matiji Gopcu zaista stavljena na glavu, oko sljepočnica, razbijeljena 
kruna od gvožđa. Vucarenje Matije Gopca po zagrebačkim ulicama 
pretpostavlja u prvom redu pakosnu želju, da svjetina vidi na svoje 
oči mučenika i da mu se kao tobožnjem (pokladnom, fašničkom) se- 
ljačkom kralju naruga, Šta se pak tiče tobožnje »krune«, jedva mo- 
že da bude sumnje, da je u tu svrhu uzeta obična od gvozdene de- 
bele žice spletena košara, kakova se stavlja stoki na gubicu da se ne 
grize, to jest: hrvatska su gospoda postupila s Matijom Gopcem baš 
onako, kao madžarska s Đurom Dozsom. U erdeljskom muzeju u 
Klužu (Kološvaru) čuva se i danas još »kruna Đure Dozsa«, a to 
je takova košara«. 

Tako Šišić. Nema sumnje, da njegovo rezoniranje ima svoje 
logičko opravdanje, tim više što u izvornim dokumentima nema ni- 
gdje spomena o tome, da je Gubec »okrunjen« na Markovom trgu.'*) 
Ne govori o tome ni Thurn ni Drašković, a ne nalazimo to ni u ka- 
snijem prikazu Istvanfija i Valvasora. Ali još uvijek postoji moguć- 
nost, da se stvar i drukčije odigrala. Napominjemo na koncu, da 
postoji i verzija, da je Gubec smaknut na t. zv. Zvijezdi blizu Miro- 
goja, koja se danas također i zove Gupčeva Zvijezda. 

Nije bolja sudbina bila ni drugog seljačkog vođe -— Ilija Gre- 
gorića. On je, kako smo to već prije iznijeli, uhvaćen pri pokušaju da 
pređe preko granice u Tursku zajedno sa svojim drugom Mihajlom 
Gušetićem. Obojica su na to otpremljena u Beč, gdje su bili ispitiva - 
ni o svemu što je bilo u vezi s bunom, o njezinim uzrocima, o učes- 
nicima i o njihovim ciljevima. Sačuvala su se tri zapisnika o saslu- 
šanju Ilije Gregorića (prvi od 11. aprila, drugi od 4. maja, a treći od 
11. maja 1573.) i dva o saslušanju Mihajla Gušetića (prvi od 4. maja, 
a drugi od 11. maja 1573.). Mi smo se u našem dosadašnjem izla- 
ganju služili tim zapisnicima, u koliko je god bilo potrebno za objaš- 
njenje izviesnih momenata u toku same bune. Na prvom saslušanju 
Gregorić je bio izveden pred povjerenstvo, koje su sačinjavali bečki 


34) Što se tiče onih pet probušenih kamena, na kojima je navodno bilo 
postavljeno užareno prijestolje za »kruniSsanje« Matije Gupca, to nalazimo in- 
teresantno objašnjenje Josipa Horvata u »Jutarnjem Listu« od 17. februara 
1936., u članku povodom izvedbe Bogovićeve tragedije »Matija Gu- 
bec« na zagrebačkom kazalištu. On piše: »Krunitba na Markovom trgu samo je 
lijepa legenda: onih pet kamena na Markovom trgu, navodne baze mučeničkog 
nri'estolja, temelji su staroga Madoninog spomenika, koji je tek u drugoj po- 
lovici 19. vijeka uklonjen prigodom priprema za boravak Franje Josipa I. u Za- 
grebu — navod:o zato, jer je na dnu spomenika bio isklesan hrvatski grb.< 

gradski sudac Johann Huetstockher, podmaršal  donjo-austrijski. 
Bernhard Ritler i sudac Mihael Stiinzl, te dva bečka građanina: 
Marko Resch i Hannsen Schlaher, Kao tumač je figurirao Matija 
Pičin, pisar sa slavonske granice. Na saslušanju mu je bilo postav- 
ljeno 26 pitanja, i to pitanja, koja su se odnosila na njega lično i na 
njegov predživot, zatim na uzroke, koji su ga potaknuli, da je digao 
bunu, na njegove saučesnike i podstrekače, da li je htio protjerati 
i uništiti vlasti i plemstvo, te uspostaviti svoju vladu, te sebe ili ko- 
ga drugoga proglasiti kraljem, da li je i zašto je htio dokinuti daće, 
poreze i namete, koliko je dvoraca, kuća i trgovišta opljačkao i opu- 
stošio, da li je bio u dogovoru s Turcima, da li bi se borio protiv Tu- 
raka, da mu je uspjelo doći na vlast, koliko je plemića ili drugih li- 
ca, koja su mu se oprla, dao pogubiti, koliko je opljačkao novca i 
što je s njim učinio, da li ga je zakopao ili povjerio na čuvanje. Za- 
tim je pitan glede onog plemića Rozalića iz Gradaca kod koga se 
sklonio za vrijeme bijega, te glede svoga druga Gušetića. Što je na- 
ročito interesantno i istovremeno karakteristično za ono doba, sud 
jepitaoGregorića,dalijeonpomoćunekog čaro- 
bnognapitkaskupiosvoju vojsku. Taj pasus glasi do- 
slovce: »Als Er, Gregoritsch, etliche Zu haubtleiitthen bestolt, da- 
rundter ainer ain Schlosser, Paul Stercz genant, den er auf Khindt- 
sperg unnd Herberg geschickht, gewesen, habe Er ainem ain truckh 
aus ainem Jerden Pecher geben, davon die alspaldt, ob sy gleich zu- 
vor nit willen, oder Lust zu solcher aufruer gehabt, lust darczue 
bekhumen, unnd sich seinem, des Gregoric, willen underthanig ge- 
macht haben: Was solches fir ain tranckh gewesen, unnd wie cs 
zuegericht, Wass khrafft es gehabt habe?« Na ta pitanje od- 
govorio jellija Gregorić, da onneznaonikakvom 
čarobnom napitku, kojim bi senekoga pokrenulo 
nabunuaseljacisu musamidobrovoljnodolazili 
(»Er wisse von kainen sonderbarren Trunkh, dardurch er Jemandts 
zu solicher aufruer bewegt haben sole. nichte; dann Gott sol Ime 
in sein Reich nit helffen, wo Er das wenigist zu dergleichen sachen 
kinne; Sy seyen alle selbst guetvillig zulilme kho- 
men«). Na koncu je pitan, da li je bio u sporazumu s Hrvatima u 
ovoj zemlji. (Nije jasno, da li se to pitanje odncsi na IIrvate u t. zv. 
Hrvatskoj, t. j. južno od Save, ili misli na hrvatske doseljenike u 
austrijskim zemljama, Štajerskoj i Kranjskoj. Op. M. D.) 
Gregorić je saslušavan najprije na »lijep ua- 
čin« (»mit guete«), a zatim jestavljenna muke (»dann 

auch Peindlich«). Bio je dosta iskren i svoju ulogu nije zatajio. Na 
pitanja je odgovarao jasno i otvoreno. Priznao je, da je bio vođa 
bune, imenovao je također neke seljačke kapetane, porekao je od- 
lučno da su Gupca proglasili za kralja, porekao je također pljačku 
i palež, kao uzrok bune je naveo zvjerstva Franje Tahija i ostale 
gospode. Na drugom saslušanju bio je pitan glede Gupca, uskoka 
Nožine, zatim tko je ubio kapetana Daniela Lasera (koji je, kako 
znamo, pao za vrijeme borbe u Krškom), te napokon glede veza s 
Gregorijancem i da li ga je ovaj huškao na bunu. O svemu tome 
smo već prije iznijeli, pa nema potrebe, da se na to ponovno osvr- 
ćemo. Na trećem saslušanju bioje stavljen na te- 
ške muke, našto je plačnim glasom izjavio, da on zna da će umri- 
jeti, pa da stoga neće ništa zatajiti. Tad je iskazao, kako su ga se- 
ljaci izabrali za vođu, kako su mn došli Gubec, Pasanec i Bistrić sa 
još pedeset seljaka iz Stubice i on im se morao zakleti, da će s njima 
raditi. Po njihovom nalogu on je i krenuo u slovenske krajeve. Na 
tom saslušanju, danom pod najtežim mukama, Gregorić je iznio 
imena još nekih lica, koja su podržavala vezu s buntovnicima tako 
brdovečkog župnika, u čijoj su se kući buntovnici sastajali, zatim 
je spomenuo susjedgradskog suca Ivana Horvata i još neke prvake, 
ali je ipak nastojaosvakoga da odteretikoliko je 
to višemogao. 

Mihajlu Gušetiću bila su najprije postavljena 32 pitanja, uglav- 
nom ista ona koja su bila postavljena i Iliji Gregoriću. On je dosta 
teretio druge, a za sebe je rekao da je batinama bio prisiljen da se 
pridruži buntovnicama. Uglavnom se držao dosta slabo. Inače ga je 
i Gregorić nastojao što više odteretiti i preuzeti krivicu na sebe. 

U Beču su Gregorić i Gušetić zadržani preko 
godinu dana, dok 1. juna 1574. ne javlja car Maksimilijan ba- 
nu Draškoviću, da će mu ih obojicu poslati, da budu kažnjeni tamo, 
gdje su kaznu i zaslužili (Rački, VII, 247). 19. novembra 1574. pita 
Maksimilijan bana Draškovića, da li su i kako su kažnjeni Gregorić 
i Gušetić i njihovi ortaci (Rački, VII, 320). U decembru 1574. 
javlja Drašković caru Maksimilijanu, da jelliju 
Gregorićadaopogubiti (Klaić, III, 300). Gušetiću je iz- 
gleda, baš radi njegovog držanja na sudu, a i radi toga što je sam 
Gregorić preuzeo na sebe svu krivicu, pošteđen život. Tim više što 
se i sam Drašković zauzeo za njega. Drašković se zauzeo također i 
Za Gupčeve drugove Vinka Lepoića i Nikolu Pozepca, jer su se oni 
navodno pod silu pridružili buntovnicima. Međutim izgleda, da su se 

oni kukavno ponijeli u bitci kod Stubičkih Toplica, i da su kasnije 
teretili druge seljake, pa da je to razlog Draškovićevom zauzima- 
nju za njih. | 

Krištof Gall, upravitelj Brežica, zarobio je Ilijinog brata ši- 
muna, i kad mu je ovaj iznio sav bratov ratni plan, kojega smo mi 
prije prikazali, tad ga je dao smaknuti (Rački, VII, 236. i 264.). 

Mnogo seljaka bilo je zarobljeno poslije bitke kod Krškoga, 
Kerestinca i Sv. Petra pod Kunšpergom, pa su odvedeni u Zagreb, 
Ljubljanu i Celje. Stjepan Gregorijanec je uhvatio seljačke kapetane 
Matiju Bistrića i Ivana Svrača, pa ih je poslao kapetanu Thurnu u 
Kostanjevicu, koji ih je preslušao i poslao u Ljubljanu. Gregorijanec 
je kasnije od Thurna tražio, da mu povrati ovu dvojicu, jer ih je 
trebao za svoju obranu, pošto je bio optuživan, da je huškao seljake 
na pobunu. Međutim Thurn mu ih nije povratio. U Ljubljani 
suiBistrićiSvračbilistavljeninamuke i ispitivani 
o buni, jer se pretpostavljalo da oni mnogo znadu. Bistrić je dao 
dosta opsežan iskaz, naročito o pohodu na Krško. Svrač je opet 
imenovao mnoge seljačke prvake, a dao je također i poznati iskaz 
o revolucionarnoj seljačkoj vladi u Stubici, kao i izjavu o ciljevima 
buntovnika. Njegov je iskaz uopće jedan od najznačajnijih za histo- 
riju seljačke bune. 

U ljubljanskom zatvoru još su bili od istaknutih učesnika u bu- 
ni slijedeći seljački prvaci: Grgur Drvodelić, Mikula Bartolić, Matko 
Turčić, Andre Vlašić, Mikula Spiller, Juraj Vrančić, uskok Marko 
Nožina, Grgur Pavliša, Gašpar Bendeković, Mihajlo Solinković, Va- 
lentin Pikac, Matija Gulić, Ivan Tacman, Pavao Virković, Ivan Mar- 
ković, Jurko Hošević, iKarlo Maršanić, Jurko Geržačić, Luka Suma- 
rić, Ladislav Trenčić, Stjepan Stobenčić, Fabijan Primpši, Štefan 
Bokičić, Ulrik Vernak, Lovro Tacecman, Ivan Garbec, Luka Duloš, 
Stjepan Saferić, Luka Lebeč, Ivan Pikac, Benedikt Šimunković, Kri- 
štof Tišić, Nikola Krabot, Lovro Marković, Voltun Tolnac, Lorenc 
Felster, Juraj Molko, Andre Glović, Pefl Kopel i Mihael Knežnić. Svi 
suoniuglavnombilimučeniiispitivaniobuni. Na 
saslušanju su poricali sve i dokazivali svoju nevinost, pa se od njih 
nije moglo saznati ništa važnije. Grgur Drvodelić je bio okrivljen, 
da je u Krškom ubio kapetana Daniela Lasera, ali se ovaj branio da 
ga on nije ubio, nego da ga je ubio neki Nikola iz Brdovca. Matko 
Turčićjeizjavio, da su oni htjeli uspostaviti 
carskupravduidajezatobuna počela. Marko Nožina 
priznaje da je bio sa seljacima pod Cesargradom, ali da je išao radi 

svoga sina, pa da su ga tom prilikom seljaci zarobili i prisilili, da 
im se pridruži. Inače seljaci nisu gotovo ništa kon- 
kretnije priznavali, pa su kranjski staleži bili nezadovoljni 
i obratili su se 17. februara pismom na Krištofa Galla, upravitelja 
Celja, zamolivši ga da on ispita one seljake, koji su bili zatvoreni 
u Celju, da li oni što znaju o seljacima, koji su bili zatvoreni u Ljub- 
ljani. 21. februara «dobili su odgovor, u kome je stajalo, da su svi 
seljaci, zatvoreni u Celju, bili ispitani o onima u Ljubljani, ali da 
nitko ništa o njima nezna. Jedino je neki Ladislav Trenčić iskazao, 
da pozna Nikolu Bartolića, Grgura Drvodelića i Ivana Turkovića, i 
da su oni sudjelovali u bitci kod Krškoga (Rački, VII, 262). Kranj- 
ski staleži su se obratili (24. februara) i na suca i vijeće grada Za- 
greba, a barun Eck na bana Draškovića (25. februara), s molbom da. 
se ispitaju seljaci zatvoreni u Zagrebu glede onih što su zatvoreni u 
Ljubljani, a naročito o Ivanu Svraču i Matiji Bistriću (Rački, VII, 
211—272). Ban Drašković je na ovo pismo odgovorio 3. marta iz 
Hrgovića (Rački, VII, 282), gdje se nalazio poslom oko granice. 
U pismu javlja, da još nije dospio ispitati utamničene kmetove, ne- 
go da je o njima obavjestio kralja. Na muke ih neće stav- 
ljati, dok nestignezatood kralja odobrenje. Do- 
sad,kažeon,nisuhtjeliništadapriznajuni nabla- 
geninaoštreriječi. Čim stigne od kralja pismo i čim budu 
ponovno preslušani, on će javiti sve što je od njih saznao. 

14. marta je Drašković ponovno pisao kralju, izjavivši da bi se 
već bilo dovršilo preslušavanje seljaka, da je u Zagreb došao Auer- 
sperg ili koji drugi komesar. Moli kralja, ako želi, da se seljaci pre- 
slušaju, da pošalje Auersperga ili koga drugoga (Rački, VII, 292 
do 293). 

Kranjska vlada je međutim bila završila preslušavanje seljaka u 
Ljubljani i o tom je poslala izvještaj nadvojvodi Karlu u Graz. On 
joj je na to odgovorio 8. maja (Rački, VII, 301). U pismu kaže, 
da se iz poslanog mu izvještaja uvjerio, da seljaci Nikola Bartolić, 
Andrija Vlašić i Juraj Vrančić nisu krivi, pa naređuje da se puste 
na slobodu. što se tiče Marka Nožine, Jakova Fratrića i Ivana Svra- 
ča on ih prepušta vladi da im ona sudi po zaslužbi. 

Međutim koncem maja uspjelo je sedmorici 
zatvorenih seljaka da pobjegnu izljubljanskog 
zatvora. Nezna se koji su to bili, ali lako je moguće, da su bili 
Nožina, Svrač, Fratrić i drugovi. Kad jenadvojvoda Karlo 
saznaozatajbijeg,narediojekranjskomzemalj- 

skom kapetanu, barunu Ecku, dasmjesta dade za- 
tvorititamničaraisvečuvare,kojisubilinastra- 
ži kod zatvorenih, pa da s njima čeka na daljnje odredbe 
(Rački, VI, 306). 

U Celju je bio zatvoren 41 seljak, većinom zarobljenici u bitci 
kod sv. Petra pod Kunšpergom, zajedno s jednim kapetanom (vjero- 
vatno se radi o bravaru Pavlu Štercu). Svi su oni, osim kapetana, 
koji je sigurno u Celju smaknut, nakon preslušanja poslani 22. feb- 
ruara u Graz nadvojvodi Karlu. Njihova je sudbina nepoznata. 

Također je nepoznata sudbina onih seljaka, koji su nakon bit- 
ke kod Kerestinca, Mokrica i Stubice bili zarobljeni i odvedeni u Za- 
greb. ' 

Neke seljake su pohvatali pojedini plemići i njihove sluge. Ta- 
ko su n. pr. sluge Vilima Lamberga uhvatili osam seljaka, koje je 
Lamberg na zahtjev kranjske vlade poslao u Ljubljanu. Isto tako 
su nakon bitke kod Krškoga podanici Vuka Thurna i Valvesora 
uhvatili trojicu seljaka, među njima kapetana Šajnovića. Kad su 
oni svezani dovedeni u jednu kulu, da ih tamo zatvore, pristupio je 
jedan Thurnov seljak, kome je sin poginuo za vrijeme bune, i udario 
Šajnovića triput nožem u tijelo (Rački VII, 209). 

Štosetičeukupnogbrojažrtava seljačke bu- 
ne, tu nemamo točnih podataka. Tako na primjer Krsto Win- 
kler, tridesetnik na slavonsko - štajerskoj me- 
đi, kažedajeusamojbitcikod Stubičkih Topli- 
ca poginulo oko 5.000 seljaka (Klaić, III, 298). Ta će 
brojka biti svakako pretjerana, jer seu pismucaraMaksimi. 
lijana ostrogonskom nadbiskupu Vrančiću go- 
vori, dajeutokučitavebunepalooko4.000 seljaka 
(Rački, VII, 276). Klaić opetna jednom drugom mje- 
stukaže,dajezaseljačkebuneizginulonajmanje 
6.000 1judi.« U krajevima, gdje je bilo sijelo bune, ostala su broj- 
na kmetska selišta pusta, razvaljena ili spaljena. Iz popisa ratne da- 
će za godinu 1573. doznajemo, da je u samoj gospoštiji Doljnje Stu- 
bice bilo te godine spaljenih, opustošenih i oplijenjenih dimova 45, 
a posve uništenih 25. U gospoštiji Susjedgrada nabrojili su osiroma- 
šenih, poharanih i spaljenih dimova 87« (Klaić, III, 300 —301). 

Međutim gospodi sve to nije bilo dosta, već su poslije ugušene 
bune stali još bezdušnije postupati sa seljacima. U tim okrut- 
nostima naročito se isticala banica Erdedi. Ona 
je tako okrutno kažnjavala svoje knetove, da su se ovi skoro pc- 

novno digli na bunu. A s njima su već počeli da šuruju i kmetovi iz: 
susjedne Kranjske. To su uočili štajerski staleži, pa su skrenuli na 
to pažnju nadvojvodi Karlu pismom od 13. novembra 1573. Ovaj je 
odmah sutradan naložio kranjskom zemaljskom kapetanu, da pri- 
pazi na sumnjivo držanje hrvatskih i kranjskih kmetova, da poduz- 
me sve mjere protiv eventualne pobune i da ga o svemu obavjesti 
(Rački, VII, 315). 21. novembra primio je kranjski zemaljski ka- 
petan i vrhovni zapovjednik hrvatske granice Herbart Auersperg 
naređenje od cara Maksimilijana, da pazi na baničine kmetove, i da 
se u slučaju potrebe stavi u vezu s banom Draškovićem i vrhovnim 
zapovjednikom slavonske granice Vidom Haleckom. 23. novembra 
dobio je Auersperg ponovno naređenje, da upozori banicu neka pre- 
stane sa prekomjernim tiraniziranjem svojih kmetova, jer će inače 
kralj od nje tražiti da plati svu štetu, koja bi nastala od eventualne 
nove bune. Auersperg je isti dan za svaki slučaj javio kranjskim sta- 
ležima, da budu spremni s pučkim ustankom, a isto tako da bude 
Mori Matijaš spreman sa svojim strijelcima. Također je naložio. 
kapetanu Thurnu, da ponovno sabere svoje uskoke (Rački, VII, 
316). 

5. decembra 1573. javljaju kranjski staleži nađvojvodi Karlu, 
da su poslali bihaćkog kapetana Sebastijana Lamberga u Slavoniju, 
da ispita raspoloženje baničinih kmetova, pa ih je on izvijestio, da su 
kmetovi doista buntovno raspoloženi, i to iz razloga. što se s njima 
vrlo okrutno postupa. Kmetovisuizjavljivali da sene 
binikadbunili kadbibanicasnjima postupala po 
starojpravici Ovakosuonimoralidapettjedana 
neprekidnoorunjezinopolje, akrozčitavoto vri- 
jeme nisu moglinikućiotići. Za čitavo vrijeme 
oranjanijeimdalani jesti, nego su morali jesti 
onoštosudonijeliodkuće. Banicaimsilomuzima 
vino,stokuisveštoimajuOnaihsilidajojsvaki 
mjesecdajudaćeiidunakuluk,takoda nedospiju 
za sebe ništa uraditi Kmetovi suizjavljivali da 
tovišenemoguizdržati. Zato kranjski staleži mole nađvoij- 
vodu, da bi poradio kod cara, kako bi se učinio kraj okrutnom po- 
stupku slavonskih staleža protiv njihovih kmetova, jer se bojati no- 
ve pobune (Rački, VII, 316—317). 

Nisu ni ostali postupali bolje sa seljacima. Tako barun Ung- 
nad u pismu štajerskim staležima od 25. februara optužuje Tahija, 
da je ponovno počeo strahovati (Rački, VII, 275). Isto tako go-. 

spoda Ratkaj i Dorneberg »nekršćanski pljačkaju si- 
remašneljudeu slovenskoj zemlji. »U haračenju 
natkriljujusamogTurčina« (Rački, VII, 232, 233, 239). 
I zato Ungnad piše, dane vjeruje daihbogzato neće - 
kazniti (Rački, VII, 275). 

Ali sve je natkrilio Matija Keglević. Poslije bitke kod Stubič- 
kih Toplica Keglević se stao osvećivati ne samo seljacima, nego i 
onim zagorskim plemićima, koji su mu bili lični neprijatelji, a u pr- 
vom redu braći Sekelj i njihovim prijateljima. Već smo prije izni- 
jeli, kako su braća Sekelj iskoristili seljačku pobunu, pa su napali 
i uništili Keglevićev grad Šabac. Poslije pobjede kod Stubičkih To- 
plica Keglević je sa svojom vojskom, »s razvijenim barjacima i uz 
zaglušnu jeku truba« stao navaljivati na gradove i dvorce nekih za- 
gorskih plemića, svojih neprijatelja: Sekelja, Zaboka, Pernara, Dre- 
novečkih, Patačića, Zolotnika, Murkocija, Zuhara i t. d. Pridružio 
mu se i brat Šimun, koji je, kako znamo bio, jedno vrijeme od se- 
ljaka opsjednut u svom gradu Loboru. Poharali su sve do čega su 
došli. Provaljivalisuuseljačke kućei tamo uni- 
štavali vrata, peći, ormare i ostalo pokućstvo, 
odvodilisu blago, odnosiližitoiostale pokretne 
stvari, vinopiliiprolijevali. Jednom riječi uništavali sve 
do čega su došli. Zato su se protiv Keglevića digle tužbe sa svih 
strana, dakako iz redova samog plemstva, jer se seljak nije usudio 
uopće da kome žali. U tužbi su zagorski plemići optuživali Kegle- 
vića, da je počinio više štete nego Turci. Kakovi su odnosi bili, vidi 
se iz toga što su mnogi manji zagorski plemići namjeravali da isele 
iz zemlje. Međutim Keglević je bio veoma moćan, pa mu ni ban ni- 
je mogao ništa i dugo je vremena trebalo, dok je intervencijom 
kraljevom nekako došlo do primirja. Keglević je svoje protivnike 
optužio, da su bili u vezi s pobunjenim seljacima. Naročito je optu- 
živao braću Sekelj, da su pobunjenim kmetovima davali hranu i po- 
trebne stvari. A poslije boja kod Stubice, da bi se opravdali, oni su 
iz topova pucali na seljake, koji su u masama bježali kraj njihovog 
grada Krapina. Međutim, on kaže, da ti topovi nisu bili napunjeni 
kuglama, nego zemljom i slamom (Rački, VII, 279_282, 306 
do 314). 

A sad na koncu da se još osvrnemo na glavnog uzročnika bune 
— zloglasnog Tahija. Kad je buna ugušena još nije bio riješen spor 
između njega i Heningovaca. U drugoj polovici.1573. poslao je kralj 
Maksimilijan bana Draškovića u Susjedgrad. da izmiri Tahija s He- 
ningovcima. Tahi je bio odsutan negdje u Štajerskoj, pa je Draško- 

vić pozvao njegove sinove i Heningovce i saopćio im kraljevu želju. 
Obje stranke su svaljivale krivnju jedna na drugu, našto je Draško- 
vić naredio da podnesu pismeno svoje žalbe. Stjepan Gregorijanec 
je to i učinio, pa je već treći dan podnio banu zahtjeve Heningovaca. 
Kad se Tahi vratio podnio je i on svoju žalbu, koju je Drašković 
poslao kralju. Ban je istovremeno nagovarao 'Tahija, da svoj dio 
proda Heningovcima, ali on nije htio ni da čuje za to, izjavivši da to 
neće nikad učiniti, makar izgubio i imanje i novac. 6. septembra . 
1573. piše on kralju iz Susjedgrada, među ostalim i slijedeće: »N a- 
pokonipokojnocarsko veličanstvo kaoi vaše ve- 
ličanstvodavalomijeumojojmladostiizdravom 
vijekuplaćuzamojuslužbuiposlove.Sadasamli- 
šensnage,noguiruku...Molimstogaprepokorno 
vaše veličanstvo, neka po prirodnoj milosti ze- 
povjedi vrhovnomu tridesetničaru kraljevine 
Slavonije, da misvake godine, dokle živim, izpla- 
ćujeiizbrojipotisućurajnskihforinti... Očekujem 
cd vašega veličanstva milostivi odgovor«. Ali Tahi jamačno nije do- 
čekao odgovor, a kamoli zatraženu mirovinu. Neposredno iza 
togajeumro(vjerojatno3.oktobra), tesugadje- 
casahranilaužupnojcrkvisv. TrojstvauDoljnoj 
Stubici uzženumu Jelenu rođenu kneginjužZrin- 
ski. Poslije mu je netko na grobnici podigao spomenik od kamena 
s likom, koji bi morao prikazivati njega sama. Značajno je, da se 
tom prigodom nije više znalo točno i za dan, kad je umro, jer je na 
kamenu uklesan kao dan smrti 4. septembra 1573. Kad navali mno- 
go pukau crkvu, kamen se znoji i voda curkom curi sa spomenika. 
Puk naklava, da je to smrtni znoj seljačkoga krvnika Franje Taha« 
(Klaić, III, 300). 

SporizmeđuTahijevedjeceiHeningovacaza- 
vršenjetek godine 1584. Te godine su Heningovci kupili od 
potomaka Tahijevih za svotu od 44.000 forinti njihov dio susjedgrad- 
skog i stubičkog imanja (Kukuljević, Susedgrad, str. 7.). Tim je 
obio završen ovaj dugotrajni spor, koji iako nije bio uzrok seljačke 
Tune, bio je ipak njezin neposredni povod. 

Savremeni kroničar Antun Vram ec registrirao je posve kra- 
tko i suhoparno seljačku bunu: »1573. Kmeti na Slovenieh 
vstalii zdignuli su se proti svoje gospode i ple- 
menitim ljudem, kotere posekoše, obesiše, pomo- 
rišeiostalena pokornost dopelaše«. 

Žrtve, koje nisu bile uzaludne 


»Sudbina je dobrih, skakati u ponore vremena i svojim 
ih leševima zatrpavati. A leševi su njihovi ko sjeme 
čudotvorno, iz koga divno cvijeće narodne slobode: 
niče, pupa i svijetom plodove baca . . .« 

Jedan njemački pjesnik. 


Seljačka buna je potrajala svega nekih dvanaest dana. 
Ona je ugušena, jer je morala biti ugušena. U prvom redu radi teh- 
ničke premoći plemićke vojske. Seljačka vojska, ma da brojno jača 
od plemićke, bila je neuobličena masa, koja se u svakom ozbiljnijem 
sukobu s regularnim trupama morala raspršiti. 

O samom broju učesnika u buni kružile su najfantastičnije vi- 
jesti. Tako na pr. Cristoph Prunner u pismu štajerskom zemaljskom 
kapetanu od 6. tebruara 1573. piše, da sami buntovnici tvrde, da ih 
ima 60.000 (Rački, VII, 186). U izvještaju Hansa Geldricha iz Se- 
vnice od 4. februara 1573. govori se opet o preko 40.000 buntovnika. 
(Rački, VII, 176). Valvasor govori od 20.000 buntovnika (Rački, 
VII, 218), dok Ivan Liszthy u pismu ostrogonskom nadbiskupu An- 
tunu Vrančiću od 28. februara 1573. iz Beča govori o 16.000 (Rački 
VII, 278). Također se i u jednoj okružnici štajerskih staleža od 5. 
februara 1573. govori o 16.000 buntovnika (Rački, VII, 181). Ne- 
sumnjivo je teško ustanoviti i približno točan broj učesnika, ali je 
sigurno taj broj bio daleko skromniji, nego što su to gospoda u svom 
pretjeranom strahu vidila, prema onoj narodnoj: »U strahu su ve- 
like oči...« Ali i od ovog na vjerojatnost svedenog broja, još je da- 
leko manji broj onih, koji su stvarno učestvovali u samim borbama. 
Treba naime imati u vidu, da je među pobunjenicima bilo i kojeka- 
kvog ološa, kome je bilo do pljačke, a ne do borbe za opća seljačka 
prava. To je neminovna pojava u ovakovim pokretima. Isto tako ima 
nešto točnosti i u obranama nekih selje.ka na sudu, da su bili prisi- 
ljeni, da se priključe buntovnicima. Ovaki na silu »revolucioneri« is- 
koristili su prvu priliku, da pobjegnu i da se sakriju. Također je bilo 
dosta znatiželjnog svijeta, koji se priključivao iz radoznalosti ili iz 
želje za pustolovinama. Kad se sve to ima u vidu, onda se i stvarni 
broj iskrenih i poštenih seljačkih boraca, na koje se sa sigurnošću 

moglo računati u sudaru s plemićkom vojskom, reducira na mnogo 
skromniji iznos. Može se gotovo reći, da broj aktivnih boraca na se- 
ljačkoj strani nije bio mnogo veći od broja vojnika na strani go- 
spode. Dakle, brojčana nadmoć seljačke vojske nije bila tolika, da 
bi mogla bar približno nadoknaditi njezinu slabu organizaciju, ni- 
kakvu disciplinu i više nego jadno naoružanje. 

Što se tiče tehničkih prednosti plemičke vojske, tu je relacija 
bila još daleko nepovoljnija za seljake. U prvom redu plemstvo 
jeimalo konjaništvo, koje je u ono doba i obzirom na ta- 
dašnju ratnu tehniku, bilo od odlučujuće važnosti. Treba znati, da 
su seljaci bili uglavnom oboružani raznim tupim i hladnim oružjem: 
sjekirama, kosama, motikama, kopljima, kojekakvim kijačama, 
rjeđe sabljama i tek sa vrlo malim brojem pušaka. Topova vjero- 
vatno nisu ni imali, to su bar poricali na sudu Gregorić, Matija Bi- 
strić, uskok Nožina i Matko Turčić. S takvim oružjem teško se bilo 
suprotstaviti bijesnom naletu oklopljenog plemićkog konjaništva. A 
u proganjanju raspršenih seljaka, to je konjaništvo bilo upravo bje- 
somučno i klalo je sve, što mu je došla pod mač. Zatim su se u redo- 
vima plemićke vojske nalazili iskusni strijelci, koji su se- 
ljake mogli tući na veću udaljenost, tako da seljaci nisu mogli ni 
iskoristiti svoje oružje. Onda dolaze krvoločni uskoci, profe- 
sionalni ratnici, kojima je klanje bio zanat. Pa onda haramije, 
povučene sa turske granice, prepečeni u ratovanju stalnim vojeva- 
njem s Turcima. Jednom riječi bila je to vojska, koja se mogla da 
mjeri s daleko nadmoćnijim brojem pobunjenih seljaka. Ali sve da 
su seljaci i uspjeli da potuku plemićku vojsku, onda je još uvijek 
tu bila carska vojska, koja je čuvala granicu i koja uopće nije bila 
upotrebljavana za ugušivanje bune. Isto tako nije bila upotreblja- 
Vana ni momčad pučkog ustanka u slovenskim i alpskim zemljama, 
pa ni najamničke njemačke čete. Ukratko, seljačkabunauta- 
dašnjem odnosu snaga nije mogla uspjeti, sve da 
Su seljaci i izvojevali bitku kođ Stubičkih Toplica, pa da su čak zau- 
zeli i Zagreb. Oni su možda mogli zadati više jada gospodi, ali ko- 
načni uspjeh nisu mogli postići, sve da je kod njih bilo i više orga- 
nizovanosti, svijesti, discipline i boljeg naoružanja. 

Uz to treba imati u vidu, da jjbunaizbilau najgore 
doba godine: usred zime. Slabo odjeveno seljaštvo nije 
moglo s uspjehom odolijevati hladnoći, pa je bilo teško i održati se- 
ljake na okupu. I redovna vojska nije zimi sposobna za operacije 
većeg stila, a otkud će to da budu na brzu ruku improvizirane se- 

ljačke gomile. Zima je svakako mnogo pridonijela slamanju seljačke 
otpornosti. 

Ne manju ulogu u ugušivanju bune igrala je i dobro razvijena 
obavještajna služba na strani gospode, te njihova špiju- 
naža u seljačkim redovima. Kao uvijek i tada se našlo ljudi, koji 
su za Judine srebrenjake izdavali svoju braću. Gospoda su se također 
uspješno služila i provokacijama, kao što to pokazuje onaj 
slučaj u Planini, kad se vojska bravara Pavla Šterca razbježala na 
tenđenciozno proturenu vijest sa strane gospode o provali Turaka. 
Seljačke mase su lako uzbudljive na ovake panične vijesti, pa ih je 
onda teško umiriti i razuvjeriti. A gospoda su svjesno i proračunato 
operirala s takvim i sličnim smicalicama, da bi izazvali demoraliza- 
ciju u seljačkim redovima, što im je, kako vidimo, i uspijevalo. Sva- 
kako te momente treba uzeti u obzir kod ocjenjivanja uzroka voj- 
ničkog sloma seljačke bune. 

Aliseljačka buna jeihistorijski bila osuđe- 
nana neuspjeh. Ona jeu svojim krajnjim konze- 
kvencama bila uperena protiv feudalizma kao 
društvenogsistema,atojezaonovrijemebio pre- 
uranjen pothvat. Kad imamo u vidu, da će tek velika fran- 
cuska revolucija izbaciti one parole, za koje su se hrvatski seljaci 
borili 220 godina prije toga, onda nam postaje jasna sva veličina, 
ali i utopija zagorskih »puntara«. 

Program seljačkih revolucionera iz 1573. god. 
najjasnije je formulisao zarobljeni seljački kapetan Ivan Svrač 
pred sudom u Ljubljani. On je na saslušanju od 25. februara 1573. 
izjavio, da jenjihovanamjerabiladadokinudaćeina- 
mete, da odstrane gospoduidaužZagrebuosnuju 
šsvojuvladu kojabiubirala porezeistaralase za 
obranugranice, jersegospodaionakonebrinuza 
granicu. Taj pasus iz zapisnika o saslušanju glasi doslovno: »Ir 
Furnemmen ist gewest die Aufschlg, Dacz und anndere Aufschlagen 


abczuthuen, und sich mit den herren, so wider Sie waren, zuschla- 


gen. Ist auch geredt worden, wo Sie die herrn uberwunden hetten, 
so wollten Sie zu Agram ain Khaysserliche steli aufrichten; die ge- 
fell, Zins und Steuer selbst ainfordern unnd die Graniczen selbst 
versorgen. Dan die herrn fragen umb die Graniczen nichts« (Rački 
VII, 274). 

U toj izjavi sadržana jjidejaosuverenojvlasti se- 

ljačkog naroda. Seljački narod odstranjuje gospodu, konkret- 
na tadašnje vladajuće feudalne staleže, i uspostavlja svoju vladu, 
koja će onda ubirati daće i poreze, dakako od svih podjednako, i 
brinuti se za obranu svoje seljačke domovine. Narod preuzima 
svojusudbinuusvojeruke, uvodi demokratizaci- 
judržavnihtereta,dokidaeksploatisanjeogrom- 
ne većine naroda sa straneneznatnog broja pri 
padnika privilegisanih klasaibrine se za kolek- 
tivnuobranugranicasvoje domovine. Kad taj seljak 
kaže, da se gospoda i onako ne brinu za obranu granica, onda on tu 
ima potpuno pravo, jer je svaki feudalac imao u vidu prvenstveno 
svoje lične interese, i ako su mu tu interesi diktirali, on je pakti- 
rao i s najvećim neprijateljem svoje domovine. Vidjeli smo to na- 
ročito za vrijeme borba između Habsburgovaca i Ivana Zapolje, kad 
je Zapoljin pristaša, zagrebački biskup Šimun Erdedi, pribijao na 
vratima prvostolne crkve u Zagrebu, pisma sultana Sulejmana (Smi- 
čiklas, II, 21). Samo je seljak mogaoiskrenoipreda- 
nodabrani svoju domovinu, ali tek onda kad ta domovina 
uistinu bude njegova, kad mu ona bude pružala zaštitu njegovih 
prava i njegovih životnih potreba. Svakako bi ta obrana bila efikas- 
nija od od one, koju su pružale najamničke čete njemačkih plaće- 
nika i silom natjeravani stanovnici pograničnih krajeva. Infamna 
je stoga i pomisao, da bi hrvatski seljak bio paktirao s Turcima, ka- 
ko su mu to podmetala gospoda, iako je ne rijetko bio prisiljen da 
bježi u Tursku pred bijesom svojih »čuvara« i »branitelja«. 


Za dalekovidnost seljačkih revolucionera značajna je također 
njihova ideja, daprodrudomora,dokinucarineimit. 
nice, i otvore slobodan puttrgovini. O tom prodoru 
do mora dao je izjavu brat Ilije Gregorica, Šimun, na saslušanju 
pred upraviteljem Brežica Krištofom Gallom, koji ga je uhvatio i 
nakon saslušanja dao smaknuti (Rački, VII, 264). 

Treba znati da su carine i maltarine bile i tada prava pokora 
za seljake. One su uopće bile veliko zlo feudalnog vremena, jer su 
onemogućivale svaku trgovinu, čime je seljak bio uveliko pogođen. 
Već smo prije, u poglavlju o položaju hrvatskog seljaštva, iznijeli 
kako se tridesetina ubirala ne samo od strane robe, nego i od onih 
proizvoda, koje je seljak donosio na tržište. Čitava je zemlja bila 
posijana takvim mitnicama i tridesetnicama. Zato su i triđesetari 

bili strahovito omraženi u narodu, koji je ne rijetko sav svoj bijes 
na njima iskaljivao. Ista pojava koju vidimo i kasnije u francuskoj 
revoluciji, kad su seljaci spaljivali mitnice i ubijali carinike. U tom 
smislu ima se shvatiti ona izjava o dokidanju carina i mitnica i 
otvaranju puta trgovini do mora. Lijepo to tumači Ante Radiću 
jednom svom članku o seljačkoj buni (»Dom«, g. 1900.). On kaže: 

»Iz istrage se vidi, da su umni i pametni seljaci prije tri sto- 
tine godina mislili na velike stvari. Oni su htjeli otvoriti put hr- 
vatskoj trgovini na more, pa su zatd htjeli ukinuti sve carine i mal- 
tarine. Te su carine i maltarine bile na putu hrvatskoj trgovini — 
ali su kralju i gospodi nosile veliki dohodak. Jednom riječju: hrvat- 
ski su seljaci već onda htjeli ono, što se je dogodilo 1848. godine, 
t. j. da se ukime tlaka. A htjeli su i više i bolje, htjeli su Hrvatu po- 
vratiti njegovo more, koje otvara put po širokom svijetu. Barem 
nekoji među njima su znali, da narod bez mora ne može napredova- 
ti. A da im je pošlo za rukom, što su htjeli, sigurno bi danas dru- 
gačije bilo na Rijeci i u hrvatskom primorju«. 

Iz ovakih i sličnih izjava, kao i iz prikaza bune sa strane selja- 
čkih protivnika, vide se po prilici konture jedne koncepcije, koju su 
seljaci imali u vidu, kad su ustali na oružje. Nema sumnje, da su i 
čisto etički momenti (kao n. pr. revolt radi oskvrnjivanja se- 
ljačkih žena i djevojaka sa strane plemića) utjecali na  buntovno 
raspoloženje seljaka, ali je svakaka pretjerano reći, da su oni igrali 
odlučujuću ulogu. Seljaci su u prvom redu išli za ukidanjem raznih 
feudalnih tereta, daća, nameta, kuluka i podavanja, što ih je najvi- 
še pogađalo. Pošto su uvidjeli, da od nikoga, pa ni od cara ne mogu 
očekivati »pravđu«, to su ustali protiv sve gospode, s kojom su htje- 
li radikalno obračunati. Međutim seljaci su u svojim postupcima bili 
daleko blaži, nego u svojim izjavama. Činjenica je, da su seljaci 
biliisuviše obazrivipremasvojim protivnicima, 
što ovi nisu pokazali prema njima. Značajan je u tom pogledu je- 
dan detalj iz iskaza Ilije Gregdrića na sudu u Beču. Na svom putu 
kroz Štajersku Gregorićevi ljudi su prošli kraj dvorca Blanja. Dvoji- 
ca od njih otišli su u dvorac, ali su ih tamo zadržali i nisu htjeli 
pustiti. Seljaci su međutim uhvatili četvoricu iz dvorca i zadržali su 
ih kao taoce. Oni su tražili da se puste ona dvojica iz dvorca, pa 
će i oni pustiti ovu četvoricu. Međutim oni u dvorcu nisu htjeli pu- 
stiti zarobljene seljake, a seljaci su unatoč toga pustili na slobodu 

onu četvoricu (Rački, VII, 296). Uopće seljaci su u toku 
čitave bune pokazalidalekovišehumanostiisen- 
timentalnosti, negosuto pokazala plemenita go- 
spoda nakon ugušene bune. 

Ovom prilikom potrebno je nešto reći o stavu crkve, odnos- 
no svećenstva, prema seljacima za vrijeme bune, kao i o raspolože- 
nju seljaka prema svećenicima. Nema sumnje da je bilo nižih sveće- 
nika, koji su simpatizirali sa seljacima, kao što je to konkretno n. pr. 
bio slučaj sa brdovečkim župnikom Babićem. Ali to su iznimni sluča- 
jevi, koji samo potvrđuju pravilo, da su službeni predstavnici crkve 
bili na strani seljačkih tlačitelja i izrabljivača. U tom pogledu za nas 
je svakako mjerodavnije držanje biskupa Draškovića, nego siromaš- 
nog brdovečkog župnika Babića. Bilo je i u velikoj francuskoj revolu- 
ciji svećenika, pa čak i biskupa, koji su se borili na strani naroda, ali 
je zato ipak notorna historijska činjenica, da je svećenstvo kao 
cjelina bilo najveći. neprijatelj revolucije i glavni oslon svih reakci- 
onarnih pokušaja restauracije feudalnog stanja. A to nas ne treba 
ni najmanje da čudi, kad znamo da je svećenstvo bilo i suviše ma - 
terijalno zainteresovano održanjem feudamog poretka. Petar 
'Grgec u svojoj već spomenutoj raspravi o Matiji Gupcu, nastoji nas 
uvjeriti, da biskup Drašković nije postupao protiv Gupca kao bis- 
kup, nego kao predstavnik feudalne vlasti. Na ovo sofističko izmo- 
tavanje možemo odgovoriti, da i jest upravo stvar u tome, što su 
crkveni predstavnici tada nastupali kao predstavnici feudalizma, 
kao što opet sada nastupaju kao predstavnici kapitalizma. A to je 
1 razumljivo, kad se ima u vidu, da je crkva u ono doba bila najve- 
ći feudalac, dok se danas obzirom na svoje materijalne pozicije može 
da mjeri s najvećim kapitalističkim magnatima. 

Tragova o pravom raspoloženju seljaka za vrijeme bune prema 
svećenstvu, kao i o držanju svećenika prema seljacima, nalazimo 
čak i u onoj oskudnoj građi za proučavanje hrvatske seljačke bune, 
koju nije skupio nikakav »bezvjerac«, nego kanonik Franjo Ra- 
čki. Dakako, da je Grgec propustio da to iznese, makar mu nije bilo 
nepoznato. Tako. n. pr. Cristoph Prunner, upravitelj samostana u 
Gorama, piše 6. februara 1573. (Rački, VII, 185—186) štajer- 
skom zemaljskom kapetanu, da je dobio vijest, da buntovni seljaci 
kreću prema Gorama i da su neprijateljski raspoloženi 
prema svećenstvu i samostanima (»neben dem ange- 
zaigt worden, dass sey den geistlichen unnd clostern seer feindt«). 
U istom pismu također javlja, kako su buntovni seljaci doista do- 

šli pred samostan, pa je njihov kapetan tražio od njega da im dade: 
jesti i piti, ili će vidjeti što će s njim biti. Na njegov upit, što traže 
i pošto su došli, odgovorio je seljački kapetan, da su se oni digli 
protiv nameta, tridesetine, daća, kuluka i protiv popova, koji 
tozagovarajuspropovijedaonice, mjesto da pro- 
povijedajubožjuriječ (>... sey ziehen im landt umb die 
Aufschleg, Harmiczen, Tacz, Leibsteuer und Pfarrherren, von we--, 
gen dass sy Tacz, Leib unnd andere Steuer auf den Canzeln, da man 
gottes wort solte verkhiinden unnd solcher sachen geschweigen, ab- 
zupringen.«) 

Još drastičnije se to ispoljava u pismu priora Ivana kranjskim 
staležima od 12. februara 1573. (Rački, VII, 222—223). U tom 
pismu prior Ivan izvještava kranjske staleže da im šalje jednog bun-: 
tovnog seljaka, koji je u njegovoj odsutnosti pokušao da digne bu- 
nu. Prior je naime sa svojim ljudima bio pošao protiv buntovnih 
seljaka u Krškom »za spas domovine« (»zu Rettung des Vaterlands«) 
a u njegovoj odsutnosti je jedan njegov podanik javno izjavljivao, 
da će pozvati buntovne seljake da dođu u polje Sv. Bartolomeja, i 
kad dođu da će im pokazati što treba da rade. Nazprije treba da 
opljačkaju crkvu i objese popa na zid. Prior na to skreće pažnju 
kranjskim staležima, neka prosude kakvo bi zlonastalo, da 
sudobiliprevlastseljaci, (»što je međutim Svemoćni Go- 
spod, neka mu je vječita slava i hvala, milostivo otklonio«), koji 
nikad nisu bili nakloni ničemu dobromu (».. und wan sv in S. Bar- 
tholmes Veldt ankhimen, wollte er Inen Orđnung und Wegweis ge- 
ben; auf das sy zum aller ersten das Gotshauss plindern und den 
Minich uber die Mauer aushennkhen sollen etc. Habens die zuer- 
wegen, was fir ubel, wo die Paurn uberhandt genumben (weliches' 
aber baldt Gott der Allmechtig, welichen Eer, Lob und Preis in 
Ewigkheit sein welle, genediglich abgewendt), fir ubel welicher 
zuuor zu kheinem guetten nie geneigt gebest, gestifft und angericht 
haben mochte.«). 

Ali o pravom odnosu crkve prema seljaštvu  najrječitije od 
svega govore brojne bune na kaptolskim dobrima, o kojima ćemo još 
napose govoriti. Vidjet ćemo tada, da u obrani svojih feudalnih po- 
vlastica, crkva nije ni malo zaostajala za svjetovnim feudalcima. 
Zato su i seljaci ustajali ne samo protiv svjetovnih nego i protiv 
crkvenih feudalaca, boreći se za zemlju i slobođu. 

Sve ove ideje, izražene dakako na priprost seljački način, jezi-- 
kcm, koji je bio shvatljiv u ono feudalno doba, sačinjavale su sadr- 

žaj one opće parole: »Za stare pravice!« Te »stare pravice« — 
kako reče Ante Radić u već spamenutom članku — bile su u 
stvarizahtjev, »da jedančovjeknebudedrugomu 
robisluga, daseljakbudesvoj gospodar na ze- 
mlji«. Međutim tada još nije bilo vrijeme za njihovo ostvarenje. 
Feudalizam je bio i suviše jak, da bi ga hrvatski seljaci mogli sru- 
šiti i osnovati svoju seljačku vladu. Ili kako to lijepo reče Šenoa: 
»Poražen bješe hrvatski puk, zagušen slovenski narod, utrnut pla- 
mečak prosnutka čovječje svijesti, koja je ispod jarma tisućljetne 
varke, ispod krvničkog maca dizala do neba ruke, neka se Bog sje-. 
ti najjadnije djece svoje, cne svijesti, koja se prenu na nage po- 
put diva, da satre gvozdenom pesti predsude vijeka. Al prerano: 
sinu to proljeće svijetu, mraz sažge prve mladice slobode, koja je za. 
malo dana uminula kao san preko zemlje, ostaviv za sobom samo 
krvavi trag zbilje. Seljak se dignu i pade, dignu se ko čovjek, pade: 
ko junak i morade pasti, jer na one dvije, tri brazde hrvatske i 
slovenske zemlje na Savi i Sutli, odakle smjedoše ljudi viknuti u svi- 
jet, da su svi sinovi Adama ravni, dignu se vojska i plemstvo cije- 
loga carstva. Velik bijaše gospodski bijes, strašna gospodska osve- 
ta. U Zagrebu, Celju i Ljubljani navijala je ljudska bjesnoća pod. 
krinkom svete pravice tjelesa seljaka na krvave muke, da im izvadi 
iz duše i zadnju iskricu tajne, a iz drhtavih usta ozva se kao iz je-- 
dne duše vapaj: »Htjedosmo biti ljudi, htjedosmo 
biti slobodni!'« 

Pa ipak ove seljačke žrtve nisu bile uzaludne. One su visoko. 
podignule svijest hrvatskog seljaštva i njegovu volju, da se i dalje 
bori protiv nepravde i ugnjetavanja. Velika seljačka buna pod vod-. 
stvom Matije Gupca nije bila jedina buna u historiji hrvatskog se- 
ljaštva. Iza nje slijedi čitav niz što većih što manjih seljačkih buna 
i pokreta, u kojima se hrvatsko seljaštvo dizalo za socijalnu prav- 
du i slobodu. Na tradicijama velike seljačke bune iz 1573. godine or- | 
ganiziraše braća Radići snažan pokret hrvatskog seljaštva, koji. 
danas pod vodstvom Dr. Mačeka postizava svoju kulminaciju. 

Još neke bune u hrvaiskim krajevima 


Velika seljačka buna 1573. pod vodstvom Matije Gupca nije bila 
jedina seljačka buna u hrvatskim krajevima. Historija hrvat- 
skog narodaprotkanaječitavim nizom seljačkih 
buna i pokreta, u kojima se seljaštvo ispoljava 
kao nosilac otpora protiv ugnjetavanja i izrab- 
ljivanja, kako socijalnog tako i nacionalnog. U 
svojoj knjizi »Crtice iz hrvatske prošlosti« kaže Vjeko- 
slav Klaić slijedeće: »Između Gupčeve bune god. 1573. i bune va- 
raždinskoga generalata god. 1755. bilo je kroz 182 godina najmanje 
dvadeset većih i manjih seljačkih pokreta tako u građanskoj 
kao i u krajiškoj Hrvatskoj i Slavoniji. Sudjelovali su u njima sad 
rimokatolički Hrvati, sad opet pravoslavni Srbi, a koji put jedni i 
drugi zajedno, jer među njima nije bilo nikad tolikih opreka, kao 
među gospodom ...« (str. 15.). 

““. Mnoge od tih buna potpuno su nepoznate, pa čak nisu ni za- 
bilježene, za druge opet znaju samo profesionalni historičari, a tek 
mali broj njih je poznat široj javnosti, a i tad samo po imenu. Mi ne 
možemo na ovom mjestu ulaziti u detaljniji prikaz tih buna — to će, 
nadamo se, biti predmet zasebnog rada — već ćemo se ukratko kro- 
nološki osvrnuti na neke od tih buna, tek toliko koliko je potreb- 
no, da se uoči kontinuitet revolucionarne seljačke 
aktivnosti u historiji hrvatskog naroda. Smatra- 
mo, da bi jedan sintetičan prikaz historije hrvatskog naroda sa 
stanovišta borbe hrvatskog seljaka za svoju socijalnu i nacionanu 
emancipaciju, mnogo pridonio razumijevanju događaja današnjice. 
Dosadašnji historijski radovi u tom pogledu apsolutno ne zadovolja- 
vaju, makar neki zavrijeđuju pažnju i priznanje. 

Među prve poznate seljačke bune u hrvatskim krajevima mo-' 
žemo ubrojiti bune radi crkvene desetineu biskupiji 
zagrebačkoj u XIV. vijeku, za vladanja kralja Karla Rober- 
ta. O samoj obvezi plaćanja desetine crkvi kaže kanonik Ivan 
Tkalčić u svojoj raspravi »Odporibuna radi degetine 
u biskupijizagrebačkoju XIV. vieku«, iz koje i uzima- 
mo građu za prikaz ovih buna, slijedeće: »U kršćansku crkvu uneše- 

na je desetina iz sinagoge. U knjigah novoga zakona, premda ne- 
ima glede nje nikakove naročite zapovjedi, to ipak nalazimo primi- 
erah, da su prvi kršćani dragovoljno podpomagali i svećenstvo is 
rotinju. Ovakovim se načinom ukorjenila desetma u crkvi Hristo- 
voj. No u trećem već vieku, a osobito kašnje kada je crkva zadobila 
slobodu, a svećenstvo dostalo ugleda, moći i posjedah, počela je u 
kršćanstvu jenjati ona revnost za desetinu, kao suvišan prinos. Sve- 
ćenstvo ipak naslanjajuć se što na kmjige staroga zakona, kao te- 
melj novomu, što na postojeći više stotinah godišnji običaj, unašalo 
je sa kršćanstvom u zemlje evropske i zapovied glede desetine, koju 
je iz početka vruće samo preporučivalo, nu malo 
zatim juipod prokletstvom zahtievalo ...« (Rad, 
knjiga XLIX, str. 165—166.) | 
U doba ovih buna u biskupiji zagrebačkoj, biskupi su se obila- 
to služili prokletstvom. protiv onih, koji su uskraćivali davanje de- 
setine, a nisu to bili samo seljaci-kmetovi, nego i plemići, koji su se 
isto tako energično opirali davanju desetine, pa su se bar u tom po- 
gledu znali često puta naći na istoj liniji sa svojim kmetovima. 
»Plemstvo nebijaše nikada točan davalac desetine«, kaže Tkalčić. 
Kako se zagrebački kaptol izdašno služio prokletstvom: protiv onih, 
koji su uskraćivali plaćanje desetine, dokazuje najbolje jedno pismo 
kralja Karla Roberta, u kome on piše zagrebačkom kaptolu, »da 
je vrlo shodno, da se desetina daje podpuna i drage volje, ali da 
neodobravaonakov postupak, dasesmjesta pro- 
kunuoni,kojisetomeopiru« (Tkalčić, Rad, XLIX, str. 
178.). Međutim izgleda, da samo prokletstvo nije mnogo koristilo, 
već je bila potrebna intervencija državne vlasti, pa da se ubere de- 
setina od nepokorrnih. I o tom govori kralj u jednom pismu, kojim 
kori nepokorne rađi neplaćanja đesetine: ».. i isto crkveno proklet. 
stvo, ako li vas njim radi vaše nebrige udare službenici crkveni, ho- 
teći tim duše vaše predobiti za boga, ni malo neuvažujete, već kao 
Sinovi tvrđokorni i nepokorni, kao gojenci djavolski upravo i za ni- 
što ne držite, a nepojmite jadni, da je desetinu i prvine, kojimi nas 
bog obiljuje, pridržao višnji sebi kao svoie vlastito, a namienio, da 
se daju u naravi njegovim namjestnikom i slugam a čuvarom i skrb- 
nikom dušah, koje su sv. kršćenjem prosviećene, a to vi spasonos- 
nim opomenam i naukom namjestnikah Isukrstovih, da, i istim cr- 
kvenim kaznam prkosite otvrdnutim srcem i odpornim duhom, a 
tim na viečno robstvo osuđeni znajte, da se u krilo spasa našega 
Hrista nikada pribrati nećete, niti u skupštinu vjernih nikada 
ubrojiti ... Pakako vasstrahbožjinije vrstansvra- 

titisputapokojemlutate, nedavajući naime du ž 
ne desetine, znajte, da ćemo vasmidozvatinašom 
kraljevskom vlasti« (Tkalčić, Rad, XLIX, 191—192). 

Desetina se uzimala od blaga, ovaca, koza, svinja, kokoši, te 
pšenice, raži, ječma, zobi, proje, Sijerka, sočiva, meda, voska, la- 
na, konoplje i vina, kao i od prihoda mitnice, mostovine, brodarine 1 
kunovine. Desetinu su najprije popisali desetari za vrijeme žetve, pa 
bi na to seljaci popisano morali dopremiti svojim troškom u 
Zagreb. Tko bi kod popisa desetine što zatajio, kaznio bi se devete- 
rostruko. Na popisivanje desetine slao bi kaptol svoga dekana ili 
računare, kojima bi se priključio po jedan izaslanik svjetovne vla- 
sti, zvan banovac. Ove popisivače moralo je dotično selo podvoriti 
objedom i večerom. Tkalčić kaže, da je »glede ove podvorbe bilo 
svakojakih pritužbih, jer su mnogi desetinari bili prave 
izjelice«. 

Otpor radi davanja desetine u biskupiji zagrebačkoj nalazi- 
mo još za vladanja Arpadovića, a za vladanja Ladislava Kumanca 
(1272—1290) među otpornicima se ističu naročito Virovitičani i Li- 
rovljanci. Međutim ozbiljnije forme dobiva on istom za vladavine 
spomenutog Karla Roberta, kad je za zagrebačkog biskupa bio po- 
stavljen Ladislav de Kobol, čovjek vrlo žestoke ćudi, koji »jošte za 
svoje mladosti kao djak bijaše običavao ne samo svoje saučenike i 
vršnjake, već i iste svećenike istući do krvi bilo prostom rukom bilo 
toljagom« (Tkalčić, 183). 

Kad ni prokletstvo ni sva ostala zastrašivanja nisu pomogla 
da se desetina utjera, tad je biskup Ladislav, protivno crkvenom 
zakoniku, izdao u zakup crkvenu desetinu jednom svjetovnom licu, 
i to banovom sinu Akušu, nadajući se da će tim ban odlučnije na- 
gStupiti kod ubiranja desetine, jer je i sam sad bio zainteresovan. 
Odstupom desetine svjetovnjaku izazvano je još veće  nezadovolj- 
stvo kod naroda, naročito u onim krajevima gdje se desetina uredno 
plaćala. To je bio jedan od uzroka bune, jer je novi zakupnik dese- 
tine stao istu nesmiljeno ubirati. 

Drugi uzrok treba tražiti u novčanom nametu, koji je biskup 
udario za podmirenje potreba rimske stolice. Naime u to doba bili 
su biskupi i kaptoli ovlašteni da od svojih podanika traže novčanu 
pripomoć u slučaju potrebe. Ta se pripomoć obično ubirala jednom 
godišnje, ali u izvanrednim slučajevima i dva puta. Ovim pravom 
Služili su se i pape, kao biskupi cjelokupne crkve, i to naročito iz- 
dašno baš u ono doba, kad su se vodili križarski ratovi. Tako je i 
papa Ivan XXII. zatražio među ostalim i od zagrebačkog biskupa, 

da utjeruje novčani namet za potrebe rimske stolice, »koja vrlo 
“oskuđjeva«. Početkom god. 1332. došli su pobirači da skupljaju pri- 
loge za rimsku stolicu. To je također izazvalo na sve strane otpor, 
pogctovo što je i sam biskup, da bi podmirio i svoje potrebe, stao 
silom utjerivati desetinsku pristojbu. U jesen 1333. pošao je on sa 
svojim slobodnjacima u biskupski grad Ivanić, da u kotarevima čaz- 
manskom, ivanićkom i dubravskom silom utjera tekuću i zaostalu 
desetinu. To je izazvalobunu, koja se vrlo brzo proši- 
rilaizovatrikotara pocijeloj biskupiji Kao kolo- 
vođe bune spominju se čazmanski župan Lovro i biskupski predija- 
listi Ivan i Dominik, sinovi Marcelovi i Geguš sin Aleksandrov. O ni 
su začasdigli podoružjespomenutatri kotara i 
prisilili biskupa da je sa slobodnjacima morao 
pobjeći u Zagreb. Vijest o ovoj buni munjevito se raširila po 
čitavoj biskupiji i svi su je biskupljani radosno pozdravili. 

Biskup se na! to obratio Za pomoć domaćoj vladi, pa čak i kra- 
lju. Međutim sve mu to nije koristilo, jer je i sam kraljev nalog na- 
šao slab odziv u Hrvatskoj. Na to je on stao pismeno opominjati 
buntovnike, da se pokore. Međutim buntovnici su se zagrozili bis- 
kupovim izaslanicima, da više ne dolaze po tom poslu u njihove kra- 
jeve jer će ih inače osramotiti i istući. Čak su protjerali i biskupove 
suce, koji su pošli da utjeraju 100 maraka srebra od pobunjenika 
kao odštetu biskupu za štetu prigodom bune, a novac koji je biskup 
poslao za uzdržavanje posade u Ivaniću međusobno su podijelili. 

Biskup je nato početkom ožujka 1335. ponovno krenuo u Iva- 
nić, misleći da će buntovnici biti popustljiviji. Ali sve mu je bilo 
uzaludno. Stoga on izdade proglas, u kome nalaže »da svaki sveće- 
nik ili svjetovnjak, koje mu drago časti ili ugleda, koj bi se usudio 
prkositi, buniti, strku učiniti ili nasilje, zasjedati, urotu podpiri- 
vati, tajne sastanke držati, napadati na biskupske posjede, ili javno 
proglašivati buntovne zaključke, ili koga u slična bezdjela snubiti 
vim činovnikom i pristašam, da osim osvete božje podpada pod cr- 
kveno izopćenje, i.da takvoga, osim samoga biskupa, nemože odrie- 
šiti niti jedan svećenik, pa ako li se takov buntovnik pokaje i zado- 
volji svim zahtjevom, to se istom tada, nu ipak njegovom dozvo- 
ljom, odriešiti može. Zatim se svaki uživatelj biskupskih zemljištah, 
koj je u istoj pobuni javno sudjelovao, lišava smjesta svih zemliiš- 
tah. Napokon da i oni svećenici i svjetovnjaci, bil oni koie mu dra- 
go časti ili ugleda, koji su svjetovali ustaše da robe i pliene biskup- 
ske posjede, ili koji su buntovne sastanke javno sazivali, ili ustaše 

gostoljubno primili i s njimi obćili, da su izobćeni, a da ih osim nje- 
ga nijedan svećenik odriešiti nemože. Ovaj proglas u više primje- 
rakah prepisan i biskupovim pečatom potvrđen, da bude svakomu 
poznat, zapovjedio je, da se mora pribiti na crkvena vrata svake 
župe po biskupiji« (Tkalčić, 207—208). 

Ovaj proglas je još više raspalio pobunjenike, pa je biskup 
“: morao ponovno bježati u Zagreb. Ali prava buna nastaje tek onda, 
kad je biskup Ladislav odlučio da si stvori novo vrelo dohodaka u 
svojoj biskupiji. Naime po tadašnjem zakonu imali su pojedini ple- 
mići i korporacije pravo, da smiju ubirati maltarinu i mostovinu 
na svojim posjedima, ako kroz njih vodi glavni drum, a zato su bili 
dužni uzdržavati puteve i mostove. Dobra zagrebačke biskupije le- 
žala su sva na glavnim putevima, pa je biskup zamolio kralja, da 
mu dozvoli ubiranje maltarine i mostovine, naročito u kotaru iva- 
nićkom. Kralj mu je doista odobrio, da može ubirati maltarinu i 
mostovinu po cjeniku, kako se ubirala maltarina u Božjakovini. Za- 
to je otišla jedna komisija u Božjakovinu da ispita tamošnju malta- 
rinu, pa da ju onda primijeni i na kotare ivanićki, čazmanski, du- 
bravski i vaškanski. Ovim novim nametom naprtio se 
narodu spomenutih kotareva vrlo nesnosgsan te- 
ret,pasenarodzatoodmahdigaonaoružje čim je 
saznao, da se komisija za ispitivanje maltarine nalazi u Božjakovini. 
Na čelu buntovnika nalazili su se ponovno čazmanski župan Lovro, 
Ivan i Dominik, sinovi Marcelovi i Geguš Aleksandrov, a u svakom 
kotaru bilo je osim toga još po nekoliko seljaka, koji su upravljali 
bunom. Tako su u kotaru čazmanskom bili: Gjuro Hejmov, Pavao 
Isovov, Gal Martinov, Nikola Saulov, Lacko Junošin, Đuro Zelinča- 
nin, Andrija Komlovac, bivši biskupov ključar Andrija, Petar Mar- 
tinov i Bekša. U kotaru dubravskom: Petar, brat Kopozov, Mar- 
tin. Florianov, Leustakij, Arnoldo i Nikola, sinovi Sekirini. U kotaru 
ivanićkom: Danak, Nikola Donikov, Matija Drživojev i Petar Miha- 
ljev. | 

Buntovnici su namjeravali da ubiju biskupa 
i protjeraju članove kraljevske komisije iz Božja- 
kovine, pa su u to ime dvaput udarili na biskupa i kraljeve izaslani- 
ke, ali ih je odbila njihova oružana pratnja. Kasnije su bili optuženi, 
da su osim toga »držali razne javne buntovne sastanke i stvarali za- 
ključke na uštrb crkvene slobode i časti biskupove. Da su sastav- 
ljali i pjevali na pučkom jeziku svakojake sramotne pjesme, u kojih 
se ruglu izvrgavao biskup i njegovi ljudi, da, što više, u istih popi- 
evkah prietilo im se smrću. Da su posjede crkvene, koje uživaju kao 

feud, upotriebili za zakloništa biskupovih neprijateljah. Da su iz- 
dali takove proglase, u kojih su svećenstvo ruglu izvrgli. Da su na 
činovnike biskupove vrebali i napadali, pak bi ih i ubili bili, da im 
je pošlo za rukom. Da su desetinu biskupovu, te namet i daće nepra- 
vedno zanijekali i posvojili. Da nisu hajali za biskupove opomene, 
dapače porukom biskupovim prietili, da će ih izbiti i osramotiti. Da 
su novac, koji je poslao biskup, da se njim uzdržaje posada u onih 
kotarih, zaplienili i s njim pobjegli ... it. d.« (Tkalčić, 213.) 

Da bi upokorio buntovnike biskup je početkom travnja s veli- 
kom oružanom pratnjom sišao u Čazmu. Tu je održana istraga pro- 
tiv buntovnika, pa su svionikojisubilodirektno bilo 
indirektno učestvovali u buni, izopćeni iz crkve. 
Ali pošto su u to vrijeme crkvene kazne previše često upotrebljavane, 
tako đa se nije znalo ni zašto su udarane, pa su mnogo izgubile od 
svoje nekdašnje sile, to ih ni narod nije ozbiljno uzimao. Biskupu je 
doduše uspjelo prividno stišati bunu i neki su mu izrazili pokornost, 
ali čim, je on otišao ponovno je buknula buna u kotarevima ivanić- 
kom, čazmanskom i dubravskom. A uzrok toj buni su bili, kako ka- 
že Tkalčić, »nesnosni zahtjevi samoga biskupa«. Bi- 
skupu nije preostalo nego da ponovno udara prokletstvom pobunje- 
nike i da sam dođe u čazmanski kotar radi smirivanja bune. Ali ga 
tu buntovnici skoro ubiju, pa se jedva spasio u utvrđeni Ivanić. Bi- 
skup se nato obrati na kralja, koji je poslao svoga izaslanika Domi- 
nika Egidijeva, da ispita uzroke bune i da izmiri biskupa s buntov- 
nicima. Kako je biskup prije bio buntovnike lišio njihovih posjeda 
za vječna vremena, to su se ovi radi toga potužili kraljevom izasla- 
niku. Ovaj je umolio biskupa da im oprosti i vrati njihove posjede, 
ali je to biskup odbio da učini, s izgovorom, da će se o tom prethodno 
posavjetovati s kraljem, kad ovaj dođe u Zagreb. Ta izjava je tako 
ogorčila buntovnike, da su cni ponovno podigli ustanak, 
provalili na biskupske pošjede, popljačkali ih, 
oplijenilisvećenike i mnoge biskupove ljude po- 
ubijali i izranili. Zatim su zauzelicrkvena zem- 
ljišta, međusobno ih podijelili, svrgli biskupove 
suceipostavilisvoje. Osim toga su provalili u Ivanić, za- 
palili biskupski dvor, osudili biskupa i njegove doglavnike na smrt, 
te ih izvrgnuli ruglu. Biskup, koji je pobjegao u Čazmu »nije ni- 
čim mogao nahuditi buntovnikom, već ih je iznovice prokleo i nalo- | 
žio svim kaptolom, prepozitom, arciđakonom, opatom, župnikom i 
i upravljateljem župnim po cieloj biskupiji, da to svake nedjelje i 
svetca proglasuju po crkvah tako dugo, dok buntovnici oružje ng 


159 


\ 


polože, a ostalim vjernim isto tako zaprietio izobćenjem, budu li s 
buntovnici drugovali« (Tkalčić, 224). 

Ali to je buntovnike još više razbjesnilo i oni su provalili u 
Čazmu, ne bi li tamo ubili biskupa. Ovaj je međutim. s posadom po- 
bjegao u Vašku, našto su buntovniciosvojili Čazmu | 
tu zapalili kuću župana Marka i svih onih koji su bili uz biskupa. 
Buntovnici su tako bili gospodari Ivanića i Čazme, te čitavog onog 
kraja. 

Ali sad se u stvar umiješao i kralj, koji je povjerio prepozitu 
budimskom Dimitru, da ide! u te krajeve i povede istragu. Ovaj je 2. 
maja 1930. urekao veliku skupštinu u Čazmi, na kojoj su buntov- 
nici okrivili biskupa, da im on uskraćuje njihove stare pravice, a ovaj 
je njima opet odgovorio, da oni nemaju nikakvih pravica, već samo 
crkva zagrebačka ili njezin biskup. Prepozit Dimitar je slušao i 
jednu i drugu stranu, pa je za 11. juna urekao vrhovni sud u Više- 
gradu, pred koji je i jedna i druga strana imala da donese svoje is- 
prave. 12. juna sud je započeo svoj rad, koji je trajao sve do 27. 
juna. Izaslanici buntovnika uvidjeli su odmah u početku, da će loše 
proći i da neće dobiti svoja prava, pa su neki već za vrijeme suđenja 
pobjegli potajno iz Višegrada. Sud ih je doista osudio kao 
buntovnike na gubitak čitavog pokretnoginepo- 
kretnogimanja, na progon sa biskupskih zemlji- 
šta, kojapripadajunatragbiskupuaosimtoga ih 
jeizručiobiskupudaimonsudi. Oni izaslanici, koji nisu 
bili pobjegli, uhapšeni su i zatvoreni. No dvojici od njih uspjelo je 
da prevare tamničare i pobjegnu. | 

Ali makar da je dobio parnicu, biskupsenijeusudioda 
vratiu Hrvatsku, jer se bojao da će oni kolovođe bune, koji 
u pobjegli iz Višegrada, ponovno podići protiv njega ustanak. Tek 
kad mu je kralj zagarantirao sigurnost, naloživši pismeno tađanjem 
banu Mikcu i plemstvu, da biskupu pomažu kod ubiranja desetine, 
on se povratio u Hrvatsku. Nezna se što je bilo s onima, koji su ostali 
zatvoreni, kao ni s cnima što su uspjeli da pobjegnu. Tako je završe- 
na jedna od prvih poznatih seljačkih buna u hrvatskim krajevima. 

Ono što je za Hrvatsku bila velika seljačka buna 1573., to ie 
za Dalmaciju bio pučkiustanaknaotoku Hvaru 1510. do 
1514. Hvar je tada, kao i gotovo čitavo hrvatsko i dalmatinsko pri- 
morje, bio pod vlašću Mlečana. Ali još i prije dolaska Mlečana sta- 
novništvo Hvara se po svom socijalnom položaju dijelilo na plemi- 
će (nobiles) i pučane (populares). Među njima se stalno vodila 
cštra borba za svoje klasne interese. Plemići su u komuralnoj auto- 

nomiji imali svu vlast, izvršujući je u mnogom gotovo nezavisno i od 
vrhovne vlasti mletačke. Oni su u svojim rukama imali i veliko i 
malo vijeće, koja su opet birala ostale komunalne funkcionere. P u- 
čanisu pak snosilisveteretei u davanjimaiusluž- 
bama, na straži, u ratu, popravljanju puteva itd., a da nisu imali 
nikakvog utjecaja na komunalnu vladu. To je kod njih izazivalo stal- 
no nezadovoljstvo i oni su se uporno borili za svoje pravo, da utječu 
na vođenje komunalnih poslova. U tom pogledu išla im je donekle na 
ruku i sama mletačka vlađa, kojoj nije bilo u interesu da plemstvo 
previše osili, pa je počela tolerirati pučke skupštine, ma da one nisu 
bile predviđene po statutu komunalne hvarske autonomije. Dakako 
da to nije radila iz neke ljubavi prema puku, koliko radi toga da 
u Svom vlastitom interesu održi potrebnu ravnotežu na otoku. Ina- 
če je i ona pazila da ostanu neokrnjene povlastice plemstva, jer je to 
bila baza čitavog poretka na kojoj je počivala i njezina vlast. 

Međutim plemstvo je na svakom koraku nastojalo, da što više 
skuči prava pučana, ne osvrćući se ni na one skromne povlastice, 
koje su ovi dobivali od mletačke vlade. Uz to su se plemići držali 
veoma bahato i prezrivo prema pučanima, što je kod ovih izazivalo 
mržnju i ogorčenje. To se još više pojačalo kad su plemićisilo- 
valineke pučanke. Tad su se pučani stali potajno sastajati i 
dogovarati, kako da poubijaju neke plemiće i da se dočepaju vlasti. 
Na čelu urotnika bili su Toma sin admirala Bevilaque i kanonik hvar- 
ske stolne crkve Matej Lukanić. To se događalo godine 1510. Ali 
pokolj plemića u Hvaru osujećen je nekim čudnim slučajem, koji se 
objašnjava samo velikim praznovjerjem naroda. Naime 6. februara 
1510. bjesnila je na Hvaru užasna bura, pa je navodno za te bure 
procurilo krvlju staro raspelo u kući Bevilaque, na koje su se urot- 
nici zakleli da će poubijati vlastelu. Taj događaj je izazvao zapre- 
paštenje u čitavom Hvarui urotnici su u njemu vidili »prst božji«, 
pa su odustali od urote. Vođa urotnika kanonik Matej Lukanić po- 
čeo je sad da drži narodu propovijedi, pozivajući ga da bude na mi- 
ru: »Narode, pusti plemiće da mirno uživaju svoju vlast, ne čini 
ništa protiv njih, zadovolji se svojom sudbinom!« 'To je opet iza- 
zvalo začuđenje kod ostalih, jer ih je najednom stao da miri upravo 
onaj, koji ih je prije bunio. 

Nastala je zabuna u redovima puka u samom gradu Hvaru, jer 
su ga najednom ostavile vođe. Ali se nije umirio puk na ostalom 
otoku, koji je strastveno mrzio vlastelu i nije htio da odustane od uro- 
te unatoč tobožnjeg čuda u gradu Hvaru. Pučani iz Jelse, Starigrada, 
Vrboske, Vrbanja i ostalih mjesta na otoku podigli su se na oružje, 

anačeloim jestupionekiMatejlvanićizVrbanja, 
prozvan Vojvoda Janko. On je najprije s nekolicinom vr- 
bovljana napao na šestoricu plemića u Starigradu i smrtno ih izra- 
nio. Zatim su se skupili svi pučani i prisilili ostale plemiće, da potpišu 
neka utanačenja, koja su im diktirali pučani. Poslije toga je Matej 
Ivanić na čelu 1000 pučana krenuo na grad Hvar. 
Usputsumusepridružili ihvarskipučani,takoda 
ih jebilousvemuoko 2000. S tom vojskom došao je Matej 
Ivanić pred knežev dvor i podnio knezu zahtjeve puka, tražećida 
pučaniimajupravoda uđuiuvelikoiumalovije 
ćeidavlastelasnosesveteretekaoipučani. 

U svojoj velikoj mržnji na plemiće pučanisunavalilina 
njihovekućeu Hvaru, mnoge poubijaše, pobacaše 
u more i pozatvaraše. Tek malom broju njih uspjelo je da 
pobjegnu bilo na kopno, bilo na susjedne otoke Brač i Korčulu. Pu- 
čani preuzmu vladu i odrede, da se pobjegli plemići imaju u roku od 
četiri dana povratiti kućama, inače će za uvijek biti prognati. Da 
i preostali plemići ne bi pobjegli dao je Matej Ivanić naoružati 30 la-- 
đa, koje su krstarile oko otoka. 

Oni plemići, koji su uspjeli da pobjegnu, izvijeste odmah o sve- 
mu mletačku vladu, koja je najprije pokušala da izmiri vlastelu i 
pučane. Čak su plemići, koji su ostali na Hvaru, pristali na sporazum 
s pučanima, ali su taj sporazum otklonili plemići emigranti pod vod- 
stvom Martina Hektorovića. Kad joj nije uspjelo izmiriti pučane i: 
plemiće, poslala je mletačka vlada na Hvar providura Sebastijana 
Giustignana. Ovaj je međutim još više izazvao pučane, jer se otvo- 
reno stavio na stranu vlastele, izdavši odmah proglas, kojim se mno- 
štvo pobunjenika osuđuje na smrt i na progonstvo. Ali pučani nisu: 
dali svojih vođa, već su odlučili solidarno jstupiti. Oni su zaprijetili, 
ako ih ne puste na miru, da će doći u Hvar i sasjeći sve plemiće. 

Giustignan odluči sada da pučane silom svlada. On sakupi na. 
Braču 400 Poljičana, 200 Bračana, preko 100 Zadrana i Šibenčana, 
te 60 Trogirana, pa sa 70 lađa krene prema Vrboskoj. Vrbovljani su 
prije njegovog dolaska pobjegli u gore. Poljičani na to opljačkaju i' 
zapale Vrbosku. Na Jelsu i Starigrad nije navalio, već je pozvao sta- 
novnike na mir. Neki su doista pristali da se primire, ali dobar dio 
njih nije htio da položi oružje. Giustignan na to krene sa svojim če- 
tama na Jelsu, alitamobudepotučeniskorozaglavi, 
pa je morao uzmaknutinasvojulađu. 

Puk čitave Dalmacije pratio je pozornodoga- 
đdajenaHvarui biojespremandaseiondignena. 

oružjeprotiv plemstva. A toga su se bojali i plemići i mle- 
tački vlastodršci. Glavni vođa pobunjenika, spomenuti Matejlva- 
nić, pomišljao jevećnaotrgnućeovih krajeva od 
mletačke republike. Tako je puk vodioborbu ne 
sa mozasvojesocijalnooslobođenje, većizanaci- 
onalnuemancipacijuod Venecije. 

“Te borbe trajale su čitavu godinu 1512. i 1513., a kako je mle- 
tačka vlada sve više pristajala uz plemiće, to su i ovi postajali sve 
objesnije u svojim zahtjevima. Međutim ni pučani se nisu dali tako 
lako slomiti. Kad su vidili, da od mletačke vlade ne mogu očekivati 
ništa korisno po sebe, i kad su se sve njihove deputacije vratile ne- 
obavljena posla, dignu se pučani ponovno na oružje. 1. augusta 
1514. bukne ustanak na čitavom otoku. Njih 6000 o p- 
sjednugradHvarinakonsedmodnevneopsadepro- 
vale vrata, popnusenazidineisasjekuna komade 
24 plemića. Dan prije toga navale na brod, kojim je iz Venecije 
došao hvarski kastelan Vincenzo Malipiero, i pred njegovim očima 
ubiju dva plemića, koji su bili u njegovoj pratnji. Provalivši u grad 
pučani su provalili i u kneževu radnu sobu, kamo su se bili sklonili 
mnogi plemići. Pučani ih sasjeku i njihova tjelesa pobacaju kroz pro- 
zor na trg. Također su sasjekli i sve plemiće, koje su našli po privat- 
nim kućama, javnim zgradama, pa čak i u crkvi. Njihove kuće su 
zapalili, a pokućstvo uništili. Uzalud ih je sam kastelan Malipiero 
molio, da odustanu od toga, ali onisunemilice uništavali 
sveštoje bilo plemićko. 

Ali sad je mletačka vlada odlučila da energično skrši pučane. 
Ona pošalje na Hvar providura Vicenzo Capela sa 8 galija. Capelo 
stigne najprije u Hvar i potopi sve lađe pučana. Isto to učini i na 
Visu, Starigradu, Jelsi i Vrboskoj, da bi što više zaplašio pučane. Na 
to zatraži od pučana da mu izruče svoje vođe, što ovi odbiju. Vođe 
pučana povuku se u unutrašnjost otoka i tamo utvrde. Capelo od- 
luči da ih tamo napadne, pa sa 1500 vojnika krene na Starigrad. Da 
bi osigurao zaleđe iskrca jedan dio vojske i u Hvaru, pa je tako sa 
dvije strane nastupao prema unutrašnjosti otoka. U Hvaru uspije 
da uhvati dvojicu pobunjenićkih vođa, a na Visu trojicu. Jednoga 
od ove trojice izdao je vlastiti sin, što je izazvalo opće gnjušanje. 

Capelo je uspio da prodre u unutrašnjost otoka i tamo uhvati 
mnogo pučana, među njima i neke glavne buntovnike, S njima se 
16. oktobra 1514. povrati u grad Hvar i tu na očigled venecijanske 
armađe i hvarskih plemića dade na lantinusvoje glavne 
galije objesiti 20 pučkih vođa, šestorici dade od- 

sjećirukuiizvaditi jedno oko, četvorici dade iz 
vaditi jedno oko, dvojicu progna iz republike, a 
mnogekaznidrugimteškim kaznama. Tako je hvarski 
puk krvavo platio svoju borbu za socijalnu ravnopravnost, koju je 
vodio pune četiri godine. 


Među seljake, koji su se mnogo bunili, spadaju kmetovi zagre- | 
bačkog kaptola ili t. zv. štibrenci (Stibrenses). Njima je uime 
kaptola zapovjedao kaptolski dekan ili stibrarius, obično jedan od 
mlađih kanonika. Među štibrence su spadali i podanici kaštela Kra- 
ljevca i okolnih sela (Cerje, Dumovec i Kobiljak) istočno od Sesveta. 
Ti Kraljevčani su svoju naseobinu ispod kaštela zvali »purgom«, a 
sebe »purgarima«. Oni su radi svog junačkog držanja pred Turcima 
dobili izvjesne povlastice, koje im je kaptol kasnije nastojao oduzeti. 
To je kod njih izazivalo nezadovoljstvo, p a su štibrenciuKra- 
ljevcuumaju1608. otkazalikaptoluposluhiuskra- 
tilislužbu Tim jezapočela prvabunaštibrenaca. 
Osim tega je 70 podanika izjavilo na osnovu artikula 28. ugarskoga 
sabora od 1556., koji se odnosi na selenje kmetova, da će preći na ima- 
nje kneza Zrinjskoga u Božjakovini. Naime, to imanje Zrinjskoga 
je radi turskih provala ostalo nenastanjeno, pa je Zrinjski mamio 
kmetove raznim obećanjima. Kad je međutim kasnije došlo do bune, 
on je kmetove ostavio na cjedilu, kao što ih je ostavio i Gregorijanec 
za vrijeme bune pod Matijom Gupcem. 

Kaptol je ispočetka nastojao da kmetove odvrati od seobe, ali 
kad nije u tome uspio, tad je zatražio od njih, da najprije uređe svoje 
tobožnje »obveze«. Po procjeni kaptolskog dekana Gregorija Nena- 
dića trebalisutikmetoviprijepreselenjada plate 
. kaptoluništamanjenego 232.935 ugarskih forinti, 
tako da bi pojedinci imali platiti po 1560 do 3976 forinti. Naravski 
da je kaptol takve zahtjeve postavio samo zato, da bi tim onemogu- 
ćio kmetovima da se posluže i onom bijednom. zaštitom zakona. Me- 
đutim kmetovi nisu htjeli ni da plate »dug« ni da se pokore kap- 
tolu. Kaptol se na to obrati kralju Matiji II., koji naloži banu Tomi 
Erdedu i hrvatskom saboru, da uzmu u obranu kaptol od »nasilja« 
kmetova. Sabor je na to 20. aprila 1610. ovlastio kaptol, da silom 
pokori pobunjene Kraljevčane i Dumovčane i da ih hvata po čitavoj 
kraljevini. Istovremeno je zaprijetio gubitkom glave svakom onom 
tko bi pobunjenike podstrekavao i uzimao u zaštitu. 

Još prije nego je dobio ovo ovlaštenje, kaptol je 2. aprila 
1610. uhvatio pet glavnih kolovođa bune: Petra Pašovića, Jurja 

Merdetića, Mirka Pauletića, Luku Stublića i Matiju Fugera. Oni su 
bili zatvoreni u biskupski dvor, gdje su i osuđeni na smrt. Osuda je 
izvršena 27. aprila 1610. na Kaptolskom trgu. Toj petorici 
hrvatskih seljaka ponalogu kaptola odsjekao je 
glaveneki zarobljeni Turčin (Klaić: Crtice iz hrvatske 
prošlosti, str. 6.). Ostali pobunjenici, koji su se spasili bijegom, izgu- 
bili su svoja imanja, a kuće im razoriše. Nakon ove drakonske kazne 
kmetovi se na neko vrijeme smiriše, a kaptol je izdao novi dekret, 
u kojem su bile popisane njihove dužnosti. 

 Štibrenci su mirovali pune 23 godine, sve dok im nije dojadilo 
ugnjetavanje sa strane kaptola, koji se nije osvrtao ni na ona pra- 
va, koja su štibrencima bila zajamčena dekretima, što ih je sam 
kaptol izdao. Oko Jurjeva god. 1633. planu druga buna 
štibrenaca. Podigoše se i druga sela oko Kraljevca, kao Novaki, 
Otok, Sop, i Nart, a također i sela s druge strane Save. Pokret 
jetrajaopunetrigodine, pa su seljaci i ovaj put slali de- 
putacije tadanjem kralju Ferdinandu II. u Beč. Godine 1634. bilo je 
više okršaja oko kaštela Kraljevca i Sesveta. Intervenirao je i ban 
Sigismund Erdedi, koji je na koncu po kraljevom nalogu 15. janu- 
ara 1636. održao banski sud na Griču. Tu je ban ustanovio dužnosti 
i službe štibrenaca, ali ih je, kako kaže Klaić, nastojao zaštititi od 
samovolje kaptolskih službenika. Međutim ni jedna ni druga strana 
nisu bile zadovoljne banovim rješenjem, pa su se obratile na kralja. 
Kralj je uglavnom potvrdio banovo rješenje uz neke premake, te iz- 
dao neke vrsti urbar od 9 tačaka, u kome je ustanovio dužnosti i 
daće štibrenaca. Tim se stišao i drugi pokret štibrenaca. 

Međutim ljeti god. 1653. izbijebuna kmetova gro- 
fa Emerika Erdedijaoko Novigrada na Savi. Pošto 
je to bilo pogranično područje, to se sabor zabrinuo, da kmetovi ne 
bi prešli Turcima. »Ta mnogi su od tih kmetova nosili već i perčine 
poput Turaka, pa su se i prijetili, da vole postati Turci, nego dulje 
podnositi zulum svoga zemaljskoga gospodina grofa Emerika Er- 
deda« (Klaić, Crtice, str. 11.). Zato je sabor povjerio banovcu Gaš- 
paru Orehovačkom i podžupanu varaždinske županije Jurju Gorupu, 
da umire kmetove. Istovremeno je odredio komisiju, koja će izmiriti 
Erdeda s njegovim kmetovima. Oko Božića 1653. Erdedijevi kme- 
tovi pod Novigradom na Savi zatraže pomoć od kmetova zagrebač- 
kog kaptola u Sisku i u susjednim selima. Kaptolski kmetovi iz Odre, 
Žabna i Sela održali su skupštinu, na kojoj su zaključili da će po- 
moći svojoj seljačkoj braći, a upravi grada Siska su poručili, da ne- 
će više vršiti kmetske dužnosti, ako ih pak tko bude na to silio, da 

će ga baciti u vođu. I doista kasnije, 4. augusta 1654., sisački kme- 
tovi ulovili kaptolskog kastelana Mihajla Jantolića, te ga ubili i 
bacili u Odru. 

Sad su ge ištibrenci podiglitrećiputnabunu i 
to sva sela od Kraljevca i Sesveta pa do Hrušćice i Narta na Savi. 
Kolovođe su im bili: Toma Kuzmić, Andrija Sandalić, Antun Jagatić, 
Matija Dolenjak, Toma Zatović, Marko Zvenić, Jakov Kušić, Juraj 
Pavleković, Martin Vušić, a pisar im je bio Pavao Masnec. 21. febru- 
ara 1654. buntovnici su predali kaptolu svoju peticiju, iznesavši u 
njoj svoje tegobe i zahtjeve.. | 

Pošto se plemstvo prepalo, da će opet doći do sveopće seljačke 
bune, to je na saboru u Varaždinu, koji je održan prvih dana mje- 
seca marta, zaključeno da se protiv pobunjenika povede kaznena eks- 
pedicija, kako bi.se buna ugušila u začetku. Tada je ban bio Nikola 
Zrinjski, tobožnji seljački prijatelj."") On je protiv seljaka poslao 
banske čete pod vodstvom podbana Gašpara Orehovačkog, a ovome 
su se pridružile krajiške čete varaždinske i karlovačke krajine, dok 
je kaptol izabrao četiri kanonika, »koji će vojsku pratiti i savjetom 
joj svojim pomagati«. | 

11. i12. marta 1654. vojska jeizvršila pravi po 
kolju Kraljevcu i okolnim selima. Seljačke kuće su 
opljačkane i spaljene, a od uhvaćenih pobunjenika su TomaKuz 
mić i Mato Dolenjak, obojica iz Hrušćice, osu. 
đeninasmrttesu1l5.maja 1654. nakonmučenjasma 
knutina Kaptolskom trgu. Krvnik je već bio pograbio i 
trećega seljaka, Marka Zvenića, da mu odsječe glavu, ali je ovaj u 
posljednji čas pomilovan. | i 

Međutim pokret sisačkih seljaka je trajao i dalje. Tek 30. maja 
1656. došlo je do nagodbe u Varaždinu pred generalom Valterom 
Lesliem i banom Nikolom Zrinjskim između zagrebačkog kaptola i 
njegovih kmetova. Nagodba je sklopljena u osam tačaka, Ali do 
pravog mira došlo je istom god. 1659. u Donjoj Lomnici, kamo je 
bio kaptol poslao svoje izaslanike, a kmetovi opet svoje. Kmetovima 
je uspjelo da isvojuju mnoge olakšice. 


38) U vezi s ovim donosi Predavec u svojoj već spomenutoj knjizi »Selo 
i seljaci« slijeđeću napomenu Vl. Mažuranića: »Tragikomična je pojava, kako 
se grofovi Zrinski i Erdčdy, kapitul zagrebački, biskup i dr., međusobice okriv- 
ljuju, da kmete bezdušno taru, da će pobjeći svi seljaci i tako opustiti Hrvat- 
ska itd. ... A isti Nikola Zrinski, kako ga drugi objeđuju, brijao je vlasto- 
ručno glave zarobljenim buntovnikom i rezao im kečke (Tada najveća sra- 
mota! Op. p. Prinosi, str. 511.) .« 

Slijedi zatim čitav niz seljačkovojničkih buna u 
LiciiVojnojKrajini, naročito za vladanja carice Marije Te- 
rezije. Ovi krajevi su bili pod upravom krajiških ofirica, mahom 
tuđinaca Nijemaca, koji nisu imali razumjevanja za potrebe i na- 
vike naših ljudi, izloženih stalnom ratovanju i pljačkanju sa strane 
Turaka. Ti tuđinci su pretvorili ove krajeve u »ogromni vojnički za- 
vod«. kako reče Smičiklas u svojoj »Poviesti Hrvatske«, podijeliv- 
ši ih u pukovnije, bataljune i satnije. Kad je princ Hildburghausen 
god. 1746. popisivao muške glave u Lici od šesnaeste do šesdesete 
godine, sastavio je četrdeset i pet hiljada glava, od kojih su samo 
tri hiljade smatrane nesposobne za vojske. To su za ono vrijeme 
slabe napučenosti i opustošenosti tih krajeva nečuvene brojke. Na- 
rod je bio ekonomEki potpuno iscrpljen, a danak u krvi austrijskoj 
carevini onemogućavao je svako privredno podizanje zemlje i raz- 
vijanje trgovine i obrta. U tom vojničkom zavodu nije bilo mjesta 
nikakvoj privrednoj aktivnosti, a ipak su na taj siromašni narod na- 
valjivani tereti sa sviju strana. Uz to su ga strani oficiri pljačkali 
i za svoj &čni račun. Ali ne samo da su ga pljačkali, nego su ga vri- 
jeđali i poniživali na svakom koraku, što je naročito izazivalo ove 
siromašne ali ponosne gorštake. Uz to se taj narod imao da bori ne 
samo protiv socijalnog ugnjetavanja, nego i protiv pokušaja odna- 
rođivanja sa strane. tuđinaca, koji su mu nastojali nametnuti svoj 
njemački jezik, svoju nošnju, svoje običaje i svoje uređaje. »Kra- 
jina kao ogromni vojnički zavod pod upravom tuđinaca prezirućih 
sve što je sveto ovomu narodu, a poštujući jedino krepčinu mišica, 
mogla je samo svoj heroični duh razvijati, u kojem je jedno bitno 
svojstvo uviek manjkalo, nije smielo biti narodne samosviesti. Na- 
rodnomu jeziku nije bilo mjesta niti u školi niti u javnom službo- 
vanju. U vojničkom zavodu nije mogao u cviet doći obrt niti tr- 
govina. Carskom mondurom izgine dapače stara uresna narodna 
nošnja, s njom propade kod mnogih porodicah jedino bogatstvo, 
sastojeće od starine u bogatu odielu i skupocjenu oružju ... Isto 
zemljište krajiško znatno se preobrazi. Romantične predjele gornje 
i dolnje krajine urešene starodavnimi gradovi, samostani i crkvami 
liši vojna uprava malo po malo svih ovih uresa. Gradove i samostane 
pustiše zubu vremena, da ih satare, mnoge razoriše, da iz njih izvale 
materijale za svoje oficirske stanove, magazine i tamnice, dapače 
monumentalni spomenici prođoše za taracanje cesta i za carske 
zgrade ...« (Smičiklas, Poviest Hrvatska, sv. II., str. 325.). 

Jedna od prvih takvih buna bila je buna otočanai bri- 
njana god. 1661. Narod nezadovoljan vojničkom i komorskom 

upravom podigao je bunu, pa su otočani posjekli svog okrutnog ka-- 
petana Jobsta Josipa Portnera, a brinjani su opet posjekli svog za- 
povjednika Semenića. Protiv naroda su tada poslani kirasiri i dra- 
guni, ali su i oni postradali. Bojeći se provale Turaka, Beč je na 
koncu pustio narod u miru. 

God. 1702. planu t. zv. lička buna. Neposredni povod buni 
bila je nepravedna osuda nekog Marka Šušnjarevića, koga je pri- 
javio porkulab u Pazarištu Miloš Starčević da mu je radio o glavi. 
Šušnjarević je bez ikakvih dokaza osuđen na deset godina robije na 
galiji i bio je izručen mletačkim vlastima u Dalmaciji na izvršenje: 
kazne. Naime između austrijske i mletačke vlade postojalo je jedno 
utanačenje, po kome su austrijske vlasti svoje osuđenike izručivale 
mletačkim vlastima, s tim da osuđenici izdržavaju kaznu na mleta- 
čkim galijama. Austrijske vlasti su se na taj način rješavale brige: 
i troška oko uzdržavanja kažnjenika, a Mlečani su opet dobivali bes- 
platno motornu snagu za svoju mornaricu. Svakako jedinstven na- 
čin sudjenja i izvršavanja sudske kazne. 

Narođ je bio strahovito uzbuđen ovom osudom, pa je odlučio: 
da poubija suce. I doista su buntovnici ubili baruna Jakova Ramb- 
schissela i grofa Coroninija, i to u nedjelju 6. augusta 1702. Oni su 
bili pobjegli u crkvu u Ribniku, ali je masa provalila u crkvu i tamo- 
ih poubijala. Coroninija su isjekli na samom oltaru. Zatim su ih 
svukli i izbacili pred crkvu. Pored toga ubili su još nekolicinu onih, 
koji su sudjelovali u suđenju spomenutom. Šušnjareviću. Buna je bi- 
la zauzela takve dimenzije, da su austrijske vlasti bile prisiljene, da 
zamole mletačke vlasti da im povrate Šušnjarevića što su ove do- 
ista i učinile. Poslije toga se buna stišala. Pobunjenike su najprije 
pustili na miru, pa su ih tek u novembru 1704. izveli pred komisiju: 
u Bakar. Radi toga se porodila nova buna u Budaku i Perušiću, ali 
su pobunjenici svladani i zatvoreni u Kraljevicu. Rodbina njihova na 
to navali na kraljevski grad, ali postrada. 

Godine 1732. bukne t. zv. bunjevačka buna. Središte 
bune bio je Smiljan, iz koga je bio i vođa bune Jure Tomljenović. 
On je izdao proglas na narod, u kome ga poziva da se digne na 
obranu svojih prava. Buni su se priključili naročito ljudi iz sela po& 
Velebitom, t. zv. Bunjevci, po čemu se i zove ova buna bunjevač- 
kom. 18. augusta 1732. udari na njih vojska kod Oštarija i rastjera 
ih nakon krvavog boja. Kasnije je u Otočcu vođena istraga protiv 
buntovnika, pa su buntovnici kažnjeni veoma strogo. Jure Tomlje- 
nović je konjskim repovima rastrgan na četvero. Nekim buntovnici- 

ma su odsječene najprije desne ruke, a onda glave, a nekima samo 
glave. Svima su porušene kuće. | 

Narodno nezadovoljstvo nije prestajalo, jer su tereti postajali 
sve nesnosniji, a postupak oficira sve okrutniji. Zato se 5. aug u s- 
ta 1746. sastane veliki narodnizboruJezeranama. 
Tu su se sabrali narođni predstavnici iz Brinja, Senja i Like. Pro- 
glasom pozovu čitavu krajinu, da svaka kuća dade po jednog oruža- 
nog momka, a tko bi se tome usprotivio, zaprijetili su mu da ćemu 
zapaliti kuću. Oficire su također prisilili da pristupe u njihovu voj- 
sku. Najprije su se podignuli brinjani, oficire su protjerali, osim 
onih koji su pristali uza njih, a podoficirima su slomili batine, koje 
ovi nosili kao znak po novom propisu, da imaju pravo batinati one, 
koje gospoda osude na batinanje. Protjerali su i regularnu posađu, 
koja je čuvala brinjski grad. Brinjani su na to krenuli prema Stu- 
bici, gdje se već bilo sabralo oko 2000 oboružanih ljudi, koji su se 
prozvali »božjom vojskom«, a imali su se boriti »za stare 
pravice«. To je t. zv. brinjskolički ustanak. 

Karlovački general Scherzer zapovjedi podpukovniku Depociju, 
da 81 dva otočka bataljuna i dvije ličke kumpanije uguši ustanak. 
Sam ode u Otočac i pozove otuđ ustaše da se raziđu. Kad ga nitko 
nije poslušao vrati se ponovno u Karlovac. Depoci također javi, da 
sa svojim vojnicima ne može ići protiv buntovnika, jer i oni prista- 
ju uz njih. Međutim ustaše su se kasnije počeli sami razilaziti, po- 
gotovo kad im je ponestalo hrane. Koncem augusta izaberu jednu 
deputaciju, na čelu s majorom Kuhačevićem iz Senja, prijateljem 
narođa i hrvatskim pjesnikom, koja je otišla u Beč da podnese carici 
svoje žalbe i molbe. Čim je deputacija stigla u Beč, dade ratno vi- 
jeće zatvoriti sve učesnike. Otud ih pošalju u Karlovac, gdje je suđ- 
ski senat pod predsjedanjem princa Hilđburghausena sudio pobunje- 
nicima. Makar se narod primirio, ipak su pobunjenici veoma strogo 
kažnjeni. Desetorici odsjekoše mačem glavu, trojicu smrviše na ko- 
lo, a glave im zatim odsjekoše i nabiše na kolce, sedam časnika i 
podčasnika osudiše na vječnu robiju, među njima i spomenutog 
pjesnika Kuhačevića. On je zatvoren najprije u tamnici Špilbergu, a 
kasnije u Kufsteinu, gdje je pjevao tužne pjesme o sudbini hrvat- 
skoj i svog rodnog grada Senja. Kraj njegove sudbine je nepoznat. 

. U junu god. 1751. buknula je buna uLovincuu lič- 

koj pukovniji. Bunu je međutim ugušio general Petazi sa odredom 
od 500 otočana. Osam buntovnika je smaknuto, mnogi su osuđeni 
na Tobiju i prisilni rad u rovovima, neki na šibanje, a mnogima su 
opet spaljene kuće, a oni protjerani. 

Banovina, t. j. onaj _ dio današnje Hrvatske, koji se prostire 
između Kupe i Une, bila je također podesno tlo za bune. Istočni i 
južni dio toga kraja bio je nastanjen pravoslavnim Srbima, a bio 
je uređen po vojnički i podijeljen na kapetanije (kostajnička, zrinj- 
ska i t. d.), dok je sjeverni i zapadni dio tada pripadao građanskoj 
Hrvatskoj, a bio je naseljen katoličkim Hrvatima, plemićima, slo- 
bednjacima i kmetovima, u glavnom podanicima zagrebačkog bisku- 
pa (Topusko, Pokupsko i Hrastovica), zagrebačkog kaptola i nje- 
gova prepošta (Gore, Gradac i krajevi na jugu Siska). U Bano- 
vinijebuknulabunanadanSv.Ivana Krstitelja, 
24. juna god. 1730., i to najprije među krajišnicima. Ovi su je 
opet nastojali proširiti i među susjedne kmetove, što im je i uspjelo, 
tako da je čitava Banovina od Kupe do Petrove gore bila za kratko 
vrijeme u plamenu. Povod buni bio je regulamenat od 15. aprila 
1728., koji su oficiri drukčije tumačili nego prosti vojnici. Ovi su 
naime smatrali, da su im tim regulamentom dane neke povlastice, 
što su im oficiri osporavali. Krajišnici su se radi toga stali buniti, pa 
su uzbunili i susjedne kmetove, biskupove podanike, obećavajući 
im potpunu slobodu i oslobođenje od svih tereta i dužnosti prema 
njihovoj zemaljskoj gospodi. Kmetovi su se pridružili buni, tako 
dasu unjoj učestvovaliipravoslavni krajišnici 
ikatoličkikmetovi. Na čelu bune sa strane krajišnika bili su 
neki pop, zatim Šimun Grubešić, Cvijo Srbljanin i neki Rodić, sve 
krajišnici iz okolice Kostajnice. Njima su se pridružili i katolički 
biskupovi kmetovi pod vodstvom nekog Matije Milakovića, čovjeka 
pismena, koji je svojevremeno služio kao haramija. Među bisku- 
povim podanicima još su: se isticali lugar Đuro Dijanešević, Toma 
Zajec, Martin Galian, Marko Marković i neki Šešerin. Buna je po- 
trajala nekoliko mjeseci, pa su posjedi zagrebačkog biskupa i kap- 
tola veoma stradali. Tad se biskup obratio vojnim vlastima za po- 
moć. Banski namjesnik grof Ivan Drašković i generali su doista po- 
slali odmah tri vojske, kako bi se ustanak što prije skršio. U svemu 
je na ustaše podignuto oko deset hiljada vojnika, što do- 
kazuje kako je ta buna bila ozbiljna. Kad su buntovnici vidjeli ko- 
lika sila na njih kreće, neki su odmah položili oružje, dok su oni- 
ma koji su se oprli, kuće bile zapaljene, a imanje opljačkano sa stra- 
ne vojnika. Šest sela je do temelja uništeno (Mošćenica, pravoslav- 
ni Budrovec, Pavlovec, Žuti potok, Glina i katolički Budrovec). U 
biskupskom gradu Pokupskom održan je sud, koji je od biskupo- 
vih podanika petoricu osudio na Ssmrt,a više njih na 
dugogodišnju robiju. Od prepoštovih podanika na smrt je 

osuđen spomenuti Matija Milaković, sekretar buntovnika, dok je 
Tomo Zajec na stratištu ožigosan i sa čitavom porodicom na sve vi- 
jekove prognat s imanja. Ista sudbina je stigla i krajišnike, kojima 
su sudile vojne vlasti. e 

Dvadeset godina kasnije izbije u Banovini nova bu- 
na pravoslavnih krajišnika, pod vodstvom svrgnutog 
kneza Teodora Kiuga. Tada je za krajišnike bila uvedena nova vojni- 
čka mondura, koju carski erar nije poklanjao svojim vojnicima 
krajišnicima, nego su je oni morali platiti. Na njih je bio razrezan 
namet, koji je nemilice bio utjerivan, i to za vrlo kratko vrijeme, 
tako da su mnogi morali svoje blago i imanje prodavati u bescijenje, 
da bi taj namet podmirili. To je strahovito razdražilo krajišnike i 
oni su poslali deputaciju u Beč, da se prituže kraljici, ali su iza- 
slanike tamo okovali i povratili u Zagreb. To je još više razbjesnilo 
krajišnike, toniseu junu 1751. dignunaustanak pod vod- 
stvom spomenutog Teodora Kiuga. Najprije su pro- 
tjerani oficiri, a zatim su se krajišnici sabrali na polju kod Komo- 
govine među Glinom i Kostajnicom. Vijećali su 8 dana a zatim su se 
razišli uz zakletvu, da će se opet sastati čim ih Kiug pozove. 

Kraljica na to odredi, da jedno povjerenstvo umiri buntovnike 
i ispita njihove žalbe. Povjerenstvo je 28. juna stiglo u Hrastovicu 
i otud pozvalo buntovnike da pošalju svoje izaslanstvo, jamčeći im 
slobodan prolaz. Nakon pet dana stiglo je šest krajišnika u pratnji 
Kiugova tajnika popa Filipa Trbuhovića. Oni su izrazili svoju vjer- 
nost kraljici, ali su se požalili radi toga što su njihovi izaslanici u 
Beču uhapšeni i okovani, zatim su se požalili da oficiri s njima po- 
stupaju nasilno, da ih bičuju, otimaju im blago, udaraju namete, a 
nije pravo da povrh krvnoga poreza plaćaju još i novčane namete. 
Zatim su izjavili da nisu u stanju platiti namet za novu mondđuru, 
jer su posve osiromašili, pošto sve muškarce uzimaju u vojsku, tako 
da nema tko zemlju obrađivati. Na najboljim zemljištima, koja su 
oni svojom krvlju otkupili, moraju graditi oficirske kuće, a najbolje 
vrtove, livade i polja besplatno ustupati oficirima. Osim toga su se 
tužili, da strani oficiri dobivaju dvostruko veću plaću od domaćih, 
da ih oni vrijeđaju i preziru njihovu vjeru i njihove popove, te da 
ne poštuju njihove povlastice. 

Na to je kanonik Patačić, koji je bio član vovjerenstva za ispi- 
tivanje buntovnika, stao da im medđenim riječima objašnjava bla- 
godati, koje oni uživaju, pa se unatoč toga bune. Našto mu je je- 
dan krajišnik Zrinjanin odbrusio: »Ti si pop, pakimaš mno- 
goriječi nu prošla su vremena, da nas pustom ri- 
ječihraniš«. 

Banski namjesnik je nakon toga naložio krajišnicima, da se 
zbor u Komogovini raziđe, da se oni pokore svojim oficirima i da 
izruče Kiuga, koga su ovi dobro čuvali. Krajišnici na to nisu htjeli 
pristati. Sad kraljica pošalje protiv buntovnika generala Keuchela 
sa nekih pet hiljada vojnika iz varaždinskog i karlovačkog ge- 
neralata. Keuchel dođe s vojskom u Četrtkovec, pozove ponovno 
krajišnike da se umire, obećavši im da će njihove žalbe podnijeti 
kraljici. Krajišnici su se doista primirili i vratili svojm kućama. 
Šestoricu kolovođa dao je general smaknuti. Gla- 
vni kolovođa Teodor Kiug i njegov tajnik pop Filip Trbuhović bili 
su se sakrili, ali ih je na izdajan način izručio kapetan Mikašinović, 
Kiugov ujak. Ovaj ih je naime bio pozvao sebi na dogovor, pa ih 
je usput dao uhvatiti od straže, koja je bila postavljena u zasje- 
du Kiug ipak nije bio smaknut, jer se na sudu branio, da bi kraji- 
šnici bili poubijali sve ofivire, spalili Kostajnicu i pobjegli u Tursku, 
da ih on nije od toga odvratio. Valjda mu je uspjelo to i do- 
kazati, jer smaknut nije bio, a daljnja mu je šudbina ostala ne- 
poznata. Tako se svršila i druga buna banovinskih krajišnika. 

Za nasljednih ratova Marije Terezije dolazi do nekoliko buna 
krajišnika i krajiških vojnika, jer je narod u pograničnim kraje- 
vima pored silnih žrtava u krvi morao da snosi i velike namete. Uz 
to su neprekidna ratovanja na stranim bojištima iziskivala sve 
veće kontingente vojnika, koje je krajina morala davati, tako da je 
pomanjkanje radne snage dovodilo do potpunog osiromašenja ovih 
krajeva. Pučanstvo ge osim toga žalilo, »što višičastnicitje- 
rajuurattuvojskusamosiromahe,abogatiosta- 
jukod kuće, jermogumititisvoje poglavare» (Ku- 
kuljević, Hrvati za nasljednoga rata, Rad 38, str. 102.). Zato kad je 
zapovjedajući general Kevenhiiller u septembru 1741. zatražio od 
osječkog generala Guadagnija da otpremi u Bavarsku još 2000 pje- 
šaška i nekoliko stotina konjanika, podigne se buna u Sla- 
voniji, te krajišnici i stanovnici oko Požege poubijaju neke ofi- 
cire, koji su ih tjerali u vojsku. 

Ali nisu se bunili samo stanovnici krajine, nego i krajiški voj- 
nici, koji su ratovali u Italiji, pošto su ih držali na ratištu više ne- 
go što su bili dužni ostati. Početkom godine 1743. krenuše oni zato 
svojim kućama, pod vodstvom kapetana Tome Bublića, Kad su kas- 
nije ispitivani zašto su se povratili izjavili su oni, da se njihova go- 
dina službovanja navršila, zatim da su im oficiri sustezali plaću i 
udarali kojekakve namete, te na koncu da su im naturivali za ofi- 
Cire Madžare, koji neznaju hrvatski jezik. Protiv njih je povedena 

stroga istraga, koja je trajala šest mjeseci. Devet vojnika 
osuđenojenasmrt, pasu pogubljeninatrgu Man- 
duševcu u Zagrebu. Mnogi su pak osuđeni na šibanje i na 
: druge kazne. 

Za vrijemu tih ratova ponovno izbije jedna velika bu- 
nauSlavonijipočetkom god. 1743. Iz krajeva oko Viro- 
vitice, Požege, Pakraca, Pleternice, Podgorja, Crneka, Sirca i Su- 
bocke ustalo je preko 4000 oboružanih seljaka protiv svojoj vlasteli 
i protiv komorskoj upravi. Na čelu buntovnika stajali su Mato Lu- 
čić, Ilija Romić i Ilija Paleganović. Oni su najprije poslali depu- 
taciju u Beč, koja je predala dvorskoj kancelariji molbu, đa ih ri- 
ješi prevelikih poreza i tereta, pa da ih pripoji varaždinskoj kraji- 
ni, u kojoj se porez ne plaća. U deputaciji su bili Milanković, Ma- 
tijašević, Banić, Peica, Sabolović i Popratić. Oni su se povratili iz 
Beča ne obavivši ništa, ali su na povratku pozvali narod da ne plaća 
porez. što je ovaj dakako i prihvatio. Buntovnici se skupe 2. janu- 
ara 1743. na veliki zbor u Subockoj, kamo su došli i seljaci iz cer- 
ničkog vlastelinstva. Tu se zaključi, da se ne plaća porez i da se 
protjeruju komorski činovnici. Na to ratno vijeće u Beču u spora- 
zumu s banom odluči, da se za utišanje bune u Slavoniji pošalje 
1000 krajiških vojnika. Ovima se pridruži još jedna satnija Maru- 
lijeve pukovnije, 50 Klementinaca, 500 dunavskih i potiskih krajiš- 
nika, te barun Trenk sa stotinu svojih pandura. Ustaše su pozvali 
u pomoć ivanićke, križevačke i koprivničke krajišnike. Neki su 
od cvih doista pristali uz njih, među njima i potpukovnik Sekula i 
više pravoslavnih popova, makar je pakrački vladika izdao proglas, 
kojim odvraća krajišnike od bune. 

Kod ustaškog vođe Milankovića u Seranovcu skupilo se oko 
1500 ustaša, koji su odlučili da se opru oružjem. Međutim dok su 
oni još o tom vjećali dođe neki stranac, koji ih uplaši, da silna 
vojska na njih kreće, pa da je najbolje da se raziđu. Dakle isti slu- 
čaj provokacije, kao i onaj u Planini u Štajerskoj, kad se na glas o 
dolasku Turaka razbjegla pobunjenička vojska Pavla Šterca. Sad 
je protiv buntovnika povedena istraga. 22. marta 1743. javlja mar- 
kez Gvadanji banu, da su ustaški vođe Mato Lucić,Ilija 
RomićillijaPaleganovićkažnjenismrćua33bun- 
tovnikadasuosuđenanagaliju Dok se to događalo kod 
kuće, dotle je jedna deputacija na čelu sa spomenutim Milankovi- 
ćem otišla bila ponovno u Beč, ali tamo opet nisu ništa postigli. 
Čim su krenuli iz Beča zamoli ratno vijeće hrvatskog bana, da ih 
pohvata, što ovaj i učini. Milanković bijaše pogubljen 

zajednosa svojim drugovima Matijaševićem, Ba- 
nićem, Sabolovićem i Paprotićem. Njihove odsje- 
čene glave istaknuše na kolcima na pakračke zi- 
dine. Neke kazniše na robiju, a preko dvije hiljade ustaša svrstaše 
u vojnike i poslaše na frontu u Bavarsku i Češku. 

Međutim najveća buna u to doba, i ujedno jedna od 
najvećih buna poslije Gupčeve, bila jebuna god. 1755., u k o- 
jojsusudjelovali krajišnici varaždinskog gene- 
ralatai kmetovi krajeva koji su graničilis tim 
generalatom. U toj buni su učestvovali i katolici i pravoslavni, 
obični krajišnici i kmetovi zajedno s nekim oficirima. Buna je bila 
vrlo ozbiljna i vrlo krvava. Opširno ju je prikazao kanonik Ljude- 
vit Ivančan u svojoj monografiji »Buna varaždinskog generala- 
ta i pograničnih kmetova godine 1755.«. Mi ćemo se ovdje ograni- 
čiti samo na registriranje nekih važnijih momenata. 

Buna je u vezi s t. zv. konskripcijom ili popisom zemljišta, na- 
roda i njegova imetka, koji je obavljen god. 1754. Narod je osje- 
ćao, da s tim popisom neće biti dobro, jer će poslije njega doći no- 
vi tereti. A stari su i onako bili teški. Jedan od tih starih tereta bio 
je t. zv. vrapčji porez, koji je uveden god. 1572. Naime seljaci su 
morali osim poreza u novcu, da donesu po svakom dimnjaku 300 
vrapčijih glava, kako bi se istrijebili vrapci, jer čine štetu usjevi- 
ma. Ta odredba je izazvala nezadovoljstvo naroda, jer je bila smi- 
ješna i ponižujuća za narod, pa je na račun nje pravljeno mnogo 
šala. Seljaci su doista u početku počeli donositi smrdljive vrapčje 
glave, ali su ih ubirači poreza poslije otjerali, veleći da oni nisu 
župnici vrabaca, pa da ih zakapaju. Mjesto toga oni su počeli za- 
htjevati od svake vrapčje glave po jedan novčić, što je taj porez 
naročito omrazilo, pa je on i bio jedan od uzroka bune. 

Drugi uzrok je bio spomenuti popis, koji je obavljen dosta pri- 
strano, tako da je izazvao sveopće nezadovoljstvo, jer su na osno- 
vu njega uvedeni novi porezi i nameti. Treći uzrok bile su pripre- 
me za svečani doček Marije Terezije, koja je najavila svoj dolazak 
u hrvatske krajeve. Gospoda su se takmičila tko će ju što svečanije 
dočekati, naravski sve na račun svojih kmetova. Taj dolazak je pro- 
uzročio ogromne troškove. koje je morao namiriti seljak. On je 
morao besplatno raditi i davati još uz to namet. Svi kmetovi, slo- 
bodnjaci i predijalci imali su osim toga da se sakupe, na zato odre- 
đenim mjestima i putevima pa da viču: Živila carica Marija Terezija i 
car Franjo! Da bi doček ispao još sjajnije naručena je za krajišni- 
ke nova mondura, koju su ovi morali unaprijed platiti. Zato je na | 

krajišnike bio raspisan namet od 120.000 forinti. To je bio najbliži 
povod buni, 

Buna je planula 20. januara 1755. po cijelom genera- 
latu. Toga dana sabralo se u Rovištu oko 5000 krajišnika, a za ne- 
koliko dana sabralo se u Severinu do 20.000 krajišnika na čelu s ka- 
petanom Petrom Ljubojevićem. Neke oficire i popove poubijaše, a 
neki su opet oficiri uspjeli da pobjegnu. Na zahtjev kapetana Lju- 
bojevića bio je general Guicciardi iz Koprivnice prisiljen da pusti iz 
zatvora sve zatočenike, među njima i kapetana Martinovića, katoli- 
ka, koji je preko godinu dana čamio u zatvoru, jer je krajišnicima 
pisao pritužbe dvoru. Njega je Ljubojević imenovao sad svojim se- 
kretarom. Krajišnici su ostali u Severinu na okupu sve do prvih 
dana februara, i tamo su si dali čitati i tumačiti svoje povlastice, 
te su vjećali o tegobama, koje je posebno izaslanstvo imalo podnijeti 
carici. Kroz to vrijeme vladao je paničan strah u redovima go- 
spode, koja su se prepala opće bune. Biskup Tausi javlja tom pri- 
likom banu, da su krajišnici ubili oficire, mondđuru rasjekli i spalili, 
»da je prestao sav strah pred bogom i ljudmi; župnici su pobjegli 
sa župa, a krajišnici se groze banu, biskupu i kraljici« (Ivančan 
str. 16.). Zato je kraljica na predlog ratnog vijeća odredila da se u 
Optuju koncentrira njemačka vojska, ali je u generalat nije bila po- 
slala. Buntovnici su međutim izrazili kraljici vjernost i poslali de- 
putaciju u Beč, koja je imala da podnese njihove žalbe i molbe. Oni 
su se privremeno bili i razišli, čekajući na rezultate iz Beča, ali spre- 
mni da se svaki čas sastanu. 

Međutim dok se taj ustanak krajišnika još nije bio pravo ni 
smirio, pobune se pod. vodstvom Mihajla Kušića 
kmetovi u susjednim krajevima, koji su bili pod ban- 
skom vlasti, i to uglavnom kmetovi ispod Kalničke gore. Kao razlog 
buni izjavili su seljaci: »... da se njim velike krivice delaju, što nji- 
hove pravice raztrgavaju, što svako leto skoro sve  povekšavaju, 
vrabčeve glave, kaj od starine nije bilo, moraju vu orsag davati, 
zvan toga, da su letos znova popisani i da polag novoga popisanja 
morali bi plaćati i od zemlje od koje tlaku delaju i od vola i od 
krave, konja, trsja, žene, dece, od svoje glave z jednum rečjum od 
vsega, kaj siromak človek ima i zato da njim ni moguće tolikih 
trhov orsažkih i gospodskih podnašati, sbog toga da su se oni kak 
i križevačka krajina suprotstavili, —a da nigda već gospodskih ku- 
delj preli ne budu, nego da rajše hote svi do noge poginuti« (Ivančan, 
str. 23.). U Kalniku je vođa buntovnika Kušić govorio saobranom 
narodu: »Nebojte se ma detca, budete vsi pod krajinu, i tlaku već 

nebuste delali, ove kopunare (t. j. gospodu) treba sve požgati i 
popaliti ...« Zatim ih opominje da budu složni, jer »ako se vezda 
nebudu verno držali, jaj jošće i onomu detetu, koje je v materine 
utrobe, — sbog punte ove trpeti moral bude« (Ivančan, str. 26.). 
Osnova seljačkih buntovnika bila je »na Varaždinu, od Varaždina na 
Zagorje i odonud vu Zagreb, kojega bi podseli, razmetali, gospodu 
potukli i onda bi to vse spravili pod krajinu«. 

Buna je izbila 24. februara u Ravnu, i to na znak crkvenih 
zvona. Pored glavnog vođe Kušića isticali su se još seljački vođe 
Ošić, Heruc, Mikulić, Bencak, Glavinić i drugi. U Ravnu je odmah 
spaljeno pet plemićkih kurija, a otud su buntovnici pošli u biskupski 
Gradec, gdje su zapalili župnu crkvu. Druga grupa buntovnika se sa- 
stala u Vrbovcu pod vodstvom nekog Radoića i otud je provalila u 
grad Bisag. Radoićsenavodnoproglasio kraljemiiz- 
vjesionagradcrvenuzastavu (Ivančan, str. 30.). Uopće 
je bio veoma radikalan. Treća grupa pod vodstvom nekog Keleka 
je orobila i spalila Keglevićevu Lovrečinu, Pogančec, tri kurije u 
Preseki, isusovačko dobro Tkalec i još neka druga plemićka ima- 
nja. Četvrta grupa se sastala u okolici Kalnika! pod vodstvom Štefića 
Stanka, kmeta grofice Drašković. Ukupno su seljaci tada 
spaliliiopljačkili 382 kurije, ali su ubili samo jednog špa- 
na. Tada je naime bila zima, pa su vlastela boravili u gradovima, 
inače bi mnogi od njih nesumnjivo zaglavili. 

»U Zagrebu nastade silna strava, kao da se građu približuje 
100.000 Turaka, nošto su se glasovi pronosili, da buntovni seljaci 
kane doći u grad, da ubiju konskriptore, a prietili su biskupu i svoj 
gospodi. Zagreb se je počeo utvrđivati i spremati na obranu ... Ško- 
le su u Zagrebu raspuštene, Isusovci pobjegoše sa svojim arkivom 
i novcem pod vodstvom rektora Ivana Galliuffa u Štajersku .. .« 
(Ivančan, str. 33.). Po svim gradovima bilo je pozvano građanstvo 
da čuva stražu. »Na Zagreb imalo se najbolje paziti, jer je seljačka 
vojska dizala viku upravo nani, da »odavle izlaze sve nevolje, koje 
taru siromašni puk«. Sam biskup morade se dobro utvrditi u svor 
jem gradu. da nepadne u ruke uzrujanoga puka« (Smičiklas, II, 335.) 

Međutim seljačka vojska nije operirala jedinstveno, nego se 
svaka grupa borila zasebno pod svojim vođama. Toj neorganizi- 
ranoj seljačkoj vojsci pošalje plemstvo u susret dvije vojske, jeđnu 
pod grofom Ivanom Draškovićem iz Varaždina, a drugu pod pod- 
banom Ivanom Rauchom iz Zagreba. Seljačka vojska bila je brzo 
razjurena i poslije toga nastane strahovito divljanje sa strane go- 
spode. Evo što o tom piše Smičiklas: »Iza toga nastanu sramote, 

kakovih nije bilo niti za Gubčevih vremena. Podban Rauch dađe na- 
rod klati bez razlike dobe, spola i krivine, i bez suda ikakva, Majke 
utapahu se sa djecom u Savi, da krvniku u ruke nedođu. Med narod 
razglasi krvožedni čovjek, da će onim oprostiti život, koji bi se dali 
za krvnike. Četvoricu nađoše, koji da spase sebi život, jadnu braću 
vješahu gadnim nesmiljenim načinom. Razmrcvarena tjelesa se- 
ljačka pokrivahu staze i puteve. Bojati se je bilo, da će nestati na- 
roda kada na garištu seljačkih kolibica vriskaše samo jošte nješto 
djece, savijajuće se oko krila majka svojih. Blaga svake vrsti goniše 
podanici Rauchovi i Rafajevi iz sela seljačkih prema Zagrebu na 
stotine hiljade komada, kao da je bio gdje god sajam iza kakva izu- 
mrloga naroda« (Poviest Hrvata, II., str.  335—336). Ali nisu 
pljačkali narod samo svjetovnjaci, nego i sam zagrebački biskup 
Tausi. Za njega kaže kanonik Ivančan u svojoj spomenutoj mono- 
grafiji: »Biskup jetakooplijeniosvoje podanike u 
Gradcu da jedvaputa višedobio, negoli su mu za 
bunekvaraučinili« (str. 53.). U Zagreb i Varaždin dovedeno “ 
je mnoštvo zarobljenih seljaka, gdje su stavljeni na muke, batinati, 
osuđivani na smrt i na dugogodišnju robiju. Međutim istražnih spisa 
ni o ovom procesu nije bilo moguće dosad pronaći, kaže Ivančan. 
»Možda ih je sam ban dao uništiti, jer je cieli taj događaj i njega 
kompromitirao«. | 

Što se tiče krajišnika, ni oni nisu bolje prošli. Njihove žalbe 
i molbe su odbačene, a njih 101 su osuđeni (61 katolik, 37 
pravoslavnih i 3 nepoznate vjere). Među osuđenicima bila su dva 
kapetana, dva nadporučnika i dva poručnika. 17 ih jeosuđeno 
na smrt, 18 na doživotnu tamnicu, ostali na više- 
godišnju robiju. Mnoštvo drugih bilo je osuđeno na batina- 
nje. Interesantno je, da je u ovoj buni na strani seljaka su- 
djelovao i jedan plemić, neki Stjepan Domjanić. 
On je osuđen na doživotnu robiju, a imanje mu je konfiscirano. 

Tako se završi i ova velika seljačka buna. Narod će se i poslije 
buniti, sve do ukinuća kmetstva 1848., ali to su bile lokalne bune od 
manjeg značenja. Sve te bune, iako su redovno loše svršavale po 
seljake, ipak su indirektno pomagale da se njihov položaj postepe- 
no popravljao. Pod revolucionarnim pritiskom seljaštva ukinuto je 
konačno i kmetstvo 1848. Uopće se može reći — sve što je postiglo, 
seljaštvo je postiglo konstantnim podržavanjem buntovnog raspolo- 
ženja. Gospoda su davala samo onda, kad su na to bila prisiljena, 
ili kako reče Predavec: »Narod si je morao komadić za komadić- 
kom prava osvajati i upravo otimati iz ruku feudalne gospode«. A 
zar samo feudalne? ... 

Napomena uz slike. 


Naslovnu stranicu na omotu ove knjige izradio je akademski slikar Oton 
Postružnik. 

Slika na str. 77. predstavlja kameni lik Franje Tahija, koji je uklesan 
na njegovoj grobnici u župnoj crkvi sv. Trojstva u Donjoj Stubici. Snimio Ju 
Je prof. Gjuro Szabo, a mi je prenosimo iz Klaićeve »Povijesti Hrvata«. 

Zemljopisna karta na str. 93. prikazuje krajeve u kojima se odigrala 
velika seljačka buna 1673. Prenosimo je iz časopisa »Seljačka prosvjeta«, dvo- 
broj 3.—4. Zagreb 1926. 

Slika na str. 121. prikazuje Matiju Gupca, a uzeli smo je iz 7. broja »Vi- 
enca« god. 1874. Opširnije o njoj na str. 119. i 120. ove knjige. 


*“Ispravi: 


Na str. 94. odozgo 10. redak tiskarskom pogreškom je označeno rodno 
mjesto Ilije Gregorića kao Ribnjak, a treba da bude Ribnik. 

